
I. 

starý  list. 

Po  horúcom  auguste  nasledoval  daždivý 
september.  Dedinári  priviazaní  boli  k  chyžiam 
ako  v  zime.  Cesty  boly  bezodné,  —  nuda  vtiahla 
do  domu  Karia  Varínskeho,  hoci  jeho  rodina 
bola  dosť  početná.  Dve  odrastlé  dcéry  a  dvoje 
menších  detí  oživovalo  domácnosť  pána  Varín- 
skeho, pensionovaného  prísediaceho  súdu.  Prácny 
svoj  život  zakončieval  v  dedinskej  tichosti.  Za 
usporené  groše  kúpil  tam  stredne  veľký  majetok 
bankrottovaného  zemana.  Za  svojho  úradovania 
slul  prísnym,  nestranným  sud.com.  1  teraz  ešte 
hľadela  z  jeho  tuho  modrých  očú  sudcovská 
prísnosť  a  vážnosť.  Proti  žene  a  deťom  bol  prísny, 
nenávidel  nepravosť  a  krivdu  ohňom  celej  duše 
svojej.  Keď  počul  o  nejakých  prechmatoch  a 
útiskoch,  zahorlil  silným  hnevom.  Vtedy  ťažko 
bolo  sblížiť  sa  rozsrdenému  starcovi.  Pani  Va- 
rínska sama  utiahla  sa,  —  deti  roztratily  sa  po 
dome.  Najhroznejšie  mu  bolo,  keď  niekoho  pri- 
chytil pri  lži!  Vtedy  vedel  byf  i  tvrdým. 

ženil  sa  dosť  neskoro,  jeho  žena  bola  o  osem- 
násť rokov  mladšia.  Dcéru  Annu  miloval  vrúcne, 
snáď  pre  jej  tichý  vážny  ráz.  Mladšia,  Elena, 
časom  poburovala  v  ňom  hnev,  lebo  mala  ná- 
klonnosť k  malým  domácim  pletichám,  no  to  ko- 
nečne valne  neumenšovalo  jeho  otcovskú  lásku. 
Vedela  previnenie  svoje  zahladiť  úprimným  po- 
káním a  lichotením.  Dvanásťročný  syn  stál  pod 
prísnou  dohliadkou  otcovou.  On  sám  bol  mu 
učiteľom;  hodiny  učebné  prísne  zachovával; 
Janko  učil  sa  dobre,  nemal  záľuby  v  dedinských 
šialenstvách.  Mladšia  sestrička,  desaťročná  Milka, 
visela  na  ňom  s  neobyčajnou  prítulnosťou.  Mala 
belasé,  zádumčivé  očká  a  bledú,  skoro  nezdra- 
vistú  farbu  tvári. 

V  kútku  izby  pri  kuchyni  bavili  sa  naj- 
mladšie dve  deti  Varínskeho.  Hustý  dážď  nedo- 
voľoval im  preháňať  sa  po  záhrade  a  dvore. 

»Čítaj  mi  Robinsona,«  prosilo  dievča. 

Janko  priniesol  knihu  a  sadol  k  sestričke 
na  malý  stolec.  Ona  sa  pritúlila  k  nemu.  Tichým 
hlasom  čítal  jej  snáď  po  desiaty  raz  rozprávku 
o  dobrodružstvách  neposlušného  syna.  Z  veľkých 
očú  dievčaťa  svietila  napnutosť,  každé  slovo  chy- 
talo smädnou  dušičkou. 

»Janko,  poďme  navštíviť  chudáka  Robin- 
sona!  Ja  som  odložila  preňho  koláč,  iste  mu 
chutiť  bude  !« 

»Ach,  Milka,  veď  je  on  za  morom,  ďaleko, 
ďaleko !« 


»Sadneme  na  loď.« 

»U  nás  nieto  prístavu.  Chodia  síce  plte 
tam  po  rieke,  ale  plte  nejdú  na  more.  A  keby 
aj  išly,  či   by  nám  apuško  dovolil  ?« 

To  bol  pre  Milku  závažný  dôvod.  Smutne 
oprela  hlávku  o  rúčku  a  myslela  na  samotného 
Robinsona  na  pustom  ostrove. 

Na  pôde  hrabala  sa  Elena  v  starých  písmach, 
vložených  do  kysne.  Boly  tam  staré  aktá,  listy, 
brošúry,  staré  čísla  novín.  Dážď  čľapotal  na 
škrydlice  strechové,  časom  predrala  sa  kvapka 
cez  škrydlicu  a  padla  na  mazivo  pôdy.  Domová 
mačka  sadla  na  hradu  a  pradúc  hľadela  na 
prácu  svojej  mladej  veliteľky.  »Čo  tam  len 
hľadá,«  mohla  dumať  mačka,  »snáď  by  si  rada 
myš  uloviť?«  Staré  zaprášené  haraburdie  tiež 
sa  divilo.  Diván  so  zlomenou  nohou,  roztrhaným 
súknom  spomínal  zašlé  časy,  keď  teraz  už  rozvitá 
dievčina  ešte  ako  decko  po  ŕíom  lazila,  nôžkami 
dupkala,  až  tak  úbohé  perá  prašťaly!  Vidno, 
vidno!  Veď  trčí  špirálka  oceľového  pera  rozmo- 
taná z  divána.  Detinský  stolec,  rozkývaný,  stál 
u  divána.  Kde  sú  časy,  Elenka,  keď  ťa  do 
nej  posadili,  doštičkou  založili  a  ku  stolu  pri- 
tiahli! Tam  zase  bachanty,  kopa  neviazaných 
kníh,  koryto  s  popolom,  s  hambálkov  visí  žltý 
dohán.  V  temnom  kúte  pod  samou  strechou 
kysiía  so  šrotom.  Chlebové  košíky,  pasce  na 
myši,  rozsušené,  z  obruč  spadlé  sudy,  zbytky 
z  kasne,  otrhané,    ošarpané  chomúty.    A  medzi 


týmto  rárožím  a  haraburdím  jasá  sa  svieže  stvo- 
renie, kypiace  mladou  silou  a  krásou,  pel  na 
tvári,  priehľadný  svit  úbelu  na  vysúkaných  ra- 
mienkach.  Belavé  vlásky  zvyšujú  jasnotu,  ktorá 
žiari  z  utešeného  zjavu  ženského.  I  belasé  oči, 
i  otvorené,  tak  rieknuc  hovoriace  črty,  i  rýchlosť, 
netrpelivosť  pohybov,  to  všetko  dýše  svetlom 
—  niet  tam  tieňov.  Anna,  jej  sestra,  tmavovlasá, 
menej  jasajúca  krásou,  no  hlboká,  dumná,  zdá 
sa  jej  byť  protivou.  A  predsa  len  jeden  rok  delí 
obe  sestry. 

Nuda  vyhnala  Elenku  na  pôdu.  A  veru  sa 
zabáva  so  starými  šartekmi.  Staré  prosbopisy: 
oh,  čo  ľudia  všetko  žiadali  od  apuška !  Tu  jeden 
žaluje  sa  na  župana,  druhý  chce  mať  audienciu 
u  cisára,  tretí  prosí,  aby  mu  apuško  zo  syna 
spravil  diplomatu,  štvrtý  tituluje  ho  exellenciou 
a  chce  mať  100.000  zl.  od  vlády  na  lietajúcu 
mašinu,    ktorú    už   skoro  vynašiel. 

Na  samom  spodku  kysne  ležal  žltý  list. 
Elenka  poznala  otcovo  písmo,  hoci  ho  čas  pre- 
menil. List  bol  písaný  po  nemecky  a  znel  na  jej 
matku.  Zvedavo  hltala  deva  obsah  listu  .  .  . 
tvár  jej  potiahla  sa  zdesením,  smútkom!  List 
bol  písaný  pred  svadbou,  tónom  prísnym,  prázd- 
nym lásky.  »No  milosť  ti,  milosť,«  čítala  deva 
chvatom ,  »za  smrteľné  obrazenie  milujúceho 
srdca!  Prikryjem  zločin  tvoj,  prikryjem,  svojou 
vlastnou  cťou  a  životným  šťastím  svojím.  — 
Nikdá  nepočuješ  odo  mňa  horkého  slova,  vzťahu- 


júceho  sa  na  tvoj  prečin.  No  nežiadaj  odo  mňa 
lásky,  hlbokej  lásky,  ktorá  bývala,  no  už  ne- 
býva v  srdci  mojom.  Tys'  mi  bola  perlou,  Bože 
môj,  perla  mi  padla  do  bahna!  Škvrna,  večná 
škvrna  na  nej,  tú  nesmyje  voda  ani  čas!  Teda  K.. .! 
Zo  žľabu  si  pila,  zapovrhnúc  jasnú,  kryštálovú 
studnicu.  List  mi  pošli  nazad.  Zlomené  je  na 
večnosť  srdce  moje,  zatemnený  tieňom  tvojho 
strašného  pádu  celý  život  môj.  Anna,  Anna!  Aké 
zaslepenie!  Aký  diabol  uštknul  dušu  tvoju!  .  .  . 
(trasľavým  písmom,  veľkými  literami  stálo  ku 
koncu):  Nech  ti  Boh  odpustí,  nech  nedá  ti  znášať 
bôle  moje,  a  zúfalstvo  oddiali  od  teba,  do  akého 
si  uvrhla  biedneho  .  .  .  Karia. « 

Bola  jedna  šťastná  kňahyňa  . .  .  mala  krás- 
neho muža,  ktorý  ju  miloval  a  vzýval.  Dvanásť 
izieb  a  dvorán  v  jednom  skvostnom  rade  stálo 
jej  k  službám  a  pohodliu.  »Do  tej  trinástej  ne- 
choď duša  moja,«  prosil  ženu  odchádzajúci  muž. 
Had  pokušiteľ  nedal  pokoja  kňahyni,  otvorila 
trinástu  zakázanú  izbu  —  i  vyrútil  sa  z  nej 
šarkan!  Tam  šťastie! 

Elena  Varínska  klesla  na  prašnatú  pôdu, 
položila  tvár  do  dlaní  a  počala  plakať.  Jej  zdalo 
sa,  že  je  onou  všetečnou  kňahyňou,  ktorá  zve- 
davosťou zmarila  si  život  a  šťastie.  Nerozumela 
listu  celkom,  no  on  vrhal  strašný  tieň  na  jej 
milovanú,  zbožňovanú  matku!  Razom  odkryl  jej 
tajný,  po  ktorých  nikda  netúžila,  vysvetlil  po- 
mery,   ktoré   jej  malý  byť   na  veky  neznámymi 


a  nevysvetlenými!  Ztade  teda  melancholický  ráz 
jej  matky,  nekonečná  pokora,  večná,  neodôvod- 
nená bázeň  pred  otcom,  hoci  jej  celá  bytnosf 
osnovaná  bola  na  jasnom  úzadí,  hoci  časom 
živosť  a  prirodzený  radostný  pocit  zasvietil  v  jej 
očiach,  často  vlažených  slzami  v  chvíľach  samoty. 
»Taká  som  bola,  taká  ako  ty,  vo  svojej  mla- 
dosti,«  riekla  jej  bola  raz  matka.  Preto  snád 
hromží  otec,  keď  ona  popustí  uzdy  rozmaru 
svojmu?  Čímže  sa  prehrešila  biedna  mať  moja! 
Čo  dusí  jej  úbohú  dušu? 

Dážď  zhustnul,  trepal  hnevno  na  škrydlovú 
strechu,  drobná  kvapôčka  padla  na  hlávku  Eleny. 
List  schovala  deva  do  kapsičky,  s  pevným  úmy- 
slom, že  ho  zničí  a  vymaže  z  mysle  svojej  jeho 
obsah.  List  možno  zničiť,  hlodavú  rozpomienku 
na  prečítané  riadky  ťažko  je  smazať.  Elena  vstala. 
Zásterkou  poutierala  tvár. 

Akosi  bázlive  stúpala  dolu  vrždiacimi  schodmi. 
Bála  sa  matky.  Veď  ona  uhádne,  veď  jej  ona  na 
tvári  uvidí,  že  vnikla  nevdojak  v  tajnosti  svo- 
jich rodičov. 

V  osemnástom  roku  vyvinuje  sa  rýchlym 
postupom  ženská  bytnosť.  Len  malý,  zovnútorný 
prípad,  a  ona  razom  rozvinie  sa,  ako  tropický 
kvet.  Tepna  počne  živšie  biť,  srdce  sťahuje  sa 
kŕčovite,  neznaná  túžba  opanuje  hlavu  a  dušu 
dozrievajúceho  stvorenia!  Šťastná  deva,  u  ktorej 
deje  sa  vývin  pravidelne,  bez  poburujúcich  ná- 
ruživých   udalostí.    No    nie   každý    človek    zro- 


dený  je  k  mieru.  Sú  ľudia,  ktorým  dalo  nebo 
v  údel  rad  neustálych  potriasaní,  ktorých  krv 
prúdi  sa  nepokojne.  Blahoslavení  sú  prostí!  Toto 
blahoslavenstvo  prostoty  je  dar,  ktorý  však  ne- 
hodí sa  pre  každého.  Veď  sama  príroda  má  i 
tichú  fialku,  i  ohnivú  ružu,  i  lahodné  rieky,  i 
horské  riavy,  rútiace  sa  silou  a  hlukom  žulo- 
vým, popretrhávaným  korytom.  Má  ona  i  jasný, 
bezveterný  deň,  i  búrky  a  fujavice;  má  tiché, 
požehnané  dažde,  no  má  lejaky  i  krupobitia,  má 
nevinné  jahňa  i  ľúteho  tigra!  Nuž  či  nám,  bledým 
maliarom  ľudskej  duše,  ľudských  ctností  i  hrie- 
chov, nemá  dovoleno  byť  kresliť  i  pohnuté,  dis- 
harmonické rozryvy  ľudskej  bytnosti?  Či  len 
anjelov  máme  vzývať,  a  dämonické  zjavy  od- 
diaľovať  od  svojho  štetca? 

Medzitým,  čo  Elena  trávila  hodiny  na  pôde, 
Anna  obula  čižmičky,  vykasala  sukienku,  vzala 
do  ruky  otcov  dáždnik  a  išla  na  mokrú  pre- 
chádzku. Už  pár  dní  nebola  von  z  domu,  už  ju 
pálila  dlážka  izieb  a  parket  obšírneho  salónu; 
úzkosť  cítila  v  hrudi  a  túžbu  po  voľnom  vzduchu. 
Skoro  opustila  dom  i  záhradu  a  blížila  sa  k  rieke, 
nad  ktorou  bola  hustá  svrčinová,  smreková  a 
jedľová  hora.  Miestami  rozširoval  mohutné  su- 
kovaté  vetve  starý  dub;  na  samom  pobreží  sklá- 
ňaly  sa  nad  vodou  brezy  a  osiky.  Rieka  na  tom 
mieste  zastavila  svoj  ináč  prudký  beh  a  tvorila 
priehlbinu  —  pleso.  Čez  horu  viedla  cesta  do 
blízkeho,    stredne   veľkého   mesta.     Dedina  Ko- 

lesné  i  s  otcovským  domom  bola  asi  štvrť  ho- 
diny vzdialená  od  rieky  a  hory.  To  bolo  milé 
miesto  zádumčivej  a  prírodu  milujúcej  Anny. 
Ona  celé  hodiny  trávila  tu,  a  jestli  len  domáce 
práce  nevolaly,  už  bola  v  stinoch  prastarých 
dubov  a  dýchala  vôňu  svrčín.  Na  brehu  rieky, 
v  kole  starých  jedlí,  stála  porúchaná  búdka, 
vystavená  pre  kúpačov  ...  No  cigáni  povyťaho- 
vali  klince  a  spálili  mnoho  dosiek,  tak  že  by 
teraz  málo  záštity  poskytla  pre  hanblivého  kú- 
pača. Zato  šindol  malej  strechy  ešte  ta  chránil 
pred  dažďom.  Anna  každej  jari  nanosila  dnu 
drny  a  vlastnými  rukami  postavila  pohodlnú 
lavičku.  Tam  sa  dobre  sedelo.  Pred  očima 
v  behu  zastavená  rieka,  nad  ňou  s  druhej 
strany  strmá  stráň,  rovno  od  rieky  nahor  vy- 
stupujúca, porastlá  nízkym  stromovím.  Temné 
ihly  svrčín  odrážaly  sa  od  červenkastých  skál. 
Bujný  moch,  temný  i  jasno-zelený,  obrovské 
perute  čertovho  rebra,  dlhá  tráva,  to  všetko 
lahodilo  oku  divou  krásou  horskej  prírody.  Pre- 
lesti  našich  tatranských  krajov  nemajú  sebe 
rovných.  Na  ľavo,  zpoza  chrbta  hory,  vyčnieval 
múr  prastarého  hradu.  Na  pravo,  hore  riekou, 
šírila  sa  dolina,  tak  že  za  pekného  počasia  bol 
voľný  pohľad  do  širokej  kotliny,  obrúbenej  ďa- 
lekým temným  pásmom  hôr,  skoro  jednako  vy- 
sokých, jednako  spásmovaných. 

Anna  ponáhľala   sa   k  búdke.     Prijdúc  pod 
dub,    ktorý    neprepustil  vlahy    čez  listie,   zabú- 

chala  nôžkami  o  pôdu,  aby  otriasla  so  svojich 
čižmičiek  čierne  blato.  Ťažká  chôdza  blatnatým 
závozom  unavila  ju,  jej  líca  horely  purpurom. 
A  vtedy  bola  krásna.  Obyčajne  mala  bledú  tvár, 
od  nej  odrážal  sa  temný  blesk  očú  akosi  nie 
bárs  súladne  a  harmonicky.  Išlo  jej  na  dvadsiaty 
rok,  no  zdala  sa  staršou.  Prísna  vážnosť, 
málomluvnosť  a  melancholický  nástin  tvári  ro- 
bily  ju  staršou,  ako  vskutku  bola.  Málo  komu 
zdôverila  sa,  kamarátok  nemala,  iba  dve  pria- 
tefky:  samotu  a  svoju  tetku,  starú  pannu,  bý- 
vajúcu v  meste.  Alžbeta  Vidinská  žila  zo  skrov- 
ných  úrokov  kapitáliku  rodičovského,  bola 
o  niekoľko  rokov  staršia,  ako  jej  sestra,  matka 
Anina,  mala  bystrého  ducha  a  bohatú  životnú 
zkúsenosť. 

Anna  už  od  niekoľko  dní  nebola  v  obľú- 
benej hore  svojej,  preto  i  v  tomto  daždi  rada  ssala 
voľnými  ťahmi  do  seba  navlhlý  lesný  vozduch 
a  vlažné  pary  utešenej,  jarej  rieky.  Šindol  búd- 
kovej strechy  chránil  ju  od  dažďa.  Na  bedrách 
hôr,  pnúcich  sa  nad  riekou,  ležala  šedá,  ťažká 
hmla.  Ľahký  vetrík  šumel  v  korunách  dubov  a 
svrčín.  Vzbúril  tichú  hladinu  plesa  v  jemné 
vlnky.  Olšiny  šumely  nad  ňou,  listy  osík  vrtely 
sa  na  dlhých  stopkách. 

Deva  hľadela  do  vôd  v  hlbokom,  smútoč- 
nom zadumení. 

»Aký  je  rozdiel  medzi  mojím  žitím  a  vege- 
tovaním týchto  olšín?«  dumala.  »Badám  len,  že 

ony  nečíta  bôľov  a  netúža.  A  kto  vie,  či  netúža? 
Či  šum  ich  listia  nie  je  výrazom  bôTu,  či  nie  je 
vzdychom,  plačom?  My  nerozumieme  stromo- 
vému šumu,  a  vkladáme  doň  svoje  vlastné  city. 
Sme-li  veselí,  zdá  sa  nám  byť  šum  radostnou 
hymnou;  sme-li  smutní,  plačom  a  žialením.  Ale 
či  olšina  necíti,  či  nedumá  svojimi  orgánmi, 
kto  by  nám  to  riekol?  Človek  pozná  len  samého 
seba,  len  seba  vkladá  všade,  dľa  seba  súdi. 
Koľko  rá:^  zaháňam  si  podobné  myšlienky,  no 
ony  sa  mi  natískajú  neodolateľne.  Ko  mne  ho- 
vorí každý  strom,  ba  i  suchý  peň,  žiaľna  obeť 
pílky  a  sekery  volá  na  mňa  akoby  z  hrobu. 
Načo  mi  je  to?  Elena  nemá  toho  citu,  žije 
prosto,  veselo,  bezstarostne  a  je  šťastná.  Nič 
nečaká,  nič  nežiada  si.  Vo  mne  žije  večný  ne- 
pokoj, očakávanie  čohosi  osudného,  strastného. 
K  nej  je  každý  láskavý,  prívetivý.  V  jej 
kruhu  šum  a  dobrá  vôľa.  Keď  vstúpim  ja,  mizne 
akosi  nenadále  dobrý  rozmar.  Ko  mne  obracajú 
sa  iba  zdvorilé,  nikdy  nie  láskavo.  A  predsa, 
ako  nerada  vidím  niekoho  trpeť,  biede  a  smútku 
obetovala  bych  celé  srdce  svoje.  Otec  je  ne- 
spravedlivý,  nikdy  ma  nevyhreší,  nikdy  nepo- 
karhá.  Mne  dávajú  viac  svobody  —  snáď  preto, 
že  mňa  menej  milujú.  Elena  beží  ľuďom  v  ústrety, 
mne  súdeno  čakať.  Jej  tvár  je  jasná,  priezračná, 
na  mojej  rúška  taju!  A  kde  moje  tajnosti?  Veď 
tajností  nemám !  Snáď  rozhovory  moje  s  hor- 
ským kvietím  ?  Snáď  dumy  moje  nad  touto  vo- 
dou? Veď  nikoho  nezaujímajú,  nikoho !« 

Tu  sa  zadumala.  »Ci  som  neriekla  lož? 
Veď  Albert  Šťastný  riekol  nedávno,  abych  písala 
denník,  že  by  to  bolo  veľmi  zajímavé,  že  by 
bol  naozaj  šťastný,  keby  ho  mohol  čítať. « 

Albert  Šťastný,  pravotár  z  mesta,  zachádzal 
častejšie  do  Kolesného.  Svet  hovoril,  že  ho  ta 
volajú  jasné,  modré  oči  Elenkine.  Bol  on  hlbšie 
založená  príroda,  mladý  muž  ohromnej  energie 
a  pracovitosti.  Otvoril  pred  niekoľkými  rokmi 
svoju  kancelláriu  v  cudzom,  dosť  veľkom  meste, 
a  teraz  už  mal  povesť  najviac  hľadaného  advo- 
káta. Štyria  pomocníci  pracovali  v  jeho  záujme, 
klientela  rástla,  všeobecná  priazeň  bola  na  jeho 
strane.  Pritom  podržal  skromnosť,  ktorej  ho 
naučila  bieda  a  úzkosť  prešlých  dní.  To  zried- 
kavosť v  našich  roztrasených  pomeroch,  kde  sa 
tak  mnoho  hreší  hriechom  vypínavosti.  Suchý 
úrad  nemohol  sotreť  s  Alberta  sviežu  farbu 
idealismu,  ktorý  ho  udržoval  pri  dobrom  roz- 
mare v  ťažkých  časoch  boja  a  starosti  o  každo- 
denný chlieb.  On  hlboko  cítil  prázdnotu  mest- 
skej spoločnosti,  márnosť  a  ľahké  žitie  intelli- 
gentnej  vrstvy,  preto  často  utiekal  sa  ku  kni- 
hám, a  keď  ho  zunovaly,  prijechal  na  ľahkej 
bričke  k  »starému  pánovi«,  tešiac  sa  jeho  zdra- 
vým, prísnym  zásadám,  jeho  priamej  čestnosti, 
dobre  cítil  sa  v  sriadenej  domácnosti,  nad  fíouž 
bdela  umná,  tichá  pani  a  ktorú  krášlily  a  ob- 
živovaly  dve  devy,  síce  rozdielneho  rázu,  no 
každá  sama  v  sebe  jednak  pútavá,  jednak  pekno- 

duchá.  S  Elenkou  možno  bolo  žartovať,  Anna, 
hoci  málomluvná,  bola  vtipná,  vnímavá,  mnoho 
čítala  a  samostatne  súdila.  Albert  bol  svedkom 
ich  vývinu,  poznal  obe  ešte  v  krátkych  sukni- 
čkách, a  cenil  ich  vnútornú  hodnotu,  keď  vy- 
rástly  v  strojné  panny. 

Postava  Albertova  živo  maľovala  sa  pred 
očima  samotnej  devy.  Jej  ľúbilo  sa,  že  sa  tak 
málo  o  ňu  stará,  že  ju  zriedkavo  trápi  otázkami, 
že  na  jej  otázky  odpovedá  prosto,  rozumne,  bez 
okolkov.  On  bol  jediný  mužský,  s  ktorým  mohla 
mať  dlhšie  rozhovory  bez  nudy,  rada  šla  s  ním 
k  rieke,  a  pokiaT  Elena  stála  s  udičkou  nad 
plesom,  alebo  behala  za  hubami  a  kvetmi,  se- 
dela s  ním  v  búdke,  často  bez  slov.  Jej  bolo 
voľno:  nenútene,  svobodno  cítila  sa  u  boku  jeho, 
akoby  nebol  ničím  iným,  ako  dubom,  ktorý  šumí 
a  šumí  a  dáva  potravu  snom  a  dumám.  Pri- 
šiel-li,  tešila  sa  tichou  radosťou,  vystal-li  nie- 
koľko týždňov,  necítila  zato  medzery  v  živote 
svojom. 

»Dobre,  budem  teda  písať  denník.  Začnem 
dnes  večer.  Snáď  vdýchnem  čo  len  tieň  citov 
svojich  do  slov  a  sád  písaných.  Albert  povie  mi 
svoj  súd.« 

Ako  by  bola  našla  prameň  útechy,  rozve- 
selila sa,  odhrnula  temné  vlásky  s  čela  a  vstala. 
Vetrík  zahnal  bol  oblaky  a  miestami  ukázala  sa 
belasá  obloha,  obrúbená  bielymi  oblakmi.  Hneď 
živo  zaspievaly   vtáčky  v  korune    duba,   akoby 

na  prívet  svetlu  a  nádejným  lúčam  slnečným. 
Ešte  niekoľko  vanov  vetra,  a  krajina  zajasala  sa 
v  svetle.  Voda  rieky  zjasnila  sa,  rybky  počaly 
vyhadzovať  sa  z  vín.  Akýsi  radostný  výkrik 
bolo  počuť  v  diaľke.  Snáď  vyliezol  pasáček 
zpod  mokrého  kra  a  zakričal  v  ústrety  slnku. 
Nie  dlho  blýskaly  sa  kvapôčky  na  stromoch 
v  jeho  blesku.  Skoro  zmizlo  za  horami  úzkej 
doliny,  v  ktorej  ležala  dedinka.  No  nebo  jasnilo 
sa  postupne.  Veselo  kráčala  Anna  chodníkom 
k  dedine. 

Prechádzajúc  čez  hradskú  cestu,  priletel 
kočiar,  ťahaný  veľkými,  strojnými  koiími.  V  ŕíom 
sedel  počerný  muž,  s  ostrými  črtami  v  tvári.  Zve- 
davo uprel  zraky  na  Annu,  ktorá  zastala,  aby 
prepustila  povoz.  Postava  devina,  imposantná, 
štíhla,  obrúbená  temnistým  ihličím  svrčín,  bola 
iste  pre  muža  v  koči  zvláštnym  prekvapením. 
V  tejto  divine  razom  niečo  takého  jemného,  po- 
vzneseného! Nevdojak  šiel  koč  pomalšie,  po- 
černý pán  s  prenikavými  pichľavými  očami 
strmo  hľadel  na  devu  a  pozdravil,  ľahko  po- 
dvihnúc svoj  klobúk.  Pod  ním  blysla  neveľká 
lysina,  okrúžená  tmavými  vlasmi.  Kone  potrhly 
a  koč  zmizol  v  lese. 

II. 

Malí  a  veľkí  bludári. 

»Vidíš,  už  prestal  dážď,  Janko,«  riekla  malá 
Milka  bračekovi ,  »zajtra  môžeme  na  pustý 
ostrov. «  A  naozaj  robila  večerom  prípravy  k  ceste. 
Do  ručníka  zavinula  koláč,  bábiku  priložila 
k  nemu,  lebo  ťažko,  bolo  sa  jej  s  ňou  lúčiť. 
Všetko  vzala  k  sebe  do  postieľky  a  zaspala 
v  sladkom  povedomí  zajtrajšej  cesty.  Janko  mal 
tiež  vôľu  k  nejakému  dobrodružstvu,  hoci  vedel, 
že  sotva  čo  bude  z  ich  návštevy  u  Robinsona. 
Milka  živo  rozprávala,  ako  pôjdu  sami ,  ako 
spať  budú  na  strome,  hľadať  sladké  ovocie, 
chytať  kozy  a  dojiť. 

Na  druhý  deii  ráno  vybraly  sa  deti  von. 
Bol  krásny,  skoro  letný  deň.  Nezadlho  dorazily 
do  hory.  Obyčajný  chodník  nebol  im  dosť  fan- 
tastický, zabočily  húštinou.  Húština  im  bola  pra- 
horou, svrčiny  palmami,  vtáčky  papúškami, 
pleso  im  bolo  morom.  Len  jaskyňa  chybela  a 
Piatok  chybel.  »Vidíš,«  riekol  Janko,  »toto 
je  kokosový  strom, «  a  ukázal  na  štíhlu  jedľu 
s  hojnými  šuškami;  »dočkaj,  natrhám  koko- 
sových orechov, «  a  už  počal  sa  škriabať  na 
strom.  Milka  ho  trpelive  čakala.  On  jej  sha- 
dzoval  šušky,  ktoré  ona  sbierala  do  ručníčka 
ku  koláču  a  bábike.  »Už  dosť,  Janko. «  Janko 
sliezol  —  lež  beda,  na  kolene  veľká  diera,  a 
v  šuškách  niet  sladkého  mlieka,  ani  vôbec  ničoho 

záživného.  Oddaly  sa  teda  do  koláča;  potom 
išly  zas  ďalej,  všade  v  rozpomienkach  na  čítanú 
históriu.  Ustaly  a  učupily  sa  pod  svrčinový  ker. 
Po  malom  oddychu  zabočily   k  rieke. 

»Tu  Anina  búdka/<  riekol  Janko,  »tu  mô- 
žeme bývať. «  A  konečne  počaly  sa  celkom  zna- 
menite cítiť  na  svojom  »ostrove«.  V  detinských 
fantásiach,  hrách  a  blúznení  prešiel  im  rýchlo 
čas.  Až  poludní  zvon  upomenul  ich  na  skutoč- 
nosť. Jankovi  prišlo  do  umu,  že  mal  mať  o  je- 
denástej hodinu,  a  Milku  hlad  upomínal  na  dom. 

Rýchlo  sa  posbieraly.  »Elenka,  Elenka,«  vo- 
lala malá  Milka,  keď  blížily  sa  k  dedine,  »boly 
sme  na  ostrove,   kde  býva  Robinson.« 

»Veďti  dá  apuško  Robinsona,«  riekla  Elena; 
čo  sme  strachu  vystali  o  vás!  Boly  ste  zase 
v  hôrke;  či  ti  to,  Janko,  nezakázal  otec?  Ach, 
a,  ľala!  diera  na  kolene!  Veru  si  mi  ty  driečny 
Robinson!«  Malú  sestričku  vzala  za  ruku,  Janko 
ju  nasledoval.  Jemu  zmizly  už  všetky  blúznivé 
myšlienky  z  hlavy.  Nie  tak  Milke,  ktorá  s  oprav- 
dovým  citom  rozprávala  sestre  o  kokosových 
orechoch,  o  mori,  palmách  a  búdke. 

Elena  zmiernila  hnev  otcov,  tak  že  sa  sám 
usmial  nad  detinskou  expedíciou.  »Tak  i  my 
blúdievame,«  riekol,  pošlúc  synka  preč.  »Lenže 
zpiatočná  cesta  býva  ťažšia,  a  namiesto  roztrh- 
nutého kolena  odnášame  z  bludnej,  fantastickej 
cesty  rozorvanú  dušu  a  temný  bôr.«  Anna  po- 
zrela významne    na  otca.     Elena   sklopila  oči  a 

Vajanský:  Sobrané  Diela.  V.  O 

zamyslela  sa.  Bála  sa  pozreť  na  matku,  ktorá 
sedela  nad  šitím.  Jej  predstal  pred  dušu  starý 
list  s  neporozumenými,  no  vážnymi  výčitkami. 
Na  diváne  zaspala  bola  Milka.  Tuhý  rumenec 
vystúpil  jej  na  líčka,  indy  bledé.  Elena  sklonila 
sa  nad  ňu  a  bozkala  jej  čielko. 

»Jestli  sú  vám  nemilé  moje  prechádzky, 
apuško,  nuž,  veď  to  nemusí  byť,«  riekla  Anna; 
obláček  preletel  jej  otvoreným  čelom. 

»Ach,  ty  samotárska  laň!  Veď  som  nie 
na  to  myslel.  Ty  neprichádzaš  s  roztrhaným 
kolenom,  ani  niet  obavy,  že  bys'  poblúdila  v  ne- 
veľkom lesíku.  Moje  naučenie  vzťahuje  sa  na 
veľký  les,  na  život,  v  ktorom  i  veľké  deti  blúdia. 
No,  o  teba  niet  v  srdci  mojom  bázne.  Nie, 
Anička  moja.  Svobodno  užívaj  dní  svojich. « 

Elena  bola  smutná  a  vyšla  tichým  krokom 
z  izby.  Skoro  za  ňou  nasledovala  Anna.  Obom 
bolo  ťažko  na  duši. 

»Čo  ťa  dráži  proti  Elene,  Karol  ?«  preriekla 
Anna  Varínska  po  malej  prestávke  tichým, 
smutným  hlasom  a  položila  šitie  na  stolík.  Sám 
hovorievaš,  že  je  hriešno  rozdiel  robiť  medzi 
deťmi.  Či  ti  je  nie  dosť  na  mukách,  ktoré  pre- 
niesla tvoja  žena?« 

Karol  Varínsky  sa  zasmušil. 

»Kto  robí  rozdiel?  Rozdiel,  skutočný  rozdiel 
je  tu  sám  sebou.  V  Elene  prúdi  sa  zápalčivá 
krv,  treba  ju  časom  ochládzať.  Ona  potrebuje 
dozor  a  napomínanie.     Celkom    inej    povahy  je 

Anna.  Hľadí  vážne  na  život,  je  vládkyňou  svojej 
vôle,  má  ráz  pevný,  nezlomný.  Či  bys'  mohla 
predstaviť  si,  že  by  sa  naskytnula  príležitosť, 
ktorá  by  ju  strhla,  uvliekla?  Sotva.  Elena  je 
náruživá,  hľadí  so  smiechom  na  svet,  všetečná, 
nejednaká.  Ju  ľahko  zroniť,  ľahko  rozosmiať  i 
zasmútiť.« 

»Zato  je  mladšia.  No  zlého  je  tak  ne- 
schopná, ako  jej  sestra. « 

»Čo  je  to  zlé?  Kde  sa  počína,  kde  má 
hranice  ?« 

»Viem,  že  dobre  smýšľaš  s  oboma.  No  po- 
zorujem, že  sa  Elena  trápi,  zbadala  som  to 
včera.  Večer  našla  som  ju  v  slzách,  v  noci  ne- 
pokojno  spala,  blúznila  zo  sna:  »apuško,  apuško 
môj!«  volala.  Prosím  ťa,  rozdeľ  jednakou  mierou 
starosť  a  lásku  svoju.  Obe  toho  zasluhujú.  Nie 
sú  viacej  deti,  cítia  význam  každého  slova,  ka- 
ždého tónu  rečí  tvojich.  Neprenášaj  hnev  svoj 
na  deti  moje,  tu  máš  mňa,  vylej  na  mňa  celú 
jeho  spustu.  V  deťoch  žijem,  Karol !«  riekla 
skoro  plačlivým  hlasom,  vstala  so  stolca  a  vzala 
ho  za  ruku.  »Už  dávno  nehovorila  som  takto 
s  tebou  o  samote.  Pomni,  že  venovala  som  tebe 
celú  summu  svojho  citu,  všetku  silu  rúk  a  vôle! 
Neodhadzuj  sa  od  Eleny,  nekaľ  jej  čistú  dušu' 
Máš  k  tomu  príčinu.  Máš,  Karol,  viem,  máš! 
Ona  je  odbleskom  mojich  mladých  liet,  jej  vlasy, 
jej  oko,  jej  pohyby  upomínajú  ťa  na  tvoju  ne- 
kdajšiu  Annu,  na  tvoju  nešťastnú  Annu.« 

2* 

Zamračil  sa  starý  Varínsky,  vstal  a  chcel 
odísť. 

»Chyť  toho  papúška,  Janko !«  bľabotala 
IVlilka  zo  sna  a  pohla  sa  nepokojno. 

»Nechoď  odo  mfía  s  hnevom,  mužu,  otče!« 
zalkala  Varínska  a  v  jej  bledej  tvári  zrkadlil  sa 
nekonečný  bôľ,  oddanosť  a  výraz  úpenlivej 
prosby.  »Nezavrhuj  pokornú  hriešnosť,  často 
ona  viac  váži,  nežli  pyšná  ctnosť  a  bezúhonnosť. 
Už  dávno  chcela  som  ti  povedať,  jak  nerovné 
rozdelil  si  otcovskú  lásku  medzi  svoje  najstaršie 
deti.  No  slovo  viazlo  na  biednom  jazyku,  až 
horké  slzy  Elenine  pohly  ma  k  týmto  prosbám. 
Prečo  chceš  sotreť  nevinný,  šťastný  pel  s  jej 
detinnej  duše?  Ako  vytrvanlive  ona  bojovala 
proti  tvojej  zle  ukrytej  nemilosti,  akým  detin- 
ným,  oddaným  lichotením  hladila  čela  tvojho 
hnevné  vrásky!  Myslíš,  že  to  faloš?  Pozri  len 
do  tých  jasných  očú,  do  tej  tvári,  z  nejž  možno 
čítať  každú  myšlienku.  Či  badať  v  nej  nejaký 
podvod?  Či  nebúcha  v  nej  srdce  láskou  k  svojmu 
otcovi  a  dobrodincovi?  Smiluj  sa,  otče,  nad 
svojím  deckom!  Hodno  je  ono  lásky  tvojej !« 

»Moja  láska  núti  ma,  abych  ju  napomínal, « 
skoro  surové  preriekol  Varínsky.  Hlas  jeho 
triasol  sa.  »Ty  nemáš  príčiny  obmedzovať  moju 
vychovavateľskú  úlohu.  1  nedávno  našiel  som 
jej  ľahtikársky  román  pod  poduškou!  Načo 
ukrýva  sa  s  ním,  kto  jej  ho  zadovážil?  Na  oko 
nevinná   poviedka   o  Robinsonovi    sviedla  malé 

deti  naše  do  hory,  priviedla  icii  na  klzkú  cestu 
neposluchu.  Tak  nnôže  sviesť  román  k  šialeno- 
stiam.  Mne  je  odporná  každá  fantastická  kniha. 
Verše,  komédie,  novelly,  to  sú  sladké  jedy,  ve- 
dúce celé  pokolenie  do  záhuby.  Ona  zná  moje 
náhľady  v  tomto  punkte,  a  či  sa  im  podrobila? 
Či  nenaviedla  tvoju  sestru,  aby  ju  zaviedla  do 
divadla  v  meste?  Či  neprišla  celá  zbalamutená 
hrou  darmožrútov-komediantov  ?  Či  niečoho  po- 
dobného dopustila  sa  Anna?  Anne  je  dostatoč- 
ná bibliotéka  moja.  Vhĺbila  sa  do  kníh  náuč- 
ných a  užitočných,  že  i  Šťastný  diví  sa  nad  jej 
solídnou  známosťou.  Ale  Elena  —  romány,  ku- 
plujúce  romány,  ako  povedal  Goethe.« 

Varínska  vedela,  že  román,  ktorý  spo- 
mínal Karol,  bol  nevinný,  hlboké  problémy 
lúštiaci  román  Gustáva  Freytaga,  ktorý  pred 
Elenou  dvakrát  prečítala  Anna.  No  znala  za- 
tvrdlé  náhľady  svojho  muža.  Znala,  že  je  zaťa- 
tým nepriateľom  každého  belletristického  diela. 
I  umní  ináč  ľudia  majú  svoje  vrtochy  a  ska- 
menela názory.  Podvrátiť  ich  nemala  sily,  ani 
oprávnenia. 

»Ako  chová  sa  vôbec?  Ani  na  chvíľu  ne- 
zamyslí sa,  nič  neuvažuje  vážne,  rada  sa  po- 
smieva. Posmievač  nie  je  milým  ani  ľuďom,  ani 
Bohu.« 

»Pováž  jej  mladosť,  jej  živú  letoru!  Kdeby 
jej  už  vážnou  byť;    ona   je   dieťa  ešte,    len    ne- 

dávno  zahodila  bábiky.  Ba  i  dnes  sadne  neraz 
k  Milke  a  baví  sa  s  ňou   handričkami. « 

»Dosť!«  riekol  Varínsky  a  šiel  do  svojej 
chyže.  Nepokojný,  rozstrojený  ľahol  na  diván  a 
zapálil  si  pípu,  tešiteľku  v  mrzutých  chvíľach. 
Mal  v  srdci  žravú,  ťažkú  starosť  o  dcéry  svoje. 
Neveril  na  pevnosť  ženskej  povahy,  a  najmä 
prostoreká  Elena  budila  v  ňom  obavy.  Žije 
ešte,  môže  stopovať  každý  krok  miláčkov 
svojich.  Tam  dnu  na  diváne  zaspala  Milka,  dieťa. 
Či  mu  dožičí  nebo  1  Milke  byť  radcom  a  pod- 
porou? Lámka  býva  u  neho  nevítaným,  dosť 
častým  hosťom.  Hlava  beleje  sa,  ako  vrchol  Ký- 
čera  v  zimnom  čase.  Umreš  a  zanecháš  ju 
v  svete  plnom  zkazy,  plnom  pokušenia! 

Tak  zožierajú  sa  ľudia  starosťami  o  veci, 
ktoré  nemožno  premeniť,  tak  behá  myseľ  ľudská 
a  blúdi  po  neznámych  poliach,  sama  seba  po- 
daromne  trýzniac. 

Starý  sudca  mohol  byť  i  vyše  práva  bo- 
jazlivý a  ustarostený  nad  osudom  svojich  dcér... 
Ako  vážny  úradník,  sudca  zamiloval  sa  do  mla- 
duškej  Anny  Vidinskej  a  videl  v  nej  poklad  a 
obsah  života  svojho.  Priletel  pestrý  motýľ,  šuhaj 
nie  bez  ducha,  polo-umelec,  zábavný,  ohnivý  a 
ľahkomyseľný  . . .  Rodičia  Vidinskej  len  s  biedou 
dohonili  dcéru  i  pochytiteľa  až  na  hranici  kra- 
jiny .. . 

Ako  sa  všetko  uspokojilo,  tak  že  mohla  byť 
zihraná    svadba    medzi    nešťastným    sudcom    a 

mladou  Vidinskou  po  takom  zlom  kroku,  svet 
už  dávno  zabudol  a  prešiel  k  dennému  poriadku, 
ako  to  obyčajne  býva.  Ale  v  duši  odpúšťajúceho 
ženicha  ostal  boľavý  osteň,  a  v  duši  hriešnice  ... 
uníženie  a  pokora. 

Na  dvor  vrachotila  ľahká,  žlto  zafarbená 
brička,  z  nej  vyskočil  pružným  skokom  Šťastný. 
Varínsky  videl  oblokom,  ako  mu  beží  Elenka 
v  ústrety,  ako  chytá  ho  za  ruku.  Nevrlo  hodil 
hlavu  na  podušku  divána. 

»Tak  dávno  ste  tu  neboli,  pane  pravotár,« 
švitorila  Elenka,  u  ktorej  menily  sa  city,  ako 
tiene  oblakov,  letiacich  nebom.  »Veď  Anna  má  už 
päť  strán  zapísaných  vo  svojom  denníku.  Váš 
kanálik  nežije  už,«  doložila,  ponížiac  hlas;  »v  zá- 
hrade má  hrobček  s  doštičkou  a  nápisom: 
»Chúďa  Zlatohlávok«.  Ja  som  prichystala  pre 
vás  rýdziky,  no  že  ste  dlho  nechodili,  už  rýdziky 
tam!« 

Šťastný  držal  Elenu  za  rúčku  a  s  úľubou 
hľadel  na  jej  jasnú,  smejúcu  sa  tvár.  Maľunké 
ústa  sťahovaly  sa  pri  horlivom  štebotaní,  hlas 
jej  menil  sa  v  krásnych,  primeraných  modulá- 
ciách. Pri  horlivom  rozprávaní  bolo  počuť  jej 
hlboké  dýchanie.  Ona  často  chytala  dychom 
vozduch,  ako  by  nemala  k  tomu  času  vo  vete. 
Silné  vrkoče  spiate  boly  v  uzol,  ležiaci  na  jej 
chrbte. 

Šťastného  privítali  a  viedli  do  záhrady  pod 
starý  orech. 

»Zase  nový  kúsok  Važeckého  koluje  me- 
stom,«  riekol,  keď  sa  usadili  okolo  velikého 
okrúhleho  stola  pod  orechom, 

»Nuž  čo  zas  vykázal  ?«  pýtal  sa  starý  pán. 
Anny  nebolo  v  spoločnosti. 

»Ako  vám  známo  bude,  pán  barón  nikdy 
neplatí  dane  bez  exekúcie.  Nedávno  dostal  tiež 
takúto  návštevu.  ,K  delám,  zatvorte  brány,  na- 
bite hákovnice,  halapartne  a  piky  do  rúk!'  reval 
barón  svojím  oceľovým  hlasom,  sám  opásal  kri- 
vuFu  a  položil  na  lysinku  staro-uhorský  kalpak. 
Služobníctvo  sa  sbehlo,  ťahalo  staré  mažiare 
k  dieram  strelným,  baby  a  dievky  vyrojily  sa 
z  ambitu,  ozbrojené  halapartňami  a  pikami  mu- 
,  seálnymi.  , Kričte  ,éljen!'  velel  barón  a  vypálil 
šesť  rán  z  revolvera  do  vzduchu.  1  počal  sa 
škrek  pekelný;  i  divím  sa,  že  ste  ho  sem  ne- 
počuli zpoza  rieky.  , Nabíjaj!'  reval  Važecký. 
»Otvorte  bránu !«  Brána  sa  rozletela  a  exekútor 
s  rychtárom  a  boženíkom  stáli  pred  ozbrojenou 
čatou.  Najprv  dal  sa  do  behu  exekútor,  za  ním 
rychtár  i  s  boženíkom.  Leteli  ako  gule,  až  sa 
zastavili  pri  samej  rieke.  Na  rumoch  hradu,  po- 
nad bytom  barónovým  sa  pnúcich,  v  tú  chvíľu 
vystrčila  sa  zástava  s  erbom  Važeckých.  Hurrá! 
Viktória  !  kričal  on  a  za  ním  čeľaď.  Potom  po- 
slal bričku  za  nepriateľom.  Sluhovia  vtrepali 
celú  komisiu  do  bričky  a  viezli  v  triumfe  do 
zámku.  Delá  boly  už  na  boku,  čeľaď  držala 
v  rukách  vence  a  kytky  a  obsýpala  nimi  troch 

vyslancov.  Važecký  sám  pomáhal  rychtárovi 
z  bričky,  uhostil  všetkých  troch  slávne,  napojil 
šampanským  a  konečne  prepustil.  Na  druhý 
deň  poslal  kasnára  do  mesta  s  celou  daňou. « 
Starý  pán  sa  srdečne  smial.  Viac  podob- 
ných kúskov  znal  o  susedovi.  Barón  Važecký 
býval  na  druhom  brehu  rieky,  pod  samým 
vrchom,  na  ktorom  boly  rumy  hradu,  prinále- 
žajúceho  jeho  predkom.  Rodina  Važeckých  bola 
stará  a  niekdy  vážená  v  krajine.  Mnoho  boč- 
ných potomkov  zanechala  až  do  dnešných  dňov; 
no  jej  vehlas  neobnovil  nikto  z  nich.  Ferdinand 
Važecký  bol  posledný  potomok  najstaršej  ha- 
luze. Na  scvrklom  majetku  jedlinskom.  žil  ži- 
votom bizarrným.  Niekdy  za  celé  mesiace  nevy- 
chádzal z  domu,  pri  frugálnych  jedlách  pil  vodu, 
neprijímal  hostí,  nepriatelil  sa  s  nikým.  Avšak 
keď  ho  nadišla  vôľa,  sobral  niekoľko  tisícok, 
vyjechal  na  štyroch  vrancoch  z  brány  pri  hrome 
kanónov  a  mažiarov  a  kriku  svojej  čeľadi.  A 
potom  pohulal  si  v  meste,  alebo  zašiel  i  ďalej. 
Za  týždeň  tropil  bizarrné  kúsky,  napájal  šam- 
panským darmošľapov,  vadil  sa  s  každým,  za- 
dovážil si  niekoľko  duellov,  hádzal  plnou  hrsťou 
peniaze,  jazdil  po  krkolomných  skalách,  uhonil 
drahé  kone  až  podochly,  pil  celé  noci,  ostávajúc 
pritom  čudno  triezvym,  keď  jeho  kompánia  bola 
už  na  mol  spitá.  A  potom  vrátil  sa  zase  do 
zámku,  kázal  zatvoriť  bránu,  delá  k  strelným 
dieram    pritiahnuť,    zástava    zmizla   s  rumov    a 

počal  sa  zas  život  pustovníka:  čítal,  rátal,  robil 
projekty,  spieval  ku  gitare.  Vychádzal  iba  za 
robotou  a  v  meste  zjavil  sa  iba  v  gazdovských 
a  obchodných  záležitostiach;  vtedy  vyhľadával 
najlacnejšie  špelunky,  sedal  si  medzi  umaste- 
ných  vinárov,  hovoril  s  nimi  rozumne,  jednal 
sa,  kupoval,  predával  s  rozvahou,  pritom  bez 
nejakej  špinavej  ziskuchtivosti.  Bola  to  búrlivá, 
náruživá  príroda,  ktorá  neznala  prekážok,  keď 
prišiel  čas  hulania  periodického.  Hovorili  o  ňom 
všakovak.  Jedni  považovali  ho  za  kompletného 
blázna,  iní,  miernejší,  hovorili,  že  je  to  rozumný 
človek,  ale  že  máva  občasné  »drobné  jašenie«; 
boli  i  takí,  ktorí  cenili  jeho  širokú  prírodu,  ne- 
konečnú tuhu  po  voľnosti  a  silnú,  vulkanickú 
mohutnosť  jeho  ducha.  Milovať  nemiloval  ho 
nikto,  mnohí  sa  ho  báli,  a  mnohí,  veľmi  mnohí 
využívali  jeho  prepodivné  vrtochy.  Pravda,  že 
exploátori  platili  draho  svoju  exploatáciu.  Pozval 
ich,  uhostil,  obdaril  a  —  opovrhoval.  Hlboký 
sarkastický  nádych  vial  z  jeho  divokých  rečí, 
často  vyslovil  geniálny,  zničujúci  sarkasmus 
s  ľahkosťou,  nedbanlive  a  opovržlivé.  Beda, 
komu  on  takto  platil.  Pravda,  on  nešetril  iných, 
no  vtedy  nešetril  ani  seba. 

Varínsky,  hoci  častejšie  usmial  sa,  ba  nie- 
kdy  i  obdivoval  baróna,  v  celku  ho  odsudzoval 
a  nenávidel.  Utilitársky  duch  starého,  pracovi- 
tého sudcu  považoval  každého  človeka,  ktorý 
nezabýval  sa  »seriósnou,  užitočnou«  prácou,  za 

daromnú,  suchú  ratolesť  na  strome  ľudstva. 
Pravda,  on  veľmi  úzky  kruh  tiahol  tej  „seriósnej, 
užitočnej  práci^'-.  Keď  zavrhoval  všetky  divadlá 
a  romány,  tým  viac  protiviť  sa  mu  musely  ba- 
rónske  vrtochy,  ktoré  nielen  že  nič  »seriósneho 
a  užitočného«  neprodukovaly,  ale  direktne  boly 
zúrením  proti  svojmu  i  cudziemu  majetku,  svojmu 
i  cudziemu  zdraviu.  Suchá,  čestná,  no  prosaická 
duša  muža,  ztrávivšieho  život  svoj  v  železnej 
pilnosti,  nenávidela  periodickú  lien  u  muža  sil- 
ného a  ešte  mladého.  Varínsky  ťahal  za  úra- 
dovania svojho  nielen  svoje,  no  i  bremeno  svo- 
jich kollegov.  Prišla-li  ťažká  pravota  —  »veď 
tu  Varínsky«;  vyskytol  sa  zamotaný  referát, 
zanedbaná  pravota,  všade  a  vždy  našli  Varín- 
skeho, ktorému  práca  bola  životom.  Nuž  ale, 
darmo  je:  i  prácou  dá  sa  hrešiť.  Keď  ona  pre- 
sahuje sily,  keď  ruší  harmonické  bytie  a  rovno- 
váhu duše,  keď  ničí  včasné  telo,  vtedy  je  i 
práca  hriechom.  Varínsky  stal  sa  predčasne 
starcom.  Až  nemoc  a  neduh  odohnaly  ho  od 
zožierajúceho  hlomoždenia.  Ztadiaľ  pochádzaly 
jeho  vyschnuté,  zakrnelé  pochopy,  a  veľký, 
svetlý  um  jeho  málo  bol  osvietený  lúčmi  du- 
ševného, srdcového  života. 

Zato  žena  jeho,  duchom  obmedzená,  žila 
takmer  výlučne  srdcom.  Bohaté,  no  zlomené  to 
bolo  srdce.  Nuž  ale  práve  v  týchto  zlomených 
srdciach  nachádzame  priehlbne  a  sväté  plamene 
obetovavej    lásky.     Žertva   celého   života  je  im 

ľahkosťou,  ony  žertvujú  ešte  nepomerne  viac: 
nároky  na  uváženie,  a  neželajú  si,  aby  žertva 
ich  zostala  aspoň  v  spomienke  tých,  pre  ktorých 
sa  diala. 

Šťastný  dobre  sa  cítil  v  rodine  Varínskych. 
Neskôr  blížila  sa  i  Anna  tichým  krokom  k  spo- 
ločnosti. Albert  ju  privítal  poklonou,  ona  ľahko 
kývla  hlavou  a  sadla  za  stôl.  Už  sa  večerilo  a 
podúvať  počal  úzkou  dolinou  Jedlinskou  citeľne 
chladný  vetrík,  keď  sa  starí  utiahli  do  domu. 
Obe  sestry  vyšlý  so  Šťastným  na  prechádzku, 
zahalené  v  jednaké  pestré  ručníky.  Chodili  okolo 
domu  po  pieskovom  chodníku  záhradnom.  Na 
dvore  rehtaly  zapriahnuté  kone  Šťastného  a 
netrpelive  bily  podkovami  na  žulovú  dlažbu 
dvora. 

Šťastný  hovoril  raz  s  pravou  susedkou, 
»nymfou«  Elenou,  raz  s  ľavou,  »zakliatou  prin- 
cezkou«,  ako  bol  raz  pomenoval  sestry.  V  duši 
jeho  rástla  podivná  náklonnosť  k  obom  naraz, 
v  jednakom   postupe. 

»Vy  sa  jedna  druhú  doplňujete,«  riekol  ko- 
nečne, »každá  pre  seba  ste  milostným  zjavom, 
mne  tak  sladko  vo  vašej  blízkosti.  Okrejem, 
otužím  sa  k  suchopárnym  prácam  svojho  ne- 
šťastného povolania,  keď  som  prežil  s  vami  a 
rodičmi  vašimi  niekoľko  hodín.  Matička  vaša  je 
pravý  anjel  ženskosti,  v  nej  vidí  človek  ideál 
matky  i  manželky.  U  vás  zas  sviežosť  a  ne- 
vinný, sladký  dych  mladosti.  Vo  vás  predtucha 

krásnej,  šťastnej  budúcnosti.  To  potešiteľné,  to 
oblažujúce  pre  nás,  ktorí  vidíme  denne  úkazy 
ľudskej  biedy  a  zkazenosti.«  Z  pŕs  muža  vy- 
dral sa  hlboký  vzdych,  čo  potvrdenie  nevdojaké, 
že  hlboko  precítené  hovoril  slová. 

Elena  sa  zadumala,  neriekla  ani  slova,  len 
stiahla  ručník  až  po  briadku.  Mrázik  poskočil 
jej  tielkom.  Snáď  to  zapríčinil  chladný  vetrík. 

Anna  šla  tesno  pri  boku  priateľa  a  známeho 
ešte  z  detinských  dôb.  Ako  mladý  právnik  na- 
vštevoval Albert  ich  dom,  sial  cukrové  fazuľky 
na  hriadky,  kázal  dievčencom,  aby  braly  kupky 
a  polievaly  kvety,  že  vyskytne  sa  zaraz  úroda. 
Dievčatká  pribehly  so  svojimi  miniatúrnymi 
krhličkami  a  s  výskotom  hľadaly  sladkú  la- 
hôdku. To  sa  opätovalo  každé  prázdniny. 

»Nie  sú  to  zas  vaše  cukrové  fazuľky  ?« 
spýtala  sa  vážne  Anna,  »ktoré  spojené  boly 
úzko  s  klamom?« 

Šťastný  zastal. 

»Slečna  Anna,  či  máte  príčinu  k  takej  ne- 
dôvere? Nepozorujete,  necítite,  že  ľnem  k  vášmu 
domu  bezzištným,  čistým  priateľstvom?  Vy  ste 
nie  viac  deti,  ktoré  daly  by  sa  falošnými  fazuľ- 
kami  zaviesť.  Máte  snáď  oprávnenú  pochyb- 
nosť ?« 

»Cítala  som  v  knihe,  vami  prinesenej,  že 
medzi  ženskou  a  mužským  nie  je  možné  pria- 
teľstvo.« 

»Možno,  vy  ho  necítite.  Ale  to  mňa  ani 
najmenej  nemýli.  Dovoľte  len,  abych  ja  nemusel 
zauzdiť  city  svoje.  Nie  som  sebec.  No  neodťa- 
hujte  mi,  samotárovi,  útechy,  ktorú  poskytuje 
mi  obcovanie  s  šlechetnou  rodinou,  týmto  čistým 
ostrovom,  okrúženým  barinami  mefitickými.« 

»I  samota  je  potrebná.  Istý  umný  človek 
padol  nevinne  do  veľaročného  väzenia.  I  toto 
mám  z  vašich  kníh.  Všetkých  strastí  žalárnych 
bol  si  povedomý,  každú  znal  určiť  a  pomenovať. 
Iba  jeden  bôF,  jedna  neistá  túžba  trápila  ho 
dvojme,  že  neznal  jej  meno,  jej  definíciu.  Po 
hlbokom  premýšľaní,  v  slzách  a  mukách  bolo 
mu  razom  jasné,  čo  tak  dusilo  dušu  jeho:  od 
troch  rokov  nebol  ani  minútky  o  samote. « 

Všetci  traja  zadumali  sa.  Albertovi  veľmi 
imponovala  Anna  svojím  umom.  Elena  mala 
zrumenené  líca,  boh  vie  prečo,  ručník  lengal 
jej  plecom.  Ružovo  ožiarovala  večerná  zora 
úbelovú  krásu  tvári,  rujnú,  plnú  hruď.  Doplňujú 
sa,  doplňujú  navzájom. 

Šťastný  neodpovedal    na  poznámku  Aninu. 

Bázlivým  tónom  pýtal  sa  Anny:  »Nuž  a  čo 
je  s  denníkom  ?« 

»Poslúchla  som  rady  vašej,  no  vyšla  hlú- 
posť. Hanbila  bych  sa  dať  riadky  svoje  pred 
cudzie  oči,  cudzí  um.« 

»Neverte,    neverte,   Albert pane  pra- 

votár,  prečítala  mi  pár  stránok.  Celý  spisovateľ, 
hotový    básnik     je    táto    moja    umná    sestra. 

Ako  opravdová  húska  stála  som  pred  ňou.  Tu- 
ším i  kus  závisti  zkrslo  vo  mne.  Nie  takej  špi- 
navej, no  predsa  to  bolo  kus  závisti.  Ukáž  svoj 
sošit,  ukáž,«  a  už  chcela  jej  siahnuť  do  vrecka. 
Anna  nedovolila. 

»Snáď  neskôr.« 

Jakcitne,  hlboko,  zvonno  zvučal  hlas  Eleny. 
Cezeň  počuť  bolo   odryvisté  dýchanie  pŕs. 

Zore  zhasly,  vetrík  bol  chladnejší.  Šťastný 
po  odbierke  od  starých  i  mladých  vyskočil  do 
svojej  bričky.  V  pravej  dlani  pálilo  ho  dotknutie 
Eleninej  rúčky,  hlava  plná  bola  ladným  zjavom 
Aniným.  Kone  fŕkaly  a  dupotaly  po  kamenistej 
hradskej.  Na  ľavo  šumela  rieka  strmým  tokom, 
hory  zahalené  boly  v  tme  večernej. 

»Čo  to  má  znamenať ?«  dumal  mladý  muž. 
»Mňa  chytily  mocné,  rozorvané  city!  Horím, 
horím,  ako  suchá  slama,  ktože  ju  podpálil  ?« 
Rieka  zašumela,  lebo  voz  letel  podľa  nehlbo- 
kého, tuho  rozbehnutého  toku  rieky,  no  nedá- 
vala odpovedi.  Na  druhej  strane  rieky  kmitaly 
sa  plamienky  nocujúcich  pltníkov  a  ožiarovaly 
pribité  plte,  naložené  bielymi  doskami. 

III. 

Divoký  jazdec. 

»Prečo  sa  nehráš  so  mnou  na  panenky  ?« 
pýtala  sa  Milka  svojej  sestry  Eleny.  »Ja  neviem 
tak  postlať  postieľku,  i  čipky  na  bábike  sú  po- 
trhané. Kedy  budeme  sa  hrať  na  varenie  ?« 


32 

Elena  nemala  vôle  hrať  sa  na  panenky  ani 
na  varenie. 

»Hlúpa  som,  hlúpa,«  premýšľala  vo  svojej 
izbuške,  »kuriatkam  jačmeň  sypať,  kanálikov 
■učiť  hvízdaním  prvé  tóny  valčíku,  tančiť,  —  na 
to  ma  je  dosť.  Aké  hanobné  mlčanie,  keď  ho- 
vorí Anna  so  vzdelaným  človekom;  prerieknuť 
chcem  slovo,  ono  viazne  v  hrdle,  lebo  cítim 
jeho  slabosť,  jeho  jednoduchú  nejapnosť.  Nie 
div,  že  otec  tak  často  mračí  sa,  keď  počuje 
moje  slová.  Ach,  to  bolí,  veľmi  bolí!«  Slzy  vy- 
stúpily  do  očú  devy.  Stala  si  pred  zrkadlo. 
Dlho  hľadela  dof^ho. 

»Nie  som  špatná  1«  Tu  ovial  ju  lepší  roz- 
mar. Usmiala  sa  polo  nahlas,  slzy  tiekly  ticho 
po  lícach,  ako  dva  roztopené  brilianty.  »Aká 
špatná  myšlienka!«  zavolala  nahlas.  Dva  ka- 
jiáliky  ohlásily  sa  jej,  no  nie  k  nim  znely  de- 
vine slová.  »Popýšila  som  sa  pred  zrkadlom  a 
porovnávala  som  tvár  svoju  s  tvárou  sestry. 
Nepekne,  nepekne!« 

Ešte  nikdy  nestalo  sa  jej  niečo  podobného. 
Akýsi  nový  process  zobudil  sa  v  jej  duši.  Po- 
dobné myšlienky  nie  sú  bez  osnovy. 

A  zase  tiahlo  ju  niečo  k  zrkadlu.  »Čo  po 
tebe,  hladká  tvár,  čo  po  tebe,  jasný  zrak!  Ne- 
,návidím  vás!  Či  ste  mi  zadovážily  lásku  otcovu? 
Nie,  on  starosťou  a  bôľom  nyje,  keď  sa  podíva 
na  moju  hladkú,  bielu  tvár.  Či  nesmúti  mať 
fnoja,  keď  hladí  moje  vrkoče  ?«  Vrkoče,  násilne 

trhané,  padlý  jej  dolu  šijou  skoro  k  samej  zemi. 
V  očiach  svietily  ohne  hnevu  a  zlostného  žiaľu. 
»A  prečo  tieto  myšlienky  ?«  razom  spýtala  sa 
sama  seba.  »Hoď  sa  na  kolená  pred  otcom  a 
pros  o  jeho  lásku,  objím  kolená  matkine  a  pros 
za  odpustenie,  žes'  všetečné  poznala  jej  temnú, 
úžasnú  tajnosť.  Rozumiem,  ponímam,  čo  bych 
nikdy  nemala  rozumeť  a  poňať!  Ponímam  ubitú 
jej  dušu,  jej  pokoru,  jej  trpelivé  znášanie  hnevu, 
jej  bezpodmienečný,  slepý  posluch !  Ju  tlačí  vina, 
ona  previnila  sa  pred  prísnym  otcom!  Ach,  ona 
je  taká  dobrá,  vznešená,  že  cudzieho  človeka, 
Alberta,  núti  k  synovským  citom!« 

»Cudzieho  človeka?  hlasno  riekla,  tiahlym 
tónom.  Kanálky  začvirikaly  škrekľavo,  usilujúc 
sa  druh  druha  prekričať. 

Zas  nové,  silné  pocity  ovládaly  hruď  de- 
vinu. Rukávik  belunkej  košieľky  sošmykol  sa 
ramienkom,  alabaster  pliecka  zasvietil  komnatkou, 
ako  svit  plnej  luny. 

Annu  vyzvalo  teplé  jasenné  popoludnie  na 
prechádzku.  Skoro  dorazila  ku  kúpeľnej  búdke, 
a  tešila  sa  pohľadom  na  temné  vysoké  hory. 
Najvyššie  vrchole  ich,  bezstromé,  zelenaly  sa 
tuhou  zeleňou  hôľnej  trávy,  lebo  časté  dažde 
napomáhaly  jej  vzrast  a  trvanie.  Ticho  tiekla 
rieka,  nemo  klonily  sa  nad  ňou  brezy  a  jelšiny. 
Ponad  vysoké  hory  letely  divé  husi  nadol, 
v  podobe  ostrého  uhla.   Len  jedna  z  nich  vyšla 

Vajanský  :  Sobrané  Diela.  V.  3 

z  radu  a  v  postupe  zaostávala  za  sestrami.  Snáď 
slably  jej  krýdelká? 

Anna  oprela  sa  plieckom  o  jedlu,  stojaciu 
blízko  brehu.  Oko  jej  vnikavo  hľadelo  do  vody, 
ako  by  preniknúť  chcelo  do  dna.  A  tam  čo? 
Kamenie  lebo  pustý  hlen.  A  hĺbka  vodná  láka 
nás,  odpor,  ktorý  očiam  našim  stavia  neprie- 
hľadnosť živlu,  robí  takou  bájnou  hlbinu  túto. 
Práve  preto  neťahá  ma  nič  k  Albertovi,  jemu 
možno  nazreť  na  dno  duše.  Ľubovať  možno  si 
v  priehľadnej  bystrine,  no  je  to  len  záľuba  očú, 
nie  duše,  nie  mysle.  On  je  nie  problémom,  on  je 
jasnou,  otvorenou  sadou,  podávajúcou  nám  bez 
nesnádze  celý  svoj  smysel.  A  predsa  je  i  kryštál 
krásny  .  .  .  ako  okrasa,  ako  šperk. « 

Z  druhého  boku  rieky  ozval  sa  dupot  koiíský. 
Dolu  skalnatým  srázom  vidno  bolo  jazdca  leteť, 
ba  skoro  padať,  lebo  pirť  bola  príkra  a  nesúca 
pre  jazdenie  koňmo.  S  úžasom  hľadela  Anna 
na  krkolomnú  jazdu.  Už  už  zdalo  sa  jej,  že 
jazdec  sietí  čez  hlavu  koňovu  dolu  úšustom. 
No  on  krepko  zopäl  sa  v  strmeňoch  a  pokri- 
koval na  koňa.  Šťastne  sbehol  až  k  brehu  rieky; 
Anna,  hľadiaca  skoro  bez  dýchania  na  nebez- 
pečnú, nesmyselnú  hru  so  životom,  hlboko  vy- 
dýchla, keď  ho  videla  na  spodku  úšustu. 

Jazdec  zastal,  pozrel  na  rieku.  »Napred!« 
zavolal  surovým,  veliteľským  hlasom  a  šibol 
koňa  svižným  jazdeckým  bičíkom.  Kôň  zopäl 
sa  na  zadné  nohy  a  kúsal  do  oceľového  zubadla, 

hádžuc  strojnú  hlavu  s  boka  na  bok.  No  vôľa 
jazdcova  bola  mocnejšia,  ako  zdráhanie  sa 
vraného  koňa.  Ostrohy  jazdcove  zaryly  sa  do 
bokov  koňovi,  ktorý  s  rehtaním  skočil  do  vín 
rieky.  Po  pás  zahrúžil  sa  do  vody  jazdec,  z  koňa 
bolo  vídať  len  hlavu,  do  výšky  zdvihnutú.  Zas 
pojal  úžas  devu.  Chcela  už  odbehnúť  do  húštiny, 
nedala  jej  zvedavosť.  Kôň  sa  zdvihol  z  vín,  už 
bolo  videť  i  jeho  tučný  chrbát;  plával.  O  chvíľu 
driapal  sa  čez  jelšiny. 

Jazdec  sňal  čiapku  a  svižno  poklonil  sa  deve. 

»Lesná,  či  vodná  víla?«  pýtal  sa  sarka- 
stickým úsmevom,  tľapkajúc  svojho  vranca  po 
štíhlom  hrdle. 

Anna  stála  ako  skamenela.  Čo  tu  robiť? 
Utiecť  do  lesa  bolo  by  smiešno  a  bez  účinku 
pri  takom  prenasledovateľovi.  Bez  strachu  pozrela 
mu  do  očú.  Poznala  v  ňom  pána,  ktorého  stretla 
na  hradskej  ceste.  Jeho  postava  utkvela  jej 
v  pamäti,  ako  aj  ostré  oko. 

»Ani  lesná,  ani  vodná!  Som  dcérou  pána, 
ktorému  patrí  táto  hôrka.  Ráčite  byť  na  cudzom !« 

»1  zakázanom?  To  je  interesantno.  No  ešte 
viac  interesantná  je  vaša  pekná,  bledá  tvár, 
lesná  víla.  Mal  som  už  raz  šťastie, «  a  ukázal 
bičíkom  smerom  k  hradskej.  »Mám  silnú  pamäť 
pre  črty  na  tvárach,  najmä  významných, «  jazdec 
sa  opätne  ľahko  uklonil. 

3* 

Annu  rozmrzely  drzé  poklony.  Obrátila  sa 
a  tichým,  bezpečným  krokom  odchádzala  smerom 
k  chodníku. 

»Nie  tak,  pyšná  víla!  Pre  päť  slov  neletel 
som  dolu  prekliatym  úšustom,  ani  neriskoval 
septembrový  kúpeľ  v  tejto  pramenistej  vode  I 
Stojte !«  Kôň,  tuho  zazubadlený,  stál  ako  pri- 
kovaný,  len  tu  i  tu  fŕkol. 

»Kto  má  právo  tu  rozkazovať  ?«  pýtala  sa 
Anna  trasľavým,  núteno  smelým  hlasom. 

»Nie  rozkazovať,  len  vyjednávať.  Prisahám, 
že  nesídem  s  koňa.  Teda  aký  strach?  Dištanciu 
si  voľte  sami,  i  tu  zadržím  čestné  slovo. « 

Anna  sa  núteno  usmiala.  Tajiť  si  nemohla, 
že  je  to  zaujímavé  stretnutie,  podobá  sa  skoro 
dobrodružstvu. 

»A  kto  ste  vlastne  ?«  pýtala  sa  ona. 

»Záleží  vám  na  tom  ;  to  prvý  krok  sblíženia. 
Uisťujem  vás,  lesná  víla,  že  sa  bližej  poznáme. 
Volám  sa  Važecký  a  som  pánom  tamtej  ruiny! 
Skalný  dämon  a  lesná  víla,  aký  to  súhlas ! 
Ach,  mám  veľmi  základné  tušenia,  že  mrázik 
prebehol  vaším  štíhlym  chrbátkom.  Áno,  áno, 
už  ináč  nenie!  Bláznivý  barón  sedí  pred  vami 
na  tomto  havranovi.  Ľudia  hovoria,  že  sa  viem 
premeniť  na  zajaca!  Neverte!  Zajacom  ja  iste 
niesom.  Skôr  vlkom,  verte !« 

Važecký  uhádol,  Annu  schytila  triaška,  nohy 
jej  klesly  v  kolenách.  Toľko  rozmanitých  dobro- 
družných, zlých  i  groteskných  chýrov  a  klebiet 

počula  o  barónovi  Važeckom,  že  niet  sa  čo  diviť, 
keď  i  jej  samostatná  duša  naplnila  sa  bázňou. 
Pravda,  že  všetkým  chýrom  neuverila,  avšak 
dosť  bolo  toho,  čo  počula  od  otca  a  iných  hodno- 
verných Fudí.  Bledosť  devinej  tvári  zvýšila  sa, 
ako  by  nebolo  zostalo  najmenšej  kvapôčky  krvi 
v  nej,  ale  razom  udrela  jej  krev  do  tvári  i 
slychov,  že  sa  zajasala  ohňom  mladého  zapýrenia. 

Nastala  trápna  prestávka. 

»Kto  by  to  bol  myslel,«  pokračoval  Važecký, 
krotiac  svojho  vranca,  ktorému  už  zunovalo 
sa  stáť  na  jednom  mieste,  »že  starý  žrút  aktov 
má  také  dieťa !«  Hlas  jeho  ztratil  ostrotu  a  znel 
skoro  melancholicky.  »Ani  kroka !«  zavolal  zas 
surovým,  oceľovým  hlasom  na  koňa.  »Havran, 
Havran,  musíme  slovo  držať,«  a  kôň  cúvnul. 

»Nuž  teda  nakrátko:  vy  ste  iste  počuli 
o  lumpovi,  barónovi!  Uisťujem  vás,  že  práve 
strojil  som  sa  na  divokú  pohulanku,  tam  medzi 
tú  chabrač,«  bičíkom  šľahol  smerom  k  širšej 
doline,  ktorá  vybiehala  v  kotlinu,  kde  ležalo  me- 
sto. »Nepôjdem.  Toho  príčinou  sú  vaše  hodvábne 
temné  vlasy,  vaše  hlboké  oko!  4  teraz  robte, 
ako  vám  vôľa  šušká.  No  nechoďte  viac  k  tomuto 
baraku,  jestli  mňa  nechcete  stretnúť.  Nech  je 
medzi  nami  jasno.  Varujte  sa  tejto  hlbiny,  lesná 
víla.  Jestli  však  máte  toľko  ducha,  v  takejto 
dištancii,  ako  teraz,  prehovoriť  s  bláznivým 
barónom,  nuž  voilä  —  smelo  do  temná  lesa  a 
na  breh  tichej  vody,  lesná,  bájočná,  spanilá  víla.« 

Vraník  zopnul  sa  zase  na  zadné  nohy, 
zarehtal  i  zvrtol  sa  a  skočil  i  s  pánom  do  vín. 
O  chvíľu  zanikol  na  druhom  brehu  štvornohý 
dupot. 

Rýchlym  krokom  bežala  Anna  ku  Kolesnému. 
Na  pozdravenia  sedliakov  sotva  stačila  ďakovať. 
K  svačine  ani  k  večeri  nešla,  vyhovorila  sa  na 
chorľavosf.  A  vskutku  cítila  v  hlave  tupý, 
omamujúci  bôf. 

Z  tichého,  všedného  toku  života  vyrušená, 
razom  pocítila  sa  v  nepokoji  a  rozorvanosti. 
V  jej  duši  počali  zápasiť  proti  sebe  postavené 
city.  Raz  hnevom,  raz  hanbou,  raz  tajnou  ra- 
dosťou zovrela  v  nej  krv.  Takým  drzým, 
originálnym,  podivínskym  spôsobom  ešte  nik 
nehovoril  k  dcére  Varínskeho.  Aké  bolo  jej 
chovanie?  Prinajmenej  hlúpe!  Prečo  nenašla 
slov,  ktoré  by  boly  odrazily  lichotenia  a  dotie- 
ravosť  vrtohlavého  pána?  A  zas,  aká  kavalírska 
jemnosť  v  jeho  postupku,  ako  úctivo,  hrdo  po- 
klonil sa  jej,  ako  vedel  oceniť  prítomnosť  devy. 
Ako  blesk  zjavil  sa,  ako  blesk  ztraíil  sa.  Či  nútila 
k  niečomu  jeho  smelosť?  Či  nedal  jej  úplnú 
svobodu,  vysloviac  iba  svoj  vrtoch?  Aká  sila 
v  jeho  lete  a  plavbe,  voľnosť  pohybov,  ako 
strunisto,  bohatiersky  sedel  naliskľavom,  pyšnom 
vrancovi!  Priamo,  opravdivé  znely  jeho  slová! 
No,  niečo  pichľavého  sršalo  z  jeho  očú,  čosi 
pohrdlivého  z  tvári.  Ako  mohol  neznámu  devu 
tak     priamo     osloviť,    a    dávať    jej    fantastické 

epitheta?  Poznať,  privykol  na  ľahké  triumfy. « 
Tu  zrumenila  sa  tvár  devina.  Schytila  sa  s  divána, 
že  pozve  otca  svojho  na  pomoc,  že  bude  žiadať, 
aby  ju  zastal  a  smelca  zavolal  na  zodpovednosť. 
Prse  jej  dmuly  sa  hnevom. 

»Na  zodpovednosť,«  šepla,  chytajúc  kľučku 
otcovej  chyže.  »Otec  sa  rozzúri  svojím  strašným 
hnevom,  pred  ktorým  bázlive  rozuteká  sa  celý 
dom.  On  iste  pôjde  k  barónovi,  povstane  o  tom 
šum,  možno  i  súboj. « 

Tu  pomyslela  si  Anna,  aké  chýry  idú  o  baró- 
nových  početných  duelloch,  o  jeho  zručnosti 
v  streľbe  z  pištole,  o  obetiach,  ktoré  padlý  jeho 
guľou.   Holuba,  lastovičku  trafí  guľou  v  letu! 

Ruka  devina  klesla  s  kľučky.  Srdce  jej  bilo 
úzkosťou,  studom,  zúfalstvom.  Myslela  na  matku! 
Áno,  jej  zdôverí  sa,  rozpovie,  čo  sa  stalo,  aspoň 
sprostí  sa  tlaku  tajnosti.  Matka,  tento  tieň,  táto 
anjelská  duša,  či  uvládze  sama  niesť  tajnosť? 
Sotva.  Otec  dozvie  sa  všetko  od  nej,  a  bieda 
hotová.  Snáď  treba  zasvätiť  do  veci  sestru.  Aká 
tu  pomoc,  čo  mi  ona  povie?    Zaplače  a  konec. 

»Šťastný,«  vyrvalo  sa  jej  z  úst,  kŕčovite 
stiahnutých.  »0n  mnoho  hovorí  o  priateľstve  ; 
dobre,  nech  ho  dokáže!  Nech  zastane  svoju 
»priateľku«  pred  divým  barónom,  ktorý  ju  chce 
mať,  ako  hračku  svojich  bláznivých  vrtochov. 
Skoro  natešená  vrátila  sa  do  svojej  chyže.  Našla 
spôsob  vyplávať  z  nebezpečnej  krútňavy. 

»Či  to  bude  na  mieste,  či  to  bude  šlechetné, 
vtiahnuť  celi<om  cudzieho  človeka  do  nebezpečia? 
A  kto  zná,  či  sestra  Elena  nevidí  v  ňom  niečo 
viac,  než  cudzieho  človeka.  Od  pár  čias  zmenila 
sa  povážne,  častejšie  sa  zadumá,  ba  už  dvakrát 
pristihla  som  ju  s  červenýma  očima.  On  tiež 
nechová  sa  pri  nej  ľahostajne!  Ona  by  mala 
právo  žiadať  od  neho  bohatýrske  úsluhy.  Či  by 
som  sa  nevmiešala  mojou  prosbou  do  sestrinho 
budúceho  práva,  a  nezmarila  jej  životné  šťastie  ?» 
Prvýkrát  teraz  rozmýšľala  jasno  o  Šťastného 
pomere  k  rodine  a  najmä  k  sestre. 

A  tak  i  táto  pomoc  bledla  pred  jej  mysľou 
a  obracala  sa  v  hmlu  .  .  .  »Sama  som,  sama!« 
zalkala.  Len  nedávno  bránila  samotu,  a  dnes 
už  cíti  ťarchu  opustenosti,  duševnej  osamelosti. 

»Teda  dnešný  výstup  zostať  musí  tajnosťou! 
Pri  spustlom,  divokom  kvase  chvastať  sa  môže 
barón  Važecký,  že  mal  rozhovor  s  Annou  Va- 
rínskou, že  vohnal  krv  do  jej  tvári,  zmútil, 
smiešnou  spravil ;«    tu  zastaly  myšlienky  devy. 

Počala  hlasno,  usedave  plakať. 

Dych  zarážalo  jej  hlasné  kvílenie.  — 

Plačom  odľaví  sa  bôľu. 

»Tajnosť?  Nuž  veď  možno,  že  ňou  zostane. 
Cím  by  sa  mohol  vlastne  chvastať ?«  Mužná 
tvár  Važeckého  blysla  jej  v  temnote  večernej. 
Či  by  mohol  tento  muž  prilhať  niečo  nedeli- 
kátneho  k  dnešnému   výstupu  a  povláčiť  meno 

neznámej  devy?  Tajný  akýsi  hlas  volal  k  nej: 
nie!  »Či  vôbec  bude  o  tom  hovoriť?« 

Bronieť  počalo  pred  dušou  devy,  no  čím 
viac  padaly  s  hrudi  okovy  úzkosti  a  strachu, 
fantásia  tým  živšie  maľovala  si  neobyčajné 
okolnosti:  krkolomnú  jazdu  pirťou,  preplavenie 
rieky,  význam  krátkych,  krepkých  viet,  mocný 
vliv  muža  na  ženskú  dušu. 

»Príde  jaseň,  pľušte,  zima  —  ľahko  obídem 
sa  bez  milených  prechádzok!  Do  jará  ďaleko! 
Dávno  zabudnutá  bude  nemilá  história. « 

S  takou  útechou  položila  Anna  horúcu 
hlávku  na  bielu  podušku  svojej  postieľky.  Ticho 
všade.  Len  klepot  vlastného  srdca  počula.  To 
jej  bolo  novým.  Nemohla  zaspať.  Počala  čítať 
klepoty  —  ony  utíchaly  vždy  viac  a  viac  .  .  . 
i  zatíchly.  Bledý  mesiac  nazrel  do  obloka  a 
osvietil  peknú  panenskú  tvár.  Hebké  vĺčka 
vrhaly  na  ňu  uzunký  tieň.  Pravidelne,  hlboko 
dýchala  čistá  úbelová  hruď. 

IV. 

Maškaráda  a  dráma. 

Nevrlo  dupal  Ferdinand  Važecký  ťažkou 
botou  o  dlažbu  svojho  dvora!  Po  dvadsiaty  raz 
vracal  sa  od  brehu  rieky  a  ani  raz  nevidel 
čiernych  šiat  »lesnej  víly.«  Anna  Varínska 
išla  do  mesta  k  svojej  tetke,  Alžbete  Vidínskej. 
V  tichom    obydlí    starej  panny   ľahšie   preniesla 

štrbinu  v  svojom  milom  spôsobe  života.  Tam 
netúžila  po  voľných  prechádzkach.  Dvadsať  ráz 
teda  pribíjal  barón  svoj  čln  k  jelšinám  pobrežným. 
Čln  bol  podlhovastý,  na  dve  vesla,  a  na  boku 
mal  nápis  z  blýskavého  kovu  »Lesná  Víla.« 
Opadával  už  dubový  list,  sychravé  vetry  vialy 
dolu  riekou.  Keď  posledný  raz  vystúpil  na  breh, 
a  zas  len  darmo  čakal,  oboril  sa  zúrivé  na  búdku. 
Silnou  rukou  potriasol  jej  vetché  stĺpy,  tak  že 
sa  celá  vyvalila. 

Tuším  zle  urobil.  Divoký  plamefí  zúril 
dvojmou  silou  v  jeho  prsiach.  Rovnými  nohami 
skočil  do  člna  a  stojac  odplul  od  brehu.  Tok 
rieky  sa  tam  nižej  zrýchľoval.  Skaly  trčaly 
z  rieky,  daždami  rozvodnenej.  Už  ako  strela 
letel  plytkým,  no  strmo  letiacim  prúdom.  Važecký 
ešte  veslom  bil  do  skál  a  urýchľoval  let  svojej 
bárky. 

Trudno  bolo  čakať  veselej  kompánii  na 
barónov  raptus,  taký  zábavný  a  užitočný.  Dlho 
trvala  im  pustovnícka  samota  Važeckého.  I  umie- 
nili  si  prekvapiť  ho  v  jeho  vlastnom  hniezde. 
Čo  i  rozkáže  vtiahnuť  delá  do  strelných  dier  a 
rozdá  z  otcovského  musea  halapartne  ahákovnice 
svojej  čeľadi,  veď  všetko  skončí  sa  veselým 
hodovaním,  a  zas  rozhúpa  sa  podivínsky  barón 
do  rujného  hajdákania! 

V  meste  robili  sa  obozretne  prípravy.  Roj 
takzvaných  »štvrťmagnátov,«  na  čele  majúc 
tučného,  cynického  Bárányiho,  mestského  účtov- 

níka,  prevzal  celú  správu.  Na  dvanásť  vozoch 
mali  prísť  pred  bránu  tvrdošijného  Ferka. 

Važecký  dopočul  sa  o  ich  pláne. 

»Veď  vás  privítam, «  riekol  zlostne. 

O  pár  dní,  v  studenom  daždi,  zastalo  dva- 
násť   vozov    pred    bránou    Jedlinského    zámku. 

»Otvárajte,  darebáci, «  kričal  Bárányi  chriplým 
vypitým  hlasom.  V  strelných  dierach  začernelo 
sa  niečo.  V  každej   ukázala  sa  sára  boty. 

»Dobre  je,«  zasmial  sa  Bárányi,  »barón  je  pri 
dobrom  humore.  Divím  sa,  že  ho  nevidím  na 
bašte!« 

Na  múre  objavila  sa  tvár  starého  kočiša 
v  pensii. 

»Pána  niet  doma,«  kričal,  »máme  rozkaz 
nikoho  nepúšťať.« 

»Lžeš,  pálenečný  sud!«  osopil  sa  naŕího 
Bárányi;  »otvor!« 

»Ešte  raz  hovorím,  pána  niet  doma;  nazpak, 
ľude  boží!« 

Hostia  poschádzali  s  vozov  a  veľkou  tlupou 
obstali  bránu. 

»Pú,  pú,  pú!«  kričali  za  múrom  hotoví 
delostrelci. 

Veselo  bolo  pánom,  páčilo  sa  im  origálne 
prijatie.  Sľubovali  si  tri  divoké,  roztomilé  dni 
na  zámku  barónovom. 

»Po  tretí  raz  hovorím,  pána  niet  doma!« 
Zajačala  trúba.  »Dále  od  hradu,  dále,  aby  se 
nestalo  neštéstí  nenadále!«  Tu  strhol  sa  veselý 

hahot  a  krik  medzi  hosťmi,  ktorých  polieval 
lejak  nemilosrdno.  Studený  vetor  vial  riečnou 
dierou. 

Fanfára  zavznela.  Kočiš  zmizol  s  múru. 
Brána  rozletela  sa  do  korán,  z  nej  vyhrnul  sa 
roj  dievok  a  báb,  ozbrojených  metlami.  Ako 
rozpajedené  sršne  daly  sa  do  nevolaných  hostí. 
Husto  padaly  údery  metiel  na  chrbáty  i  hlavy. 
Za  babami  stála  nebezpečná  reserva,  mužské 
slúžobníctvo  a  jedlinskí  sedliaci,  ozbrojení  lie- 
skovicami.  Počiatočný  odpor  hostí  bol  rýchlo 
odrazený,    každý   z  nich    ponáhľal    sa    k   vozu. 

»Pú,  pú!«  vrešťali  delostrelci  zpoza  múru 
za  reterujúcou  spoločnosťou. 

»To  môj  posledný  kúsok,«  zlobno  zamumlal 
Važecký,  ktorý  hľadel  skrytý  z  obloka  na  druhom 
poschodí  a  odvrátil  tvár  od  protivného  divadla. 
Jemu  samému  príkrila  sa  táto  maškaráda.  Potom 
zahľadel  sa  na  ľavo ;  z  oblôčka  druhého  po- 
schodia, pri  ktorom  stál,  vidno  bolo  posledné 
domky  Kolesného. 

»Spálil  som  za  sebou  všetky  mosty!  Teraz 
už    musím    slovu   dostať,  ty  hrdá,    lesná    víla!« 

Samo  sebou  rozumie  sa,  že  o  kuriósnom 
obliehaní  a  odrazení  útoku  zahovorilo  celé  mesto, 
celé  okolie.  Podobní  ľudia,  ako  boli  útočníci, 
musia  všetko  vybľabotať,  i  svoju  vlastnú  hanbu. 

»Barón  sa  už  celkom  zbláznil, «  hovorili 
jedni;  »už  mu  menovala  sirotská  stolica  kurátora,« 
tvrdili  iní. 

1  do  tichého  obydHa  Vidínskej  zaletel  chýr. 
Anna  začervenala  sa  ako  pivonka  a  sklonila 
hlavu  k  šitiu.  Jej  prišiel  do  pamäti  dobrovoľný 
sľub  divokého  jazdca.  Nikdy  necítený  nepokoj 
rozvlnil  jej  ňadra.  V  akýchsi  bohatierskych 
bleskoch  zjavila  sa  jej  postava  neobyčajného 
muža. 

»Tu  už  nie  priehľadný  kryštál, «  dumala^ 
»tu  hádka,  nepreniknuteľná  hlboká  priehlbina. « 
1  namáhala  sa  rozlúštiť  hádanku. 

»Slávna  to  rodina,«  počala  tetka.  »Dedovia 
Važeckého  sedeli  vo  vysokých  úradoch.  Niekdy, 
pravda,  je  tomu  už  mnoho  sto  rokov,  vyberali 
daň  od  cestovných  kupcov.  Neskôr  ale  Ondrej 
Važecký  bol  kráľovým  pohárnikom,  syn  jeho  bol 
by  sa  stal  palatlnom,  no  prišly  nepokoje  a 
vzbury,  v  ktorých  vraj  mal  tiež  prsty.  Na  rozkaz 
kráľa  bol  sťatý. «  Vidínska  bola  živou  kronikou 
okolných  rodín.  Dlho  rozprávala  Anne  o  starých 
i  novších  pomeroch  rodiny  Važeckých.  Sotva 
nazdala  sa,  ako  dráži  fantásiu  svojej  sesternice,, 
ako  nyje  srdce  mladej  devy,  tak  veľmi  náklonnej 
k  rojčeniu  romantickému. 

Rozstrojená  vnútorne,  nepokojná  zatúžila 
po  vzduchu.  Gaštanová  aleja  tiahla  sa  neďaleko 
tetkinho  bytu.  Deva  prehodila  cez  plecia  šedú 
mantilu  a  zišla  z  izbušky  pookriať  v  aleji. 
Chodníky  a  lavičky  pokryté  boly  žltým,  odpadlým 
listím.  Vetor  trhal  nové,  ony  krútily  sa  v  padaní 
a  padaly  k  svojim  predchodcom.  Roj  gymnasistov 

ubieral  sa  zo  školy.  Veselo  džavotali  šuhajci  a 
rozpustníčili.  Ošarpaná  starenka  s  hrnčekom 
šla  okolo.  Anna  siahla  mechanicky  do  vrecka 
a  dala  jej  šestáčik.  Úzkostlivé  srdce  náklonné 
je  k  almužne.  Úzkosť  a  strach  sú  základom 
zápalných  i  suchých  obetí. 

Ako  by  zo  zeme  bol  vyskočil,  stál  pred  ňou 
Ferdinand  Važecký.  Ona  nevdojak  zastala,  potom 
uhla  sa  na  pravo,  aby  ho  obišla.  On  sa  s  úctivým 
pozdravom  obrátil  k  nej. 

»Nie,lesná  víla,  tak  jednoducho  nevykäruješ,« 
riekol  sucho  a  podišiel  k  jej  ľavej  ruke.  »Alebo 
snáď  budete  volať  policajta  ?«  Anna  mlčala. 

»Tí  darebáci  pijú  po  krčmách !«  Važecký  nútil 
sa  k  sarkastickému  úsmevu,  no  z  očú  mu  hľadelo 
niečo  iného,  než  posmech. 

Zimnične  zachvela  sa  úbohá  Anna.  Bez 
rady  išla  po  boku  barónovom.  Hlas  tajil  sa  jej 
v  hrdle. 

»Na  bok  žarty,«  pokračoval  Važecký  zvučným 
hlasom.  »Kto  som,  viete,  o  to  sa  iste  postarali 
moji  priatelia.  Vec  sa  má  takto.  V  mojom  srdci 
od  chlapčenstva  hniezdil  bôľ  nad  našou  ničotou. « 

Anna  vzmužila  sa. 

»Veľactený  pane,  ja  som  sa  nepýtala  o  vašich 
bôľoch.  Vy  ako  kavalír  nebudete  nútiť  ženskú 
k  rozhovoru. « 

»Stojím  tu  ako  prosebník!  Vy,  ako  ženská, 
ste  iste  i  milosrdná. «  Hlas  jeho  ztratil  ostrotu. 
-Ba  tuším  sa  ľahko  zachvel. 

»Sľúbite  mi,  že  je  to  posledný  raz?« 
»Srubujem!  A  vy  viete,  že  držím  sľuby. « 
A  tak  proti  svojej  vlastnej  vôli  deva  povolila 
výsluch  cudziemu  mužovi.  Sama  pred  sebou 
pýrila  sa,  a  ťažké  výčitky  obťažovaly  jej  sve- 
domie. 

»Vetrík  podúva, «  riekol  Važecký,  »krátka 
bude  reč  moja,  tri  minútky  len.  Odpustite,  nie 
som  rečník,  a  jazdím  priamo  k  cieľu,  nehľadiac 
na  prekážky.  V  zlobnom  boli  nad  svojou  ni- 
čotou  márnil  som  život  i  silu  známym  spôsobom. 

V  najdivšom  hulaní  počul  som  vo  vnútornosti 
svojej    zdravý    tón;    no  ja  som  mu    nerozumel. 

V  stíne  jedliny  zjavila  sa  mi  krásna  žena,  a  ja 
razom  porozumel  som  tajnému  hlasu  Celá  bájočná 
sila  nevinnosti,  prostej  krásy  padla  mi  na  roz- 
háranú dušu.  Prekvapil  som  vás  u  rieky,  a  hlasy 
svedomia  zmenily  sa  v  jasnú  reč.  Nič  neukryjem 
pred  vami,  nič.  Prebrodil  som  bahno  všetkých 
hriechov,  strieľal  a  ráŕíal  som  ľudí  pre  pletku,  po- 
važoval som  ženy  za  hračky  okamžitej  náruživosti, 
ktoré  som  kupoval  zlatom.  Stál  som  v  zenite  hrieš- 
nej sily,  keď  som  uzrel  vás.  A  teraz  poviem  vám, 
čo  nik  nepočul  a  nepočuje.  Pýcha  moja  klesla, 
na  kolenách  prekľačal  som  ťažkú  noc  pokánia. 
Drsné  črty  mojej  odpornej  tvári  zmáčaly  slzy. 
Zhodil  som  so  seba  šaty  blázna.  S  vážnosťou 
muža  prisahám,  že  silnou  láskou  zahorela  duša 
moja  k  vám!  Tu  rameno  moje,«  a  ľahko  po- 
dával Anne  svoje  žilnaté,  mocné  rameno,  »jestli 

veríte,  že  pravdu  hovorím,  prijmite  ho.«  Anne 
krúžila  sa  hlava.  Sila  a  železná  vôľa  viala 
z  bytnosti  tohoto  človeka.  Srdce  devy  bilo  hlasno, 
nohy  klesaly.  Sadla  na  lavičku  pod  gaštanom, 
pokrytou  žltým,  opadnutým  listím.  Niečo  dalej 
od  nej  sadol  on,  vytiahol  hodinky. 

»Ešte  minúta  času!  Sľubujem,  že  vás  opustím. 
Veríte  slovám  mojim  ?«  Anna  mlčala.  Žltý  list 
padol  jej  do  lona,  ona  ho  vzala  za  stopku  a 
vrtela  medzi  prstami. 

»Pol  minútky, «  riekol  ticho  Važecký. 

»S  Bohom !«  doložil  potom,  vstal  s  lavice, 
dvoma  prstami  vzal  deve  z  ruky  žltý  lístok, 
nedotknúc  sa  jej  ruky.  Pružným  krokom  šiel  dolu 
briežkom.  Annu  zabolelo  srdce.  Prúd  sĺz  zmáčal 
jej  bledé  líca. 

Schytila  sa  a  tuhým  krokom  bežala  domov. 

Večer  dlho  písala  do  denníka.  Riadky  a 
strany  rástly;  vložila  do  nich  všetky  vzbúrené 
city  bohatého  ženského  srdca.  »Nová  tajnosť, 
nová  tajnosf,«  šepla,  kladúc  ubolenú  hlávku  na 
podušku,  osvetlenú  svitom  lampy,  pripevnenej 
na  uhle  domu.  »V  čom  som  vinovatá?«  pýtala 
sa  samej  seba.  »V  tom,  že  utajila  som  prvé 
dobrodružstvo!  Hriech  jeden  ťahá  za  sebou 
druhý  .  .  .  tretí!  Nie!  tretieho  nebude!«  riekla 
skoro  hlasno,  zavrela  oči  a  pohrúžila  sa  v  tmu, 
širokú  hlbokú  tmu. 

Na  druhý  deií  prišli  z  Kolesného  pre  Annu. 
Šťastný  prosil,  či  ju  smie  odprevádzať.    Zvolila, 

ba  rada  bola,  že  nemusí  sama  cestovať.  Elena 
letela  im  v  ústrety  na  preddom,  tu  na  poslednom 
schode  zastala:  bodlo  ju  niečo  rovno  do  srdca. 
S  voza  pomáhal  Albert  sestre,  ona  dôverne 
oprela  sa  o  jeho  rameno.  On  ju  takmer  sniesol 
s  voza. 

Anna  objala  sestru  a  vybozkávala  na  mali- 
nové pery.  Už  túžila  za  ňou!  Tak  mnoho  by 
jej  mala  rozprávať,  tak  mnoho  vyjaviť. 

Rozhovor  viazol.  Starý  pán  bol  mrzutý, 
rheuma  dostavilo  sa.  Pani  Varínska  sedela  ticho 
a  pozerala  boľavým  pohľadom  raz  na  jednu,  raz 
na  druhú  dcéru.  Elena  bola  neobyčajno  mlčanlivá 
a  seriósna.  Skoro  ztratila  sa  z  izby  a  počala 
upratovať  sestrine  veci,  vyhodené  z  kufra.  Padol 
jej  do  ruky  sestrin  denník.  Počala  čítať.  Pri 
poslednom  riadku  zakvílila  hlasno,  bez  sĺz. 
Trápny  to  bol  ston.  Konečne  dostavily  sa  slzy. 
Tiekly  silným  prúdom  po  sviežich  lícach. 

Šťastný  odišiel  skôr  než  obyčajno.  Anna  ho 
sama  vyprevádzala.  Na  verande  zastal. 

»A  sestrička  kde?«  pýtal  sa. 

»Zamkla  sa  v  chyži;    snáď  ju  hlava    bolí.« 

»Slečna  Anna,«  pohnutým  hlasom  riekol 
mladý  muž,  »buďteže  mojím  anjelom  !  Už  ďalej 
nemôžem  znášať  pal  citov  svojich.  Vy  ste  umná, 
hlboká  duša,  vy  viete,  ako  korím  sa  pred  vašou 
ženskou  dôstojnosťou!« 

Anna  pozrela  naňho  veľkýma  očima.  Jej 
pery  sa  máličko  pootvorily. 

VajanskJ^ :  Sobrané  Diela.   V.  4 

»Viedol  som  tuhý  boj,  zvláštny,  snáď  nebý- 
valý. Dovoľte,  abych  vám  ho  otvorene  vyznal. 
Láska  vo  mne  zahorela!  Dlhý  bol  process  jej 
vývinu,  dlho  zrela.  Teraz  už  dozrela;  dve  sestry 
stály  večne  pred  zrakom  duše  mojej  a  sialy 
blažené  blesky  na  môj  život.  Miloval  som  vás 
čistou,  velikou,  nezištnou  láskou,  hotový  bol 
som  život  položiť  za  vás.  Bol  to  nevšedný, 
oblažujúci  pocit.  On  udržoval  ma  v  čistej  sfäre 
tichého,  ideálneho  žitia.  Raz  iskrily  sa  predo 
mnou  temné,  hlboké  oči  vaše,  raz  ožiarila  sa 
duša  moja  jasným,  teplým  bleskom,  prúdiacim 
sa  zo  sladkej  bytnosti  sestry  vašej !« 

»Co  vám  je?«  hlasno  zavolala  Anna.  »Vy 
ste  bledý,  veľmi  bledý!  Vráťme  sa !« 

»Nie,  nie,  Anna!  Zaklínam  vás,  počujte 
ma!  Ja  nerozmýšľal  som  o  citoch  svojich,  ony 
mňa  niesly,  ako  nesie  rieka  javorový  lístok.  Sú 
na  polnočnom  nebi  dve  blížence-stálice:  jednaký 
je  ich  ligotavý  jas!  Duša  rozopäla  perute  svoje, 
a  letí,  letí  nesmiernym  priestranstvom  ta  do 
vyše!  Lučezarne  svieťa  dve  hviezdy-stálice : 
s  ktorou  splynie  duša?« 

Melodicky,  mäkko,  rojčivo  znel  hlas  mladého 
muža.  Vrelý,  vysoký  cit  triasol  sa  v  slovách 
idealistových.  Poetická,  vzletná  myseľ  Albertova 
unášala  devu  do  fantastickej  ríše,  v  ktorej  sa 
tak  dobre  cítila.  Aký  to  rozdiel  medzi  rečou 
chrabrého,  reálneho  Važeckého,   ktorý  vyznával 

jej  lásku  s  hodinkami  v  ruke.  A  predsa  i  tu  i 
tam  zvučala  pravda. 

»Process  v  duši  mojej  musel  sa  rozhodnúť! 
Rozhodla    ho  náhoda!    Videl    som  vás  unikať !« 

Anna  sa  striasla. 

»Unikaf  videl  som  vás!  Mohutný,  dravý 
orol  zaklepal  krýdlami  na  plecia  vaše.  Ja  videl, 
ja  mnel  počuť  van  jeho  perute.« 

Anna  schytila  kŕčovite  rameno  Albertovo. 
Jej  hruď  dmula  sa  búrnymi  vlnami. 

Nezvučným  hlasom  pokračoval  Šťastný, 
ktorému  sladký  oheň  prebiehal  žilami  a  nervami, 
keď  pocítil  to  tuhé  stisnutie  svojho  ramena 
rúčkou  Aninou.  »Rozhodnutie,  možno,  prišlo 
pozde!  V  tom  momente,  v  ktorom  videl  som  vás 
bežať  tuhým  krokom  z  osídla,  z  osídlu,  rozvila 
sa  duša  moja,  srdce  zaplesalo  a  zabolelo,  pove- 
domie zjasnilo  sa,  a  nezvratné  stojí  napísané 
v  prsiach  mojich:  ja  milujem  vás,  dumná,  nebeská 
sfinx,  hádky  dávajúca  —  nad  priepasťou!  Stojte, 
Anna!  Tu  verné  rameno!  Ďalej  od  priepasti  vedie 
vás  ono  iste  a  blahorodne!  Oprite  sa  smelo  o 
túto  hruď,  berte  toto  rameno !« 

Anna  stiahla  nazpak  ruku  a  stála  pred 
Šťastným  ako  hromom  omráčená.  Takýto  východ 
rečí  Albertových  bol  pre  ňu  hrozným  prekva- 
pením. Zabolelo,  úžasne  zabolelo  Annu  srdce, 
zakvílilo  kvírbou.  Dlhé  dumné,  no  pokojne  prežité 
dni  razom  natkly  sa  na  hranice,  tiché,  jedno- 
tvárne   žitie    razom    zauzlilo   sa,  skomplikovalo 

v  dilemmy,  vošlo  na  cestu  náruživých  potrasení. 
Vyznanie  Albertovo  bolo  pre  ňu  osudným.  V  hmlu 
unikala  jeho  mäkká  bytnosť,  z  hmly  vyronily  sa 
určité,  obrovské  kontúry  druhého  silného,  záhad- 
ného, bohatierskeho  muža;  pred  jej  duchom  roj- 
čivá,  ideálna  príroda  Albertova  boriť  počala  sa  so 
silnou,  širokou  prírodou  divokého  jazdca,  ktorý 
hádže  sa  za  ňou  dolu  strminou  do  chladných 
vôd  rieky,  vzdáva  sa  razom  svojich  radovánok, 
vyznáva  svoje  hriechy,  stavia  v  svetlo  len  svoje 
temné  stránky.  Boj  bol  nerovný. 

Citným,  opravdovým  tónom  spýtala  sa 
Anna  : 

»A  sestra  ?« 

Albert  onemel.  On  znal  prítulnosť  ohnivej, 
náruživej  devy,  no  považoval  ju  polo  za  dieťa. 
Strašné  myšlienky  prebehly  mu  hlavou.  Asnáď 
Anna  vie  niečo,  o  čom  on  nemá  vedomosti  ? 
Šťastný  schytil  sa  za  hlavu  oboma  rukama. 
V  otázke  Aninej  znelo  zreteľné  nie!  A  v  budú- 
cnosti zašerelo  sa  zúfanie.  Srdce  v  ňom  zamrelo. 
Celú  silu  svoju  sobral,  aby  hlasno  nezakvílil. 
Tma  zkrsla  okolo  neho  zôkol.  Obe  hviezdy-stálice 
zmizly!  Obe,  nebo  pnulo  sa  nad  ním  temné, 
strašné! 

Vozík  zarachotil  pred  verandou.  Odviezol 
on  mnoho  múk,  mnoho  bôľov. 

Anna  vybehla  do  poschodia  a  zaklopala  na 
dvere  Eleninej  izby.  Nik  sa  neohlásil.  Za  ňou 
pribehla  slúžka. 

»Prosím,  nech  sa  ľúbi  dolu  k  pánom  !  Milosf- 
panej  je  zle!« 

Bez  dychu  bežala  Anna  dolu  schodmi. 
Z  hostinej    ozýval  sa  strašný,  zúrivý  hlas  otca. 

» Jašterica  jašterice  plodí,«  hromovým  hlasom 
kričal  Varínsky,  a  jeho  ťažké  kroky  bolo  počuť 
na  pitvor.  »Ruším  sľub  svoj,  ruším  ho,  Anna, 
ženština  nešťastná!  Kto  tomu  príčina?  Veterné 
plemeno!  Božia  kliatba  na  teba,  i  kliatba  obra- 
zeného,  zhanobeného  starca !«  Hlas  Varínskeho 
počal  chripeť.  Medzi  pausami  ozývalo  sa  úpen- 
livé, hlasné  plakanie  Varínskej. 

»Tu  tvoje  kapitále, «  počúvala  Anna  pri  dve- 
rách, »nechybí  ani  grešle  !  Choď  k  zmiji,  tvojej 
svätuškárskej  sestre,  ktorá  zhubila  dieťa  moje, 
moju  nádhernú  Annu!« 

Anna  potočila  sa  pri  dverách.  Pravou  rukou 
oprela  sa  o  vereje.  Jej  hlava  pritisla  sa  k  ra- 
mienku.  »Bože  môj,  či  som  dobre  počula ?« 

»Neskuč  mi !«  hrozne  zahlaholil  starík.  Silné 
buchnutie  bolo  očuť.  Anna  sa  vzpriamila.  Odhr- 
nula si  pevnou  rukou  vlásky  s  čela  a  voľným 
krokom  vnišla  do  izby.  Jej  bledá  tvár  vyrážala 
určitosť  a  prísnosť. 

Na  diváne  polo  ležala  a  polo  sedela  jej 
matka;  vlasy  v  neporiadku  visely  jej  dolu  tvá- 
rou. Medzi  poprevŕhanými  stolcami,  zdrúzganý- 
mi  hodinami  chodil  dlhými  krokmi  Varínsky. 
Strašné,  nepekné  veci  musely  sa  udať. 

Dvojmo  vzplanul  hnev  starcov,  keď  vstú- 
pila Anna.  Zúrivý  rehot  zatriasol  temer  izbou. 
Ruka  starca  pozdvihla  sa  k  úderu.  Ticho,  spo- 
kojno  stála  pred  ním  Anna,  v  úplnom  povedomí 
čistej,  nevinnej  ženštiny.  Ruka  otcova  pomaly 
klesala. 

Čez  mriežky  detskej  postieľky  zasvietily 
dve  veľké,  nevinné  očká.  Milka  zobudila  sa  na 
krik,  zdvihla  belavú  hlávku  a  ustrašeno  hľadela 
na  otca.  Potom  položila  sa  a  počala  tichučko  pla- 
kať. Nik  jej  nepočul. 

»Čítaj!«  zareval  starík  zúrivo,  »čítaj  na  hlas 
hanbu  svoju, «  a  podal  jej  list,  ktorý  ona  sama 
priviezla  dnes  s  pošty  a  ktorý  Varínsky  otvo- 
ril skoro  po  odchode  Šťastného. 

Anna  pevnou  rukou  vzala  list,  a  čítala  ti- 
chým tónom. 

»Pozorl  Jako  priateľ  vášho  domu  cítim  sa 
byť  pohnutým  zjaviť  vám  nasledujúce:  vaša 
dcéra  Anna  využíva  svobodu  pobytu  svojho 
u  obmedzenej  tetky  k  postupkom,  ktoré  by 
mohly  poškvrniť  čestný,  bezúhonný  dom  váš. 
Známy  bonviván  a  Don  Juan,  barón  Važecký, 
vedel  využiť  nezkúsenosť  slečny.  Neverím  vše- 
tkému, čo  koluje  mestom,  v  ktorom  ste  tak 
čestne  účinkovali,  no  isté  je,  že  slečna  Anna 
mala  s  Važeckým  tajnú  schôdzku  večerom  na 
mieste  pustom  a  oddialenom  od  ruchu  mesta. 
O  barónovi  nepotrebujem  rozpisovať  sa.  Pozor! 
Váš  oddaný  ctiteľ  Bárányi.« 

»Anna!  Zavráf  hanebného  lháral«  zaplakala 
úbohá  matka. 

»Nuž?«  pýtal  sa  Varínsky  so  sršiacima 
očima. 

»List  obsahuje  kus  pravdy«,  riekla  Anna 
tým  istým   pevným  tónom,  akým  čítala  list. 

»Pravdy,  pravdy, «  zasipel  starík,  »a  ona 
to  vie  ticho  povedať,  s  drzou  tvárou  kubeny, 
pred  otcom,  pred  nešťastným  otcom !« 

»Anna!«  zavolala  zimničným,  silným  hla- 
som matka  a  padla  bez  seba  na  diván.  Jej  roz- 
pletené,  šedinou  premiešané  vrkoče  padaly  až 
na  zem. 

»Pomáhajte  matke,«  zakričala  prsným,  úzko- 
stným hlasom  Anna,  a  kFakla  u  divána  k  matki- 
nej hlave.  Horúce  celovala  jej  bledé,  zsinalé  pery. 

»Tak  je  dobre,  tak,«  dutým  hlasom  volal 
Varínsky,  »spoIu  patríte,  spolu!  Dcéra  hodná 
matky,  matka  hodná  dcéry!  Celujte  sa,  celujte! 
Už  nepoškvrní  bozk  matkin  dievčenské  ústa 
dcérine. « 

Anna  nerozumela  otcovmu  zúreniu  a  za- 
mestnaná bola  jedine  kriesením  omdletej,  ktorá 
sa  pomaly   preberala. 

»Hanba  závisia  nad  vami  a  domom  mojím !« 

Anna  vstala.  Blahorodný,  šlechetný  oheň 
zaplál  v  jej  očiach. 

»Otče!  Tu  som,  v  tvojej  moci  !  Tvoja  vôľa, 
nakladaj  so  mnou,  ako   ti   káže  hriešny   hnev!« 

Starík  ustúpil  dva  kroky  nazad.  Majestát 
akýsi  vial  z  dcérinej  postavy.  Svobodne,  smelo 
stála  pred  ním. 

»No  svätý  pokoj  mučenici,  svätý  pokoj 
biednej  matke  mojej!«  Veliteľno,  silno  zvučal 
Anin  hlas.  Tak  nehovorí  padnutá  ženská. 

Varínsky  ustupoval,  ako  pred  ranenou  ľvicou. 

»Neprichodí  mi  výčitky  robiť  roditeľovi  svoj- 
mu! No  beda  človeku,  činiacemu  bezprávie  ubo- 
lenej duši!  Otče,  matka  moja  je  anjelom  strádania!« 

Aká  sila,  aká  zničujúca,  krotivá  sila  javí  sa 
v  slovách  devušky!  Dvere  zatriasly  sa  silným  pri- 
vretím.  Varínskeho  nebolo. 

Anna  uložila  matku.  Vybehla  k  Elene.  Dvere 
boly  otvorené.  Elena  sedela  pri  stole,  hlavu  mala 
opretú  na  studenej  table  stolovej. 

»Elenka!«  ohlásila  sa  Anna,  položiac  jej 
ruku  na  plece. 

Elena  sa  schytila.  Bohatou  vlnou  lunily  sa 
jej  vlasy,  mocná  ich  struja  pokrývala  jej  pol 
tvári.  Otvorom  rozopnutých  šiat  belel  sa  sneh 
hrudi.  Suchá  kytka  kvetov  ležala  pred  ňou  na 
stole.  Elena  ju  schvátila,  tisla  k  nahej  hrudi, 
celovala! 

»Čítala  som,  čítala !«  zavolala  náruživým 
hlasom.  „0«"  hovoril,  „oiŕ  nevážil  si  život, 
^,on"  má  silnú  dušu!  Hej,  on,  on!  Jako  kypí 
cit,  jako  zamiera  duša  duchaplnej,  hlbokej  um- 
nice!  Hlúpa  hus  môže  umierať,  môže  hynúť! 
Nie  jej  škoda  I« 

»Elenl<a  moja!  čo  sa  ti  stalo ?« 
»Rob  len,  rob  nevinnú  tvár!  Nevinná  si, 
viem!  To  osud,  to  Božia  kára!«  Nervósny  plač 
vyrval  sa  z  pŕs  mladej  devy.  Hovorila  plačúc, 
no  nebolo  možno  poňať  slova.  Krásna  jej  tvár 
stiahla  sa,  ako  keď  dieťa  plače.  No  tým  hlbší 
dojem  robil  tento  voľný,  neumelý,  vôľou,  lebo 
ohľadmi  nemiernený,  detinský  plač  na  Annu. 
Jej  bolo  jasné  všetko!  Suchú  kytku,  ktorú  ce- 
lovala  Elena,  dostala  bola  na  svoje  meniny  od 
Alberta  Šťastného. 

•»Keď  všetko  máš,«  štkajúc  hovorila  Elena, 
»tu  máš  i  toto!«  a  hodila  suchú  kytku  sestre 
k  nohám, 

1  silného  ducha,  aký  býval  v  krásnych, 
hlboko  cítiacich  prsiach  Aniných,  chytala  sa 
slabosť  a  zúfanie.  Zmorená,  strašená  v  osnovách 
duše,  pozrela  tupo  na  Elenu,  odhrnula  jej  vlasy 
s  tvári  a  bozkala  ju  na  čelo. 

Hnevno,  náruživo  pozrela  na  iíu  Elena. 

»Judášsky  bozk?«  opýtala  sa  silným  prí- 
zvukom. 

»Bozk  sestry!«  riekla  ticho  Anna.  Jako  dieťa 
počala  Elenu  vyzliekať.  Skoro  v  ramenách  za- 
niesla ju  do  postieľky,  položila  hlávku  na  jej 
vysokú  hruď,  a  tu  až  vyronily  sa  bohaté  slzy 
z  jej  očú.  Máčaly  ony  sestrinu  košieľku,  i  ňadra, 
pod  ktorými  búrlivé,  kŕčovite  bilo  náruživé, 
biedne  srdce. 

»Ach,  a  ty  si  dobrá ?«  jakoby  zo  sna  ho- 
vorila Elena.  »Ty  mi  nevezmeš  miláčka  môjho? 
Ja  som  tak  často  plakávala  tu,  na  poduškách, 
plakávala  radosťou!  On  bol  vždy  taký  dobrý! 
Rád  odpúšťal  mi,  keď  som  bola  hlúpa,  lebo  vrt- 
kavá! Nevedela  som,  že  ho  mám  tak  rada. 
Rovno  ako  brata!  Nie  ináč,  viac!  1  ty,  Anička? 
Bože,  aká  som  ja  nevďačná!  Obrazila  som  ťa? 
Nešťastný  denník...  vidíš,  tys'  to  všetko  tak 
písala,  ako  ja  to  cítim!  To  ma  rozčúlilo!  Spíš, 
Anička  ?« 

Anna  neodpovedala. 

»Úbohá  Anička!  Ty  všetko  tak  trpelivo 
znášaš!«  Elena  sovrela  oboma  ramenama  hlavu 
sestry.  Ich  dych  splynul  v  jeden  prúd.  Anna 
sa  vyzliekla  a  Fahla  si  k  sestre:  nemohla  ju 
opustiť. 

»A  to  všetko  stalo  sa,  že  mám  pred  tebou 
tajnosti!« 

Čez    myseľ   Aninu   preletela   úžasná    pred- 
tucha.    Ona  zodvihla  hlavu. 
»Jaké  tajnosti  ?« 

Elena  rozpovedala  sestre  obsah  nájdeného 
otcovho  listu  na  matku. 

»lJbohá  matička !«  zalkala  Anna  a  upadla 
v  tuhý,  mdlobe  podobný  sen.  1  Elena  zaspala. 
Obe  sestry  držaly  sa  v  objatí;  izbičkou  šumelo 
ich  hlboké  dýchanie,  pretrhované  stonmi. 

V. 

Nad  vodou. 

Bárányi  a  jeho  lumpácka  šajka  postarali 
sa  o  smyslenie  a  rozšírenie  klebiet.  Vidinská 
bez  duše  prišla  do  Kolesného.  NaFakaly,  roz- 
horčily  ju  chýry,  ktoré  bleskom  mluny  letely 
mestom.  Starý  zamkol  sa  do  svojej  chyže: 
»Nech  mi  nechodí  na  oči!«  zakričal.  Trápne 
chvíle  žil  starý  puritán.  »Ešte  nikdy  nemal 
som  príčiny  klopiť  oči!  Teraz  bál  bych  sa  po- 
zreť  ľuďom  do  očú.  Myslel  som,  že  zacelená 
stará  rana  neotvorí  sa  viac !  No  nezvratný  je 
Boží  zákon:  dedičný  je  hriech,  on  prechádza 
s  rodičov  na  dietky.« 

Múky,  ktoré  pocítila  Anna,  presahovaly  te- 
mer jej  duševnú  silu.  Klesala  pod  ich  ťar- 
chou. Všetka  neresť,  ktorá  zastihla  razom  ich 
tichý  dom,  vychádzala  z  nej.  1  hnev  otcov,  i 
žiaF  sestrin,  i  mrenie  matere,  i  zlomené  srdce 
dobrého  Alberta,  to  všetko  volalo  na  ríu:  tys' 
naším  nešťastím  1 

Čo  robiť,  jak  zachrániť  sa  pred  zlobou,  ako 
vymotať  sa  z  labyrintu? 

Kto  bol  vinovatý?  On,  jedine  on,  ktorý  za- 
miešal sa  násilne  do  jej  sudieb. 

V  zúfalstve  sadla  k  stolíku. 

wVeľactený  pane!«  písala  rýchlym,  trasľavým 
písmom,  »vaše  chovanie  sa  oproti  bezbrannej 
deve  bolo  pôvodom  špatných    klebiet.     Tu  pri- 

kladám  list  vášho  priateľa  Báránya,  on  vysvetlí 
vám  všetko.  Vy  zkazili  ste  život  môj  a  podko- 
pali mier  duše  mojej.  Mestom  idú  chýry,  ktoré 
vrhajú  špatné  svetlo  na  mňa  i  dom  náš.  Vy 
sami  najlepšie  viete,  aké  bezzákladné  sú  všetky 
tieto  pletichy.  Jestli  máte  čo  len  kvapôčku  sľu- 
tovania,  napravte,  čo  ste  pokazili.  Prinavráťte 
dcére  otca  a  otcovi  dcéru. « 

Prečítala  polohlasne  riadky  svoje  a  žasla. 
Veď  to  nový  prečin.  Ona  prosila  ho,  aby  vzdialil 
sa  a  viac  nestíhal  ju,  a  teraz  ona  sama  blíži  sa 
k  nemu,  ktorý  snáď  je  pôvodcom  lživých  chý- 
rov. On  držal  slovo  svoje,  ona  mu  dáva  príle- 
žitosť, aby  ho  smel  beztrestne  zlomiť.  A  ako 
sucho  znejú   jej    riadky.     Čo  môže    on    urobiť? 

Trasľavou  rukou  pratala  lístok  do  obálky. 
Štrnásťročný  šuhaj  stál  v  chodbe,  on  ho  mal 
zaniesť.  Na  takéhoto  šarvanca  sveriť  mala  taj- 
nosť svoju.     Čo  z  toho  povstane? 

»Bež  rýchlo, «  riekla  šuhajovi  a  dala  mu 
lístok. 

V  chodbe  v  kútiku  bavily  sa  deti. 

»Budeme  sa  hrať  na  apuška  a  mamičku, « 
riekla  Milka  svojmu  bračekovi  s  vážnou  tvá- 
ričkou. »Ty,  Janko,  budeš  apuškom  ;  hreš  ma 
a  krič,  ja  budem  plakať. « 

Anna  striasla  sa.  Vrúcne  vybozkávala  Milku 
a  v  rozčúlení  vybehla  do  záhrady.  Pusto  bolo 
už  v  nej.  Mrazy  uspely  vyničiť  rastlinstvo. 
Rýchlym  krokom  chodila  po  vlhkých,    pieskom 

posypaných  chodníkoch.  Rozdráždená,  netrpe- 
livá,  ani  nebadala,  jak  sychravo  podúval  októ- 
brový vetor.     Potom  schytila  sa  k  matke. 

Matka  ležala  v  nedbalkách  na  svojom  di- 
váne.  Žlto -bledá  jej  tvár  bola  výrazom  neko- 
nečného bôľu. 

»Bližej,  bližej,»  riekla  svojej  dcére.  »Anna,« 
pokračovala  potom,  »verím,  že  zabrdly  sme  do 
sieti  nedorozumenia.  Tys'  neschopná  nepekného 
postupu.  Staraj  sa  smieriť  a  udobriť  otca!  Bli- 
žej,  bližej,«  šeptala  Varínska.  Anna  priložila 
ucho  k  ústam  svojej  matky. 

Nastala  spoveď,   trápna  pre  matku  i  dcéru. 

Varínska  vdýchla  do  nej  bôľ  celého  života 
svojho.  Anna  sotva  dýchala.  Jej  líca  zahorely 
rozčúlením,  oči  naplnily  sa  slzami.  Celovala 
vrúcne  vychudlú  ruku  matkinu,  schovávala  na 
jej  prsiach  svoju  tvár. 

»Odpusf,  odpusť  mi  i  ty,«  šeptala  Varínska, 
»skoro  zjavím  sa  pred  trónom  Božím!  Anna, 
milá  Anna,  viň  k  srdcu  svojmu  biednu  Elenu. 
Buď  jej  matkou. « 

Ďalej  nemohla,  zažmúrila  oči  a  ležala  ako 
mŕtva.  Áno,  ona  bola  pre  radosti  žitia  odumretou 
ženštinou. 

Popoludní  vyšla  Anna  z  domu.  Zďaleka 
videla  posla  svojho  blížiť  sa  k  dedine.  Mocne 
zabúchalo  v  nej  srdce,  keď  jej  odovzdal  karotku 
vo  vkusnej  obálke. 

»Milostivá  slečna !«  čítala  Anna.  Zubaté 
slniečko  jasenné  osvecovalo  biely  papier,  až  oči 

bolely.  »Klebetníka  stresce  jazdecký  bičík  môj, 
vy  čistá  výndete  z  pletích,  ako  severná  hviezda. 
Svoj  život  položím  za  vás  a  česť  vašu.  A  teraz 
ešte  jedno  slovo.  Neblížil  som  sa  k  vám  dFa 
sľubu  svojho,  no  hnusná  lož  nevdojak  nadpria- 
dla  naše  styky.  Neodháňajte  od  seba  človeka, 
ktorý  vám  ďakuje  precitnutie  k  opravdovému 
životu!  Dovoľte,  abych  prehovoriť  smel  s  vami 
bez  svedkov.  Zajtra  čez  poludnie  očakávam 
vás  u  rieky.  Príďte  v  mojom  i  svojom  záujme. « 

Doma  našla  Anna  Šťastného.  Bol  bledý, 
zmorený  až  k  smrti.  Pýtal  sa  po  Elene.  Elena 
nevyšla  zo  svojej  izby. 

»Choďte  k  nej,«  šepla  Anna  biednemu  Al- 
bertovi, ktorému  akási  tajnosť  tlačila  dušu.  On 
nevoľne  poslúchol.  Našiel  ju  tichú,  no  smutnú. 
Oči  jej  svietily  zimničným  bleskom.  Poprosila 
ho,  aby  sadol. 

Srdce  idealistovo  zamrelo,  keď  videl  pre- 
menu, ktorá  sa  stala  s  veselou  dievčinou.  Ona 
niečo  schudla  a  pobledla. 

Dlho  sedeli  oba  bez  slov.  Konečne  Elena 
ztratila  rovnováhu,  hodila  hlávku  na  operadlo 
divána  a  z  pŕs  jej  dralo  sa  suché  stonanie. 

Albert  skočil  so  stolca  a  chytil  ju  za  ruku. 
Ústa  jeho  dotkly  sa  devinho  čela.  Ona  ovi- 
nula ruky  okolo  hrdla  jeho  silou  nadprirodze- 
nou... On  chcel  vysvobodiť  sa  —  nemohol. 
Klesol  k  nej  na  diván. 

»Spamätaj  sa,   dieťa,   dieťa!«  hovoril  k  nej. 

Samému  bolo  bôľno.  No  krv  horela  v  ňom, 
tepny  slychové  bily.  Schytil  ju  mocne,  a  po- 
kryl jej  tvár,  hrdlo  i  hruď  bozkami  náruživými. 
Triasol  sa  na  celom  tele.  Postava  Anny  uni- 
kala pred  ním,  prevahu  brala  krásna  Elena! 
Hádka  bola  rozlúštená. 

Niekto  zaklopal  na  dvere. 

Blahoslavená  ruka !  Šťastný  vyšiel  z  izby 
a  zanechal  tam  rozčúlenú  devu  v  palu  strasti, 
zničenú,  pred  samou  sebou  zahanbenú  a  zlomenú. 

V  chodbe  stála  Anna. 

»Bože  môj,  i  vy  strádate,«  riekla,  vidiac 
jeho  tvár,  ktorá  nosila  znaky  zúfalstva. 

»Pred  vami  nemožno  nič  ukrývať,  Anna! 
Máte  pred  sebou  bludného,  slabého  muža!  No 
on  zase  všetko  napraví.  Dnes  išli  moji  sekun- 
danti s  kartelom  k  barónovi,  .^nna,  hovorím 
vám  to  preto,  že  ste  silná  deva  —  sestre  ne- 
rieknite  nič.  To  bude  posledná  moja  služba; 
nie  to  chvastúnstvo,  nenie  to  hračka  na  bohatiera. 
Iného  východu  niet.«  Albert  pozrel  smutno  na 
Annu,  no  z  tvári  svietila  mu  odhodlanosť. 

Anne  vyhrkla  krv  do  tvári.  Zas  nová 
zápletka,  výhľad  na  strašné  potrasenia. 

»Chcem  potrestať  haniteľa  vášho;  tak  rád 
položím  i  život  za  vás,  ktorý  vám  venovať  ne- 
možno. Vaša  sestra  je  na  duši  mojej !« 

Anna  nemo  stisla  Albertovu  ruku  a  ušla 
k  sebe.  Sotva  že  ju  nohy  niesly.  Triasla  sa 
a    bála    o    oboch...    no  v  bôľoch  a  úzkostiach 

povstávala  a  k  povedomiu  prichádzala  jej  láska 
k  divokému  jazdcovi.  Kľakla  na  kolená  a  zo- 
päla  ruky  k  obrazu  tŕním  korunovaného  Krista. 

»A  ja  ho  milujem  neskonalé,  všetkými  or- 
gánmi biednej  duše  svojej!  Viem,  že  nasledovať 
musí  doživotné  strádanie...  ja  znášať  chcem 
všetky  múky  trpelive.  Milujem  ho  s  bázňou  a 
obdivovaním,  ako  kocháme  sa  v  kráse  a  sile 
búrky  nebeskej.  Bože,  nech  dotkne  sa  ruka 
tvoja  tohoto  boľavého  srdca!  Pomôž,  pomôž  ty 
sám,  posilni,  posilni  klesajúcu  dievku  svoju.  .    « 

Bez  zaklopania  vošiel  do  izby  otec. 

Tuším  ostarel  sa  po  tieto  dni. 

»Vieš,«  počal  tichým  hlasom,  »že  rád  vidím 
jasno  pred  sebou!  Pološero  umučí  ma.  Chcem 
poznať  hĺbku  tvojho  i  svojho  nešťastia.  Chy- 
stám sa  k  barónovi,  no  po  slepačky  nechcel 
bych  hmatkať.  Tu  stojím  pred  tebou  ako  otec, 
na  Božom  mieste.  Otvor  mi  srdce  svoje,  dcéro, 
mne  treba  znať  všetky  jeho  hriešne  tajnosti. « 
Starec  zlobno,  urputno  hľadel  na  dcéru. 

Anna  chytila  ho  za  ruku  a  tichým  hlasom 
rozpovedala  mu  všetko.  Starcovi  zasvietily  oči, 
keď  zvedel  o  mužnom  postupe  Šťastného.  »Ty 
nepôjdeš  dnes?«  pýtal  sa  láskavým,  krotkým 
tónom. 

»Nie,«  určite  odvetila  Anna,  a  srdce  jej  za- 
triaslo  sa  kŕčovite. 

Uspokojený  vošiel  otec  k  svojej  žene.  Dlho 
hovorili,  bez  búrky,  bez  rozdráždenia.    Konečne 

sklonil  sa  starík  k  žene,  vzal  jej  hlavu  do  oboch 
rúk  a  pritisol  k  svojmu  lícu.  Oči  jeho  zvlhly. 
Varínska  usmiala  sa  šťastným  úsmevom.  Prvý 
raz  pocítila  akúsi  ľahkosť  na  srdci.  Mier  bol 
medzi  ním  a  ríou!  Tichý,  posvätný  mier,  dosia- 
hnutý veľaročným  pokorným  strádaním. 

Na  druhý  áeň  zase  rozhovorilo  sa  celé 
mesto  o  Važeckom.  Akoby  nie!  Ráno  stretol 
na  ulici  Báránya  a  vyobšíval  jazdeckým  bičí- 
kom po  ušiach  i  tvári.  Nadto  počaly  kolovať 
chýry  o  nových  súbojoch.  Celé  romány  povstá- 
valy,  celé  spusty  dobrodružství  znali  zvedaví 
Fudia. 

Važecký  po  vykonanom  potrestaní  starého 
Falstafa  šiel  zrovna  k  Šťastnému. 

»°ane,  vy  ste  boli  takí  láskaví  poslať  mi 
výzov,«  riekol  pokojno,  ako  by  išlo  o  pletku. 
»Prišiel  som  vám  oznámiť,  že  my  dvaja  nebu- 
deme sa  biť.« 

Šťastný  zbledol. 

»Ešte  menej  budeme  takto  vyjednávať,« 
zlobne  riekol  Šťastný,  ktorému  zuby  zajekotaly 
rozčúlením. 

»Nie  tak  ohnivo,  pane  pravotár.  Treba  vec 
ticho  uvážiť.  Čím  som  vás  obrazil?« 

»Obrazili  ste  devu  a  dom,  ktorý  mi  je  biízky.« 

Barón  sa  usmial.  »Odpustite;  čo  vám  svo- 
bodno,  dovorte,  aby  bolo  i  mne.  Vy  ste  sa  za- 
ľúbili, ja  taktiež.  Vy  hľadáte  výraz  dať  citu 
svojmu,  ja  taktiež;  ja  čestne  smýšľam,  nie  menej 

Vajanský  :  Sobrané  Diela    V.  5 

ako  vy.  Načo  tu  krv?  Od  nás  oboch  nezá- 
visí rozhodnutie  pravoty.  Robím  vám  návrh: 
Prosil  som  slečnu  o  polhodinky  rozhovoru. 
Pyšná  lesná  víla  nepríde.  No  vec  musí  sa  skončiť. 
Keď  nechcel  vrch  k  Mahomedovi,  išiel  Mahomed 
k  vrchu.  Stojím  k  vašim  úsluhám:  voz  môj  stojí 
pred  domom!  Poďme  oba  rovno  čez  bránu, 
opustíme  bočné  cesty.  A  čo  sa  týka  toho  obra- 
zenia:  pane,  to  nenie  tak  zle.  Človek  neobráža 
sochu  svätice,  keď  týka  sa  perami  jej  šiat. 
Vložme  spor  náš  do  rúk  Anny  Varínskej.  Pri- 
sahám, že  mi  jej  slovo  bude  zákon om.« 

Šťastný  prekvapený  bol  priamou  rečou  ba- 
rónovou;  videl,  ako  vybruje  v  črtách  jeho 
múka,  cit  a  náruživosť. 

»Že  mi  je  česť  Anny  Varínskej  drahocenná, 
dokázal  som  dnes ;  jasným  písmom  poznačil 
som  to  na  červenú  tvár  Báránya;  dajte  mi  ruku 
svoju.  Buďme  priatelia !« 

Hlas  Važeckého  znel  úprimne,  otvorene. 

»My  sa  máme  biť?«  pokračoval  Važecký, 
»a  tým  stvrdzovať  a  pravde  podobnými  robiť 
domnienky,  že  stalo  sa  niečo  záhadného?  Nie, 
Anna  Varínska  je  čistá,  vysoká  ženština:  načo 
meno  jej  zafarbiť  purpurom  krvavým?  Možno, 
že  strhol  vás  cit  —  snáď  ten  samý,  čo  vyhodil 
mňa  z  pohodlnej  dráhy  životnej.  Eh  bien  1  Znám 
trpeť  i  postrádať,  kde  to  musí  byť.  Samotrapi- 
teľom  nie  som.  Ešte  menej  mám  chuť  hrať  drá- 

mu  na  radosť  tejto  malomestskej  čeliadke.  Ešte 
raz,  sem   ruku!« 

Šťastný  schytil  jeho  pravicu  . . .  Bol  odzbro- 
jený.  Cítil  ťarchu  svojho  previnenia.  Veď  on  bol 
slabúchom  pred  mladuškou  devou,  dal  sa  uvliecť 
■ —  nadužil  dôveru  a  náruživé  srdce  !  Jak  ne- 
vinný bol  oproti  nemu  Važecký! 

Úžasom  naplnila  sa  duša  Anny,  keď  vi- 
dela, ako  barónova  brička  vjechala  do  dvora 
a  z  nej  vystúpil  on  s  pravotárom. 

Anna  bežala  bez  ducha  do  svojej  chyže. 
I  tam  cítila  nepokoj,  hodila  na  seba  mantilku 
a  ušla  zadnými  dvermi.  Jako  bez  seba  poná- 
hľala sa  závozom  k  rieke.  V  zbúranej  búdke 
zmorená  klesla  na  drnovú  lavičku.  Jasné  jasenné 
slnko  svietilo  čez  ošarpaný  buk.  Stíny  ratolesti 
padaly  na  jej  zduchovnelú  bledú  tvár.  Važecký 
mal  s  Varínskym  vážny  rozhovor.  Privolali 
matku.  S  jasnou,  spokojnou  tvárou  vyšiel  Va- 
žecký; našiel  Elenu  so  Šťastným.  Oba  mlčali  a 
iba  časom  pozerali  druh  na  druha.  Keď  vyšiel 
barón  od  starých,  Karol  Varínsky  schytil  ženu 
svoju,  zdvihol  ju  jako  dieťa  a  starostlivé  položil 
na  diván. 

»Odpusť  mi,  odpusť,  Anna!«  riekol  citným, 
teplým  tónom,  kľaknúc  jej  k  hlave.  »Tys'  vy- 
chovala mi  strojnú,  krásnu  dcéru,  vysokých 
citov,  nevšednej  sily!« 

»Ty  odpusť!«  zašeptala  Varínska  a  položila 
ruku  na  jeho  šediny. 

5* 

»lVlladý  oheň  rozohrieva  mi  srdce,  Anna,  ja 
cítim  odblesk  citov,  ktoré  mnou  potriasly  tam 
ppd  jabloŕíou,  keď  som  prvýkrát'  sovrel  ťa  do 
náručia  !  Preč,  ťažké  sny  !  Boly  to  iba  sny.  Anna, 
zabudnime  ich.  Poď  k  životu,  nech  zajasá  sa 
nám  jeho  posledné  dejstvo,  ako  to  dnešné, 
jasné  jasenné  slnko !«  Zo  srdca  staríka  vymizly 
všetky  tiene.  Ako  dieťa  plesal,  smial  sa,  žarto- 
val. Tichý,  lunný  svit  očú  jeho  ženy  dokazoval, 
že  sa  cíti  krásna  jej  duša  šťastnou. 

Milka  vbehla  do  izby.  V  nedorozumení  zo- 
stala stáť  vo  dverách  a  položila  prstoček  na  ústa. 

»Poď  sem,  lVIiluška!«  zavolal  otec.  Rodičia 
celovali  svoje  mladé  dieťa.  Z  očú  dieťaťa  vyro- 
nily  sa  slzy. 

Važecký  volal  Šťastného  pred  súd  Anny. 

»Rozhodla  Elena,«  riekol  so  šťastným  úsme- 
vom. Purpurom  obliala  sa  tvár  devina. 

Važecký  vyšiel.  Povedali  mu,  že  slečna  išla 
do  hory.  Skoro  behom  vnoril  sa  do  jedličia,  ne- 
hľadiac na  chodník,  zamieril  prosto  k  priehlbine. 
Vlhké  vetve  jedličia  bily  mu  do  tvári. 

Anna  skríkla  prenikavým,  silným  hlasom, 
keď  videla  Važeckého.  Oči  jeho  svietily  ohňom, 
krok  jeho  bol  pružný,  sila  mužská  javila  sa 
v  jeho  pohyboch. 

»A  teraz  rovno  k  cieľu,  Anna,  lesná  víla,« 
riekol  rozčúlením  trasúcim  sa  hlasom.  »Tu  si 
v  mojej  moci.  Vzdaj  sa,  dämon !« 

Asi  šesť  krokov  pred  devou  zastal.  Anna 
zaplakala  nahlas. 

Ako  jeleň  podskočil  k  nej  Važecký. 

»Slzy  tvoje  zFúbam  s  tvári  tvojej !  Smej  sa, 
dievča!  Zaplesaj,  zajasaj !  Buď  veselá,  Anna;  nik 
nevyrve  ťa  z  ramien  týchto.  Poď  na  skalné,  or- 
ličie  hniezdo!  Obnovím  starý  kmeň!  Svieže  de- 
tušky  vidím  na  lone  tvojom,  silné  telom,  zdravé 
dušou!«  Važecký  zdvihol  devu  k  prsiam  svojim. 

Zašumely  jedle  nad  milujúcimi!  Ticho  ruka 
v  ruke  šli  domov. 

V  bráne  vítala  ich  Elena.  Ona  kryla  tvár 
na  prsiach  sestriných.  Pokorený  a  na  pravú 
cestu  privedený  idealist  stál  na  verande.  Z  dvier 
vyšli  starí .  . . 

Šťastný  úsmev  svietil  na  ústach  Varínskej. 

»Apuško!«  zavolala  Elena,  »nechcel  si  pí- 
saných románov,  tu  máš  nepísaný,  skutočný 
román. « 

»Celú  komédiu,  Elenka,«  odpovedal  starík 
a  bozkal  žene  svojej  ruku. 

»Zaprášené  fľašky  zo  sklepu  !«  riekol  veselo 
Varínsky,  »obnovil  sa  a  osviežel  dom  môj ! 
Chvála  tebe,  Hospodine!« 


Ľalia. 

Novella. 

(1880.) 

Letohrádok. 

Medzi  vinohradmi,  pestovanými  dľa  naj- 
modernejších ekonomických  zásad,  vypínal  sa 
dvojposchodný  dom.  Z  dvorany  v  prvom  poschodí 
zaznievala  cigánska  hudba.  Slnko  sa  chýlilo 
k  západu  a  osvecovalo  pahorky,  za  nimi  stálo 
dosť  vysoké  pohorie,  ktorého  jeden  vrchol  okrašľo- 
vala  zrúcanina  starého  hradu.  Po  nebi  pluly 
ľahké  obláčky,  na  západnej  strane  ružové, 
v  prostred  neba  biele,  ale  na  východe  kabonily 
sa  do  šedá.  Bezveterné  ticho  ležalo  na  kraji  — 
po  sparnom  dni  ticho  takéto  veľmi  milo  účinkuje 
na  čuvy  človeka. 

Neďaleko  od  letohrádku  stála  medzi  riadkami 
bujných  rév  záhradná  búdka.  Sedela  v  nej  Anna 
Bysterská,  osemnásťročné  dievča,  blízka  rodina 
pána  Záhajského,  bohatého  agenta  a  majiteľa 
letohradu  a  utešených  príslušností.  Oproti  nej 
sedel  pán  stredného  veku,  menom  Ľudovít 
Branský,  úradník  veľkého  panstva  grófov  Žulin- 
ských.  On  neprichádzal  k  Záhajskému  s  tými 
istými  úmyslami  ako  iní  hostia,  ktorí    bezočate 

využívali  bezhraničnú  pohostinnosť,  povedzme 
pravdu,  hýrivosť  domáceho  pána.  On  naopak 
prichádzal  z  čistého  úmyslu,  nakloniť  svojím 
vlivom  Záhajského  k  tomu,  aby  pamätal  na 
budúcnosť  a  smieril  sa  so  svojou  ženou,  ktorá 
pri  všetkej  svojej  láske  k  mužovi  nemohla  hľadeť 
na  rozviazaný  život  Eduarda.  Eduard  Záhajský 
mal  zriedkavý  dar  nadobudnúť  peniaze.  Jeho 
agentúra  pri  kúpach  pozemkov  niesla  mu  báječné 
summy,  a  len  tak  dalo  sa  vysvetliť,  ako  mohol 
tento  pán  denne  vyhadzovať  toľko  peňazí  na 
svoju  a  svojich  vždy  prítomných  hostí  hýrivú 
zábavu.  Jelenice  a  ustrice,  šampaŕíské,  bordeaux 
a  podobné  lakoty  boly  denne  na  jeho  stole, 
obťaženom  ťažkými  striebornými  násadami  a 
vásami,  z  nichž  svietily  kytky  najdrahšieho 
kvieťa  —  a  to  v  zime  ako  v  lete.  Medzi  zimou 
a  letom  bol  rozdiel  iba,  že  v  zime  býval  v  Krako- 
vanoch,  dosť  biednom  slovenskom  meste,  a 
v  lete  v  hore  opísanom  vínohradnom  stavisku. 
Bezdetný,  rozlúčený  so  ženou,  ohorčený,  viedol 
lukulský  život  nie  hádam  z  osobnej  náruživosti. 
Keď  kolo  neho  všetko  topilo  sa  v  drahých  vinách, 
on  bol  triezvy  a  mierny,  keď  všetko  rojilo  sa 
v  divom  shone,  on  sedel  ticho  na  húpavom 
kresle,  ozdobenom  kožou  z  jaguára,  a  ticho 
hľadel  do  divej  trmy-vrmy. 

Bystrý  jeho  rozum  a  zdravý  úsudok  ne- 
mohol sa  mýliť  dotyčné  hodnoty  a  duševnej  a 
mravnej    vlastnosti    tých,    ktorí    ho    obsypávali 

najvyberanejším  lichotením,  —  ale  on  ich  trpel, 
ba  nie  len  trpel,  ale  zdal  sa  byť  nespokojným, 
keď  niektorý  typus  hýrivcov  chybel  v  jeho  spo- 
ločnosti. Galantné  dámy  boly  otáznou  okrasou 
preplneného  stolu  a  utešených  salónov.  Žilo  sa 
uňho,  ako  hovoríme,  vospust  sveta.  Do  tejto 
zdusenej  atmosfäry  dostala  sa  Anna  Bysterská, 
sirota  po  bohatých  rodičoch,  základom  testa- 
mentu, ktorý  ju  priviazal  na  dom  tútora  :  Záhaj- 
ského.  Vyrástla  v  dedinskom  zátiší  pod  dozorom 
starej  svárlivej  tetky,  ktorá  nemohla  vystáť 
kvety,  vtákov  a  vôbec  voFný  vozduch,  a  preto 
väznila  seba  i  Aničku  v  nízkej  chyži.  Môžme 
si  predstaviť,  že  priechod  z  tichého  do  divého 
života  bol  rychlý  a  okúzlil  bájnou  krásou  mladé 
dievča.  Ešte  neuplynulo  od  jej  príchodu  ani 
štrnásť  dní,  keď  ju  nachádzame  v  búdke  s  Ľudo- 
vítom Branským. 

»Teda  vás  tiež  zadivily  tie  kontrasty, «  hovoril 
ticho  Branský,  hladiac  si  dlhú,  tu  i  tu  šedinami 
pokropenú  bradu.  »Mne  sa  to  veľmi  páči  u  vás  ! 
Vy  viete  mysleť!« 

»Treba  k  tomu  takého  umu?«  zavznel  strie- 
borný hlások  dievčaťa,  na  ktorého  tvári  horely 
ruže,  zapríčinené  nedávno  zakončeným  tancom. 
»Páčte  len  ta  dolu  —  biedna  dedina,  strechy 
otrhané,  komíny  sa  nakrívily,  ako  hlava  Paráka 
pri  piatej  buteľke  šampafíského.  A  hFa,  tu  da- 
mast  a  zlatohlav,  koberce  a  indické  látky,  perly 
a   diamanty.    Jedno  má  divý  kontrast  za  seba  : 

zväčšuje  dojem  toho  i  onoho.  A  tam  tá  hŕba 
mlatcov!  Vracajú  sa  z  panskej  stodoly,  kde 
robili  celý  deň  cupy-lupy,  cupy-lupy  (Anna  spra- 
vila k  týmto  posledným  slovám  takú  milo-po- 
divnú  tvár,  že  sa  vážny  ináč  Branský  ľahko 
usmial),  a  čo  najdú  doma?  Bože  môj,  znám  to, 
znám.  Málo  čo  viac,  jako  biedu!  A  tam  hore 
v  jedálni  hodil  rapavý  Kaprosy  štrasburskú  pa- 
stetu  sluhovi  do  chrbta!  Ujček  sa  tomu  chutno 
zasmial !«  Anna  volala  Záhajského  ujčekom  z  de- 
tinského zvyku,  bárs  ich  rodinné  spojenie  bolo 
niečo  ďalšie  od  ujčekovstva. 

Branský  pohladil  si  bradu  (robil  to  vždy, 
keď  bol  rozčúlený),  vstal  zo  záhradného  stolca 
a  tak  sa  objavil  v  celej  svojej  mužskej  kráse; 
Roky  a  život  plný  práce  neboly  v  stave  skrušiť 
jeho  sviežosť  a  pružnosť.  Už  neďaleko  päťde- 
siatky, držal  sa  strunovite  a  rovno.  Tvár  jeho 
dokazovala,  že  sa  veru  ani  pred  slnkom,  ani 
pred  vetrom  neskrýval,  i  ruky  jeho  svalité  a 
oborené  poukazovaly  na  muža-hospodára.  Jeho 
prešlosť  bola  jednoduchá,  nedobrodružná.  Zo 
škôl  ho  skoro  vyhnal  mládenecký  oheň,  s  kto- 
rým sa  hodil  medzi  posvätencov,  zaujavších  sa 
slovenského  národa.  Prenasledovaný,  honený  a 
nenávidený  mladík  mal  v  sebe  priveľa  samo- 
statnosti, aby  v  takých  okolnostiach  pokračoval 
v  štúdiách ;  stal  sa  pisárom  pri  dolnozem- 
skom panstve  a  dokázal  sa  spoľahlivým,  um- 
ným a  verným  človekom.  Keď  už  vyšvihnul  sa 

na  hodnosť  kasnársku,  zatúžil  po  svojej  užšej 
slovenskej  domovine  a  stal  sa  protekciou  Zá- 
hajského  riaditerom  panství  grófa  Žulinského, 
panství  to  len  pred  niekoľko  rokmi  prešlých 
do  rúk  grófa  zpod  štátneho  sekvestru,  do  kto- 
rého dostaly  sa  preto,  že  otec  mladého  grófa 
zúčastnil  sa  bol  činne  v  revolúcii,  v  ktorej  i 
život  utratil.  Skromnosť  a  sporivosť  Branského 
priviedla  na  stupefi  samostatného  dobrobytu. 
Mládenecký  oheň,  ochladený  vekom,  utiahol 
sa  do  hlbín  jeho  slovenskej  duše,  a  tam,  hoci 
nie  tak  divo,  ale  zato  trvácne  háral.  Preblesko- 
vanie  jeho  na  povrch  bolo  riedke,  zato  však  ne- 
unavená činnosť  prejavovala  denne,  že  predsa 
nevyhasol.  Záhajský,  omnoho  mladší  jako  on 
a  pravá  protiva  jeho  rázu,  prislúchal  s  minu- 
losťou svojou  do  protivného  táboru.  Bol  on 
synom  času,  synom  dňa,  ba  povedzme,  deckom 
hodiny.  Nepatril  síce  k  najobecnejším  rázom, 
ukázal  všade  a  vždy  gavaliersku  formu,  ale 
hĺbka  a  princíp  boly  mu  nikdy  nepoznanými 
pochopmi.  Ba  práve  ostré  jazyky  (z  ktorých 
mnohé  sa  v  jeho  šampanskom  kúpaly)  šuškaly 
o  agentúrach  a  obchodoch  Záhajského,  ktoré 
malý  vraj  veťkú  podobnosť  s  činmi,  v  trestnom 
práve  zovrubne  definovanými.  Známosť  týchto 
dvoch  tak  rozdielnych  mužov  bola  stará.  Zá- 
hajský ctil  Branského,  ba  môžme  povedať  mi- 
loval ho.  Branský  so  svojej  strany  cítil  akúsi 
otcovskú   náklonnosť  k  nenapraviteFnému  már- 

notratníkovi,  hoci  od  duše  nenávidel  život  v  Kra- 
kovanoch  a  na  letohrade.  Najviac  ho  bolelo,  že 
si  Záhajský  odcudzil  svoju  manželku  Eulaliu, 
ktorej  neobyčajná  krása  a  vzorná  čestnosť  uzna- 
ná bola  pred  celým  svetom.  Jej  odchod  z  man- 
želského domu  bol  odôvodnený:  nemohla  pre- 
lomiť spustlý  život  svojho  manžela,  a  jako  žena 
nemohla  taktiež  prebývať  pod  jednou  strechou 
s  vyvrheľmi  celej  veľkej  stolice,  s  rozuzdenými 
ženskými  a  ich   nečestným  dvorom. 

»Už  domov,  pane  Branský?«  preriekla  za- 
myslená Anna.  Ruže  horúčosťou  vylákané  boly 
zmizly  s  jej  krásnej,  živej  tvári.  Tým  živšie 
svietily  dve  hlboké  očká,  tým  jasnejšie  bolo 
jej  čielko.  Okolo  úst,  niečo  zovrených,  ale  pri- 
tom ladných,  hral  jej  úsmech. 

»Domov,  slečna !  Vy  zostanete  dnes  zas  do 
druhej  v  tamtom  raji!  Dobrú  zábavu !«  Slová 
tieto  preriekol  Branský  na  polo  ironicky.  Takto 
si  ešte  nikdy  nedovolil  hovoriť.  Do  duše  mladej 
devy  slietol  zrazu  akýsi  stín !  Ona  rada  počú- 
vala vážne  reči  Branského,  ktorý  nikdy  nekri- 
tisoval  a  ničoho  nehanil  v  jej  prítomnosti.  Teraz 
prvý  raz  zavznelo  niečo  z  jeho  úprimných  úst, 
čo  sa  podobalo  hane.  Ona  si  nebola  povedomá 
viny.  Ako  dieťa  znala  Záhajského,  a  milovala 
ho  ako  štedrého  darcu  cukrovín  a  nežných  hra- 
čiek. Rodičovská  vôľa  prikovala  ju  k  tomuto 
domu.  V  čom  väzí  chyba?  Ale  aj  to  znala  od 
dávna,    že    Branský    nehovorieval    po    darom- 

nici.  »Prečo  nezostanete  u  nás?«  preriekla,  a 
ruže  počaly  opätne  kvitnúť  na  jej  hladkej,  polo 
detinskej  tvári.  Bolyto  však  už  celkom  inšie  ruže. 
Tak  sa  asi  rozdeľovaly,  ako  stolistá  od  pivonky. 
Branský  udal  príčinu  —  obyčajnú  vec,  a  vzdialil 
sa.  Stúpajúc  kresanými  schodmi,  ktoré  zo  zá- 
hrady viedly  na  hradskú,  obzrel  sa.  Obloky 
domu  boly  už  živo  osvetlené,  hoci  bolo  vonku 
ešte  dobre  vidno.  Divoký  nápev  tlačil  sa  čez 
spustené  šalokátre.  V  prízemnom  oddelení  va- 
dili sa  kočišia.  Surový  vypitý  ich  hlas  dobre 
súzvučal  s  hudbou.  Branský  sa  zasmútil.  Na 
jeho  tvár  sadla  bolestná  zádumčivosť  Prašnú 
cestu  zanechajúc,  šiel  lúčnym  chodníkom  k  svoj- 
mu bytu  v  Rakovských  majeroch.  Vozduch  bol 
svieži;  letná  neha  ozdobila  večer  svojou  nád- 
hernosťou.  Vo  vysokej  tráve  škriekal  chriašteľ, 
zďaleka  ozýval  sa  hukot  vozov,  idúcich  hrad- 
skou.  S  vŕšku  bolo  počuť  ťahavý  nemelodický 
spev  pastiera.  Melancholické  tóny  vrývaly  sa 
tak  hlboko  do  duše  pútnika!  Koľko  bolo  v  nich 
smútku,  koľko  citu  osamelosti  a  tajného  utrpenia. 
Anna  opustila  besiedku.  Vinica  široká  a 
pyšná  tiahla  sa  ponad  letohrad.  Hlbokou  bráz- 
dou pustilo  sa  dievča  nahor.  Z  pravá  i  z  ľavá, 
okolo  bielych  novozastrčených  palíc,  pnuly  sa 
bujné  kre  révové.  Pod  širokými,  intensívne  ze- 
lenými listy  ukrývaly  sa  drobnozrnné,  nezrelé 
ešte  strapce  hroznové.  Miestami  stála  broskyňa, 
ako   by  bola  strážkyňou    nad  nízkym    proti  nej 

viničom.  Anna  stúpala  spešne.  Mladé  prse  voFne 
dýchaly  do  seba  balsam  letného  vzduchu.  Pod 
širokou  jabloňou  zastala  a  zahľadela  sa  v  diaľny 
kraj.  Slnko  bolo  práve  zmizlo  za  obzorom.  Svrč- 
ky húdly  svoje  piesne  a  na  jabloni  pišťaly  za- 
spávajúce vtáčky.  Hudba  a  temný  hluk  ozýval 
sa  z  letohradu. 

»To  je  raj,  teda  raj !«  prehovorilo  dievča, 
a  akási  nepochopiteľná  slza  vyronila  sa  jej 
z  temného  oka.  Jak  mohly  jednoduché  slová 
starého  známeho  zanechať  bôľny  pocit  v  nej? 
V  tom  niečo  šuchlo  za  ňou.  Naľakané  dievča 
sa  obozrelo,  ako  by  ju  mal  niekto  dolapiť  pri 
zakázanom,  nepeknom  skutku.  Mladý  zajaček 
šuchol  to,  vyskočiac  z  vínohradnej  húštiny.  On 
sa  sám  naľakal,  sadol  na  zadné  behy  a  s  naje- 
ženýma  ušama  hľadel  na  devu.  Tak  stáli  chvíľku 
—  hrdinskí  protivníci,  až  pohnutie  rukou  za- 
príčinilo, že  zajac  zadupkal  zadnými  behami  a 
zmizol  v  bujných  listoch  viniča.  Anna  sa  chutne 
zasmiala.  »Myšlienka  ma  zasmútila,  zajaček  ma 
naľakal.  Huš,  huš,  obidvoje. «  Na  samom  vrchu 
stála  filagória,  ta  sa  obrátila  švarná  pútnická. 
Výhľad  z  filagórie  bol  okúzľujúci.  Na  jednej 
strane  obrubovaly  vrchy  obzor,  ale  ďaleké  vrchy, 
tak  že  medzi  nimi  a  stanoviskom  naším  (jestli 
totiž  láskavý  čitateľ  nasledoval  za  pružnými 
krôčkami  Anny  Bysterskej)  nachádzala  sa  celá 
malá  krajinka  s  dedinami  a  mestečkami,  rozlo- 
ženými na  vlnisto-vrškovatej  pôde.  S  druhej 
strany    bola    úzka    dolina,    ktorej    druhá    strana 

pokrytá  bola  horami;  keď  oko  pozorovateľa  na- 
sýtilo sa  veselého  pohľadu  na  šíru  diaľ,  mohlo 
tu  zas  odpočinúť  na  obmedzenejšom  a  zasmuše- 
nejšom  obraze  :  vôbec  založenie  vinice  a  leto- 
hradu  na  tomto  bode  dokazovalo  dobrý  vkus 
a  rozumný  rozhľad.  Anna  sa  oprela  na  stĺp  fila- 
górie a  hľadela  zamysleno  do  diaľky.  Posledné 
blesky  zapadajúceho  slnka  osvietily  jej  gašta- 
nové vlasy  a  nežné  líce.  Bola  naozaj  krásna  — 
ešte  málo  času  ubehlo,  čo  detinstvo  zanechalo 
jej  voňavú  hlávku  a  živé  srdce.  Prechod  takýto 
okrášli  pannu  akýmsi  tajným  kúzlom  —  ona 
stane  sa  neurčitou  bytnosťou,  záhadným  tvorom, 
v  ňomž  ihrajú  city  »ako  bublinky  a  mysle  ako 
mušky  na  slnci.«  Akási  neurčitá  túžba  ovládne 
srdcom,  nepoznaný  bôľa  nepoznaná  radosť  vedú 
boj.  Pod  slnkom  niet  nič  sladšieho  ako  svieže  pa- 
nenstvo dcér  ľudských.  Vôfía  nebies,  zvuk  lutny! 

Anna  utratila  zavčasu  rodičov,  a  najmä 
matku,  na  ktorú  sa  len  slabo  rozpomínala. 
Takúto  ztratu  nenahradila  všetka  láskavosť 
rodiny,  láskavosť  dosť  pohodlná,  lebo  nežia- 
dala obetí  preto,  že  sirote  zostal  po  rodičoch 
dostatočný  majetok.  V  duši  skoro  osirotelej  devy 
zostane  vždy  náklonnosť  k  smútku,  alebo  cit 
samostatnosti.  Anna  Bysterská  pocítila  i  jedno 
i  druhé,   a  preto   chvíľami  vyhľadávala  samotu. 

Nasýtiac  sa  pohľadu  a  sviežosti  večera,  sbehla 
deva  dolu  k  letohradu.  Z  dvorany  ozývala  sa 
hudba  a  dupkanie  párov  tancujúcich  polku. 

Vajansky :   Sobrané   Diela  V.  6 

II. 

Pohuľanka. 

Anna  vstúpila  do  dvorany  preplnenej  ta- 
nečníkmi. Slúžny  Masloň  podal  jej  ihneď  ra- 
meno. Tento  pánik  mal  päťsto  zlatých  platu  za 
svoje  neoceniteľné  administratívne  služby,  ale 
to  naskrze  nehatilo,  že  strovil  do  800  zl.  na 
svoje  obleky,  ktoré,  primerane  tehdajšiemu  bláz- 
nivému času,  blýskaly  sa  všakovými  magnát- 
skymi  okrasami.  Boly  to  naozaj  také  časy,  že 
i  biedny  dedinský  Židáčik  pýšil  sa  v  atile  a 
predával  za  špinavou  smradľavou  pudlou  šnúrky 
v  ostrohách.  Prečo  by  teda  slúžny  nemohol  nosiť 
aksamity  a  zlaté  šnúry?  Na  majetku,  ktorý  pri- 
náležal niekdy  jeho  pánu  otcovi,  dominoval  už 
síce  Abrahám  Diamant,  úhlavný  úžerník  celého 
kraju,  ktorého  meno  vidno  bolo  temer  na  vše- 
tkých ťarchových  listoch  pozemnej  knihy.  Hja! 
v  tých  rokoch,  v  ktorých  hrá  moja  povesť,  mal 
úrad  a  úžera  zlaté  dno.  Prvý  ho  už  zčiastky 
utratil,  zato  sa  dno  úžery  premenilo  v  diamant, 
rubín  a  —  zemiansky  titul. 

Anna  sa  o  chvíľu  točila  v  tanci.  Polka  za- 
mĺkla a  ju  nasledoval  čardáš.  V  tej  dobe  mal 
tento  tanec  divoký  ráz,  že  naozaj  upomínal  na 
čárdu.  Smiešno  i  pomysleť  naň.  Mladí  ľudia 
robili  zo  seba  najgrotesknejšie  karikatúry.  Jeden 
vyskacoval  ako  potrhlý  na  jednej  nohe,  druhý 
sa  točil   ako  vreteno.  Zase  iný  prešľapoval  no- 

hami  ako  podagrista  a  iba  pleciami  dokazoval, 
že  kráča  dľa  taktu  muziky.  Raz  zdviliol  Favé, 
raz  pravé  plece,  a  potom  obidve,  tak  že  mu  hlava 
medzi  ne  padla.  Iný  párik  zase  lietal  dvoranou 
ako  vietor,  nemilosrdne  strcajúc  svojich  spolu- 
tanečníkov.  Rozjatrenosť  niektorých  tanečníkov 
bola  taká  hrozná,  že  hodili  svoje  podperené  klo- 
búky na  zem  a  krepčili  po  nich,  kdežto  zase 
iní  kľakali  raz  na  pravé,  raz  na  ľavé  koleno. 
Treba  si  len  predstaviť  ešte  obleky,  v  ktorých 
tehdajšia  spoločnosť  oblečená  bola:  pestré  šnúry, 
široké  von  trčiace  rukávy  na  košeliach,  vysoké 
čižmy  so  strapcami,  mentieky  najrozmanitej- 
šieho tvaru  —  a  odkryje  sa  očiam  našim  za- 
jímavý  obraz,  ktorý  veselo  môže  konkurrovať 
s  bazárom  v  Delhy. 

Masloň  bol  náramne  rozprúdený.  Skoro 
v  povetrí  nosil  svoju  tanečnicu,  ba  so  dva  razy 
ju  skutočne  vyhodil  do  výšky,  čo  sa  veľmi  dobre 
robí  v  dedinskej  krčme,  keď  mladý  švarný  se- 
dliacky šuhaj  takto  zvŕta  svoju  búbelatú  fraje- 
rôčku,  čo  však  veFmi  zle  svedčí  v  spoločnosti, 
ktorá  chce  byť  vzdelanou.  Anna  to  cítila,  ale 
plávať  proti  prúdu    nemohla. 

V  bočnej  izbe  sedel  Záhajský  v  kolimbavom 
foteli;  pod  nohami  mal  prestretú  kožu  z  tygra. 
Okolo  neho  niektorí  starší  páni  viedli  tuhú  po- 
litickú debattu,  ako  by  od  jej  výsledku  záviselo 
blaho  človečenstva.  Divoké  hlasy  hudby  šumely 
a  splývaly  s  náruživými  rečami.  Konečne  hudba 

umíkla  a  hostia  sa  valili  čez  bočnú  izbu  do  je- 
dálne, kde  bol  prikrytý  stôl.  O  pár  minút  boly 
všetky  miesta  obsadené.  Predsedníctvo  viedla 
barónka  Perlingová,  staršia  dáma,  ničmenej 
úsilne  oddaná  radostiam  tohoto  pozemského  ži- 
vota. Jej  prešlosť  bola  taká  strakatá,  ako  jej 
drahý  shawl,  ktorý  jej  visel  plecom.  Nebohý  jej 
pán  manžel,  barón  Perling,  našiel  ju  medzi  ku- 
lisňami  divadelnými  ako  tanečnicu  tretej  triedy 
—  nasledovala  známosť,  a  to  dlholetá,  ktorá  sa 
končila,  nie  ako  obyčajne,  večným  rozlúčením, 
ale  manželstvom.  Stáva  sa  to.  Vdovské  právo 
učinilo  z  biednej  baletky  majetnicu  veľkých  po- 
zemkov, ktorých  dôchodky  ona  ešte  dosť  sta- 
točne upotrebovala.  Ďalej  bol  v  spoločnosti  tejto 
pensionovaný  úradník  Haštal,  ktorý  rád  pri  stole 
zaspal,  a  keď  ho  zobudili,  nikda  neuznal,  že  by 
bol  zadriemal.  On  tvrdil,  že  každé  slovo,  v  spo- 
ločnosti prednesené,  počul  a  rozumel.  Komisár 
nad  cestami  Kaprossy  (aj  tento  úrad  patril  vtedy 
medzi  exkvisitnosti),  muž  rapavý  s  červeným 
nosom  a  večným  hlúpym  úsmevom  na  tvári, 
sedel  ako  tŕň  medzi  dvoma  dámami.  Na  konci 
stola  usadil  sa  ako  obyčajne  Záhajský  a  meral 
svojima  veľkýma  očima  svoju  spoločnosť.  Ve- 
čeralo sa  šumné,  nenútene.  1  táto  nenútenosť 
bola  vecou  módy.  Volali  to  »nemzeti,«  upomí- 
nalo to  však  na  bordell. 

»Novina,  pánovia,  novina!«  počal  Kaprossy, 
»dostal  som  zaručenú  zprávu,  že  gróf  Žulinský 

dostal  súpera  na  podžupanský  úrad,  a  to  ne- 
bezpečného!« 

»Sú  tie  vaše  zprávy  také  pravdivé,  ako  vaše 
porovnícke  dobrodružstvá,  ktoré  ste  včera  roz- 
právali ?«  pýtal  sa  Masloň,  ponúknuc  svoju  švár- 
nu susedku  Annu  kolujúcim  jedlom. 

»Kto  by  to  mohol  byť?«  spytoval  sa  zvedavo 
Haštal.  »Hádajte,  páni!« 

»Asnáď  pán  slúžny  Masloň. «  povedala  ba- 
rónka za  vrch  stolom  s  príjemným  úsmevom, 
»lebo  som  počula  o  jeho  záletoch.  Inu,  kto  má 
vysokú  protekciu  — « 

»0h,  prosím,  prosím  — «  vyhováral  sa  oslo- 
vený, »nie  som  taký  ctibažný,  a  pani  barónka 
drží  úradné  cesty  k  hlavnému  županovi  za  zálety. 
Ráči  sa  mýliť,  a  veľmi  mýliť !« 

»Vidím,  že  je  panstvo  na  krivej  ceste, «  po- 
kračoval Kaprossy  vážne.  »Protikandidát  grófov 
je  pán  Eduard  Záhajský,  náš  domový  pán,  nech 
ho  Pán  Boh  živí!« 

Nastalo  všeobecné  podivenie  a  oči  všetkých 
stolovníkov  obrátily  sa  na  konec  stola,  kde  sedel 
domový  pán.  On  sa  ani  nehnul.  Práve  tak  le- 
nivo —  pokojne  hľadel  pred  seba,  ako  vždy. 
V  tom  okamžení  sluhovia  doniesli  veľké  ple- 
chové nádoby  s  ľadom,  z  ktorého  trčaly  strie- 
borné hlavy  šampaŕíských  fliaš.  O  chvíľu  strie- 
ľaly  zátky  do  krásno  maľovanej  povale  —  zla- 
tistý mok  perlil  sa  v  kryštálových  pokáloch  a 
rujná  veselosť  opanovala  spoločnosť.  Prípitky  sa 

počaly.  Najtiaž  prvý  —  ostatné  sa  už  potom 
sypú,  ako  z  vreca.  Kandidatúra  Záhajského  bola 
thematom  skoro  všetkých  rečí.  Keby  bolo  zá- 
viselo od  tejto  spoločnosti,  bol  by  Záhajský  ešte 
dnes  podžupanom.  Rozviazané  jazyky  nemalý 
dosť  na  prípitkoch;  čím  hlbšie  sa  kúpaly  v  dra- 
hom moku,  tým  väčšmi  prekypovaly  pochleben- 
stvom.  Líca  pani  barónky  zružovely  a  jej  malé 
čierne  očká  nepokojne  mihaly  sa.  Vrava  sa  zväč- 
šovala, až  konečne  sa  jednotná  zábava  rozca- 
partila  na  rozličné  partie.  Anna  vstala  so  svojho 
miesta  a  poodišla  k  obloku.  Za  ŕíou  nasledoval 
Masloň.  Bol  celý  vo  vytržení  nad  jej  krásou. 
Sladké  slová  len  tak  plynulý  z  úst  mladého 
šviháka.  Pre  Annu  bolo  niečo  nového  takýto 
spôsob  dvorenia,  a  môžeme  tvrdiť,  že  ju  to  za- 
nímalo. 

»Naozaj,  zriedka  som  zažil,  ba  nikda  neza- 
žil takých  sladkých  okamihov,  ako  nedávno  s  vami 
v  Dubine.  Ako  krásne  hrali  ste  sa  s  kvetmi, 
ako  ľúbezno  hovorili  ste  o  hore  a  jej  pôvaboch. 
Myslím,  že  ste  veľmi  veľa  študovali  poetov !« 
hovoril  so  sladkým  úsmevom  Masloň,  oprúc  sa 
rukou  na  dosku  oblokovú  a  nakloniac  sa 
k  Anne. 

»Netreba  k  tomu  študiumu.  Hovorím,  čo 
vidím  a  niekedy  aj  to,  čo  cítim,  ačpráve  bych  to 
nemala  robiť,  keď  ma  počúvajú  takí  kritikovia!« 

»Obdivovatelia  a  nábožní  veriaci,  chceli  ste 
povedať,  milostivá   slečna!  Zarmucuje    ma  vaša 

nedôvera!«  riekol  švihák,  a  ihral  sa  akoby 
v  rozpakoch  so  zlatými  franforcami  svojho  ná- 
krčníka. 

»To   je   asi   za   smútok!    Stavme    sa,  že  sa 
budete  o  chvíľu  točiť  v  čardáši !« 

»Len  na  váš  rozkaz  !« 

»Nemám  práva,  ba  ani  chuti  rozkazy  vy- 
dávať.« 

»Teda  na  vašu  žiadosť !« 

»Nežiadam  si  nič.« 

Masloňovatvársvraštilasaaž  dosmiešna.  Ne- 
bol zvyknutý  na  takéto  odbytie  svojich  galantných 
vychádzok.  Nečakaný  odpor  rozjaril  ho  a  núkal 
k  silnejším  nábehom.  Zručne  a  akoby  v  my- 
šlienkach chytil  ruku  mladej  devy  a  naklonil 
sa  k  nej  tak  dôverne  a  nežne,  že  ona  nemohla 
oddialiť  ho  krátkym  spôsobom.  Ale  v  tom  zja- 
vila sa  za  nimi  vysoká  postava  Záhajského  ; 
jeho  veľké  čierne  oči  uprely  sa  tak  vážne  a 
prísne  na  Annu,  že  nevdojak  vytrhla  svoju  ruku 
z  ruky  Masloňovej  a  prihnula  sa  blíž  k  obloku. 
Masloň  sa  spamätal  a  zručne  podal  rameno  Anne. 
Spoločnosť  už  bola  prešla  do  tanečnej  dvorany 
a  čo  mladší  pokračovali  už  zase  v  čardáši.  Skoro 
potom  tancovala  Anna  a  prechádzala  z  ramien  do 
ramien.  Tanec  sa  vzmáhal  čo  do  divokosti.  V  boč- 
nej izbe  stály  na  pohotové  vína,  ktorými  hasili 
tanečníci  smäd  a  zmieriíovali  horúčosť  na  chvíľ- 
ku. Prázdna  nebola  táto  izba  nikdy  a  zátky  skoro 
neprestajne  strieľaly  do  povale.  Pani  barónka  se- 

hľadela  na  trmu-vrmu  tanečníkov.  Rujná  vese- 
losť rástla,  čím  viac  rástol  počet  vyprázdne- 
ných fliaš.  Mnohé  karmínové  ústa  ženské  zvla- 
žovaly  sa  šampanským.  Príklad  je  nákazlivý. 
1  Anna  rozhorúčená  prijala  penavý  pohár  a 
priložila  ho  k  ústam.  Smäd  jej,  zapríčinený  tan- 
com a  prachom,  bol  veľký,  ona  nemohla  odtr- 
hnúť kryštál  od  úst,  až  pokým  nevyprázdnila 
jeho  chladný  nákyselný  obsah.  Ako  ju  rozjatril  ne- 
zvyklý mok!  Jej  očká  svietily  potemným  svojím 
bleskom,  ako  uhle.  Náruživé  oddala  sa  tancu  — ■ 
nebolo  jej  dosť,  nemohla  sa  ho  nasýtiť!  Čím 
divšie  vrtela  sa  spoločnosť,  tým  viac  rástla  v  nej 
akási  nikdy  nepocítenásmyselnosť.  Krátkych  pre- 
stávok použilMaslofí  k  tomu,  aby  prednášal  svoje 
banálne  dvorenie.  Jej  bolo  tak  príjemno  počúvať 
chvály  a  oslavy  z  úst  Masloňových.  Ako  to  bolo 
možné?  Strašný  je  mámor  smyslov,  ubíja  dušu. 
Zábava  v  bočných  chyžiach  prichádzala  vždy 
do  väčšej  a  väčšej  krajnosti.  Haštal  už  počal  tak 
ohnivo  ťukať  pohármi,  že  mu  len  stopky  z  vy- 
sokých šampafiských  pokálov  v  rukách  zostá- 
valy.  Mužská  spoločnosť,  ktorá  netančila,  shúkla 
sa  v  klbko  a  počala  vyspevovať,  že  sa  len  tak 
triasol  celý  dom.  Záhajský  zas  len  klesol  do 
svojho  foteľa  a  hľadel  pokojno  pred  seoa,  prí- 
vetivo kývajúc  hlavou  každému,  kto  sa  k  nemu 
blížil  s  poklonou,  zdravkaním  alebo  vďakou. 
Keď   už    v    tanečnej    dvorane    zábava    dosiahla 

taký  vrchol  nenútenej  divokosti,  nad  ktorý  ne- 
možno už  vyššej  bez  prekročenia  hranice  sluš- 
nosti    —     vyvolal   Záhajský    Annu     z    teremu 
a  poprosil   ju  úctivé,  s  vážnou   prísnosťou,  aby 
ohľadom    na   svoje   zdravie   a   slabú    ústrojnosť 
vzdialila  sa  už  na  svoju  izbu.   Komorná  už  ča- 
kala   v  sieni  s  teplým  šálom.    Anna  stúpala  za 
ňou  hore   slabo  osvetlenými  schodmi;  čez  mre- 
žované  obloky  bolo  už  badať  prvý  predsvit  rána. 
Keď  Anna    došla    do    svojej    izby    a   poslala    už 
bola  komornú    svoju    do    siene,    pozrela  sa  do 
zrkadla,  držiac  v  trasúcej  ruke  strieborný  sviet- 
nik.   Kto    to    pozeral    na  ňu    z    chladného  skla? 
Aká   to  tvár,    aké   to  oči?  Anna    sa  fakla  sama 
pred  sebou.  Slzy,  ohnivé,  náruživé  slzy  vyhrkly 
jej  z  očú.  Vyzliekla  sa  a  Fahla  si  na  belunkú  po- 
steľ, z  ktorej  tak  milo  chladivo  páchlo  čerstvou 
bielizňou.  Horúca  tvár  a  chladistá  poduška,  aká 
to  protival  Belunké  prádlo  a  temno-rudá  tvár,  aká 
to  protival   Tichá,   bezmluvná   izbuška  a  burá- 
cajúce city,  aká  to  protiva!  Rodná  dedinka  s  po- 
kojnou nocou  —  a  tam  zo  sály  sem  sa  derúce 
jačanie  hudby  a  duté  dupanie,    aká  to  protiva! 
Ako    ďalekej    búrky    ozón,    tak    bolo    počuť 
monotónne  húkanie  basy  do  jej  panenskej  chy- 
ženky.    Pod   oblokom    hrabaly    kone,    už  dávno 
očakávajúce    svojich    pánov.    Huk  basy  zamíkal 
v    úškach   dievčaťa   —   líčka    pomaly   ochladaly 
—  a  ťažké  vĺčka    sklopily   sa  na  oči;  nepokoj- 
ným snom  zaspala  Anna. 

Zábava  v  dvorane  a  pobočných  miestno- 
stiach tiekla  svojím  prúdom.  Masloň  vyšiel  z  buf- 
fetu  a,  nahnúc  si  dobre,  ani  nespozoroval,  že 
hlavná  jeho  tanečnica  chybí  už.  Stretnúc  sa  vo 
dverách  s  Apolloniou  Skalky,  buclatou  pannou 
v  hodvábnych  šatách,  pojal  ju  do  nekonečne 
trvajúceho  čardášu,  a  zabudol  celkom  na  ostatný 
svet.  Víno  nahnalo  i  starších  pánov  do  tanca. 
Konečne  bolo  v  bočnej  izbe  toľko  párov,  ako 
v  dvorane.  Slnko  počalo  už  prvými  svojimi  lú- 
čami  osvecovať  rumy  hradu  a  vrchole  ďalekého 
pohoria,  keď  ešte  nová  batéria  fliaš  prišla  na 
stôl.  Sám  Záhajský  počal  sa  veseliť.  Jeho  vy- 
bledla tvár  akosi  ožila  vtedy,  keď  tváre  jeho 
hostí  zdaly  sa  byť  slepené  z  popolu;  jeho  oči 
počaly  svietiť,  keď  už  oči  jeho  hostí  blbým, 
akoby  oloveným  svitom  žmurkaly. 

Konečne  zožrala  orgia  samú  seba.  Vysilila 
sa.  Dolu  schodmi  tĺkly  sa  neistým  krokom  po- 
stavy. Voz  za  vozom  predchádzal  pred  kresané 
schody  a  hostia  sadali  na  mäkké  perá  ko- 
čov. Dámy  si  závojmi  kryly  tváre,  a  to  veľmi 
múdro.  Niet  nepríjemnejšieho  pohľadu,  ako  na 
tvár  ženskej,  keď  ju  po  nemierne  užitej  zábave 
ranné  slnko  osvieti.  Dom  Záhajského  padal  do 
hlbokého  sna.  Z  dvora  tiahli  barnaví  cigáni  so 
svojimi  nástrojmi  a  vadili  sa  vypitými  hlasmi 
—  bez  pochyby  mali  medzi  sebou  finančnú  diffe- 
renciu. 

III. 

Dišputa. 

Na  krakovianskom  námestí,  plávajúcom  v 
mori  blata  a  špiny,  stál  Ľudovít  Branský  s  rych- 
tárom  a  boženíkom  polosedliackeho  tohoto  me- 
stečka. Mal  s  nimi  úradné  povinnosti  a  po  práci 
shováral  sa  ako  obyčajne  s  dobrými  ľuďmi,  vždy 
poučujúc  a  karhajúc. 

»Pane  rychtár,  toto  blato  na  vašom  námestí 
nerobí  vám  česť  ani  vašej  obci,  a  predsa  by  sa 
dalo  tak  ľahko  odstrániť.  Vidíte  v  Žulíne,  v  bied- 
nom hniezde,  netrpíme  niečoho  podobného.  Po  dl- 
hých námahách  podarilo  sa  mi  občanov  našich 
priučiť  poriadku.  Hnojné  jamy  majú  zavreté  a 
z  dvorov  nevyteká  taký  kal,  ako  hen  z  vašich 
dvorov!  Dážď  vynáša  u  vás  pravé  roľnícke  po- 
klady, ktoré  u  vzdelaných  národov  draho  platia, 
a  tu  iba  čo  po  mestečku  pravý  pekelný  smrad 
rozširujú. « 

»Hja,  keď  to  u  nás  nejde,  pane  správca! 
U  vás  máte  číru  sedľač,  tá  dá  si  riecť!  Ale  u  nás 
vám  je  každý  múdry.  No  a  odvtedy,  čo  tá  zá- 
stava s  veže  veje,«  hovoril  rychtár  a  ukázal 
smerom  ku  kostolu,  s  ktorého  plechom  obitej 
veže  visely  bezfarebné  cafrangy  bývalej,  sln- 
kom a  dažďom  rozrušenej  zástavy,  »odvtedy 
ako  by  čert  vliezol  do  každého.  O  posluchu  ani 
reči,  lebo,  však  vraj  prišiel  sabačák  po  telegrafe 
z  Pešti.« 

»Táto  výhovorka  neplatí,  moji  drahí!  Keď 
presvedčíte  svojich  spoluobčanov  o  dobrom  ovocí 
poriadku,  nuž  oni  i  pod  hlúpou  zástavou  a  saba- 
čákom  sami  pôjdu  dobrou  stezkou.  Keď  nechcú, 
musia  byť  prinútení. « 

»Kto  ich  prinúti,  keď  vrchnosť  na  nič  nedbál« 

»Vy,  ktorí  dobre  chcete. « 

»Nevládzeme.« 

»Vládzete.  Hľa,  tamtú  cestu,  ktorá  vedie  do  Zá- 
polia.  Po  oboch  bokoch  vidíte  trávnik  na  dve  stopy 
šíre.  Načo  to  leží  tak  večným  úhorom?  Prečo 
nevysadíte  slivone  s  oboch  bokov  cesty?  Spro- 
bujte.  Ja  vám  darujem  niekoľko  štepov;  vysaďte 
ich.  Keď  sa  prijmú,  ukážte  susedovi  svoje 
dielo.  Snáď  dobrý  príklad  vznieti  v  ňom  dobrý 
cit  a  on  vysadí  zas  kúštek.  Museli  by  ľudia  byť 
z  kameňa,  keby  sa  nedali  rozkolimbať!  Načo  vy- 
držiavate dobytčie  trhy  tu  v  prostred  meste? 
Nieto  tam  na  záhumní  príhodného  priestoru?  To 
môžete  vykonať,  to  nenie  nič  ťažkého.  Na  Zá- 
plave videl  som  celé  role  zničené  lejakmi.  Tam, 
kde  bola  vlani  dosť  úrodná  niva,  zíva  na  člo- 
veka suchá  priepasť  výmoľu,  rastúceho  s  roka 
na  rok  a  tvoriaceho  vždy  nové  ramená.  Hľa,  a 
jak  ľahko  bolo  by  tomu  predísť.  Každá  medzná  brá- 
zda (keď  sa  už  bez  nich  neviete  zaobísť)  musí  byť 
na  každých  dvadsať  krokov  prebitá  mocnými 
kolkami,  prepletenými  vŕbovým  prútím,  najmä 
tam,  kde  má  roľa  spád  po  zdĺžke  brázdy.  Lejak 
prijde,   prešumí  brázdou,    ale  nevyorie    jarčeka, 

zárodok  to  potomného  výmoľu.  Počnite  vy  a 
dajte  príklad!  Nečakajte,  dobrí  moji,  nič  od 
vrchnosti!  Vy  si  buďte   sami  dobrodincami. « 

»Pekne  to  ráčite  vykladať,«  ozval  sa  šedivý 
boženík  v  polomeštianskom  a  polosedliackom 
rúchu,  »ale  jedno  zabúdate,  a  to  je  závisť.  Zá- 
visť panuje,  a  najmä  vzhľadom  na  zem.  Náš 
človek  je  zemohladný.  Od  samej  závisti  nehľadí 
na  všeobecné  dobré.  On  by  aj  zadebnil  brázdu 
kolkami  a  prútím,  ale  ho  mrzí,  že  by  mal  z  toho 
osoh  aj  sused  pod  ním,  a  to  je  veľká  vec!« 

»1  to  sa  dá  premôcť,  keď  dokážete  svojim 
spolumešťanom,  že  vzájomná  podpora  všetkým 
i  jednotlivým  osoží!  U  mfia  v  Žulíne  je  vše- 
tkého päťdesiat  chalúp  sedliackych  a  dvadsaťdom- 
kárskych,  a  predsa  ľudia  kupujú  na  pr.  mnohé 
potrebné  tovary  všetci  naraz  u  jedného,  statoč- 
ného kupca.  Či  je  k  tomu  treba  taký  veľký 
rozum?  Odkúpili  si  od  nášho  panstva  právo 
regálne  a  držia  si  v  obecnej  krčme  svoje  lacné 
a  dobré  víno!  Či  k  tomu  treba  také  kapitále? 
Icig  Pereles,  ktorý  tak  počal  bohatnúť  pred  mo- 
jím príchodom,  sťahuje  sa  ďalej  do  hôr,  kde  je 
ešte  ľud  hlúpejší !  Nuž  tak,  ja  bych  ho  sem 
k  vám  poslal. « 

»Ďakujeme,«  zasmial  sa  rychtár,  »z  toho 
tovaru  máme   až  priveľa  !« 

»Vy  a  vaša  hlúposť  volá  sem  takéto  pliagy. 
Hľa,  aký  dom  si  vybudoval  Abrahám  Diamant! 
Stojí  na  troch  sedliackych  intravilánoch!« 

»No,  Diamant  má  aj  panských  peňazí  dosť«, 
preriekol  boženík,  »dobre  vie  obročiť  aj  tých 
múdrych. « 

»A  preto  teda  len  smelo  tomu  úžerníkovi 
do  hrtana!  Len  ta  sa,  ta  sa!  Divím  sa  vám, 
boženíku,  že  dúchate  cudziu  kašu,  keď  je  tá 
vaša  taká  horúca!  Tam  máte  Vidany,  dedinu 
dobre  obdarenú  pôdou,  ba  i  vinohradmi ! 
Povedzte  mi,  či  polovička  občanov  nenádenníči 
vášmu  Diamantoví?  Nenie  to  hrozné  a  smutné?« 

Branský  sa  zamyslel  a  jeho  spolubesedníci 
ťukali  lieskovými  palicami  melancholicky  do 
zeme.  V  tom  zarachotil  kočiar.  Branský  poznal 
povoz  Záhajského.  Naozaj  sedel  jeho  známy  na 
húpavých  polštároch  hintova,  oči  majúc  upreté 
pred  seba,  ako  by  ani  nikoho  nespozoroval,  ani 
spozorovať  nechcel.  Voz  zatiahol  pred  byt  Abra- 
háma Diamanta.  Záhajský  lenivo  liezol  z  voza 
a  zmizol  v  bráne  domu. 

Branský  zavrtel  hlavou  a,  odoberúc  sa  od 
susedov,  šiel  na  hostinec,  kde  mal  svojho 
koŕía.  Vchod  do  hostinca  bola  temná  brána, 
jejžto  dlážka  napriek  suchému  počasiu  pokrytá 
bola  mokraďou  a  hnusobou.  Na  pravo  viedly 
dvere  s  nápisom  »Extra-Zimmer,«  na  ľavo  dvere 
bez  nápisu  do  obyčajnej  krčmy.  Branský  vstúpil 
do  »Extra-Zimmre;«  na  prahu  ho  už  zarazil 
kyslatý,  mefitický  zápach,  ktorý  budí  nevdojak 
v  človeku  závrat.  Známy  to  zápach,  a  podivne, 
v  každej  krčme  ten  istý,  ako  by  si  ho  páni  krč- 

mári  všetci  od  jednej,  smrad  dorábajúcej,  firmy 
objednávali. 

V  izbe  našiel  okrem  zápachu  i  hostinskú 
v  červenom  ručníku,  zapätom  až  po  nos.  Kázal 
si  doniesť  vína.  Na  stole  boly  omrvinky  z  chleba, 
šupy  z  virštle  a  špinavé  nože.  Na  tanierku  pásly 
sa  muchy  na  kúsku  tvarohu.  Hostinská  priniesla 
so  vzdychom  žiadané  víno  a  počala  holou  ru- 
kou utierať  stôl.  Branský  sa  odvrátil  a  poze- 
ral začadeným  oblokom  na  dvor,  preplnený 
husmi,  sliepkami  a  najgrandiósnejšou  ne- 
švárou.  Zle  obielené  múry  pobočných  stavísk 
ostriekané  boly  vysoko  blatom.  Pod  kôlňou, 
stojacou  na  štvorhranných  kamenných  stĺpoch, 
boly  dva  vozy;  po  vozoch  sa  prechádzaly  zve- 
davé kury. 

»Ktože  vyhádže  kal  z  našich  augiašovských 
maštár!«  pomyslel  si  Branský,  hlboko  zadumaný. 
»A  práve  taký  je  celý  náš  život  na  svojom  po- 
vrší,  taký  hnusný  je  on  i  v  hlbine,  vnútri,  v  du- 
šiach a  srdciach  ľahtikárskeho  sveta!  Čo  chcem 
mať  väčší  kal,  ako  je  dom  Záhajského?  Je  to 
bahno,  hoci  brehy  jeho  obrúbené  sú  mramoro- 
vými schodmi.  A  nad  tým  bahnom  kolíše  svoj 
biely  kvet  ľalia!  Jak  dlho  biely ?« 

Branský  sa  striasol.  Vína  nevypil,  ale  vy- 
jdúc  na  dvor,  volal  na  podomka,  aby  mu  vy- 
viedol z  maštale  sivka. 

Vyšinul  sa  na  koňa  a,  ukloniac  svoju  pekno- 
hrdú  postavu    čez  úzky  kruh  brány,   vjazdil  na 

ulicu,  v  poli,  v  svobodnom  poli  tiahla  akási 
voľnosť  do  jeho  duše.  Chcel  ísť  rovno  až  do 
Žulína.  Tam,  kde  sa  cesta  rozchádzala  k'  leto- 
hradu  Záhajského,  zadržal  koňa  a  chviTu  pre- 
mýšľal. Konečne  popustil  sivkovi  uzdy  —  kôň 
zalomil  svoj  štíhly  krk  a  letel  rovno  k  letohradu. 

»Hoci  i  ta!«  pošeptal  Branský.  Jeho  pekná 
plná  brada  voľne  viala  vetrom. 

V  záhradnom  letníku  našiel  Branský  malú 
spoločnosť.  Barónka  Perlingová  sedela  v  prú- 
tovom  kresle,  vo  vlasoch  červenú  stuhu  s  bril- 
iantmi. Vedľa  nej  zaneprázdnená  bola  Anna  ruč- 
nou prácou.  Pracovala  lenivo,  akoby  z  obyčaja. 
Masloň  stál  v  rohu  búdky,  oblečený  v  biele, 
takzvané  porcellánové  šaty.  Všetko  bolo  na  ňom 
biele,  iba  vysoké  leštené  čižmy  blýskaly  sa  čier- 
nou farbou.  On  bol  zaľúbený  do  svojich  čižiem, 
aspoň  hádzal  na  ne  zaľúbené  pohľady.  V  kútku 
na  pletenom  foteli  sedel  Haštal  a  žmurkal  ospalé 
malými  očkami. 

Branský  sa  nemo  uklonil  spoločnosti  a  sadol 
na  umele  hlatený  peň  orecha,  ktorý  slúžil  za 
stoličku.  Živý  rozhovor,  šumevší  búdkou,  sa  za- 
razil. Nastala  tichosť.  Avšak  Masloň  nemohol 
dlho  mlčať. 

»Kedyže  sa  navráti  Pišta  z  Pešti?«  pýtal 
sa  Branského  svojím  rozviazaným  tónom.  Pod 
menom  »Pišta«  myslel  grófa  Žulinského.  Takéto 
dôverné  pomenovanie  malo  dokazovať,  že  pán 
slúžny  patrí   do   tej   triedy,    do    ktorej    »Pišta.« 

On  vôbec  rád  hádzal  krstnými  menami  kava- 
lírov,  známych  mu  sotva  po  mene,  chcejúc  takto 
prinútiť  poslucháčov  k  viere,  že  je  on  varený- 
pečený  v  magnátskych  kruhoch.  Pod  »Gyulom« 
rozumeť  sa  musel  Andrássy,  pod»Frici«  niektorý 
Esterházy  a  pod  »Piroška«  tá,  lebo  oná  vy- 
soko-aristokratická  dáma. 

»Koho    ráčite    mysleť    pod   »Pištom!«   pýtal, 
sa  ticho  Branský. 

»Nuž  kohože  iného,  ako  Žulinského!  Mne 
je  jeho  spoločnosť  veľmi  vítaná,  a  on  sám  ma 
veľmi  rád  vidí.  On  takrečeno  na  mne  visel  v  Pešti, 
ani  kroka  bezo  mňa!  Hjah,  boly  to  časy!  Tu 
človek  nemilobohu  zdrevenie  v  týchto  kútoch 
Fuďmi  a  Bohom  zabudnutých.  Veľký  svet  bol 
mojím  elementom  !  Psi,  dostihy,  honby  na  líšky, 
streľba  do  terča,  duelly  —  vôbec  šport!  Zaň 
horím  —  ale,  bože  môj,  tunajší  bočkoroši  ne- 
majú ani  smyslu  pre  veľkolepú  ušlechtilú  zábavu. « 

»Ach,  veľký  svet!«  vzdychla  barónka  me- 
lancholicky, zahľadiac  sa  na  zelenú  povál  let- 
níka.  »Celý  šíry  svet  stojí  pred  človekom  so 
všetkými  rozkošiami  a  núka:  vztiahni  ruku, 
ber,  chvác  zo  sladkostí  mojich.  A  propos  — 
šport!  Niet  krajšieho  športu,  ako  sanica  v  Pe- 
trohrade!  Široká,  jednotvárna  diaľ,  hladká  ako 
sklo  —  ty  čez  ŕiu  letíš  na  trojke  ako  vietor, 
nie  ako  vietor,  pred  krýdlami  vetra  uháňa  tvoja 
trojka.  Zvonce  veselo  cvendžia,  svieži  zimný 
vozduch    plní   ti    pľúce    silou    a    ohňom.    Ľahká 

Vajanský:  Sobrané   Diela.  V.  7 

priliehajúca  bundica  udržuje  telo  v  súmernej 
teplote.  Niet  —  páni  moji,  niet  vyššieho  športu !« 

Perlingová  hovorila  oprávnene  o  športe.  Niet 
europejského  veľmesta,  v  ktorého  vysokých  kru- 
hoch nebola  by  sa  pohybovala  ešte  pred  sňat- 
kom  s  barónom,  ale  pod  jeho  protekciou.  Čo 
Masloň,  len  tak  vraviac,  zpoza  plota  videl,  to 
ona  využila  až  do  dna.  Po  sňatku  utiahol  sa 
barón  na  svoje  majetky,  kde  tíško  umrel,  a  ona 
už  málokedy  navštevovala  kruhy,  v  ktorých 
niekdy  bola  taká  udomácnená,  ale  ktoré  sa  jej 
stávaly  so  dňa  na  defí  cudzejšími.  Konečne  zo- 
stala celkom  sedeť  v  Prachové. 

Masloň  sprevádzal  s  veľkou  pozornosťou 
slová  zkúsenej  barónky,  aby  dľa  nich  mohol 
inde  pravdepodobne  Ihať  o  petrohradskej  sanici. 
Branský  sa  usmieval  spokojne,  rád,  že  nemusí 
odpovedať  na  otázku  Masloňovu.  Anna  pozrela 
na  Haštala  a  ľahko  zívla.  Na  toho  človeka  ne- 
bolo možno  pozreť  bez  zívnutia  —  tak  na  ňom, 
v  ňom  a  okolo  neho  všetko  spalo.  Mier  objímal 
hermeticky  tohoto  podivného  smrteľníka,  ktorý 
však  napriek  tomu  vždy  musel  mať  spoločnosť, 
ktorej  slúžil  viac  ako  nejaké  zvyklé  náradie, 
nežli  ako  člen.  Samota  bola  jeho  smrťou,  on  sa 
ničoho  tak  nevystríhal,  ako  samoty.  Nepracoval 
nič,  ale  zhola  nič,  a  predsa  nemal  nikdy  dlhej 
chvíle.  Keď  všetko  sa  nudilo,  on  bol  ticho  na- 
tešený, spokojný  a  sladko  ospalý.  Možno  riecť, 
ten  človek  sa  už  narodil  ako  pensionista. 

»Mám  výhľady  videť  svet,«  poznamenal 
IVIasloň,  šibkajúc  prútikom  po  svojich  blýska- 
vých lakovaných  čižmách.  »Gyula  mi  sľúbil 
miesto  pri  niektorom  vyslanstve,  akonáhle  zví- 
ťazíme a  dostaneme  svoje  ministerium.« 

»Snáď  vás  pošlú  na  ostrov  Madagaskar,« 
povedala  ľahko  Anna,  odložiac  ručnú  prácu.  Jej 
bolo  priveľa  chvastúnstva  v  rečiach  Masloňových. 

»Ach,  tam  hneď  volia  ľudí  za  kráľov, «  rie- 
kol Branský,  a  »pán  slúžny  môže  za  príkladom 
Beňovského,  ktorého  krajanom  je,  jestli  sa  ne- 
mýlim, nosiť  ešte  madagaskarskú  korunu !« 

»A  učiť  ľudožrútov  športu, «  doložila  Anna 
so  smiechom. 

»Vaše  rameno,  pane  slúžny, «  zavolala  ba- 
rónka nervósne  a  pozdvihla  sa  zo  svojho  se- 
dliska.  Maslofí  bol  galantný  človek;  náhla  žia- 
dosť barónky  bola  mu  rozkazom,  tak  že  utajil 
v  sebe  skrytú  odpoveď.  Jeho  vnútornosť  však 
zažala  sa  v  tom  okamžení  zášťou  proti  Bran- 
skému.  Chceli  ho  urobiť  smiešnym!  Toto  je  ne- 
odpustiteľné  obrazenie!  Barónka  sa  zavesila  do 
ramena  Masloŕíovho  a  odišla  do  izby.  Masloň 
ju  odprevádzal  ztadiaľ  až  k  vozu,  ktorý  stál  po- 
hotové. Bozkal  jej  ruku  a  chcel  nazpak  k  spo- 
ločnosti. Barónka  pokynula  rukou,  aby  sadol 
k  nej.  Nemohol  odporovať.  Elegantne  sa  vyši- 
nul na  stúpaj  a  sadol  vedľa  dámy  do  podušiek 
hyntova.  Kočiš  praskol  do  koni  a  povoz  letel 
ako  blesk  do   Prachová. 

7* 

»Ako  ho  uchytila,«  smiala  sa  Anna,  »a  letí 
ani  šarkan  s  nejakou  zajatou  kňažnou!  Ale  do- 
bre urobila!  Masloiíove  oči  sa  blýskaly  divým 
ohňom  pre  ten  môj  Madagaskar,  a  bála  som 
sa,  že  keď  ste  sa  vy  zamiešali,  pane  správca, 
on  svoj  hnev,  mnou  vzbudený,  na  vašu  adressu 
vypustí. « 

»Ja  som  sa  tomu  ani  nechcel  vyhnúť,  lebo 
som  presvedčený,  že  raz  vypukne  medzi  mnou 
a  ním  krísa;  želám  si,  aby  čím  skôr  vypukla. 
Mne  je  ten  človek  taký  odporný,  že  cítim  v  jeho 
prítomnosti  tajný  jed  rozlievať  sa  útrobami, 
a  viem,  že  i  on  podobne  cíti  v  mojej  spoloč- 
nosti. My  sme  veľmi  antipatické  nátury,  a  ná- 
hoda nás  veľmi  často  spojuje.  Raz  to  vypáli  ani 
pušný  prach,  a  jeden  z  nás  vyletí  do  vzduchu. « 

»Ktože  by  bol  taký  nesnášanlivý !  Pozrite 
na  pána  Haštala  a  berte  si  z  neho  príklad!  Či 
sa  ten  s  nekým  povadi?« 

»Hm,  hm,«  zamrlal  Haštal  a  uprel  príjemno 
svoje  ospalé  očká  na  svieži  obličaj  krásnej  Anny. 
On  hovorieval,  že  on  tým  »hm«  hlbšie  myšlienky 
vysloví,  ako  mnohý  spisovateľ  celými  bachantmi. 

»Tu  nie  vôľa,  lebo  nevôľa, «  pokračoval  Bran- 
ský  a  pohladil  rukou  svojou  bradu,  »tu  je  akási 
nemateriálna  sila,  ktorá  nás  dvoch  k  srážke  núti! 
Neverím  na  tušenia,  rád  myslím  reálne,  ale  tu 
sa  nemôžem  sprostiť  predtuchy,  že  jedného  dňa 
karambolujem  s  týmto  pánom  v  rozhodnej,  váž- 
nej záležitosti. « 

»Teda  ste  mojím  nepriateľom,  pane  Bran- 
ský.  Lebo  vedzte,  že  mám  Masloňa  od  srdca 
rada,  skoro  ako  sestra. « 

»Hm,  hm,«  poznamenal  Haštal. 

»Nie  som  povolaný  kritisovať  vášho  srdca 
sesterské  city,  slečna  Anna,  ale  pripravujem  vás 
popredku  na  možnosť  sporu,  ktorý  ľahko  môže 
vypuknúť  vo  vašej  prítomnosti. « 

»Ba  nie  ako  sestra, «  pokračovala  Anna 
s  úsmevom,  »ináč  rada  vidím  Masloňa,  tak 
ako  .  . . « 

»Hm,  hm,«  poznamenal  potíšku  tichý  Haštal. 

»Ako  sestrenica!  Viete,  to  vám  je  veľmi  zvlá- 
štny pomer  medzi  sestrenicami  a  bratranci.  Jestli 
len  koľko-toľko  harmonisujú  vekom  a  náklon- 
nosťami, vyvinuje  sa  medzi  nimi  polosester- 
stvo  a  polomilenstvo  (tieto  slová  som 
sama  vynašla,  teda  nekritisovať.)  Nuž  tak  asi 
cítim  proti  Masloňovi.  Preto  bych  veľmi  nerada 
videla  môjho  vrabca  v  spárach  takého  skalného 
sokola,    ako  ste  vy,  negalantný    pane  správca. « 

»Nákaza  sa  chytá, «  pomyslel  si  Branský  a 
uprel  zraky  do  piesku.  Anna  stopkou  svojho 
slnečníka  ryla  v  piesku  všelijaké  figúry  a  li- 
tery. Veľmi  kunštovné  ľvl  mohol  Ľudovít  celkom 
dobre  rozoznať. 

Haštal  zakašľal  suchým  lenivým  kašľom  a 
vstal   veľmi    vážne   a  pomaly   so  svojho  stolca. 

»Moje  najponíženejšie  služby, «  riekol  tiahlo 
v  tvrdom  nárečí  západného  Slovenska  a  šiel 
preč.  Anna  sa  zasmiala. 

»Bože  môj,  načo  je  takýto  človek  na 
svete!  Jeho  celá  činnosť  pozostáva  v  dýchaní. 
On  tak  žije,  ako  tamto  ten  veľký  hríb  na  sta- 
rom pni  z  orecha,  čo  tvorí  vaše  sedlisko.  Istý 
ústroj  je  v  jeho  vnútre,  ale  on  sám  má  len 
jednu  vlastnosť,  to  jest,  že  jestvuje.  »Jestvu- 
jem«  a  konec.« 

»Možno  predsa,  že  je  v  ňom  viac  mravnej 
hĺbky,  ako  vo  všetkých  porcellánových  pago- 
dách nášho  zvetreného  času,«  povedal  hlbokým 
hlasom  Ľudovít,  a  jeho  pekná,  markantná  hlava 
klesla  níž. 

»Jestli  je  hĺbkou  »nič,«  jestli  je  krásou  cel- 
kovitá  nepohyblivosť,  jestli  je  múdrosťou  sen 
s  otvorenými  očami,  vtedy  máte  pravdu,  že 
Haštal  je  hlboká  studňa  múdrosti,  ideál  krásy 
a  vzor  všetkej  ľudskej  dokonalosti !« 

»To  som  nechcel  rieknuť.  Vo  svete  sa  všetko 
musí  brať  pomerne.  Tancujúci  a  večne  s  nohy 
na  nohu  prestupujúci  Masloň,  váš  volený  bra- 
tranec po  duchu,  je  živá  lož  v  brillantnom  vy- 
daní. Na  ňom  je  všetko  lož.  Jeho  politické  a 
národné  credo  je  lož,  lebo  pochádza  z  Vŕbo- 
vého a  chce  byť  Maďarom.  Chce  byť  aristo- 
kratom, a  je  najplebejskejší  exemplár  dedin- 
ského šviháka.  Chce  byť  rovným  s  boháčmi  a 
márnotratníkmi,  a  žije  zo  zderstva  na  kopani- 
čiaroch a  položobrákoch  páchaného.  Má  na  sebe 
magnátsku  rovnošatu,  za  ktorú  by  sa  nemusel 
hanbiť    zástavník    koruny    uhorskej,    a  je    celý 

v  klepetách  Abraháma  Diamanta.  Dvorí  vám,  a 
považuje  vás  za  prostú  dedinskú  húsku.  Lichotí 
Záhajskému,  a  mysh'  už,  ako  ho  má  zradiť  pri 
nastávajúcej  voľbe  podžupanskej.  Drží  sa  za  pria- 
teľa Žulinského,  a  gróf  ho  považuje  za  svojho 
dobrovoľného  lakaja.  Zdá  sa  zdravým  a  silným, 
a  je  vnútri  práchnivý  a  malomocný.  Zdá  sa  byť 
vzdelaným,  a  je  vnútri  črvavý  orech.  Chce  ho- 
voriť v  štyroch  rečiach,  a  nezná  ani  jednej. 
Sluje  správcom  svojho  okresu,  a  je  nemocným 
tyranom.  Chce  byť  patriotom,  a  je  ranou  na 
tele  vlasti.  Chce  byť  elegantom,  a  z  každej  la- 
kovanej čižmy  trčí  mu  chomáč  slamy.  Chce  byť 
duchaplný,  a  z  každého  slova  trčí  hlúposť.  Chce 
byť  zkúsený,  a  každé  slovo  prezradzuje  celú 
ľahkomyseľne  prežitú  äru  pochabosti,  bezmy- 
šlienkovitosti  a  všetkého  neladu.  A  on  je  vaším 
voleným  bratrancom. « 

Anna  stisla  svoje  krásne  perlové  zúbky. 
Rumeŕi  vystúpil  do  jej  krásneho  obličaja  a 
sfarbil  celú  tvár  až  po  sluchy  svojou  purpuro- 
vou farbou. 

»A  ja  ho  milujem !«  preriekla  v  najväčšom 
rozčúlení!  Že  nehovorila  pravdu,  bola  si  hlboko 
povedomá.  Ale  hrozná  charakteristika  Branské- 
ho  vyvolala  v  duši  devinej  nepochopiteľný  vzdor. 
Ona  len  tak  blčala  nenávisťou  proti  mužovi, 
ktorý  sa  opovážil  takýmto  nemilosrdným  spô- 
sobom kritisovať  jeden  z  najvynikajúcejších  zja- 
vov spoločnosti,  ktorej  ona  bola  údom.  A  práve, 

Že  cítila,  ako  pravdivé  hovorí  tento  muž,  ako 
sa  z  jeho  kritiky  mnohé  môže  i  na  ňu  poťa- 
hovať,  na  ňu,  odovzdanú  celkom  do  prúdu  ma- 
sloňovského  chápania  sveta,  búril  sa  v  nej  ne- 
pokoj, hnev  a  hlboká  srditosť  na  smelca,  opo- 
váživšieho  sa  dvíhať  tajnú  rúšku  ničoty,  pre- 
pychu a  lži,  v  ktorej  plávalo  celé  spoločenstvo, 
okružujúce  Annu. 

»Kto  vám  bráni,  slečna,  vašu  lásku  ?«  ho- 
voril hlbokým  hlasom  Ľudovít.  »Vy  ste  samo- 
statná potiaľ,  pokiaľ  vám  vašu  samostatnosť 
neohraničí  váš  tútor.« 

»^snáď  chcete  i  na  ujčeka  rozšíriť  svoju 
prednášku  o  lži  ?« 

»Nemienim  hovoriť  o  vašich  blízkych.  Jestli 
je  vám  však  nemilý  môj  hlas,  tomu  ľahká  pomoc. « 
Branský  vstal   so  svojho  pňa  a  chcel  ísť. 

»No,  no,  len  nie  tak  ohnivé,  pane  kritik! 
Chcela  som  vám  dať  cítiť,  že  vy  ste  misantrop 
a  pessimista,  krivo  a  zlostne  hľadiaci  na  svet. 
Nie  som  si  povedomá  zlého.  Prečo  teda  vrháte 
jedovaté  strely  po  tom,  čo  mňa  denne  okružuje? 
Som,  ako  vidíte,  mladá,  prostopašná;  rada  žijem, 
rada  sa  veselím.  Ja  nemôžem  smútiť.  Plakávam 
síce  niekdy,  zriedka,  ale  len  vtedy,  keď  som  zmo- 
rená, vystatá  i  slabá  od  veselého  života.  Nevdo- 
jak mi  hrknú  do  očú  slzy.  Ale  skoro  žatým  sa 
zase  smejem.  Bláznivé  slzy,  a  týchto  bláznivých 
sĺz  ste  vy  pôvodcom.  Áno,  poviem  vám  to  zrovna, 
vy  ste  pôvodcom  týchto  sĺz.  Keď  na  vás  myslím 

po  pretancovanej  noci,  vždy  mi  je  tesno  okolo 
srdca.  Neviem,  prečo.  Keď  neprídete  za  týždeií, 
vtedy  po  vás  túžim,  ale  si  nemyslite,  že  od  srdca, 
lebo  z  nejakej  náklonnosti.  Oj,  nie.  Niekdy,  keď 
tak  cítim  celú  silu  svojho  zdravia,  svojho  šťastia, 
utrhnem  z  ruže  tŕň  a  bodnem  si  do  prsta,  abych 
mohla  cítiť  bolesť.  Tuha  po  boli  ma  zachytí. 
Tak  je  to  i  s  vami.  Keď  sa  nasýtim  kandisom 
sladkých  rečí,  pochlebenstvom  našich  kavalírov 
—  vtedy  nevdojak  zatúžim  po  tŕni  vašich  zlob- 
ných  rečí,  vašich  asketických  poznámok  a,  od- 
pustite, vašej  otvorenej  hrubosti.  Dnes  som  ná- 
ležité pocítila  pichľavý  bôľ  váš,  vy  ružové  tŕnie !« 

»Nevedel  som  to.  Nechcem  viacej  byť  pro- 
striedkom vašej  askesy.  Mňa  k  vám  púta  dávna 
známosť.  Ja  som  vás  od  detinstva  poznal,  po- 
znal vašu  matku,  vášho  otca.  Mal  som  sa  stať 
i  vaším  tútorom;  toto  prekazil  niekto  —  lež 
čo  po  tom.  Ja  bych  chcel  niečo  byť  pre  vás. 
No  vy  mňa  odstrkáte,  a  ste  v  úplnom  práve. 
Dovoľte,  abych  i  ja  použil  svojho  práva  — 
a  vzdialil  s  a.« 

Zahrkotal  kočiar,  zastal  pred  schodmi,  ve- 
vedúcimi  k  zvýšenému  letohradu.  Z  voza  vy- 
stúpil pán  Záhajský  a  šiel  hore  schodmi.  Jeho 
tvár  bola  v  tichom  stave,  ako  nezvlnené  more 
— •  toto  prirovnanie  je  natoľko  verné,  nakoľko 
Záhajského  oči  boly  dve  černolesklé  hlbiny. 
Anna  mu  bežala  oproti.  Branský  vystúpil  z  let- 
níka  a  zostal  stáť  pred  dvermi,  obrúbenými  di- 
vokým viničom  a  chmeľom. 

Záhajský  vytiahol  z  vačku  skvelú  bonbo- 
nieru  a  podal  Anne.  Jeho  starý  zvyk  bol  ne- 
prichádzať nikdy  bez  daru.  Anna  mala  detinskú 
radosť  a  premenila  sa  celkom  na  decko.  V  ob- 
loku, letohradu  zjavila  sa  buclatá  tvár  panny 
Apollonie  Skalky  —  tiež  očakávajúc  darov, 
hoci  nie  tak  nevinných.  Apollonia  ani  nikdy 
nezanechávala  dom  Záhajského,  nosila  sa  ako 
princezná  a  mala  v  domácnosti  veľké  slovo. 
Záhajský  vedel  tak  vec  zariadiť,  že  Anna  By- 
sterská  sa  nikdy  neschádzala  s  Apolloniou,  iba 
keď  bola  veľká  spoločnosť  pohromade.  Dal  po- 
slednej vlastný  a  osobitný  povoz,  osobitnú  ob- 
sluhu a  obývať  osobitné  krýdlo  domu. 

Záhajský  kráčal  rovno  k  Branskému. 

»Opusti  nás,«  obrátil  sa  k  Anne,  »máme 
úradné  veci  medzi  sebou. «  Anna  odišla  do  vi- 
nice. Sadla  hore  vo  filagórii  a  hľadela  zamy- 
sleno,  temno   do  hôr. 

»Vystupujem  ako  kandidát  na  podžupanský 
úrad,«  počal  Záhajský,  melancholicky  hľadiac 
pred  seba,  »a  vieš,  že  rád  vykonám,  čo  chcem. « 

»Vtedy  máš  na  mne  protivníka,«  odpove- 
dal sucho  Branský.  »A  to  mi  nebudeš  mať  za 
zlé,  keď  dobre  vieš,  že  môj  gróf  na  podžupanský 
úrad  ašpiruje.  Myslím,  že  to  nepomúti  náš  do- 
savádny  priateľský  pomer. « 

»Ba  pomútilo  by,«  hovoril  Záhajský  a  sadol 
na  drevený  stolec  v  letníku.  »Ale  ty  budeš  za 
mňa.« 

»Ako  je  to   možné  ?« 

»To  byť  musí !« 

»Nerozumiem  ťa.« 

»Porozumieš.« 

Oba  mužovia  zatíchli.  Branskému  išla  hlava 
kol  do  kola.  Nikdy  ešte  nepočul  hovoriť  Záhaj- 
ského  tak  určite  a  prísne. 

»Závisí  od  toho  môj  život,  šťastie  mojej 
sverenky  Anny  Bysterskej  a  konečne  i  tvoj 
život.   Vor.« 

»Nemôžem  voliť,  zakiaF  neviem  príčiny  a 
pohnútky.  Dobre  vieš,  že  nie  som  muž,  ktorý 
by  sa  dal  terrorisovať.  Len  vážne  dôvody  sú 
podnetom  môjho  konania.  Vážim  si  tvoj  veľký 
rozum,  ale  rozkazovať  nebudeš  chceť  mne,  ktorý 
som  samostatný  muž,  nezlomnej  vôle.« 

»Ty  odhovoríš  Žulinského  od  kandido- 
vania.« 

»Nemám  k  tomu  práva,  moci,  ba  ani  vôle.« 

»Ani  keď  ťa  vrúcne  o  to  prosím  ?« 

»Nie!« 

»Vieš,  že  ja  u  Žulinského  vefa  platím  7» 

»Viem,  a  preto  sa  divím,  prečo  sám  ne- 
paktuješ  s  ním,  ale  nakladáš  nemožné  veci  jeho 
úradníkovi  ?« 

»iVlám  k  tomu  závažné   príčiny. « 

»Chcel  bych  ich  znať.« 

»Neskôr.« 

»Teda  do  videnia,  až  po  to  , neskôr. '«  Bran- 
ský    podal    priateľovi    ruku  a  odišiel  do   stajne. 

Vyšvihol  sa  s  mládeneckou  rezkosťou  na  svojho 
sivku  a  letel  do  Žulína. 

Záhajský  hľadel  za  ním  temno!  Znal  ľudí, 
znal  náruživosti,  znal  srdcia  ľudské  lepšie  ako 
kto  iný. 

»A  predsa  mi  budeš  kortešom!«  zamrmlal 
pod  svoj    čierny  fúz  a  šiel  do  svojho  kabinetu. 

Na  večer  sa  zase  schádzali  hostia  z  blízka 
i  z  ďaleká.  Prišiel  podžupan,  prišiel  nemecký, 
iu  v  blízkosti  zakúpený  hospodár,  prišli  drobní 
komposessori  z  Krakovian  a  okolia.  Anna  dala 
odkázať,  že  je  nemocná,  sadla  za  písací  stolík  a 
písala  dlho,  dlho.  V  druhom  krýdle  medzitým  zúrila 
zase   orgia,   tieklo  šampanské  a  šumela   hudba. 

IV. 

Aristokrat  a  intelligent. 

Obec  Žulín  mala  suchopárne  položenie. 
Romantická  myseľ  by  sa  tu  nemala  na  čom 
popásť.  Zôkol-vôkol  role  a  len  okolo  domov 
pravidelne  vysadené  štepy  dokazovaly  majetnosť 
a  spolu  sriadenosť  obce,  na  jejž  konci  stála  stará 
budova  na  poschodie,  okrúžená  teraz  záhradou, 
niekdy  parkom.  Tam  bývali  niekdy  dvaja  grófi 
Žulinskí  s  roka  na  rok,  ľudia  praktickí,  skúpi 
a  podivíni.  Jeden  z  nich,  starý  mládenec,  bol 
úplný  ekonóm  a  zahynul  pod  ťarchou  gazdov- 
ského voza,  naplneného  žitom.  Voz  sa  v  hlbokom 
úvoze  počal  kloniť  na  jednu  stranu:    starý  gróf 

skočil  dolu,  aby  ho  zadržal  v  rovnováhe.  Kone 
trhli,  voz  sa  len  prevážil  a  pána  vytiahli  s  roz- 
drúzganou  lebkou.  Jeho  brat,  otec  Štefana  Žulin- 
ského,  viac  ráz  tu  spomenutého,  bol  pamätlivejší 
na  svoju  zemiansku  dôstojnosť,  lež  aby  bol  na- 
klonené vozy  podopieral,  ale  zato  prístupnejší 
dennému  závratníctvu  a  politickým  náruživostiam. 
Že  bol  človek  čestný  a  priamy,  vrhal  sa  ohnivé 
do  popredia:  on  neborák  nešípil,  že  deklamátori 
vôkol  neho  sú  ľudia  obozretní  a  na  zadné  kolesá 
pamätliví.  Prišlo  k  veci,  on  prepadol.  Deklamátori 
emigrovali  a  tučili  sa  na  stoloch,  prístupných 
frase  a  lži  o  spáchanom  hrdinstve.  Žulinský 
však  leží  vŽulíne  v  krypte  v  kovovej  rakvi.  Nad 
ním  blyští  sa  lampadka,  zavesená  na  striebornej 
retiazke. 

Syn  jeho  vydobyl  si  sekvestrované  majetky 
nazpak  protekciou  akejsi  dámy  a,  ako  sa  hovo- 
rilo, i  Záhajský  sa  veľmi  usiloval  o  to.  Raz  vraj 
schválnym  vlakom  bežal  do  Viedne  v  záujme 
mladého  grófa.  Čo  bolo  vo  veci,  nevedel  svet, 
avšak  isté  bolo,  že  Záhajský  mnoho  platil  v  Žu- 
líne.  On  i  vzal  do  ruky  panstvá,  keď  ärárni 
úradníci  museli  kade  ľahšie,  povolal  Ľudovíta 
Branského,  aby  uviedol  do  poriadku  to,  čo  fiškus 
zanedbal  a  zneriadil.  A  Branský  bol  veru  chlapina 
ku  takejto  úlohe.  Pod  jeho  zkúsenou  rukou  ho- 
rela práca:  už  po  niekoľko  rokoch  stály  sa 
v  Žulíne  a  ostatných  panstvách  úžasné  premeny. 
Rakovské  majere    sa  rozšírily,  ako  by  zo  zeme 

boly  narástly.  Krásne  stavisko  zodvihlo  sa  tam, 
ako  keď  huba  narastie.  Branský  vystavil  stavisko 
zčiastky  i  pre  seba.  Kaštieľ  žulínsky  bolo  staré 
práchnivé  stavisko.  On  nemohol  tam  voľne 
dýchať.  Nový  svieži  duch  želá  si  aj  nový,  svieži 
okruh  kol  seba.  A  dôchodky  jednako  rástly, 
napriek  tomu,  že  panstvo  podporovalo  obec 
Žulín  veľkými  obeťami. 

Obec  Žulín  zaslúžila  výdatnej  podpory.  Po 
mnohých  bojoch  podmanil  si  Branský  úplne  tvrdé 
sedliacke  lebky,  tak  že  jeho  slovo  bolo  svätým. 
Stalo  sa  to  takto:  Žulín  bola  obec  veľmi  zúbo- 
žená, hoci  sa  v  jej  chotáre  rodilo  žito  o  dva 
funty  ťažšie  na  merici,  ako  kde  inde.  Príčinou 
biedy  boly  hlavne  časté  požiare.  Slamená  strecha 
opretá  o  slamenú  strechu,  na  podstení  vysoké 
stohy  drobného  borového  dreva.  Jedna  iskra: 
a  dedina  bola  v  plameni.  Stodoly  hraničily  hneď 
s  domami,  rovno  pokryté  slamou. 

Branský  založil  tehelnú.  Najprv  chcel,  aby 
sa  na  útratách  zúčastnila  celá  obec  alebo  jedno- 
tlivci ako  účastinári,  ale  to  nešlo.  Postavil  ju 
sám.  Lacná  škrydlica  sviedla  niektorých  gazdov, 
i  pokryli  ňou  najprv  stodoly,  potom  staviská. 
Je  to  celkom  prirodzený  poriadok:  stodola  je 
viac  ako  bydlo.  Po  väčšom  ohni  Branský  ponúknu! 
obci  veľkú  pôžičku  na  ľavné  úroky:  dostane  ju 
však  len  kto  vnove  vystaví  svoje  strechy  pod 
škrydlicou.  Už  ich  mal.  O  niekoľko  čias  červenal 


t11 

sa  Žuh'n  ako  uvarený  rak.    Pôžička  sa  smazala 
v  úrodných  rokoch,  ktoré  nasledovaly. 

Týmto  pretvorením  dediny  vzrastal  Branského 
vliv  tak  mocne,  že  bol  dosť  silný  bojovať  proti 
zastarelým,  dedovským  hlúpostiam  ľudu.  Tak  na 
pr.  kde  videl  pri  stavbe  malé  obloky  v  múre: 
už  tam  bol  a  schytiac  čakan,  naznačil  šírku  a 
dĺžku  obloka.  Dozeral  taktiež,  aby  izby  boly 
dosť  vysoké.  Tam,  kde  celkom  znova  stavali, 
on  sám  bežal,  keď  kopali  základy,  nakreslil 
jednoduchý  plán,  ktorý  sa  neprotivil  pekným 
starým  zvykom,  ale  predsa  neprotivil  sa  ani 
praktickej  rozumnosti.  Pri  novej  stavbe  nedovolil, 
aby  hospodárske  stavy,  najmä  maštale,  súvisely 
s  bytmi,  ako  to  povšedne  býva. 

»Nešanujte  steny,«  hovoril,  »ona  vás  chráni 
pred  vlhkosťou  a  smradom !« 

Mladšia  generácia  dediny  veľmi  snadno 
chápala  Branského  reformátorské  myšlienky, 
starším  imponovalo  postavenie  Branského.  Rych- 
tár  Osuský  patril  k  mladšej  vrstve,  keď  i  nie 
celkom  vekom,  ale  jarou  mysľou.  V  ňom  si  našiel 
Branský  nástroj  ku  všetkému  dobrému  —  a  to 
bolo  šťastie,  lebo  muž  tento  bol  majetníkom 
najširších  a  najžírnejších  nív. 

Z  rakovských  majerov  do  Žulína  mohlo  sa 
pešo  prejsť  za  štvrť  hodiny.  Ale  ráz  Rakova, 
ako  menovali  skrátene  majere  tieto,  bol  predsa 
celkom  iný. 

V  Rakove  počínala  sa  dubová  hora:  všetko 
bolo  čerstvejšie  a  príjemnejšie.  Žulinský  sám 
bol  rád,  keď  nemusel  počas  svojho  pobytu 
v  týchto  krajoch  usalašiť  sa  v  žulínskom  kaštieli, 
ktorého  ráz  tak  málo  súhlasil  s  požiadavkami 
a  názormi  novej  doby.  Svetlé  vzdušné  komnaty 
nového  staviska  viac  zodpovedaly  jeho  obyčajom, 
ako  temné,  massivne  sklepené  korridory  a  izby 
staro-otcovského  sídla,  ktoré  mimo  toho  upo- 
mínaly  ho  na  smutné  deje  rodinné. 

Štefan  Žulinský  mal  dobré  srdce,  ľahkú 
guvernantskú  a  guvernérsku  výchovu,  prece- 
stoval celú  západnú  Európu  turisticky  povrchne, 
videl  svet  čez  okuliare  bonvivána,  a  zachoval 
pri  tom  nenarušený  ráz.  To  je  mnoho.  Viac  sa 
konečne  nedá  očakávať  od  človeka,  pohybujúceho 
sa  v  privilegovaných  kruhoch;  jeho  povoľnosť 
oproti  Branskému  bola  naozaj  detinná.  On  nehral 
proti  nemu  nikdy  pána,  a  čím  viac  skromnosti 
ukazoval  Branský,  tým  bližšie  tisnul  sa  gróf 
k  svojmu  úradníkovi.  Branský  bol  si  povedomý 
svojho  vlivu,  ale  to  nikdy  neukázal.  Jeho  túžba 
bola  vpratať  mladého  svetáka  do  stolično-poli- 
tických  vírov  a  dokázať  mu,  že  nie  v  Paríži 
strovené  dôchodky  poskytnú  mu  blaženstvo  a 
spokojnosť  duše,  ale  činnosť  vo  vlasti  a  pove- 
domie spôsobeného  dobra. 

Duša  Žulinského  bola  dobrá  a  mäkká; 
nemohlo  vystať,  že  sa  skoro  ukázaly  v  nej  dojmy 
ducha  Branského.  Ale  čo,  keď  všetky  tieto  dojmy 

protivily  sa  naladeniu  času.  Zvetrelosť  vtedajšej 
spoločnosti  nemala  hraníc  —  väčší  a  silnejší 
duchovia  podliehali.  A  tak  podliehal  aj  mladý 
gróf.  Branský  videl,  že  lien,  v  akej  prežíval  jeho 
pán,  nenie  zdravý  stav,  on  sa  usiloval  pritiahnuť 
ho  do  práce:  otvoril  sa  úrad  podžupanský,  veľmi 
vhodná  príležitosť  rozdúchať  v  grófovi  iskru 
ctibažnosti  a  tak  ho  voviesť  na  skutočnú  dráhu 
skutočného  života.  Žulinský  sa  chytil  tejio  my- 
šlienky, ako  sa  chytáme  novej  zábavy.  Jemu 
sa  pozdalo  byť  dušou  a  pružinou  rozsiahlej  sto- 
lice, pozdala  sa  mu  myšlienka  narobiť  zo  vše- 
tkých obcí  samé  Žulíny. 

Branský  sa  až  teraz  dozvedel,  že  Záhajský 
seriósne  siaha  po  úrade  podžupanskom.  Bol  celý 
zarmútený.  Zarmútený  hlavne  preto,  že,  nevediac 
si  vysvetliť  pohnútky  k  takémuto  kroku,  pri- 
chádzal na  podozrivé  myšlienky.  Záhajský  bol 
chýrečný  agent,  jehož  meno  siahalo  ďaleko  za 
hranice.  On  vyťažil  zo  svojho  agentstva  veľké 
summy:  ktoré  mu  dovoľovaly  viesť  dom,  ne- 
majúci páru  v  stolici.  Ako  teda  príde  takýto 
človek  k  tomu,  aby  sa  uchádzal  o  skvelý  síce, 
ale  málo  výnosný  úrad,  málo  výnosný  v  riad- 
nych pomeroch,  a  keď  on  bol  aj  v  tých  časoch 
úrad  so  zlatým  dnom,  predsa  nemal  dna  diaman- 
tového, ako  malý  rozličné  agentúry  Záhajského. 

Hlavné  bolo:  Branský  dôveroval  dobrému 
srdcu  grófa,  jeho  čestnej  povahe  a  tešil  sa,   že 

Vajanský  :  SobraDé  Diela.  V.  © 

získa  v  ňom  priateľa  a  dejateľa  ľudu.  Záhajský 
bol  synom  tohoto  sveta.  To  bolo  dosť.  Branský 
nemohol  podporovať  kandidatúru  Záhajského. 

V  trudných  myšlienkach  vybral  sa  do  poľa. 
Krásne  bujné  raže  klátily  a  vlnily  sa  pred  ním: 
práve  boly  odkvitly  a  mäkké  zrniečka  počaly 
sa  tvoriť  v  bledo-zelených  klasoch.  Slnko  sa  sní- 
žilo  k  západu.  Rozhovor  s  Annou  a  Záhajským 
pobúril  myseľ  Branského.  Nepokoj  ovládal  jeho 
city,  nepríjemný,  tušenia  plný  nepokoj! 

»Cože  chodíš  do  domu,  ktorý  ťa  tak  roz- 
búri,«  hovoril  sám  k  sebe,  kráčajúc  poľnou  ce- 
stou, porastenou  myšíkom  a  trávou.  Škovránky 
vyletovaly  so  spevom  z  rolí,  a  z  hustej  raži  vo- 
lala prepelica:  »poďte  žať,  poďte  žať!« 

Pred  oči  osamotnelého  pútnika  predstavil 
sa  ladný  obraz  Anny  Bysterskej.  Možno,  bol  by 
jej  obraz  taký  studený,  nezaujímavý,  ako  všetky 
obrazy,  keby  nebol  mal  také  temné  úzadie.  Od 
farby  úzadia  závisí  dojem  maľby. 

Z  hlbokých  myšlienok  vytrhol  ho  rachot 
voza.  Na  malej  bričke  uháňal  Žulinský  z  Kra- 
kovian.  Voľky  nevoľky  musel  Branský  k  nemu 
na  kozlíka. 

»Pán  gróf  počul  o  novej  protikandidatúre?« 
spýtal  sa  Branský, 

»Čul  som  v  Krakovanoch,«  odpovedal  Žu- 
linský, švihnúc  ponad  kone  bičom,  až  sa  počaly 
hrdo  vzpínať,  »a  teší  ma,  že  mám  príčinu  od- 
stúpiť od  diela.  Veď  to  nie  pre  mňa.« 

»Nie  snáď  pre  vás,  ale  pre  nás,  pre  stolicu, 
pre  Fud,  pre  dobro,  pre  myšlienku  !« 

»To  môže  všetko  i  Záhajský  vykonať,  čo 
mne  nakladáte.  A  konečne,  veď  len  nechcete, 
abych  proti  nemu  prepadol!  Mám  čas.« 

»Dra  vašej  vôFe.  Verte  však  staršiemu,  jestli 
smie  prehovoriť  v  tejto  veci.« 

»Nuž  ?« 

»Nemáte  času  nazbyt.  Kto  chce  byť  čini- 
teľom vo  svojom  živote,  kto  chce  pozdvihnúť 
svoj  obzor  na  vyššie  stanovisko,  kto  chce  vydobyť 
si  ku  zvučnému  menu  zásluhy,  možno  utratí  na 
veselom  pôžitku  mladých  liet,  ale  nesmie  pô- 
žitky tieto  vyššie  klásť,  ako  život,  ako  svätú 
úlohu  života. « 

»Zase  zle,  zase  trpko, «  odpovedal  skoro 
mrzuté  Žulinský.  »Veď  i  mne  odporné  je  ga- 
zdovstvo našich  stoličných  klík.  Ta  však  nepatrí 
Záhajský.  On  je  tvorcom  samostatným  svojho 
blahobytu,  čo  by  teda  nemohol  byť  tvorcom 
dobrých  pomerov  v  širšom  obecnom  živote?  A 
konečne,  veď  vo  mne  niet  garancie!« 

»Vo  vás  je  garancia !« 

»Aká  ?« 

»Česť!«  prehovoril  sucho  Branský  a  pozrel 
zádumčivo  do  diaľky. 

Vozík  zastal  pred  panským  domom  v  Ra- 
kove. Gróf  soskočil  s  bričky  a  hodil  opraty  do 
rúk  sluhových. 

8* 

»Čakám  vás  na  čaj,  pane  správca, «  pre- 
riekol zdvorilé  a  vybehol  hore  schodmi  do  po- 
schodia. Branský,  odbaviac  čakajúcich  robot- 
níkov, poberal  sa  za  ním.  V  izbách  mladého 
grófa  nebol  prílišný  prepych,  ako  v  letohrade 
Záhajského:  ale  dýchalo  tam  všetko  vkusom 
a  pohodlnosťou.  Čez  otvorené  obloky  vial  svieži 
večerný  vozduch.  O  chvíľu  paril  sa  na  stole  čaj. 

»Nie,  nie,«  pretrhol  tichú  zádumčivosť  Žu- 
linský,  »vy  sa  mýlite  v  nás!  My  sme  ľudia 
celkom  z  druhého  sveta,  ako  vy,  žiaľbohu,  nie 
z  takého  krásneho.  Vy  žiadate  od  nás  prácu  a 
službu  k  dobru  vlasti,  k  dobru  ľudu?  Nie.  My 
slúžime  síce  tiež,  ale  len  samým  sebe.  Naša 
pôda,  na  ktorej  sme  doma,  je  egoismus.  Na- 
chádzajú sa  síce  medzi  nami  snílkovia,  ktorí 
sa  odtrhli  od  tejto  pôdy:  čo  sa  stalo?  Oni  zo- 
stali viseť  medzi  nebom  a  zemou:  mohame- 
dovské  rakve  sa  vznášaly  síce,  ale  chovaly  v  sebe 
predsa  len  mŕtvoly. « 

»To  je  veľmi  prísna  kritika!  Sú  úlohy, 
ktoré  Boh  jedine  na  vás  sveril.  Že  ste,  milostivý 
pane,  tieto  úlohy  náležité  pochopili,  dokazuje 
Žulín,  dokazuje  všetko,  čo  sa  okolo  vás  deje. 
Prenesenie  takéhoto  blahodarného  vlivu  na 
širší  okruh,  to  je  povinnosť,  to  je  sväté  vaše  po- 
volanie!« 

»A  my  zostaneme  predsa  len  laikovia!  Je- 
diné pole,  ktoré  zodpovedá  nám,  je  diplomacia, 
lebo  ona  korení  v  tom  samom    egoisme,    ktorý 

je  naším  živlom.  Vaše  potreby,  vaše  túžby,  vaše 
myšlienky  sú  idealisovaná  skutočnosť,  sú  vysoká 
pravda:  my  sme  náter  a  lož.  Farba  nenie  hlavnou 
vlastnosťou  železa:  ona  slúži  len  k  tomu,  aby 
povrchný  pozorovateľ  zďaleka  rozoznal  železo 
od  skaly  alebo  dreva.  Vlastnosti,  ktoré  robia 
železo  tým,  čím  je,  ležia  hlbej,  skryté  sú  vo 
vnútornosti  kovu.  My  sme  farba,  my  sme  náter. 
Vnútornosť  ste  vy.  Nie  som  demagóg  ani  dľa 
citu,  ani  dľa  rozumu.  Rád  som  v  postavení, 
ktoré  ma  vyvyšuje,  ktoré  mi  poskytuje  pôžitkov 
zjemnených,  ale  smiať  sa  musím,  keď  počúvam 
o  veľkých  úlohách  aristokracie  vzhľadom  na 
vlasť.  Bože  môj,  naša  vlasť  je  nám  takou  cifrou, 
ako  pekná  šata.  My  sme  vlastenci  tam,  kde 
môžeme  koketovať  naším  vlastenectvom,  my 
sa  rozpomíname  naň  len  v  cudzine,  kde  nás 
robí  zaujímavými,  exotickými.  Renta,  tučná  renta 
z  majetkov  je  naša  vlasť.«  Žulinský  sa  hodil 
do  pohovky  a  trpký  úsmev  hral  mu  na  ústach. 
»Neráčte  stav  svoj  porovnávať  so  stavom 
výdelkárov  a  úžerníkov.  Myslím,  že  medzi  oboma 
klenie  sa  priepasť,  veľká  priepasť.  Viem,  že  je 
každá  aristokracia  veľmi  dostupná  kosmopoli- 
tickým  názorom;  viem,  že  jednotliví  jej  údovia 
priznávajú  sa  zásade:  ubi  bene!  Ale  to  sú  predsa 
výnimky;  vo  svojej  skutočnosti  zostáva  predsa 
aristokracia  soľou  a  korením  zeme,  repräsen- 
tantom  ideálnych  túžob,  kvetom  a  vôŕíou  ná- 
roda!   Nekrvácala  ona  za  neodvislosť,   nepraco- 

vala  ona  na  stavbe  svätého  oltára  otčiny?  Nenie 
ona  podporou  umenia,  i<toré  vyháňa  hluk  dielne 
a  rapot  každodenného  života?  Neprechováva 
ona  vo  svojom  lone  historické  pamiatky  národ- 
ného života?  Ona  je  jemným  odbleskom  vnú- 
torného bytu,  obrazom  celistvosti  a  zárukou  bu- 
dúcnosti! Ona  má  úplné  oprávnenie  svojho  je- 
stvovania, a  preto  jestvuje  a  účinkuje.  Ona  je 
živým  organismom,  v  ktorom  sa  prúdi  poko- 
leniami zjemnená  krv  naša,  a  preto  voľky  ne- 
voľky rastie  i  kvitne. «  Branský  prešiel  v  rozčú- 
lení rukou  po  brade  a  vypil  do  dna  šálku  čaju. 
„A  všetko  základom  púheho  egoismu,«  pre- 
riekol živo  mladý  Žulinský,  zapaľujúc  si  voňavú 
cigarettu.  »Pozrite  na  naše  pomery:  kdeže  náj- 
dete plnenie  svätej  povinnosti?  Naše  prvé  rodiny 
rozpoltené  sú  na  dva  tábory,  nie  snáď  základom 
zásad,  ale  základom  intrigy  a  lži.  Dve  stránky 
bojujú  o  jestvovanie.  Jedna  padne,  druhá  víťazí, 
ale  tu  i  tam  nájdete  repräsentantov  tých  sa- 
mých rodín.  Aká  to  vypočítavosť!  Náš  egoismus 
je  taký  všemohúci,  že  nedovolí,  aby  sme  rodiny 
stavali  na  jednu  kocku.  Niet  u  nás  zápalistej 
junáckosti,  s  ktorou  trpia  ľudia  za  ideu.  My  sme 
s  Bohom  za  dobré,  a  s  čertom  sa  pohnevať  tiež 
bojíme.  Kto  sa  opováži  nadišputovať  nám  vy- 
soké úlohy?  A  preto  je  márna  vec  priahať  nás 
do  pluhu  práce.  Každá  čestná  práca  vyžaduje 
sebazaprenia.  Slovo  »sebazaprenie«  márne  budete 
hľadať   v   gothaickom    kalendári.    My    netrpíme 

v  našom  kruhu  slova  »idea«!  Možno  nám  ho 
nanútiť,  nabásniť:  ale  keď  prestane  nutnosť,  keď 
sa  končí  báseň,  zase  klesáme,  ako  prázdne 
mechy  do  našej  sebeckej  ničoty!« 

»A  predsa  sú  hotoví  magnáti  naši  prijať 
ťažké  úrady,  a  celkom  oprávnene!« 

»Úrad  v  našich  rukách  mení  sa  v  šport. 
Áno,  to  je  naše  povolanie:  šport.  Náš  cit  je  šport, 
naše  mäcenášstvo  je  šport,  naša  dobročinnosť 
je  šport!  My  si  robíme  zo  svätých  citov  ľud- 
ských šport !« 

»Mohol  bych  to  príkladmi  podvrátiť.« 

»Nechajte  príkladov:  ony  ničoho  nedokážu. 
Mnohí  požičali  magnátske  mená  svoje  cudzím 
činom,  cudzím  dielam.  Odblesk  nemenovaných 
činiteľov  obrúbil  zlatou  aureolou  cudzie  címery. 
Je  to  len  odblesk,  skutočne  boli  to  iní,  boli  to 
fudia  bez  címerov,  ktorých  pávové  perá  okrá- 
šlily  magnátov!  Veď  konečne  nájde  sa  prípad, 
kde  pochybil  brat  náš  svoje  športmenské  po- 
volanie. Ale  tým  samým  prestal  byť  naším 
bratom  « 

Mužovia  sa  zamlčali.  Cítili,  že  ich  sily  sú 
asi  rovné,  a  nádej  na  víťazstvo  bola  malá  na 
oboch  stranách.  Preto  nastalo  prímerie. 

»Ale  o  odstúpení  od  kandidatúry  predsa  vážne 
nemyslíte  ?«  tázal  sa  priamo  a  prísne  Branský, 
pohladiac  rukou  svoju  krásnu  dlhú  bradu. 

»To  ukáže  moja  návšteva  u  Záhajského,« 
odpovedal  sucho  Žulinský  a  zívnul. 

Branský  odišiel.  Prijdúc  do  svojho  bytu^ 
našiel  na  svojom  stolíku  malý  lístok.  Už  na 
adresse  poznal  ruku  Anny  Bysterskej. 

»Ráčte  nás  zajtra  istotne  (toto  slovo  bolo 
trikrát'  podčiarnuté)  navštíviť.  Žiada  vás  o  to 
sirota  Anna.« 

Divné     city   povstaly    v    hrudi    Branského, 

Ruka     jeho    sa   triasla,    keď  zavíňal   lístok    do 

obálky. 

V. 

Shylock. 

Abrahám  Diamant  prechádza  sa  nepokojne 
po  izbe.  Jeho  šedivá  brada  je  rozpoltená  na  dve 
čiastky,  malé  šedé  oči  behajú  nepokojne  pod 
hustým  obočím.  V  izbe  má  zapálené  dve  sviece, 
lebo  sa  blíži  predsobotný  večer.  Dutým  mrmlotom 
modlí  sa  svoje  modlitby,  ale  jeho  modlenie  na- 
skrze mu  neprekáža  v  starostiach  o  nesčíselné 
špekulácie,  ktoré  mu  dňom  i  nocou  šumia  hlavou. 
Z  podomového  kupca  so  zajačími  kožkami  stal 
sa  bohatým  špekulantom,  a  čo  viac  i  krížik 
zdobí  jeho  kabátovú  dierku,  ktorý  si  »zaslúžil« 
počas  ťaženia  do  Romanie  našich  vojsk.  Veľké 
mlyny  na  okolí  pracovaly  za  dvadsať  rokov  len 
preňho.  On  vlákal  majiteľov  do  svojho  úžerní- 
ckeho saku,  úbohé  obete  sa  hádzaly,  metaly 
v  ňom  ako  rybky,  ale  čím  viac  sa  hádzaly,  tým 
viac  sa  zamotávaly  do  jeho  zradných  očiek. 
Ľudia  sa  ho  báli,  a  čím  väčší  bol  strach,  tým 
viac  obetí    požadovala  jeho  záhubná  hladovosť. 

V  Krakovanoch  pustly  domy,  množili  sa  žobráci. 
Strach,  ktorý  pred  ním  cítily  obete,  pripäl  sa  i 
jemu.  On  po  západe  slnka  nikdy  z  domu  ne- 
vychádzal, ba  i  za  dňa  nezjavil  sa  nikdy  sám 
vonku.  Mnohé  hrozby  dostal  písané  ľuďmi,  kto- 
rých na  mizinu  doniesol,  a  to  ho  robilo  ner- 
vósnym.  Neborák!  On  mal  vedieť,  že  žije  v  kraji, 
v  ktorom  ľudia  ožobráčení  nepomstievajú  sa, 
kde  trpelivosť  nemiá  hraníc,  kde  ľudia  bez  rep- 
tania hynú,  ako  lístie  na  jaseň. 

Zákon  nemohol  pristúpiť  tomuto  človeku, 
lebo  on  ho  znal  a  vedel  mu  popredku  vyhnúť. 
Konečne  mal  priateľov  i  medzi  ľuďmi,  ktorí 
boli  povolaní  plniť  zákon.  A  veď  on  bol  chlap, 
ktorý  celkom  zákonne  konal;  on  požičiaval, 
žaloval  zákonne,  dral  zákonne  a  vyhadzoval  ľudí 
z  majetkov  pomocou  zákona.  A  mal  pri  tom 
peniaze.  On  to  síce  neukázal.  Zovnútorne  žil 
skúpo,  neprial  sám  sebe,  jeho  vlastný  syn  Levi, 
šuhaj  trochu  ľahší,  nesmel  sa  mu  ukázať  na 
oči  len  preto,  že  narobil  ako  gymnasiast  50  zl. 
dlžoby;  zato  požiadavky  rástly,  ako  huby  po 
daždi.  Jedna  požiadavka  porodila  druhú,  a  tak 
to  šlo  až  do  nekonečna.  Jeho  hlas  bol  mäkký, 
úlisný,  a  slovo  »svedomie«  bolo  stále  na  jazyku, 
asnáď  už  len  preto,  že  sa  v  prsiach  nenachádzalo. 
Náboženské  obrady  zachovával  prísne,  v  sobotu 
nebral  do  rúk  peňazí,  nefajčil  a  presedel  na  dlhý 
deň  celý  určený  čas  v  pokání,  plači  a  nervósnom 
kvílení. 

Zato  beda  bolo  obeti,  ktorú  popadol  do 
svojich  driapov.  Chúďa,  vykrvácalo.  Tam  ne- 
znal milosrdenstva.  Každé  predĺženie  sroku  po- 
kropené bolo  krvou  a  slzami  dlžníka,  a  on  to 
menoval  dobrotou  srdca.  Macaulay  hovorí,  že 
v  modernom  štáte  niet  väčšej  moci,  ako  moc 
veriteľa  nad  dlžníkom.  Túto  moc  využíval  Dia- 
mant až  do  poslednej  kvapky,  nie  naraz,  ale 
postupne.  Bolo  to  tak,  ako  s  poľovníkom,  ktorý, 
chcejúc  svojmu  psovi  odťať  chvost,  z  milosrden- 
stva odtínal  mu  ho  po  kúsku,  aby  ho  to  naraz 
veľmi  nebolelo. 

Mrmle  Diamant  svoje  temné  modlitby,  keď 
tu  zrazu  počuje  pred  domom  dupot  koŕíský  a 
rachot  koča.  Jeho  čujné  ucho  rozoznalo,  že  sa 
koč  zastavil  pred  červenou  bránou  jeho  domu. 
Celý  muž  bol  ako  vymenený.  Nábožný  náter 
zmizol,  a  starý  úžerník  zjavil  sa  v  svojej  oprav- 
dovej  podobe.  Pozorne  počúval;  jeho  šedé  malé 
očká  behaly  rýchlo  sem  i  tam,  krok  stal  sa  speš- 
nejším  a  celá  postava  stala  sa  živou  a  pruž- 
nou. O  chvíľu  klopal  niekto  na  dvere. 

Vošiel  Záhajský.  Abrahám  sňal  rýchlo 
čiernu  čiapku,  ktorá  pokrývala  lysinu  jeho  hlavy, 
shrbil  sa  a  podošiel  k  príchodziemu. 

»Veľkomožný  pane,  vítam,  vítam!  Čo  mi 
dalo  tak  neskoro  čestnú  príležitosť  videť  veľko- 
možného pána?« 

»Pane  Diamant,  mám  s  vami  ešte  dnes  vážnu 
obchodnú  záležitosť;  či  si  smiem  sadnúť ?«  tem- 

ným  hlasom  vravel  Záhajský,  a  nečakajúc  na 
dovolenie,  sadol  na  diván,  ktorý  sa  nemohol 
pomenovať  čistým. 

Abrahám  pritiahol  k  nemu  stolec  a  sadol, 
nepremeniac  pri  tom  svoju  shrbenú,  devótnu 
postavu.  Len  v  šedých  očiach  zablyskol  tajný 
oheň. 

Oko  je  naozaj  zrkadlo  duše:  je  to  stará 
výpoveď  sto  a  sto  ráz  nastolená,  a  predsa  štú- 
dium oka  obmedzuje  sa  až  do  dnes  na  anato- 
mické a  optické  zjavy;  psychologická  stránka 
ľudského  oka  pozorovaná  a  študovaná  bola  po- 
etami,  ale  málo,  aspoň  nedostatočne  exaktnými 
vedomcami.  A  predsa  je  oko  hlbšie  štúdium, 
ako  mnohé  iné  predmety,  vedou  obrobené  a 
vyčerpané. 

»Zajtra  vyprší  moja  zmenka, «  pokračoval 
Záhajský,  »ja  nemám  nateraz  peňazí,  abych 
ju  vymenil !« 

»To  nič  nerobí,  veFkomožný  pane,  to  nič 
nerobí.  Načo  sa  unúvať  pre  takú  maličkosť, 
načo  sa  unúvať  1«  Diamant  rád  opätoval  svoje 
vety,  ktoré  prednášal  trhano,  a  jednotlivé  slová 
spešno  vyslovujúc. 

Záhajský  ani  nedopočul  jeho  reči  a  pokra- 
čoval: »A  k  tomu  potrebujem  peňazí,  mnoho 
peňazí,  a  to  hneď.« 

»K  službám,  pane  veľkomožný  —  ale  dnes 
—  už  sa  počal  sabbat  —  viete,  že  som  nábožný, 
prísny  človek  —  nemožno  mi  dnes  urobiť  obchod. « 

»Ale  ja  peniaze  innsím  mať,«  povedal  prísno 
Záhajský  a  zdvihnul  sa  s  pohovky,  nevdojak 
oprašujúc  rukou  svoje  šaty.  Slovo  »musím«  pre- 
riekol drsne,  s  veľkým  dôrazom. 

»To  je  nešťastie,  veľké  nešťastie, «  bľabotal 
Diamant,  »ja  rád  slúžim  veľkomožnému  panstvu, 
ale  keď  Boh  zakazuje,  ľudia  sa  musia  podrobiť.« 

Záhajský  neriekol  nič,  u  stolu  vytiahol  ce- 
stovný kalamár,  pero  a  zmenkovú  blanketu. 
Nebol  to  prvý  obchod  s  Abrahámom.  Znal 
Abraháma  tak,  ako  málo  kto;  vedel,  že  mu  je 
zaviazaný  a  nebál  sa  jeho  rečí. 

»Koľko  robí  vypršaná  zmenka  ?« 

»Desať  tisíc,  desať  tisíc,  ako  groš,  veľko- 
možný pane,«  drkotal  Diamant  a  spustil  hlavu 
hlboko  medzi  plece.  Obraz  stelesnenej  čí- 
havej  zvedavosti.  Kočka  tak  hľadieva  do  otvoru 
kanálového,  v  líomž  šuchorí  veľký  potkan. 

Záhajský  počal  vyplňovať  zmenku.  Abra- 
hám sa  napriek  svojej  shrbenej  postave  vypí- 
nal a  žmurkal,  aby  mohol  videť,  čo  asi  píše 
Záhajský.  Lacné  sviece  smutno  osvetľovaly 
podivnú  scénu.  Kyvadlo  starých  hodín  ťukalo 
duto  a  pravidelne. 

Zvedavosť  Diamantová  bola  zbytočná.  Veď 
sa  to  mal  skoro  dozvedieť. 

»Dáte  mi  hned  pätnásť  tisíc  zlatých;  stará 
zmenka  robí  desať  tisíc,  dohromady  dvadsať  päť 
tisíc.  Koľko  mám  písať  ?« 

»Ale  veď  nemám,  kde  bych  vzal  ja  chu- 
dobný človek  toľkú  summu  Veď  len  ráčte  po- 
vážiť.« 

»Ja  nič  neráčim,  nič  nepovažujem.  Teda 
nechcete ?« 

»Ach,  veď  som  to  nepovedal!  Len  sa  ne- 
ráčte  rozhnevať,  veď  to  nebola  moja  vina,  že 
slová  moje  urazily  veľkomožného  pána.« 

»Koľko  mám  písať ?«  pýtal  sa  ešte  raz  Zá- 
hajský,  vyplňujúc  medzi  otázkou  nepodstatné 
a  stereotypne  čiastky  blankety. 

»Desať  tisíc  a  pätnásť  tisíc,  pane  veľko- 
možný? Robí  dvatsaťpäť  tisíc!  Bože  môj,  aká 
veľká  summa;  kde  to  posbierať?  Veď  to  nie  je 
možné!    A  tak  hneď.    Veď  je  to  veľký  strach  !« 

»Koľko  mám  písať ?«  opýtal  sa  Záhajský: 
netrpelivosť  a  zimničné  rozochvenie  ovládalo 
celkom  jeho  mohutné  telo.  Temné  jeho  oči  plály 
hrozivé.  Tak  málokto  požičiava  peniaze. 

»Na  tri  mesiace,  ale  len  na  tri  mesiace! 
Píšte  teda,  píšte;  veď  keď  napíšete,  nemusí  byť 
summa  tu,  ako  by  ju  z  rukáva  vytriasol!  Píšte 
tridsať  tisíc,  na  tri  mesiace,  hovorím  na  tri 
mesiace. « 

Záhajský  nehovoril  ani  slova  a  vypísal  summu 
tridsať  tisíc  zl.  číslicami  i  slovmi. 

»Starú  zmenku !«  zavolal  sucho.  Zas  bol 
tichý  a  vážny.  Žid  vytiahol  z  bočnej  kapsy  dlhého 
kaputa  zamastenú  torbu  úžasnej  veľkosti  a  roz- 
tvoril ju. 

»Vezmite  si  sami,  vezmite  si  sami!  Ja  ne- 
smiem, Boh  by  ma  trestal!  Tuto  v  druhom 
priečinku,  hneď  na  kraji!  Vezmiite,  pane  veľko- 
možný! Ale  najprv  prosím  o  nový  vexeF.  Také 
veľké  peniaze,  a  ja  chudobný  Žid!« 

»Tu  máte!«  S  týmito  slovmi  pošupol  Zá- 
hajský  ešte  mokrú  zmenku  na  druhú  stranu 
stola.  »A  teraz  peniaze  sem!« 

Diamant  zavrel  torbu  a  vzal  do  trasľavých 
rúk  nový  dokument,  prečítal  pozorne  celý  od 
počiatku  až  do  konca,  zohnul  sa  a  nasbieral 
rukou  prachu  zo  zeme  a  posýpal  listinu. 

»Pohľadám,  veľkomožný  pane,  pohľadám, « 
preriekol,  »len  prosím  o  malú  trpelivosť.«  A  potom 
odišiel  do  bočnej  izby.  Tam  očítal  peniaze,  vlo- 
žil do  torby  a  vošiel  zase  k  Záhajskému. 

»Sám  nemôžem,  sám  nesmiem  peniaze  do 
rúk  chytiť :  ráčte  byť  takí  dobrí,  vezmite  si  sami.« 

Záhajský  vyňal  z  torby  veľký  chomáč  ban- 
koviek a  chcel  ich  očítať  na  stole.  Musel  sa 
usmiať  nad  farizeom,  formalitu  prísne  zachová- 
vajúcim. 

»Jaj  vaj !  Nie  tu  na  tomto  sabatnom  stole! 
Boh  by  mňa  trestal,  bolestne  trestal!« 

»Ale  na  mojom  nesabatnom  kolene  hej?« 
zamrmlal  Záhajský  polo  s  humorom  a  počal  čí- 
tať na  kolene  peniaze.  Čítal  rýchlo  a  zručne: 
starý  majster. 

»Veď  tu  chybí  500  zl.,   ako   ste  to  čítali  ?« 

»Chybí?  Nemožno!  Ako  môže  chybeť?« 

»Chybí,  chybí!«  A  pred  očima  úžerníka  čí- 
tal Záhajský  ešte  raz  peniaze.  Starec  hľadel  na 
ruky  Záhajského  ako  jastrab,  za  každým  po- 
hnutím ruky  mihlo  sa  jeho  oko.  Žid  prosil  sto 
ráz  za  odpustenie!  Mýlka,  chyba!  vyhová- 
ral sa. 

Doniesol  z  bočnej  izby  zase  chomáč  ban- 
koviek, ale  už  v  ruke.  Zabudol  na  formalitu. 
Bolo  ich  len  za  400  zlatých. 

»Ale,  veď  zase  chybí  stovka,  Abraháme!« 

»Verkomožný  pane!  Dnes  sabat,  a  ja  veľký 
spáchal  hriech  —  sto  zlatých  za  hriech  nie  je 
veľa!  Uznanie,  prosím,  uznanie,  veľkomožný 
pane,  chcem  mať  predsa  pamiatku,  kedy  som 
prvý  raz  prehrešil  sa  proti  Bohu.«  Abrahámovi 
vyšlý  na  čelo  krupaje  potu. 

Záhajský  sa  opovržlivo  usmial,  schoval 
peniaze  do  bočnej  kapsy  a  vstal.  Abrahám  ha 
odprevádzal  s  poklonami  a  devótnymi  slovmi. 
Kone  pred  domom  Abrahámovým  netrpelivo 
hrabaly  kopytami  pôdu.  Záhajský,  nepočúvajúc 
na  slová  Abrahámove,  hodil  sa  do  voza,  kočiš 
šľahol  do  koni,  a  o  chvíľu  ozýval  sa  dutý  ra- 
chot ulicami  krakovianskymi. 

Abrahám  Diamant  vrátil  sa  do  svojej  izby^ 
osvetlenej  dvoma  sviecami.  Jeho  celá  tvár  sa 
usmievala,  postava  bola  vzpriamená.  Z  devót- 
neho  starca  stal  sa  šmahom  samovedomý 
muž.  Oči  sa  mu  blyšťaly,  prse  dmuly.  Počal 
znovu    pretrhnutú    spevnú    modlitbu.     Ale  tóny 

tohoto  monotónneho  spevu  neboly  viac  také 
melancholické,  plačúce,  lež  vinuly  sa  jaksi 
hymnický  veselo  z  pŕs  starého  obchodníka.  Jeho 
ruky  boly  veľmi  pohyblivé.  Raz  zdvihol  pravú 
ruku  vejárom  až  k  uchu  a  triasol  ju,  že  prsty 
jeho  splývaly  rýchlym  pohybom  v  celok,  pritom 
jeho  hlava  bola  na  pravú  stranu  naklonená,  oči 
polozažmúrené.  Sadol  si  za  stôl  a  knísal  sa 
kŕčovite,  pravidelne,  ako  kyvadlo  jeho  starých 
hodín.  Potom  otvoril  svoju  torbu  a  s  trasúcou 
rukou'vytiahol  znej  starú,  zabudnutú  Záhajským, 
zmenku  na  10.000  zl.  S  láskou  a  tichou  radosťou 
hľadel  dlho  na  ňu. 

Medzitým  hrmel  Záhajského  voz  k  víno- 
hradnému  letníku.  V  letníku  stála  veľká  makaová 
banka,  pri  ktorej  sa  frajla  Apolonia  živo  zúčast- 
ňovala. Ináč  pozostávala  spoločnosť  zo  samých 
mužských.  Vo  foteli  driemal  Haštal.  Masloň 
dával  banku  a  vyhrával.  Nemec,  zakúpený  ma- 
jiteľ pozemkov,  menom  Hexner,  bol  už  čistý 
ako  rybie  oko  a  nemohol  pochopiť  svoj  »pech.« 
Kaprossy  bol  červený  ako  rak,  jeho  hlboké  ra- 
piny  zdaly  se  byť  malými  barinkami  krvi:  len 
jedno  nebolo  rozoznať:  pochádza-li  tá  purpuro- 
vitosť  od  náruživosti  karbaníckej,  alebo  od  tuhého 
vína,  ktoré  stálo  pri  ňom  na  stoličke  pre  uspo- 
renie  miesta  na  stole. 

Záhajský  vstúpil  do  dvorany  a  šiel  direktne 
k  stolu. 

»Bank!«  zavolal  flegmaticky  a  prikryl  statnú 
kopu  peňazí  rukou  na  znak,  že  berie  celú,  alebo 
platí  celú. 

Masloňa  trhlo.  On  bol  už  istý  veľkej  výhry, 
ktorá  prišla  takto  nemilobohu  zase  pod  otázku. 
Avšak  nechcel  sa  dať  tak  rýchlo  zbalamútiť  a 
miešal  zimnične  karty. 

»Ráčte  presňať!« 

Záhajský  buchol  hánkami  ľavej  ruky  na 
kôpku  karát. 

»Môže  ísl.« 

Záhajský  vzal  dve  karty  a  restoval. 

Masloŕí  nemal  dosť  na  dvoch  kartách.  Vy- 
tiahol totiž  piatku.  Povedomá,  tichá  tvár  Záhaj- 
ského  svedčila,  že  veru  musí  mať  viac.  Kupoval. 
Prišla  na  piatku  šestorka. 

»Vyhrali  ste,«  riekol  s  úsmevom  Záhajský, 
»lebo  mám  len  dve.« 

»Prehra!  som,«  povedal  smutne  Masloň  a 
hodil  karty  nazpak  na  kôpku.  Záhajský  sobral 
zo  striebornej  tácky  peniaze  a  celá  spoločnosť 
vstala  od  karát.  Volali  už  k  večeri,  ktorá  bola 
skvelá,  rujná  a  dlhá,  ako  obyčajne.  Apollonia 
Skalky  bola  vo  svojom  živle:  lebo  tam  nebolo 
pani  ani  diev.  Ona  sa  najradšej  bavila  v  muž- 
skej spoločnosti.  Kúrila  cigary,  upíjala  víno  a 
pomáhala  rozpusteným  pánom  v  rezkých  rečiach. 
Masloň  bol  zlej  vôle,  a  mal  k  tomu  dostatočnú 
príčinu.  Služnovský  plat  nestačil,  a  čo  bolo  ešte 
horšie,  ani  úrad  a  jeho  športle. 

Vajanský;   Sobrané  Diela  V.  9 

VI. 
Vyhodená  kytka. 

Branský  nenašiel  Anny  v  letohrade,  zato  však 
kopu  hostí,  prišlých  z  neďalekých  kúpeľov.  Za 
letohradom  pod  košatými  gaštanmi  stála  veľká 
tabula,  hudba  hrala  —  žilo  sa  veselo  a  bujno, 
ako  nikdy.  Luxus  Záhajského  rástol,  Apollonia 
blýskala  sa  v  hodváboch  a  diamantoch,  hostia 
sa  tak  množili,  že  počali  sami  sebe  zavádzať 
na  dosť  obšírnom  priestranstve.  Veď  je  to  ko- 
nečne nie  div:  naše  pomery  a  rozmery  našich 
domov  nie  sú  stvorené  pre  takéto  spoločnosti 
a  takýto  život.  Vznešení  hostia,  ktorí  navštívili 
Záhajského  (a  to  je  iste,  že  sa  na  štyri  míle 
v  okruhu  nikto  nesblížil  k  Záhajskému,  aby 
nebol  jeho  hosťom),  opúšťali  dom  jeho  v  divnom 
pocite:  žasli  nad  skvelosťou  pohostinstva,  vte- 
snaného  do  úzkeho  priestranstva;  cudzinci  ne- 
mohli to  už  nijako  pochopiť,  iba  jeden  professor 
z  Vratislavy,  Nemček  to  chudý  a  suchý,  zašeptal 
pod  riedky  belavý  fúz:   »poinische  V/irthschaft.« 

Branský  prešiel  nemo  čez  dav  hostí  a  vy- 
šiel hore  vinicou  k  filagórii,  zkadiaľ  sa  belely 
snehobiele  šaty  diev,  ktorých  celý  venec  našiel 
na  ladnom  tomto  miestečku;  to  ho  skoro  skon- 
fundovalo.  Mladí  panici  v  najstrakavejších 
šatách  dvorili  devám.  Branský  navrhol  pre- 
chádzku, na  čo  spoločnosť  privolila. 

Z  prechádzky  utvorila  sa  improvisovaná  vy- 
chádzka. Hora  »Dubina«  ležala  asi  pol  hodiny 
od  filagórie  a  pozostávala,  v  protive  so  svojím 
menom,  z  mladých  bukov.  Národ  náš  je  kon- 
servatívny  v  menách,  on  menuje  na  pr.  stud- 
ničku »pod  dubom«  ešte  vtedy,  keď  už  o  dube 
dávno  niet  ani  pamiatky  a  nad  studničkou  roz- 
prestiera haluze  jaseň  alebo  lipa. 

Spoločnosť  stúpala  vo  veselom  rozhovore 
dolu  dolinkou.  Masloň  bol  neodbytný:  voždy  sa 
vrtel  okolo  Anny  a  Branský  sa  už  počal  hnevať, 
že  nemôže  k  Anne  tak  rieknuc  pristúpiť,  aby  sa 
dozvedel  o  príčine  včerajšieho  listu. 

V  príjemnej  kotline,  stínnej  a  voňavej,  roz- 
ložila sa  spoločnosť  táborom.  Do  letohradu  dali 
odkázať,  že  neprijdú  na  obed,  ale  že  aby  im 
poslali  potravu  do  hory.  O  hodinu  počali  aj  druhí 
hostia  rad  radom  ťahať  sa  do  Dubiny,  tak  že  za 
krátky  čas  bol  letohrad  prázdny  až  na  Haštala, 
ktorý  zaspal  v  záhradnom  stolci,  a  Kaprossyho, 
ktorý  bol  zakliatym  nepriateľom  »hlúpeho  cigán- 
čenia,«  ako  menoval  vychádzku  do  prírody. 
Samo  sebou  rozumie  sa,  že  za  hosťmi  prišla 
légia  sluhov  a  vozov  s  potravou,  stolcami  a  vša- 
kovým  náradím.  A  veru  to  bol  milý  a  skvelý 
pohľad  na  túto  rozpustilo-veselú  spoločnosť.  Tar- 
kavé  šatstvo,  opliecka,  vysoké  sáry,  ostrohy  a 
kalpaky  robilysa  o  mnoho  lepšie  vo  svo- 
bodnej  hore,  ako  na  vyleštených  parketoch. 
Aj   plnoústa    reč  bolia    sa  prirodzenejšia  v  svo- 

bodnom.  Hudba  šumela  horou  a  do  nej  sa  miešal 
rozhovor,  cvengot  pohárov  a  výstrely  z  pušiek 
a  pištoíl. 

Branský  podišiel  k  Anne,  ktorá  práve  vila 
veľký  venec  z  hôrnych  kvetín. 

»Som  k  vašim  rozkazom, «  hovoril  ttmni- 
stým  hlasom  a  ľahol  na  bujný  svetlo-zelený 
mach.  »Opustil  som  dôležité  práce,  abych  vyho- 
vel  vášmu  pozvaniu. « 

»Písala  som  vám  v  úzkostnom  okamžení 
—  avšak  už  to  prešlo.  V  srdci  ženskom  zabúri 
divný  pocit,  keď  vidí  pred  sebou  kľačať  muža 
a  prosiť  ju  o  lásku,  o  ruku.  To  sa  mi  prihodilo 
včera  —  chcela  som  radu  od  vás.  Na  večer  som 
sa  trochu  utíšila  a  porovnala  vec  i  bez  vás. 
Podala  som  Masloňovi  ruku  na  znak  svojho 
privolenia.  A  teraz  je  všetko  dobre. « 

Hlava  Branského  klesla  do  podopretej  na 
lakeť  ruky.  Jeho  oko  uprelo  sa  silno  na  tvár 
Anny.  Hľadel  a  neveril!  Je  to  možné,  aby  Anna 
takto  rozprávala?  Je  to  koketéria,  je  to  pravda? 

»A  čo  riekol  na  to  váš  tútor ?« 

»Masloň  ma  prosil,  abych  nehovorila  pred 
ním  o  tom.  A  práve  to  ma  tlačí!« 

»Tak  ste  sa  teda  odovzdali  do  ramien  pána 
Masloňa  bezpodmienečne,  v  láske  a  s  úplnou 
dôverou  ?« 

»Sľúbila  som  ruku  mladému  mužovi,  ktorý 
kľačal  u  nôh  mojich  bledý  a  zničený.  Jeho  hlas 
sa  triasol,  v  očiach  svietila  sa  prosba,  oddanosť 

a  láska.  Zvíťazil.  Nepýtam  od  vás  rady,  ale 
prosím  vás,  aby  ste  sa  stali  mlčanlivým  dôver- 
níkom mojím  v  tejto  veci.« 

»Vy  znáte  moje  myšlienky  o  Masloňovi. 
Nedarmo  som  sa  vyslovil  pred  vami  tak  ostro 
o  ňom;  ja  som  už  vtedy  zbadal,  že  stanete  sa 
onedlho  žertvou  svojej  vlastnej  márnivosti.  Že  to 
pôjde  tak  rýchlo,  nevedel  som.  Už,  ako  vidím, 
neskoré  by  boly  moje  rady,  neskoré  a  daromné 
prejavenie  môjho  bôľu  nad  vaším  rýchlym  a  sa- 
mostatným riešením  tejto  pre  vás  a  asnáď  i 
pre  iných  veľavážnej  otázky.  Ako  sirota  máte 
väčšie  právo  k  istej  samostatnosti.  Vy  ste  volili, 
dľa  môjho  zdania,  nie  bárs  šťastne;  Boh  daj, 
abych  sa  mýlil.  Vaša  mladosť,  krása  a  váš  svieži 
cit  —  to  všetko  zaslúžilo  by  šťastia.  Bár  by  ste 
ho  našli.  Jestli  však  vyplnily  by  sa  temnisté 
obavy  moje:  tu  som.  Na  mne  nájdete  v  každom 
ohľade  priateľa.  Bár  by  ste  nikdy  nepotrebovali 
môjho  priateľstva. « 

Anna  bola  nemilo  dojatá.  Každé  slovo  Bran- 
ského  pichalo  ju  do  srdca.  Ona  sa  cítila  byť  za- 
hanbenou, uníženou  pred  ním,  ako  žiačka  pred 
učiteľom,  keď  ju  vyhreší  pre  chybnú  úlohu.  Líca 
devy  zahorely  purpurom,  do  očú  jej  vhrkly  slzy. 
S  trasúcou  sa  rukou,  nervósne  kŕčovite  počala 
trhať  práve  dokončený  venec.  Biedne  hlávky 
zvonkov  a  belasé  očká  nezabúdok  pokryly 
jej  šaty.  Branský  sa  zľakol  toľkej  náruživosti  — 
vstal  rýchle  a  odišiel.  Anna  sa  vzchopila  a  ako 

srnka  ztratila  sa  v  hustej  hore.  Bežala,  sotva 
dychu  popadajúc.  Pred  ňou  bola  machom  obra- 
stená  skala  podobná  divánu.  Tam  klesla  na  ko- 
lená a  pritlačila  obe  rúčky  k  tvári.  Tvár  rumenná, 
rozpálená  a  tie  bledé  rúčky,  aká  to  protiva!  Mate- 
ridúška  kol  nej  silno  voňala,  veFké  horské  mravce 
liezly  po  rukách  devy,  ba  jeden  z  nich  prešiel 
na  biele  hrdielce.  Anna  nič  nevidela,  necítila. 
Na  prsiach  jej  ležala  ťažoba  —  ako  rada  by  si 
bola  odrahčila  slzami,  ale  oči  jej  nechcely  vy- 
dávať sĺz.  Z  doliny  ozýval  sa  hluk  zábavy  a 
mrmlot  bassy.  Tu  jej  niekto  položil  ruku  ľahko 
na  plece.  Anna  sa  trhla  mlunne  —  ľahký  výkrik 
vydaly  nevdojak  prse.  Ohliadla  sa  a  skočila  na 
nohy.  Pred  ňou  stál  Masloň.  V  jeho  náruživé 
rozpálenej  tvári  zrkadlila  sa  zvedavosť. 
»Aký  to  vrtoch,  slečna  —  tu  sama.« 
»IVIyslím,  že  nieto  nebezpečenstva.  A  potom, 
ako  zdá  sa,  mám  za  sebou  strážnika!  Poďme 
rýchlo  k  spoločnosti !« 

»Áno,  strážnika,  ktorý  horí  láskou  a  trasie 
sa  strachom.  Videl  som  vás  —  hovorili  ste 
s  Branským  —  a  potom  ste  zmizli.  Viem,  čo 
mohol  hovoriť  ten  panslavistický  burič  akýsi. 
Avšak  podali  ste  mi  svoju  alabastrovú  rúčku, 
vaše  slovo  mi  je  sväté  a  istejšie  nad  istotu. 
Ale  mám  predsa  obavu  —  podajte  mi  ešte  raz 
svoju  ruku  —  slečna  —  ešte  viac  žiadam,  dajte 
mi  znak  svojho  úprimného  smýšľania.  Anna  — 
tu  sú  moje  ramená  — «  Masloň  rozšíril  ramená 

a  stál  ako  skamenelý.  Anna  zbledla,  tajný  strach 
svieraljej  hruď.  Akoby  ju  bol  vietor  schytil,  vno- 
rila sa  do  húštiny.  Čipkový  ručník  zostal  viset* 
na  tŕfíovom  kríku.  Ona  ho  nezbadala  a  s  rozpla- 
menenou  tvárou  pribehla  do  spoločnosti.  Jej 
oko  hľadalo  v  trme-vrme  veselých  hostí  Bran- 
ského  tvár  —  ale  toho  nebolo  tam  viac.  Po- 
slednú silu  mladistvej  duše  napäla,  aby  nebolo 
pozorovať  búrlivého  vlnenia,  do  ktorého  upadla 
v  posledné  minúty.  Mládež  tancovala  pod  sta- 
rým bukom.  Veselého,  divého  čardášu  ohnivé 
melódie  šumely  horou.  Za  stolom  sedel  Záhajský 
a  hľadel  nemo  pred  seba.  Anna  šla  k  nemu  a 
sadla  si  vedľa  svojho  tútora,  ako  by  sa  neistou 
cítila  a  hľadala  záštity.  Jej  tajnosť  dlávila  jej 
dušu. 

»Ujček  môj,«  preriekla  odhodlane,  »mám 
vám  niečo  povedať.« 

»Niečo  dôležitého,  ako  vidím  z  tvojej  tvári, « 
poznamenal  ticho  Záhajský  a  jeho  temné  oči 
upraty  sa  zvedavé  na  Annu.  Naklonila  sa  k  nemu 
a  prostými  slovami  vyjavila  mu  Maslofíove  na- 
bídnutie. 

Ako  by  bol  ťažký  kameň  odpadol  s  jej  srdca, 
vyznaním  si  ho  odvalila  s  prsú.  Ale  Záhajský 
zostal  vážny,  ba  smutný.  Tisíc  myšlienok  letelo 
mu  hlavou.  Anna  bola  jediné  stvorenie,  ktoré 
mal  opravdivo  rád.  Jeho  sebeckosť  bola  veľká 
a  panovala  skoro  výlučne  v  jeho  prsiach,  ale 
k   Anne    cítil    rodičovskú    náklonosť  a  bol    pre- 

svedčený,  že  ju  presadil  do  pôdy,  ktorá  nebola 
zdravá  pre  mladé  živé  dievča.  Masloňa  poznal 
ako  dedinského  Don  Juana,  ktorého  allotria 
boly  známe  po  kraji.  Znalo  sa  i  to,  že  má 
naňho  barónka  Perlingová  akýsi  divný  vliv.  Vy- 
znanie jeho  chovanky  vzbudilo  v  ňom  trápny 
cit:  prvýkrát  pocítil  obavu.  Voľba  bola  predo 
dvermi  a  Masloň  mal  neodškriepny  viiv  v  sto- 
ličnom meste,  lebo  tam  bola  jeho  rodina  roz- 
vetvená a  držala  mnohé  úrady  v  rukách.  Ma- 
sloňov  strýko  bol  predseda  sirotskej  stolice  a 
držal  úrad  tento  veľmi  pevne,  a  preto  nebolo 
radno  odhodiť  sa  od  neho  alebo  ho  obraziť. 

Spoločnosť  sa  sberala  zase  do  letohratíu. 
Pri  zvukoch  Rákócyho  pochodu  šiel  dlhý  rad 
hostí  hore  kopcom  k  filagórii,  Záhajský  viedol 
Annu  na  ramene.  Ona  sa  dôverne  opierala  na 
jeho  mocné  rameno  a  cítila  veľké  poľahčenie. 
Masloň  kráčal  nemo  s  pravej  strany;  bol  smutný 
a  zronený.  Zábava  nešla  ďalej  ani  v  letohrade  a 
hostia  sa  počali  skoro  rozchádzať,  tak  že  so  zá- 
padom slnka  nebolo  už  cudzieho  človeka  na  le- 
tohrádku, ani  v  záhrade  a  vinici.  Záhajský  sedel 
v  búdke  s  Annou. 

»A  ty  ho  miluješ, «  hovoril,  »ty  myslíš  byť 
šťastnou  a  spokojnou  —  nuž  dobre  —  tak  som 
i  ja  spokojný.  Jediné,  čo  mňa  veľmi  zadivilo, 
je  tvoje  rychlé  odhodlanie  sa,  a  po  druhé  tvoj 
výber.     Avšak   to   je  zväčša  tvoja  vec.     Mojou 

povinnosťou  je  prosiť  ťa  srdečne,  abys'  vec  ná- 
ležité rozvážila.« 

Anna  bola  bledá  a  hľadela  urputne  do  kúta 
besiedky,  ktorá  ľahko  šumela  večerným  vetrom. 
Prázdnota  akási  vtiahla  do  duše  devy;  ona  sa 
sama  seba  pýtala,  či  ho  miluje,  ale  určitú  od- 
poveď si  nevedela  dať.  Za  chvíľu,  trápnu  chvíľu 
pre  oboch,  prišiel  Branský  a  Záhajský  sa  vzdialil. 
Znal  on  Branského  antipatie,  i  jeho  náklon- 
nosť k  Anne,  a  preto  blysla  v  ňom  myšlienka 
nechať  ich  o  samote,  možno  že  sa  niečo  zmení. 
Jeho  sebectvo  počalo  víťaziť:  počal  cítiť  istý  strach 
pred  vstúpením  devy  do  dospelého  veku.  Účty 
sirotského  majetku,  ktoré  on  manipuloval,  ne- 
boly  v  poriadku.  Neriad  stoličný  ponechal  túto- 
rom svobodnú  ruku  a  preto  povstávaly  žiaľne 
veci  v  sirotských  záležitostiach. 

»Vrátil  som  sa  ešte  raz  k  vám,  Anička, « 
šeptal  ticho  Branský  s  utajeným  rozčúlením, 
»abych  vás  vystrínal  pred  nebezpečenstvom, 
hroziacim  vášmu  šťastiu.  Je  mi  to  povinnosťou 
a  robím  to  rád.  Počujte  ma  až  do  konca  a  potom 
robte,  ako  viete. « 

Anna  položila  krásnu  svoju  hlávku  na  mra- 
morovú tablu  stolíka. 

»Ťažko  sa  odhodlávam  vyznať  svoje  city, 
čas  je  tu,«  a  pritom  vytiahol  Annin  ztratený 
ručniček  čipkový  a  položil  ho  na  stôl.  »Anna, 
vy  sa  pohybujete  v  kruhoch,  ktoré  sú  zkazo- 
nosné  pre  vašu  čistú   dušičku  a  nevinné  srdce; 

vy  ste  si  urobili  známosť  s  mužom,  ktorý  vás 
nemiluje,  ktorý  miluje  váš  majetok.  Vy  k  nemu 
nemáte  náklonnosti  —  jeho  rozprestrené  ramená 
zostaly  prázdne  a  váš  útek  bol  dôkazom,  že 
sama  seba  klamete.  Nikdy  by  ste  nepočuli  týchto 
slov,  keby  ste  boli  ináč  konali,  lebo  vtedy 
by  bolo  všetko  ztratené.  Takto  však  stáli  ste  na 
pokraji  priepasti.  Priepasť  vás  volala  —  ale  vy 
ste  ušli.«  Líce  biednej  Anny  horely  studom  pri 
slovách  týchto.  Branský  pokračoval:  »Nebola  to 
sprostá  zvedavosť,  ktorá  hnala  ma  pozorovať 
vaše  kroky.  Videl  som  vás  kľačať  pri  machovej 
skale  a  srdce  mi  búchalo  bôľne,  trápne.  Nemáte 
matky,  nemáte  otca,  a  váš  tútor  nemá  vyso- 
kých mravných  pochopov.  On  vás  obetuje,  jestli 
bude  to  vyžadovať  jeho  prospech.  On  so  svojím 
domom  stojí  na  vulkáne,  poslednú  spásu  oča- 
káva od  svojho  zvolenia  na  podžupanský  úrad. 
Má  to  svoje  hlbšie,  nečisté  príčiny,  ktorými 
nechcem  otráviť  váš  cit.  Masloň  patrí  medzi 
osobnosti,  ktoré  majú  umožniť  voľbu.  Keď  aj 
lepší  cit  Záhajského  zatracuje  vaše  spojenie  so 
slúžnym,  bude  on  zahlušený  bočnými  ohľadmi. 
Ja  som  váš  priateľ  —  ja  vás  prosím,  počujte 
môj  hlas.  Vlní  sa  mi  on  z  najhlbšej  útroby  a 
čistého  svedomia. « 

»A  zo  zaťatého  nepriateľstva  proti  Masloiíovi,« 

preriekla   Anna  a  pozdvihla   vzdorovité    hlávku. 

»Chcete    mať    protidôkaz?     Chcete,    abych 

sa  ponížil  pred  ním,    abych  ho  odprosil,   abych 

vám  sväto-sväte  sľúbil,    že  nikda  horký  cit  ne- 
ovláda mojím  srdcom  proti  nemu?  Urobím  to.« 

Na  západe  hasla  zora  a  šero  vtiahlo  akoby 
kradmo  do  búdky. 

»Chcete,  abych  obetoval  najkrajšiu  svoju 
nádej, «  pokračoval  Ľudovít,  »za  cenu  vášho 
šťastia?  Urobím  to,  obetujem  všetko,  jestli  mi 
sľúbite  odmrštiť  podanú  vám  ruku,  ktorá  nenie 
celkom  čistá. « 

»Ja  som  už  ruku  prijala, «  prerieklo  dievča 
trasúcim  sa  hlasom.  Sluha  doniesol  lampu  a  po- 
stavil na  stôl.  Jasné  blesky  lampy  krásne  sa  od- 
rážaly  od  temných  listov  chmeľu  a  jasnejšie  ze- 
lených listov  divého  viniča.  Zo  záhrady  pred 
letohradom  valila  sa  vôňa  kvetov.  Nočné  mo- 
týľky  trepaly  šedými  krýdlami  a  ssaly  dlhými 
sosákmi  medovú  šťavu  z  kvetných  kalichov. 
Tu  i  tu  preletel  popri  dverách  búdky  netopier 
a,  ľaknúc  sa  svetla,  hodil  sa  kľukatým  svojím 
letom  do  tmy. 

»Videli  ste  toho  netopiera?  On  zbadal  svo- 
jimi myšacími  očkami  bleskoty  našej  lampy  a 
myslel,  že  je  to  jeho  ríša.  Keď  priletel  blíž,  strelil 
mu  lúč  do  očú,  a  on,  ako  spitý,  valil  sa  zase 
nazpak  do  svojho  živlu,  v  ktorom  sa  dobre  cíti. 
Divná  vec  chceť  snúbiť  nočného  zvera  s  jasotom 
dňa  a  slnka.  Slečna,  vy  ste  blesk  jarého  dňa 
—  odožeňte  netopiera!« 

»Akúže  mi  poskytnete  náhradu  za  môj  milý 
sen?!  Ja  sa  cítim  opustená,  smutná  a  rozor- 
vaná! Pekný  bol  sen  podopierať  sa  o  rameno 
muža,  majúceho  čestný  úrad  —  on  mi  nahradí 
rodičov,  dumala  som,  nahradí  bratov!  Ach,  a  bol 
taký  biedny,  taký  ponížený,  taký  nešťastný. 
Ľútosť  zaujala  mi  srdce. « 

»Ľútosť   nenie   rúbosť,«    preriekol   Branský. 

Anna  pokračovala:  »A  vy  teraz  takto  ničíte 
moje  milé  myšlienky  a  chladnou  rukou  strháte 
záclonu  z  tajín,  ktoré  by  boly  krásne,  neod- 
kryté! Vy  ma  uvrhujete  do  strašných  úzkostí: 
ja  neviem,  kade  vedie  z  nich  cestička.  Akúže 
mi  dáte  náhradu  ?« 

Branský  počal  rozprávať  ohnivé,  výrečne, 
s  uchvacujúcim  citom  o  úlohe  ženy,  o  hodnosti 
mužskej,  o  veľkých  myšlienkach,  ktoré  rodia  sa 
v  mužoch  čestných  a  ideálnych.  Hovoril  o  kráse 
života,  keď  je  vedený  zásadami  dobra  a  pravdy, 
hovoril  o  ničomnosti  jeho,  keď  je  sem  tam  há- 
dzaný náruživosťami  a  nečistým  sebeckým  blu- 
dárstvom. »Boh  vám  daj  pravé  vnuknutie, «  za- 
končil a  vstal  pružno  s  lavice.  Bol  vtedy  krásny 
muž,  jeho  oči  horely  čistým  plameňom  opravdi- 
vého citu,  tlumený  hlas  jeho  vibroval  rozčú- 
lene. »Uložte  sa  s  modlitbou  na  svoje  lôžko,  a 
verím,  že  sa  ráno  prebudíte  s  čistou,  jasnou 
mysľou  a  pevnou  vôľou.  Myslite  mnoho  na  svoju 
matku !«  A  s  tým  odišiel.  Anna  zazvonila  na 
posluhu   a  odobrala   sa   do   svojej    chyžky.    Na 

stole  stála  skvelá  vása  a  v  nej  krásna  kytka 
najvzácnejších  kvetov.  V  sneho-bielom  kalichu 
kamelie  belela  sa  karotka.  »Dobrú  noc,  moje 
spasenie !«  bolo  písané  na  karotke.  Anna  po- 
znala písmo  Masloňovo  a  celá  sa  striasla.  V  zim- 
ničnom  rozochvení  lapala  vozduch  —  bolo  jej 
dusno  v  izbe,  ktorá  bola  preplnená  kvetovou 
vôňou.  Otvorila  oblok.  Svieži  vetierok  ovanul 
ju  —  prse  jej  počaly  dýchať  v  dlhých  dychoch. 
Zrazu  strhla  sa.  »Zas  netopier,«  zašepla,  keď 
popri  okne  šibol  netopier.  Zavrela  rýchlo  oblok. 
Rozpomenula  sa  na  radu  Branského.  Polo  vy- 
zlečená už  zhasila  sviecu  a  kľakla  si  k  posteli,  po- 
noriac dušu  svoju  do  modlitby.  Neboly  to  slová 
—  modlila  sa  s  citom  a  myšlienkami.  Vstala.  Tajne 
na  prstočkoch  pristúpila  k  stolu  a  vyňala  kytku 
z  vásy.  Trasúcou  sa  rukou  otvorila  oblok  —  a 
kytka  zmizla  vo  tme  —  za  netopierom. 

VII. 

Ťažký  sen. 

Branský  prišiel  domov  a  položil  sa  na  diván 
v  smutnom  rozčúlení.  Trudné  myšlienky  letely 
mu  hlavou,  po  celý  čas  v  neúnavnej  práci  strá- 
veného života  nebolo  mu  tak  úzko  okolo  srdca. 
Hľadal  tomu  príčinu  —  ale  ju  márne  hľadal. 
Prvé  poryvy  mládeneckého  života  ležaly  ďaleko 
za  ním  v  polo  zabudnutej  prešlosti.  A  predsa 
bilo  jeho  srdce  tak  nepokojno,  tak  náruživo  ako 
niekdy,    keď  šumela   mladosť  a  zrkadlil  sa  svet 

v  čistých  farbách  dúhových.  Akýsi  žlčný  pocit 
budil  sa  mu  v  útrobe.  Nevedel  prečo,  nevedel 
ako  —  alebo  lepšie  povedano,  nechcel  vedieť. 

Tichá  noc  stála  nad  krajMnou,  bezveterno, 
majestátne  a  unylo.  Čez  otvorené  obloky  jeho 
chyže  vchádzal  milý  hosť:  príjemný  chlad.  Malý 
úzky  srp  mesiaca  vznášal  sa  nebom.  Ľudovítovi 
ani  neprišlo  na  um  rozsvietiť  lampu  alebo  vy- 
zliecť sa,  ležal  ako  mŕtvy  tvárou  hore  —  na- 
ozaj ako  mŕtvy.  Srp  mesiaca'  sblížil  sa  k  obloku 
a  osvietil  jeho  bledú  tvár.  Ona  podobala  sa  tvári 
mŕtveho,  ešte  i  ruky  mal  složené  na  prsiach. 
Úplnú  tichosť  prerušovalo  len  pravidelné,  hlboké 
dýchanie.  Mreže  oblokov  hádzaly  šeré  stíny  na 
dlážku  izby.  — 

Branskému  šumely  dušou  staré  skazky 
ľudu  nášho  o  mátohách  a  upíroch.  Počal  veriť 
na  upíra.  Áno,  áno,  desný  upír  zasadol  na  jeho 
hruď  —  priletel  otvoreným  oblokom  a  teraz 
ssaje  jeho  krv.  Ako  ladne  vejú  jeho  krýdla 
chladný  vetrík  na  tvár  —  ako  uspanlivo  sypia 
jeho  ústa,  ale  krvolačné  pery  cicajú  krv,  krv 
od  srdca,  životnú  krv.  Chce  zdvihnúť  rameno 
a  nemôže,  ako  by  bolo  sputnané  ťažkou  reťazou. 
Chce  zavolať,  ale  hlas  viazne  v  hrdle.  Otvoril 
oči  —  ajhľa,  bledý  strižok  luny  visí  v  obloku 
a  smeje  sa  jeho  ťažobám. . 

Kde  ti  je  tvoja  mužská  sila  —  kde  odvaha, 
kde  ti  je  tvoja  jasná  myseľ?  pýta  sa  sám  seba. 

Krýdla  upíra  vejú  a  v  srdci  cíti  bôl,  cíti,  ako 
uchádza  mu  krv. 

Zažmúril  oči  —  ale  bôľ  rastie!  Rastie  — 
teraz  sa  zmenil  na  balvan,  a  ten  rastie  do  ne- 
konečna, šíri  sa,  dĺži  sa  —  celý  vesmír  plní,  a 
ešte  viac,  čez  hranice  nekonečnosti  rastie  mlhový 
desný  balvan,  jeho  samého  dlávi  a  mení  v  nič. 
Z  balvanu  sa  zrazu  vyvinie  čierny  punkt  —  a 
v  koncentrických  kruhoch  umenšuje  sa  —  už 
nenie  možno  mysleť  si  menšieho  atómu  —  ale 
jednako  sa  ešte  vždy  tratí  a  tratí  —  až  v  ne- 
konečnej diaľke  zmizne.  Hmla  a  púšť. 

Branský  sa  zimnične  strhol.  Mesiac  bol  už 
zašiel  za  vršky,  v  izbe  bolo  šedo  a  ticho.  Prešiel 
rukou  hlavu.  »Hlúpy  sen,«  zamrmlal  odhodlane, 
ale  potom  klesnúc  zas  hlavou  na  podušku 
divána,  doložil:  »strašný  sen.« 

A  on  predsa  nespal. 

Nastal  teraz  boj  so  skutočnosťou.  Uvážil 
v  duši  všetky  okolnosti  a  udalosti  posledných 
čias,  nadal  si  pár  ráz  do  pochabcov,  do  starých 
bláznov  —  presvedčoval  sa  sám  seba  najrozum- 
nejšími dôvodmi,  ale  konečne  po  veľkom  du- 
ševnom boji  vyskočil  so  svojho  divánu  a  zavolal 
temným  hlasom: 

»Ja  Annu  milujem !« 

Šum  týchto  slov  rozliehal  sa  tichou  izbou, 
vyletel  von  oblokom  do  nočnej  samoty.  Pol- 
nočný vetor   rozšumel    koruny   košatých    líp  — 


144 

a  ich  šepot  bol  odpoveďou  na  slová  muža,  kto- 
rého srdce  osviežila  pozdná  láska. 

Láskou  menujú  ľudia  prvé  nadšenie  mla- 
dosti: je  to  aj  naozaj  zlatý  vek  nadzemského 
šťastia,  plný  krásy,  nehy  a  oduševnenia.  1  bôle 
a  poryvy  mladistvej  lásky  sú  pôžitkom  a  znež- 
ňujú  srdce;  i  nešťastná  láska  mladosti  plodí 
iba  dobré  ovocie.  Zobudí-li  sa  opravdová,  ide- 
álna láska  v  srdci  zrelého  muža,  ktorý  už  dávno 
prežil  vek  rojčivého  blúznenia,  vtedy  zobudí  ona 
záhubnú  búrku,  jestli  je  však  nešťastná,  vrhne 
do  útrob  človeka  blen  horký,  pocit  nesmieri- 
teľnej  nenávisti  proti  samému  sebe  i  proti  svetu, 
ľ.ložno,  že  Boh  chcel  ľudstvu  znázorniť  predchuť 
pekelných  múk,  a  preto  posiela  časom  celý  oheň 
lásky  do  sŕdc,  ktoré  už  zdanlivé  boly  ochladly 
vekom  a  životom. 

Po  tomto  samovyzvaní  Ľudovít  cítil  celú 
horkosť,  beznádejnosť  a  hryzotu  lásky,  nema- 
júcej ani  len  tiene  možného  uspokojenia.  On  sám 
si  prichádzal  ako  podliak,  ktorý  už  od  toľkých 
čias  koná  egoistický,  hanebne  a  neúprimne. 
»Teda  preto  som  dával  takéto  šlechetné  naučenie 
úbohému  dievčaťu!  Ja  som  sám  myslel,  že  to 
robím  z  čistého,  bezúhonného  srdca,  z  nežnej 
starosti  o  jeho  šťastie!  Aký  som  bol  smelý,  odu- 
ševnelý,  úprimný!  A  smelosť  bola  drzosť  sta- 
rého šviháka,  oduševnelosť  bol  skrytý  a  záker- 
nícky  skrytý  egoismus,  a  dobrota  bola  farizej- 
ským   ohňom    hlúpej    náruživosti.    A  predsa   ju 

milujem.  V  tom  však  už  leží  môj  prečin.  Bože 
môj,  Bože  môj!«  Branský  si  zakryl  tvár  oboma 
rukama  a  klesol  znovu  na  pohovku. 

Už  svitalo,  keď  sa  zobudil  z  ťažkého  sna, 
podobajúceho  sa  viac  mdlobe.  Sluha  vošiel  na 
palcoch  pre  háby  a  urobil  náramne  hlúpu  tvár, 
keď  videl  svojho  pána  oblečeného  a  posteľ  ne- 
dotknutú. Zostal  stáť,  ako  prikovaný  na  pro- 
stred izby. 

»Aby  ťa  čert  vzal!«  zavolal  Branský  surovým 
hlasom  na  sluhu.  Slová  tieto  dobrého  Janka  za- 
razily,  lebo  ešte  nikdy  nepočul  niečo  podobného 
z  úst  Branského.  Vytiahol  sa  na  palcoch  z  izby 
ako  kmin  a  len  vo  dverách  sa  bojazlivo  obzrel. 
»Kata,«  hovoril  von  ku  kravskej  slúžke,  ktorá 
sa  s  ospalou  tvárou,  hrotok  v  jednej  a  štvor- 
nohý stolček  v  druhej  ruke  držiac,  ubierala  do 
stajne,  »náš  pán  skoro  umrú!« 

»Prečo  by  mali  umreť  ?  Ty  si  smiešny  človek!« 

»Dnes  mi  nadali,  hrozne  mi  nadali !« 

»A  za  to  majú  umreť?  To  by  kasnár  bol  sto- 
ráz  mŕtvy,  keby  to  malo  byť  pravda !« 

»Hjah!  kasnár  a  hinšpektor,  to  sú  celkom 
rozdielne  veci!  Hovorím  ti,  umrú,  na  dušu  umrú!« 

»Ani  ty  nebudeš  večne  žiť,  hlúpy  Jano!« 
rozosmiala  sa  Kata,  a  ospalosť  počala  sa  tratiť 
z  jej  očú. 

»Vy  ženské  ste  ľahké,  ako  pierka!  Ty  roz- 
umieš, ako  kravu  podojiť  a  mlieko  mútiť,  ale  o 
knižkách  a  snároch    neviete  nič!    Ty  nevieš,  čo 

V'ajansky  :  Sobrané  Diela.  V.  -JQ 

vykladá  kalendár,  ani  čo  vykonal  Štilfríd!  A 
preto  uver  múdrejšiemu!  Náš  pán  sú  zle,  lebo 
mi  dnes  vynadali!  Keď  neveríš,  nechaj  tak! 
Punktum !«  A  s  tým  počal  pilne  a  energicky 
čistiť  veľké  poľné  čižmy  svojho  pána,  o  ktorého 
skorej  smrti  bol  tak  náležité  presvedčený. 

Branský  sa  pohrúžil  do  prác,  konal  cesty 
po  majeroch,  prehliadal  stavy,  kontrolloval  účty, 
najímal  robotníkov  pre  blízku  už  žeň  raži.  Zim- 
ničná  činnosť  bola  mu  veľkou  potechou.  Do  Zá- 
hajských  nechodil.  Raz  obrátil  nevoľky  ta  svoje 
kroky.  Ale  keď  z  malého  vršku  uzrel  letohrad, 
strhol  sa  a  zastal.  Dlho  hľadel  v  tú  stranu! 
Konečne  sadol  mu  trpký  úsmev  na  tvár  —  a 
obrátil  sa.  Raži  sa  belely  zôkol-vôkol,  slnko 
pálilo,  tak  že  sa  čudovať  musel  človek,  že  ne- 
vyssalo  z  kalicha  kúkoľu  pruhovitú  červenosť 
a  z  útlych  kvetov  nevädze  temnú  modrotu. 
Miestami  ovil  sa  slabunký  sláčik  o  bujné  steblo 
raži,  ako  had.  Prepelica  volala  akosi  rýchlo  a 
netrpelivo,  drobné  kobylky  skákaly  s  cesty  na 
role.  Keď  prišiel  domov,  čakal  ho  sluha  vo 
dverách. 

»Dvaja  páni  čakajú  na  vás,«  povedal  smut- 
ným hlasom.  Vskutku,  našiel  u  seba  Kaprossyho 
a  Paráka,  a  nevedel  si  vysvetliť,  čo  títo  dvaja 
páni  hľadajú  uňho. 

»Prichádzame  k  vám,  pane  Branský,  s  ma- 
ličkou prosbou, «  počal  Kaprossy  neistým  trochu 
hlasom.  Jeho  rapavá  tvár  sa  ľahko  zarumenila. 

Parák   zato  bol  flegmatický  a  opakoval    siplým 
hlasom,  ako  echo,  slová  svojho  spoločníka. 

»Hotový  som  k  službám, «  preriekol  Branský 
zdvorilé  síce,  ale  s  úsmevom,  vyrážajúcim  malú 
vážnosť  k  svojim  nevolaným  a  nečakaným  ho- 
sťom. »Ráčte  si  sadnúť,«  a  s  tým  podal  škatuľku 
s  cigarami.  Kaprossy  sa  poďakoval  —  Parák 
však  siahol  do  škatuľky  a  vyňal  havannu. 

»Sme  sami?«  pýtal  sa  vážne  Kaprossy, 
spúšťajúc  sa  na  foteľ. 

»Traja  sme  len,  traja,  páni  moji,«  riekol 
Branský,  zvedavé  sa  zahľadiac  do  tvári  Kapros- 
syho,  ktorá  ztratila  rumenec;  spodná  pera  sa 
mu  ľahko  mykala. 

»Prosíme  vás  menom  pána  Maslofía,  aby 
ste  boli  takí  dobrí  vyrovnať  účet  — « 

»Áno,  vyrovnať  účet,«  opakoval  Parák  a 
zapálil  si  cigaru. 

»Účet,  aký  účet  —  nerozumiem  — « 

»Vy  ste  Masloňa  obrazili,  smrteľne  obrazili. 
Vy  strkali  ste  prsty  — « 

»Prosím  vás,  ráčte  len  sucho,  bez  obrazov 
vybaviť  svoje  vzácne  posolstvo, «  pretrhol  ho 
Ľudovít  so  zakaboneným  čelom,  dotknúc  sa 
ľahko  ľavou  rukou  svojej  brady. 

»Bez  okolkov, «  zamiešal  sa  Parák,  »vyzý- 
vame  vás  menom  slúžneho  Masloňa  na  dueli. 
Príčinu  vyzvania  snáď  znáte  a  nemohli  ste  ani 
inšie  očakávať  — -viete,  ženské  záležitosti. « 

10* 

»Prosil  by  som  o  bližšie. « 

»Vaše  chovanie  sa,«  pokračoval,  »v  oči  Ma- 
sloňovi  a  jeho  pomeru  k  Záhajského  domu  pri- 
nútilo nášho  mandanta  k  obrane  svojej  cti.  Vec 
je  jasná.  Čakáme  odpoveď.« 

Branský  bol  nepriateľ  súbojov,  ale  videl, 
koho  má  pred  sebou.  Chvíľu  sa  rozmýšľal. 

»S  veľkou  radosťou, «  preriekol,  a  jeho  ener- 
gická postava  sa  napružila.  Vstal  a  s  poklonou 
obrátil  sa  k  dvom  pánom.  »Myslím,  že  je  vec 
predbežne  zakončená.  Svedkov  pomenujem. « 

»Úplne.  Odporúčame  sa  do  vášho  priateľ- 
stva, pane  Branský.  Bližšie  dohovorí  sa  na  ceste 
kavalierskymi  pravidlami  predpísanej. « 

Branský  odprevadil  svojich  hostí  až  ku 
dverám. 

Keď  dvaja  sekundanti  sadli  na  bričku,  po- 
znamenal Parák:  »Masloň  hryzol  do  tvrdého 
orecha!  Či  si  videl  tie  besné  panslávske  okále 
tohoto  pána?« 

»Čo  nás  do  toho!  Budeme  mať  príjemné 
vyrazenie,  potom  slávnu  hostinu,  a  chvastať  sa 
môžme  do  nekonečna. « 

Branský  vrátil    sa    na    stolec,    na    ktorom 
sedel  pri  tejto  zvláštnej  shovorke. 

»Muselo  sa  niečo  prihodiť,«  zamrmlal  pod 
fúz.  V  tom  niekto  zaklepal.  Vošiel  Žulinský 
s  listom  v  rukách. 

»Pane  Branský,  nového  korteša  som  dostal!« 

»Akého,  prosím  ?« 

»Tu  mi  píše  IVlasloň,  hlavná  podpora  Zá- 
hajského  kandidatúry,  že  mi  ponúka  svoje  a 
svojej  koterie  služby.  Okrem  toho  dorazil  zo 
stoličného  mesta  zvláštny  posol  od  Masloňovho 
strýka  —  znáte  toho  krikľúňa.  Posol  doniesol 
karotku  s  predvčasnou  gratuláciou  k  budúcemu 
istému  víťazstvu. « 

Branský  počúval  nervósne  reči  svojho  pána. 

»A  ešte  niečo  menej  pekného,  z  čoho  si  tak 
málo  robiť  budete,  ako  ja.  Hlúpa  klebeta,  ktorú 
vám  oznamujem,  len  aby  som  vám  osvedčiť 
mohol  svoju  dôveru.  Denunciácia  na  vás.  Píše 
mi  totiž  vysoký  pán  —  dovoľte,  že  zamlčím 
jeho  meno,  veď  to  nemení  nič  na  veci,  —  že 
chovám  vraj  na  majetku  svojom  nebezpečného 
buriča  a  vraha  vlasti  —  jeho  meno  je  —  to 
vám  už  poviem,  lebo  je  to  podstatná  vec,  jeho 
meno  je  Ľudovít  Branský.  Vy  búrite  ľud  vraj 
proti  pánom  a  Židom,  pripravujete  ho  k  odporu 
proti  zákonom,  haníte  krajinskú  zástavu  a  opo- 
vrhujete štátnu  reč.  Baze  ste  v  spojení  s  vieden- 
skými centralistmi,  s  moskovskými  panslávmi, 
a  div,  že  neriekli,  že  i  s  kubánskymi  negrami. 
Ale  to  sú  pletky.  Hovorím  ešte  raz,  že  vám  to 
vyzrádzam,  abych  mohol  príležitosťou  týchto 
klebiet  vysloviť  vám  svoje  uznanie,  svoje  pria- 
teľstvo.« 

»lVložno,  že  je  i  zrnko  pravdy  v  rečiach 
anonymného  vysokého  pána.« 

»A  to  zrnko  je:  že  ste  nezlomný,  urputný 
duch,  ktorý  chodí  svojou  vlastnou  dráhou!  A 
práve  zato  vám  ponúkam   svoje  priateľstvo. « 

»Vďaka,  milostivý  pane!  Nateraz  bych  vás 
prosil  o  radu.«  A  Branský  vyrozprával  dopo- 
drobna Masloňovskú  históriu.  Nezabudol  pritom 
vysloviť  svoje  presvedčenie  a  ponímanie  o  sú- 
boji. Žulinský  ho  počúval,  tu  i  tu  pokrúťac 
hlavou.  »Vec  hlúpa-  a  nevčasná,«  poznamenal, 
ked  bol  Branský  u  konca,  »avšak  vašich  myšlie- 
nok o  súboji  neodobrujem.  Je  to  u  nás  už  v  krvi. 
Možno,  že  je  súboj,  ako  ste  sa  vyslovili,  pred- 
pojatosť,  stredoveké  barbarstvo  —  možno,  ale, 
pane,  verte  mi,  my  sme  ešte  tak  veľmi  nepre- 
mohli ten  milý  stredovek,  ako  by  nám  to  nadiš- 
putovať  chceli  veľkoústi  zbožňovatelia  devät- 
násteho stoletia.  Nik  nemôže  vyskočiť  zo  svojej 
kože  —  hoci  bude  synom  nie  devätnásteho,  ale 
tridsiateho  stoletia.  Zakiaľ  plaziť  sa  bude  na  po- 
vrší  zeme  tejto  ľudské  plemä,  nezmiznú  podobné 
predpojatosti,  alebo,  ako  chcete  vy,  barbarské 
zneužívania.  Viem,  že  ste  muž  nebojazlívý  — 
avšak  odpusťte,  prosté,  iba  presvedčením  o  du- 
elloch  odôvodnené  zamietnutie  súboja  vrhlo  by 
na  Vás  stín  nebezpečný.  Ja  s  vami  obcujem 
ako  so  seberovným  druhom,  vy  to  zaslúžite 
v  plnej  miere.  Ale  i  vo  mne  vrie  tá  feudálna 
krv,  ktorá  sa  búri  a  šumí  klokočom  — •  menujte 
to  hoci  hlúposťou,  všetko  jedno,  hlúposť  tá  je 
mocnejšia,  ako  všetky  kázne  humanistov  a  všetky 

systémy  fiiosoíov.  Konečne  ešte  nenie  riešené, 
že  vy  dueli  od  Masloňa  prijať  musíte.  Formálne 
síce  neviem  nič  povedať  proti  jeho  satisfakcio- 
nálnej  spôsobnosti,  avšak  podívame  sa  blíž!« 

Branský  sa  hlboko  zamyslel.  Pred  Žulin- 
ským  ukázať  sa  slabým  bolo  by  jeho  smrťou. 
On  ho  miloval,  ako  mladšieho  brata.  Badal  vo 
svojej  duši,  že  Žulinský  žiada  od  neho,  aby,  keď 
ho  privinul  k  srdcu  čistým  priateľstvom,  i  on 
urobil  koncessiu  jeho  vrodeným  presvedčeniam. 
Veď  sa  opačne  často  stalo.  Koľko  vecí  povolil 
Žulinský  Branskému  v  hospodárskych  záleži- 
tostiach, ako  trpelivo  hľadel  na  jeho  pomery 
k  ľudu,  ako  mu  pomáhal  dvíhať  sedliacky  ľud, 
ku  ktorému  gróf  nemal  náklonnosti.  Branský 
cítil,  že  sa  stane  nemožným  u  Žulinského,  jestli 
nevyrazí  na  stezku  kavalírskych  dobrodružstvu 
Bolo  mu  ťažko  pod  nátlakom  tejto  dilemmy. 
Sám  o  seba  sa  nestaral,  lebo  nepatril  k  bez- 
pomocným  chlebárom.  Avšak  jeho  čakala  ešte 
veľká  práca.  Cítil,  čo  je  on  svojmu  ľudu,  cítil 
v  sebe  sily  a  spôsobnosti,  ktoré  boly  tak  po- 
trebné, ako  kus  chleba.  Dlho  sedeli  oba  mu- 
žovia  bez  slova. 

»A  teraz  vás  prosím  o  priateľstvo*,  pre- 
riekol ticho  Branský.  »Znáte  moju  nezkúsenosť 
v  takýchto  veciach.  Ráčte  mi  pomôcť  pri  tomto 
nemilom  prípade. « 

»To  som  od  vás  očakával«,  povedal  skoro 
uradovano  gróf;    »rád  prijímam  vaše  poverenie. 

A  predbežne  dobre  sa  majte. «  Žulinský  potriasol 
pravicu  Branského  a  pružným  krokom  zanechal 
izbu  svojho  riaditeľa.  V  ňom  naozaj  zakypela 
krv,  žilky  zaihraly.  Darmo  by  sme  sa  usilovali 
idealisovať  Tudí.  My  ich  musíme  tak  brať,  akí 
sú.  Veľké  idey  nepadajú  na  ľudstvo  ako  dážď, 
ale  musia  sa  pestovať  ako  vzácne  ovocie,  ktoré 
pozde  dozrieva.  Na  nohy  naše  vešia  sa  všaková 
burina  a  obťažuje  krok  k  predku.  Keby  sme 
sa  rozbehli,  burina  sa  tuhšie  stiahne  a  my  pa- 
dáme na  nos.  Keď  by  sme  chceli  mrcha  zelinu 
energicky  holou  rukou  odstrániť  —  popŕlime 
si  ruky,  rozdriapeme  si  prsty  na  bodliakoch. 
Radšej  vezmime  kus  toho  nešváru  s  sebou  a  tia- 
hnime  sa  pomaly,  ale  isto  k  predku. 

VlII. 
Zvädnutá  Circe. 

Na  pohovke,  okrášlenej  čipkovanými  po- 
duškami, sedela  barónka  Perlingová,  oblečená 
vo  vkusnom  domácom  obleku,  ktorý  jej  omnoho 
lepšie  pristal,  ako  hodvábny  skvost  a  mnoho 
šperku.  Hoci  už  dávno  prešumela  ponad  jej 
hlavu  doba  zrelej  mladosti,  bola  predsa  svieža 
a  pomerne  k  svojmu  veku  i  pekná.  Belunká 
koštička  jej  tvári  s  tenunkým  náterom  bieleho 
prášku  len  tak  svietila.  Mierna  plnosť  tela  pod- 
porovaná kosmetickými  prostriedkami  stierala 
jej  pár  rokov.    Veľké  oko,   ošatené  dlhými  vĺč- 

kami ,  prezradzovalo  živosť,  hoci  bolo  niečo 
vpadnuté.  Pri  nej  na  nízkom  taburette  sedel 
Masloŕí,  namrzeno  zíval  a  z  jeho  tvári  zrkadlila 
sa  mrzutá  zlosť.  Vo  svojej  melanchólii  počal 
trhať  listy  s  kamelií,  ktoré  pred  ním  stály 
v  krásnej  váse. 

»Čo  vám  urobily  moje  kvety,  vy  barbar!« 
pohodila  barónka,  láskavo  sa  usmejúc,  a  odstr- 
čila ďalej  kvetovú  nádobu.  »Človek  svetský  ne- 
smie tak  zrejmo  ukazovať  navonok  svoje  city 
a  myšlienky!  Vy  sa  chystáte  na  diplomatickú 
dráhu,  tak  ste  sa  aspoň  onehdy  pochválili.  Veľmi 
by  ste  sa  na  nej  potkýnali  s  tak  otvorenými 
kartami.  Vidíte,  už  teraz  viem  všetky  vaše  taj- 
nosti, všetky  úskoky,  predo  mnou  tak  pozorne 
ukrývané,  ležia  na  bielom  dni,  i  to  viem,  čo  si 
myslíte,  pane  diplomat !« 

»Nevedel  byĽh,«  roztržité  poznamenal  Ma- 
sloií,  a  ledva  zadržal  zívnutie. 

»Ale  ja  viem.  Viem,  že  ste  nehovorili  pravdy, 
keď  som  vám  po  dlhšom  vnútornom  boji  tak 
veľkodušne  dovolila  dvoriť  dedinskej  húske! 
Ukazovali  ste  sa  ako  rozumný  muž,  chcejúci 
urobiť  karrieru.  S  chladnou  vraj  rozvahou  chceli 
ste  vstúpiť  do  manželského  sväzku  s  Annou 
Bysterskou  —  vy  ste  úprimne  vyznali,  ba  skoro 
až  cynicky  úprimne,  že  jej  veľký  majetok  je 
vám  veľmi  vítaný,  ba  prepotrebný  k  postupu. 
Hovorili  ste    naozaj  veľmi    rozumne,    ale  konali 

ste  —  poviem  pravdu  — •  nerozumne,  pane  di- 
plomat!« 

»A  kde  sú  tu  úskoky ?« 

»V  tom  leží  falošnosť,  že  vaša  rozvaha  bola 
pretvárkou.  Oj,  mojim  očiam,  ktoré  sa  dívaly 
na  nekonečné  osnovy  dvorských  intríg,  neujde 
taký  nováčik. «  Barónka  sa  prívetivé  usmiala, 
ale  za  tým  smiechom  trčala  dósa  tajenej  mrzu- 
tosti, potom  položila  ruku  na  rameno  a  hľadela 
priamo  na  svojho  suseda. 

»IJprimne  vyznám  —  že  tak  ďaleko  nedo- 
spel som  v  záhadných  zvratoch  ženskej  diplo- 
macie, abych  rozlúštil  hádky  duchaplnej  sfingy!« 
Slovo  »ženskej«  prízvukoval  silno. 

»To  ešte  chybelo,  aby  ste  boli  urážliví, « 
riekla  barónka,  a  úsmev  zmizol  s  jej  tvári. 
Zpriamila  sa  na  pohovke  a  povýšeným  trochu 
hlasom  doložila:  »lVloje  dovolenie  dostali  ste 
k  manželstvu,  ale  nie  k  náruživosti,  nie  k  láske !« 

»Ani  teraz  ešte  nerozumiem  vás.«  Maslo- 
ňovi  vbehla  krv  do  tvári. 

»Ale  vaša  krv  tomu  rozumie,  vy  hanblivý 
pane!  Ona  vám  všetko  povie,  opýtajte  sa  jej. 
Oj,  krv  je  zvláštny  mok,  hovorí  IVlefisto,  a  čo 
je  hlavné,  pravdomluvný.« 

»Pani  barónka  ráči  sa  sŕdiť,  a  ja  som  taký 
nešťastný,  že  neviem  prečo. « 

»Nesŕdim  sa.  S  Pánom  Bohom,  pane  pa- 
stierko,  len  hrajte  svoju  idylku  i  ďalej !  Hrkú- 
tajte, ako  holúbok!  Čo  mňa  konečne  do  toho? 

Avšak  zaslúžila  by  som  trochu  viac  úprimnosti. 
Ženská  mnoho  odpustí,  najmä  ktorá  zná  mužský 
svet  v  celej  jeho  nevypočítanej  vrtkavosti.  Vy 
ste  však  nadužili  moju  dôveru,  nepekne  nadužili.« 
Hlas  barónky  sa  počal  lahodne  triasť,  dlhé  vĺčka 
sklonily  sa  a  pokryly  čierny  lesk  očú. 

»Vy  sa  hneváte!« 

»Nehnevám,«  tupým  hlasom  preriekla  a 
vtisla  sa  lenivo  do  pohovky.  »Vy  ste  vraveli,  ako 
džentleman,  o  svojom  manželstve,  ale  vskutku 
ste  boli  veterný  rojko.  Na  vašej  tvári  zrkadlí 
sa  zaľúbenosť,  detský,  študenský  cit  náruživosti 
nezrelej!  Toho  som  si  nezaslúžila.  Ja  som  za- 
budla na  svet,  na  svoje  vysoké  a  príjemné 
známosti,  abych  prežiť  mohla  ešte  raz  slad- 
kosť života  v  zátiší  týchto  hôr  a  medzi  nivami 
raži  a  jačmeňa.  Vy  ste  sa  tak  ochotne  a  ra- 
dostne nabídli  za  spoločníka  mojej  samoty.  A 
tu  zrazu  zbadám,  že  som  prijala  do  svojho 
ohraničeného  sveta  človeka,  ktorý  neuspel  vy- 
trezvieť  z  pletiek,  z  idyll  a  rojčenia,  ktoré  mi 
zaráža    dych  a  tvorí  nudu  nekonečnú. « 

»Ešte  raz  vám  hovorím,  že  vás  neponi- 
mam!« 

»lludia  nášho  stupňa  spoločenského  ne- 
chytajú sa  takých  podivných  predmetov  — 
bez  rukavičiek.  No  vy,  dedinská  prostota, 
chcete  mať  všetko  na  tanieriku.  Nuž  dobre!  Vy 
ste  zaľúbení  do  Anny  Bysterskej  až  po  uši! 
Ona  vás  odvrhla,  vy  sa  idete  preto  biť  s  mužom. 

o  ktorom  predpokladáte,  že  bol  príčinou  vášho 
odvrhnutia!  Odvrhnutia  dedinskou  húskou.  Nie 
sú  lo  Don-Quixotiády  ?  V  tomto  vonkovskom 
vzduchu,  v  tejto  sfäre,  duelly?  Robte  sa  len 
ešte  i  smiešnym.  To  chybelo;  robte  slávnou 
meštiansku  dievčicu,  robte  ju  nasadením  života 
interessantnou!« 

Masloň  sa  opätne  začervenal,  ale  už  viac 
od  zlosti. 

»Vzduch  vonkovský  tohoto  kraja  práve 
tak  nedopúšťa  znášanie  drzkého  obrazenia,  ako 
mrazivý  vzduch  vášho  Petrohradu.  Sú  veci,  ktoré 
neposúdi  správne  jemná  myseľ  ženská.  Sú  de- 
likátne záležitosti  kavalírske,  ktoré  je  hriešno 
nazývať  smiešnymii,  hriešno,  najmä  takým  ústam, 
od  ktorých  by  človek  očakával  práve  posilnenie 
a  obodrenie  v  mužnom  hájení  cti!«  Masloňovi 
bolo  príjemne  zahrať  sa  na  hrdinského  kavalíra 
pred  barónkou. 

»Egoismus,  púhy  egoismus,«  povedala  ba- 
rónka, »ba  detinské  prenáhlenie.  Dajme  tomu, 
že  by  vaše  krátke  sblíženie  k  Anne  pretrhol  bol 
ten  —  ako  sa  volá  —  Branský  —  či  je  to  dosť 
vážne,  aby-  ste  v  našom  patriarchálnom  kúte 
zavádzali  neslýchanú  a  nevídanú  komédiu  sú- 
boja? Či  by  ste  to  samé  učinili,  a  to  síce  na  prí- 
hodnejšom  mieste,  keby  niekto  na  pr.  obrazil, 
a  hlboko  obrazil,  mŕia?«  Oči  barónky  zvedavo 
uprely  sa  na  IVlasloňovu  tvár. 

»Ako  môžete  pochybovať?« 

»Nuž  teda!  Gróf  Žulinský  na  pr.  dovolil  si 
urážlivé  poznámky  na  mňa  v  peštianskom  kas- 
síne.  Mne  to  za  tepla  referovali,  a  vám  som  to 
riekla  s  tichým  očakávaním,  že  sa  veci  ujmete. 
Vy  ste  pohodili  plecom,  ako  by  bola  reč  o  lan- 
skom snehu.  Ale  za  zvetralú  mladú  pobehajku, 
bez  rodiny,  bez  mena,  chytáte  sa  pištolí!  To  je 
výčin  zúrivej  náruživosti,  a  nie  kavalírskych 
pochopov  o  cti!  Vy,  ako  kavalír,  môžte  rozšíriť 
svoje  ľúbostné  pomery  —  ako  sa  vám  len  vidí 
a  páči,  ale  prichádzať  do  pathosu,  hrať  železo- 
loma  —  na  kopaniciach,  to  je  predsa  smiešne!« 

»Váš  sluha, «  pretrhol  rýchly  prúd  barón- 
kinej  reči  Masloň  a,  vstanúc  s  taburetta,  bozkal 
jej  krásnu  ruku.  U  dám  pominie  sa  dosť  rýchlo 
bájny  plameň^očú,  sviežosť  hrudi  a  lesk  mladistvej 
tvári.  Ale  ruka  veľmi  dlho  odporuje  vlivom 
času,  najmä  ruka  pečlivo  chránená  a  opatrovaná. 
Barónka  Perlingová  mala  krásnu,  podlhovastú 
rúčku,  bielu  ako  alabaster.  Útle  belasé  žilôčky 
tiahly  sa  pod  priehľadnou  kožkou.  Masloň 
s  ohňom  bozkal  túto  krásnu  ruku.  Jemu  nevdojak 
prišiel  na  um  zdravý  incarnát  Aninej  ruky,  ktorá 
bola  o  niečo  širšia  a  mocnejšia. 

Perlingová  vyňala  ruku  z  Masloňovej,  po- 
kryla čipkovanou  šatkou  tvár  a  počala  plakať. 
Masloň  bol  zase  von  zo  svojho  neba.  Nemohol 
vystáť  ženský  plač.  Pri  všetkej  svojej  ľahkej 
povahe,  veľmi  dostupnej  okamžitým  dojmom, 
mal  srdce  bezcitné  a  pusté.    On  sa  bil  životom 

ako  lopta,  bežiaca  dolu  vrchom.  Náhoda  hádzala 
ho  od  jedného  kamenia  do  druhého,  z  kaluže 
na  sucho,  so  sucha  zase  do  kaluže.  Obdarený 
prirodzeným  rozumom,  bez  náležitého  vzdelania, 
povrchný,  za  mladi  už  okúsivší  všetky  nízke 
náruživosti,  slabý  proti  každému  pokušeniu, 
silný  v  chvastúnstve,  protekciami  rozšírenej 
rodiny  zmalátnelý,  myslel,  že  sa  okolo  neho 
krúti  stolica  P — ská,  okolo  P — skej  Uhorsko, 
okolo  Uhorska  zase  celý  ostatný  svet.  Povrchnosť 
a  chvastúnstvo  jeho  trčalo  mu  z  každého  pohybu. 
Jestli  sa  niečo  závažnejšieho  stalo  v  stolici,  na 
zasadnutí,  v  obciach  —  vtedy  hovoril  o  tom 
Masloň  v  prvej  osobe:  »ja  som  to  a  to  vykonal; 
mne  povedali  o  tom  a  inom ;  ja  som  riekol, 
jíi  som  upozornil,  ja  som  zvíťazil !«  Staval  sa 
stoličný  špitál  —  Masloň  na  to:  »Staviam  špitál. « 
Uväznili  päťdesiat  občanov  z  Hrachovín  pre 
horskú  krádež  a  pytláctvo,  Masloň  na  to:  »Dal 
som  pozatvárať  sedliacke  beštie  !«  Udusili  nie- 
kde dosť  zavčasu  požiar,  Masloň  na  to :  »Ja 
som  ratoval  tú  alebo  tú  obec  od  požiarovej  zá- 
huby,«  a  pri  tom  vedel  každý,  že  stoličný  špitál 
stavia  sa  z  peňazí  po  kanonikovi  Z.,  testamen- 
tárne  určených  ;  sedliakov  zavreli  bez  Ma- 
sloňa,  a  pri  ohni  ani  nebol,  lebo  hral  v  Prachové 
piket.  Perlingová  znala  všetky  tieto  jeho  vlast- 
nosti, ale  jednako  cítila  k  nemu  podivnú  ná- 
klonnosť, ona  zle  spala  a  potratila  chuť  k  jedlu, 
keď    neprišiel.     Snáď    preto,    že    sa    v    istých 

bodoch  veľmi  srovnávali.  1  jej  život  bol  hrou 
náhody.  Sama  nevedela,  ako  prišla  na  prkná,  a 
s  prkien  pod  barónsku  korunku.  Jej  život  tiekol 
ako  dažďová  riava,  bez  istého  koryta,  ta,  kde 
ju  hnal  zákon  o  gravitácii.  Silnejších  potrasení 
sa  bála,  svetský  prúd,  jeho  kolotanie,  jeho  po- 
ryvy a  úklady  hrozily  útlym  rozdráždeným 
čuvom  obstarnej  nekdajšej  krásavice  celkovitým 
rozkladom.  Ale  dom  Záhajského  bol  jej  milý, 
tam  šumel  svet,  ale  nie  tak  náruživé,  nie  takým 
obrovským  rozmerom,  ako  vo  výškach  veľkého 
života.  A  predsa  bol  on  akoby  odbleskom  a 
ztrateným  zablúdeným  lúčom  z  krajín  ohňom 
nasýtených,  a  Masloň  bol  miniatúrny  obraz 
svetských  fvov,  a  hoci  niekdy  preciiádzai  do 
karikatúry,  to  nemýlilo  barónku,  ktorá  mu- 
sela mať  voždy  niekoho  okolo  seba. 

Masloň  sa  chápal  klobúka.  »Ste  veľmi  ner- 
vósni,  vaša  mi!osť,«  povedal  roztržité,  ba  skoro 
nevrlo.  »Nechcem  svojou  nepríležitou  prítomno- 
sťou dražiť  vaše  čuvy  1  Cítim  sa  nesvojsky,  a 
tak  nemožno  mi  vám  spríjemniť  okamihy  tieto. 
Vaše  naučenia  prijímam  —  budem  od  dnes 
učenlivejším  žiakom,  hoci  sa  v  hlavnom  bode 
mýlite.  Len  jedno  vás  prosím  :  sami  mňa  haníte 
pre  naivné  kúsky,  a  predsa  popúšťate  i  vy  uzdu 
akejsi  mäkkosti,  ktorú  musím  pomenovať 
naivnou!  Škoda  tých  vašich  jasných  očú  !« 

Perlingová  vstala.  Na  tvári  nebolo  poznať 
stopy  plaču,  zato  však  mala  zasmušilý  výraz. 
Masloň  sa  odobral. 

Ako  sa  zmenila  po  jeho  odchode  tvár  barónky! 
Graciósne  pohyby,  hra  očú,  hra  čŕt  —  to 
všetko  zmizlo.  Prostá,  hodne  požila  ženská, 
upamätujúca  veľmi  živo  na  zastaralé  herkyne, 
potrativšie  s  krásou  i  talent  a  dobré  svedomie, 
taká  bola  o  samote.  Veľmi  by  bolo  žiadúcno, 
aby  sme  človeka,  ktorého  študovať  chceme, 
videli  o  samote,  a  zahľadeli  sa  vtedy  do  jeho 
čŕt,  keď  sa  on  v  bezpečnej  nepozorovanej  osa- 
melosti cíti.  Jestli  ani  vtedy  nevyjde  na  površie 
chmúra,  alebo  vibrovanie  celkom  inakších  od- 
tienkov, ako  obyčajne  hrajú  mu  tvárou,  teda 
môžme  skoro  s  istotou  zakľúčiť,  že  sme  ho 
dobre  ceni'i  a  správne  poznali.  Premení-li  sa 
značne  hra  tvári,  pohybov  a  vôbec  celé  chovanie 
môžme  iste  vedieť,  že  je  to  človek  nebezpečný, 
a  takého  sa  treba  chrániť.  Perlingová  premenila 
sa,  akoby  čarovným  prútom  pošibaná,  v  inú 
bytnosť.  Oko  unavene  hľadelo,  jej  krok  komnatou 
bol  krokom  starej  ženy.  Plecia  jej  zvislý,  ako  by 
ich  nevládala  niesť,  ba  sa  i  niečo  shrbila. 
Bolo  vidno,  že  nebola  už  viac  schopná  horúcej 
náruživosti,  blassirovaný  pocit  vyronil  sa  na 
povrch,  avšak  zvyk  nútil  ju  podržať  aspoň  zo- 
vnútorné  formy  vášnivého  života.  Masloň  mal 
byť  štaffážou  starého  zvyku,  a  dosť  dobre  sa 
k  tomu  hodil.  Ona  bola  spokojná  a  ticho-šťastná 
v  jeho  prítomnosti.  Ale  zato  ju  z  tohoto  po- 
divného mieru  vyrušila  zaľúbenosť  Masloňova. 
Ona  Masloňa  nemilovala,    a    tak    ani  žiarlivosť 

necítila  ;  i  ako  ženatý  už  bol  by  jej  býval 
milým  hosťom.  Ale  keď  vyskúmala  bystrým 
svojím  pohľadom,  že  Masloň  nejde  uzavreť  sväzok 
manželský  z  »konveniencie«,  že  sa  ho  zmocnila 
náruživosť,  že  je  mrzutý,  ba  nešťastný  nad 
prvým  nezdarom,  že  všetko  možné  podujíma, 
aby  vzdor  odpovedi  nepriaznivej,  následkom  to 
akejsi  premeny  v  Anne,  dosiahol  svojho  cieľa;  keď 
videla,  ako  zanedbávajú,  ako  roztržité  hrá  piket 
—  to  všetko  znepokojilo  a  pobúrilo  jej  život. 
Ona  zas  pocítila  bôľ,  starý  to  neduh  rozorvaného, 
za  mladi  zahubeného  srdca.  Cítila  zrazu  šikmú 
plochu,  dolu  ktorou  letela  až  na  dno  hluchého, 
zabudnutého  života.  Videla,  že  nežila  vlastne 
pre  nič,  za  nič,  ani  len  pre  seba.  Sama  si  sotva 
vedela  vysvetliť,  prečo  ju  Masloŕíova  záležitosť 
srdečná  tak  znepokojuje.  »Treba  ho  zahodiť ;« 
pošepla  sama  k  sebe.  »Zahodiť!«  pokračovala, 
»zahodiť  môžme  len  to,  nad  čím  vládneme !  Či 
som  ja  vládla  nad  Masloŕíom?  Nie!  Či  som  kedy 
prerazila  uŕího  svoju  vôľu?  Z  dlhej  chvíle  a 
pre  blesk  môjho  titulu  delil  so  mnou  hodiny, 
ktoré  nemohol  ináč  vynaložiť!  Veď  ja  som  už 
nepružná,  ohorčená,  vyčerpaná  do  poslednej 
kvapky. «  V  tom  sa  napružila.  Oči  zas  počaly 
svietiť,  plecia  sa  zdvihly  a  celá  postava  sa 
vzpriamila.  »Nie,  tak  nesmiem  sa  maseba  opúšťať ! 
Ľahostajnosť  premôžem  najprv  v  sebe,  potom 
zobudím  cit!  Mladosť  sa  dá  nahradiť  umom  !« 
Líca    barónky    začervenaly    sa,     prse     dýchaly 

Vajanský:  Sobrané  Diela.  V.  W 

rýchlo.  Skoro  potom  klesla  do  apatie  a  počala 
sa  modliť  z  knižky,  obtiahnutej  aksamitom  a 
obitej  okrasami  zo  slonovej  kosti. 

IX. 
Sirotské  peniaze. 

Kandidatúra  Záhajského  stála  na  veľmi 
slabých  nohách.  S  Masloňom  odpadol  od  neho 
i  Kaprossy  i  Parák,  a  čo  je  hlavné,  i  Maslo- 
ňova  rodina,  držiaca  siete  stoličných  intríg  vo 
svojich  rukách.  Stoličné  boje  nie  sú  nič  inšieho, 
ako  rodinné  pôtky.  Každá  stolica  má  svojich 
Welfov  a  Ghibellinov.  Raz  panujú  Hrabovskí, 
a  obsadia  úrady  a  úradky  od  županstva  až  po 
posledného  pisára,  pravda  že  s  istými  konces- 
siami  na  slabšie  rodiny,  ktoré  stály  po  ich 
strane.  Druhý  raz  vydriapu  sa  na  povrch  Po- 
tomskí,  a  klientela  ich  shrnie  sa  s  veľkým 
apetítom  na  korisť.  V  oboch  pádoch  treští 
chudák  sedliak,  chúďa  sirota!  Ubitá  rodina 
utiahne  sa  do  dedín  a  robí  dlhy,  splatiť  sa  ma- 
júce príležitosťou  najbližšieho  víťazstva.  Oppo- 
sícia  pomaly  rastie,  nespokojenci  sa  množia. 
O  pár  rokov  sú  Potomskí  dole,  a  sláva  Hra- 
bovských  povstala  zase  z  mŕtvych.  Chudák 
sedliak,  chúďa  sirota! 

Záhajský  vyvinul  zimničnú  činnosť.  Jeho 
kandidatúru  podporovaly  vlivy  shora.  Ale  v 
tých    časiech    vysoké    dikasteria    nemalý    tak 


163 

na  šnúrke  stolice,  ako  dnes:  bolo  v  nich  viac 
samostatnosti.  Nadto  nado  všetko  rozšírili  ne- 
prajníci chýry  o  Záhajského  krypto-pansla- 
visme.  K  tomu  zavdalo  vhodnú  príležitosť  jeho 
mierne  smýšranie  v  otázkach  politiky  a  národ- 
nosti. Stalo  sa,  čo  mohol  každý  predvídať:  Zá- 
hajský  prepadol  na  voľbe  a  Žulinský  sadol  na 
podžupanské  kreslo. 

Ledva  že  priletela  prvá  zvesť  o  tom  zo 
stoličného  mesta  do  Krakovian,  už  sadal 
Abrahám  Diamant  na  starú  bričku  a  letel 
k  Záhajskému.  Prvý  raz  šiel  shrbeno  hore 
schodmi  a  klepal  na  dvere  tichunko  —  v  dlhých 
pausách.  Na  druhý  deň  šiel  hore  schodmi 
omnoho  rovnejší,  a  klepal  hlasnejšie.  Na  tretí 
deň  už  ani  neklepal,  ale  vošiel  rovno  do 
panskej  izby  a  sadol  bez  ponuknutia  na  diván 
s  tureckými  bordúrami,  zašpiniac  jemné  okrasy 
svojím  špinavým  kabátom.  V  jeho  tmavo-šedých 
okáľoch  tleje  drzá  iskra,  pohyby  sú  cynické 
a  odporné,  hlas  jeho  chripí  ako  chrestýšov 
chvost.  Záhajský  ho  pri  prvej  visíte  vyhodil. 
Pri  druhej  sa  s  ním  vyvadil,  pri  tretej  — 
mlčal. 

Návštevy  Diamantové  nezostaly  tajnosťou 
práve  tak,  ako  ani  ich  príčina.  Pošeptávalo 
sa,  že  Záhajský  ide  na  mizinu.  Kde  aký  veriteľ, 
bežal  mu  na  hrdlo. 

Zato  život  na  letohrade  tiekol  tak  bujno, 
ako    predtým.     Iba    osoby    sa    menily.     Prišiel 

akýsi  Menitozzi,  Talian  a  dobrodruh,  prišiel 
Korytár,  znamenitý  hráč  v  karty  —  a  vôbec 
kto  sa  len  sblížil,  musel  byť  hosťom  Záhaj- 
ského.  Oproti  Anne  bol  Záhajský  veľmi  vľúdny, 
až  otcovsky  nežný.  Indické  šály,  drahocenné 
šperky,  viedenské  róby  zaplŕíovaly  formálne  jej 
chyžku.  A  ona  bola  predsa  nešťastná.  Bujný 
a  nepokojný  život  rozdráždil  jej  krv,  rozdráždil 
čuvy  —  ale  neuspokojil  srdce. 

Pod  večer  pred  súbojom  s  Masloňom,  od- 
hodlal sa  Branský  na  letohrad.  Našiel  tam 
ako  obyčajne  mnoho  hostí.  Záhajský  mu  bežal 
vľúdne  oproti,  tiskol  mu  ruku  a  viedol  ho  do 
svojej  pracovne. 

»Prepadli  sme,  pane  Branský,  ale  ako  vidíš, 
nás  to  veľmi  nebolí.  Jediné,  čo  mňa  teší,  je,  že 
som  mal  hodného  a  čestného  protivníka,  proti 
ktorému  prepadnúť  nenie  hanba.  Ty  si  mi 
nechcel  v  ničom  byť  po  ruke  —  konečne,  čí 
chlieb  ješ  —  toho  pieseň  —  atď,« 

»Ja  jem  svoj  chlieb,  a  preto  spievam 
svoju  pesničku,«  odpovedal  sucho  Branský. 

»Pardon  —  veď  som  ťa  nechcel  nadurdiť,» 
hovoril  s  úsmevom  Záhajský  a  podával  Bran- 
skému  krásnu  mahagónovú  skrinku  s  ciga- 
rami. 

»Vidíš,  to  všetko  ženské  pletichy,  a  aj  ty 
si  v  nich!  Masloň  pýtal  ruku  Anny  —  konečne 
som  nebol  ja  kameňom  na  jeho  ceste,  ale  odium 
padlo  na   mňa!   Apropos,   čože  je   s  vaším    sú- 

bojom,  o  ktorom  už  osem  dní  hovorí  celá 
stolica  ?« 

»Nechajme  tieto  a  podobné  pletky,«  riekol 
ľahko  Branský,  a  jeho  tvár  mala  zasmušilý 
výzor,  »nateraz  mám  istú  prosbu  k  tebe.  Vieš, 
že  som  bol  úzkymi  priateľskými  sväzkami  pri- 
pútaný k  rodine  Bysterských,  ba  že  ma  k  ne- 
bohému Edušovi  viazala  dohrobná  vďačnosť. 
Už  som  sa  díval  v  oči  hanebnej  smrti  v  hnus- 
ných komárňanských  temniciach,  keď  otec  to- 
hoto dievčaťa,  ktoré  je  u  teba  hosťom,  zjavil 
sa  ako  anjel  vysvoboditeľ.« 

»To  všetko  dobre  viem,  ako  i  to,  žes' 
dlžobu  svoju  dvojnou  mierou  spla'il  tým  — « 

»Nie,  nie!  Taká  dlžoba  sa  nedá  tak  ľahko 
zaplatiť  —  ona  zostáva  večne  dlžobou !  Moje 
služby,  záležavšie  v  sriadení  a  čistení  majetku 
Bysíerského,  nevážia  tak  veľmi,  žebych  mohol 
a  smel  s  dobrým  svedomím  zabudnúť  na 
všetko !« 

»Veď  ťa  upomína  na  sväto-sväté  povinnosti 
—  mladé  dievča !«  pretrhol  Branského  Záhajský 
a  pozrel  zlostne. 

»Ano,  mladé  dievča,  zanechané  celkom  na 
seba  v  dome,  ktorého  vzduch  nenie  veľmi 
zdravý  pre  mladé  dievča !« 

»Ty  vzdušný  kritik!  Myslím,  že  sa  vieš 
mierniť  v  svojich  výrazoch  !  Nepoznám  ťa  tak 
ohnivého!  Iste  ťa  rozpaľujú  tvoje  dohrobné  po- 
vinnosti.   Vieš,    že    nenie    radno    rozprávať    so 

mnou  v  takom  tóne.  Posaváď  sme  dobre  naží- 
vali, hoci  ničím  nezaslúžil  si  mojej  uznalosti. 
Bol  som  ti  priateľom !  Však  do  vnútorných 
vecí  môjho  domu  sa  mi  nesmie  miešať  nik ! 
Nik!  Počuješ ?«  Hlas  Záhajského  sa  triasol. 
Branský  sedel  nepohnute,  ako  socha. 

»Nejdem  oceňovať  mravnú  hodnotu  ľudí, 
ktorí  sú  tvojimi  hosťmi.  Ani  nechcem  uvažovať, 
nakoľko  pristojí  poriadnemu  dievčaťu  pod  jednou 
strechou  bývať  s  Apolloniou  Skalky !« 

Tvár  Záhajského  nabehla  krvou.  Žily  na 
sluchoch  sa  napäly.  Branský  pokračoval : 

»Ale  som  prišiel  opýtať  sa  ťa  po  priateľsky, 
akože  to  stojí  s  majetkom  Anny  Bysterskej  ? 
O  predajoch  paranských  hôr,  o  predaji  vyše- 
hradského  majetku,  o  predaji  pasienok  krako- 
vianskych  som  počul,  ale  neviem,  ako  sú  umie- 
stené kapitále.  Hovoril  som,  že  mám  isté  po- 
vinnosti oproti  rodine  Bysterskej.  A  preto  sa 
nečuduj,  keď  sa  opovážim  pýtať  sa  na  majetok 
siroty,  ktorý  ty  manipuluješ. « 

»To  znie  ako  podozrenie,  pane!  Ktože 
vás  k  tomu  oprávnil?  Ktože  je  povinný  účto- 
vať vám !« 

Branský  vstal. 

»Áno,  podozrenie!  Keď  nechcete  účtovať 
mne,  budete  účtovať  inému. «  A  chcel  ísť.  Na 
odchode  sa  ešte  raz  obrátil. 

»Záhajský!  Z  duše  ťa  prosím,  rob  poriadok. 
Tri    dni    ti    dávam    srok !    Všetko    viem!    Ešte 

môžeš  ratovať  hynúci  kvietok,  ktorý  nenie 
ničím,  jestli  ztratí  svoj  rodičovský  majetok! 
S  Bohom  !« 

Vo  dverách  Branský  .;  stretol  Abraháma 
Diamanta.  Nevyhol  sa  mu,  ale  búšil  doňho 
plecom,  tak  že  sa  potočil.  Branský  mu  hodil 
opovržlivý  pohTad  a  vyšiel.  Nevdojak  sa  ohliadal 
po  Anne,  ale  jej  nebolo.  Stúpajúc  dolu  chod- 
níkom, stretol  ju  v  sade.  Mala  červené  vypla- 
kané oči.  Ich  shovárka  išla  nehladko  —  s  dlhými 
pausami.  Maslofíovská  história  hlboko  dotkla  sa 
oola  nezkúsenej  duše  devy  —  a  čo  na  srdci, 
to  na  jazyku.  Dôverne  vyznala  Branskému  roz- 
jatrenosť  svojich  citov.  Ona  príčinou  súboja! 
Bola  to  pre  ňu  naozaj  hrozná  myšlienka.  Zdalo 
sa  jej,  ako  by  celý  svet  na  ňu  prstom  ukazoval. 
Prepadnutie  Záhajského  ju  veľmi  bolestne  do- 
jalo, a  tu  sa  cítila  byť  prostredné  vinnou.  Ona 
mala  rada  Záhajského,  lebo  bol  proti  nej  veľmi 
láskavý,  a  preto  počínali  sa  jej  protiviť  hostia, 
vyjedajúci  dobráka.  Časté,  hlboko  do  noci  trva- 
júce zábavy  spríkrily  sa  jej.  Rumeň  líc  ustúpil 
bledosti,  iskrivý  oheň  očú  prestal  hádzať 
svoje  ohňostroje.  Svieže  pocity  hasly  —  ra- 
dosti nevinných  rokov  bledly,  ako  jej  líca. 
Akási  túžba  po  náruživých  potraseniach  zkrsla 
časom  v  Anne  —  potom  želala  si  mier,  celko- 
vitý,  bezcitný  mier. 

»Prišiel  som  sa  odobrať  od  vás,  Anna,« 
počal  s  tichým  hlasom   Branský,  keď  boli  prišli 


168 

pod  hustú  lipu,  o  ktorej  široký  peň  opierala  sa 
prútená  lavička.  Slnko  práve  zapadalo.  Vtáčky 
živo,    veselo  švitorily  v  korunách    stromov.  Ti- 

chunký  vetor  šeptal  listím »a  ujistiť  vás, 

že  srdce  moje  šlechetno  bilo  za  vaše  šťastie, 
však  ruka  bola  nevládna.  Vy  ste  svieža  a  bez- 
starostná, hľaďte  si  čím  dlžej  podržať  tietc 
vlastnosti.  Ja  už  nikdy  viac  neprekročím  prah 
tohoto  domu!v< 

»Teda  myslíte  naozaj  na  smrť?» 

»Na  smrť  nemyslím,  dieťa,  ale  dnes  som 
mal  taký  shovor  s  tútorom  vaším,  že  sa 
utvorila  medzi  mnou  a  tútorom  vaším  veľká 
priepasť !« 

Anna  roztvorila  oči  a  hľadela  na  Branskéhc 
dlho,  nemo,  skoro  bez  dýchania.  »Bože  môj,« 
myslela  sama  v  sebe,  »ako  lavína  valí  sa  ne- 
šťastný osud  na  tento  dom !  Jediný  statočný 
priateľ  opúšťa  ho !«  Branský  mlčal.  Anna  chytila 
ho  za  obe  ruky,  prosebné  uprela  oči  do  jeho 
poctivej  tvári,  naklonila  sa  až  k  nemu,  tak  že 
dobre  cítil  dych  deviných  karmínových  úst. 

»Pane  Branský,  neopúšťajte  nás!«  Veľké 
slzy  jej  vyhrkly!  Ona  vo  svojej  duši  cítila 
nešťastie,  jestli  sa  Branský  odvráti  od  Záhaj- 
ského,  a  keď  si  chcela  pravdu  vyznať,  trpko  by 
jej  bolo  bývalo  celkom  postrádať  spoločnosť 
Ľudovítovu.  Už  jej  bolo  dávno  za  ním  teskno. 

»Vás  nikda  neopustím, «  preriekol  vrelým 
citom  a  nevdojak  pritiahol  Annu  k  sebe. 

Ona  sa  túlila  k  nemu  v  tichom  plači. 

»Vy  ste  mi  priateľom,  pomôžte,  pre  Boha, 
poraďte  mi,  čo  mám  robiť.  Dusia  ma  úzkosti, 
trápi  ma  bôľ!  1  v  noci  sa  často  budím,  a  trápne  sa 
prehadzujem  s  boka  na  bok  v  temných  mukách. 
Mám  hrozné  sny.  Tu  ma  boh',  tak  vermi  bolí.« 
Anna  ukázala  na  tylo.  »Ako  by  nejaký  červ 
vŕtal  mi  v  mozgu.  Potom  sa  tiahne  bôľ  k  čelu 
—  zmizne  o  chvíľu,  ale  celá  hlávka  moja  je 
pustá,  akoby  zahmlená.  Nič  ma  neteší. « 

»Upokojte  sa,  sú  to  okamženia  mladistvých 
búrok,  ktoré  musí  prerobiť  každá  citlivejšia 
duša,  a  horúcejšia  hlávka.  To  všetko  prejde  a 
tiché  šťastie  vtiahne  do  útrob  vašich.  Len  musíte 
mať  pevnú  vôľu,  musíte  chceť  byť  šťastnou  !« 

»A  vy  necítite  nikdy  podobného  pokušenia  ?« 
pýtala  sa  dôverne  Anna,  a  sadla  na  lavičku. 
Jej  líca  počaly  horeť  rozjatrením. 

»Mám  i  ja  slabé  hodinky,  ale  dlhý  život, 
plný  bojov,  naučil  ma  premáhať  seba!  1  táto 
minúta  je  pre  mŕía  bojom  !« 

»Akýmže  bojom?  Veď  vaše;  oči  hľadia  tak 
pokojne  a  jasne  —  vaša  tvár  je  obrazom  vnú- 
torného mieru!  Pozrite  na  moje  líce  —  ako 
blčí;  chyťte  moju  tepnu,  ako  tlčie  !  A  neviem 
vlastne,  prečo!  Okolo  srdca  zase  rastie  úzkosť, 
a  hlávka  počína  duto  boleť!« 

»Ja  bojujem  so  sebou, «  hovoril  ticho 
Branský,  »a  bojím  sa,  že  podľahnem!  Bojujem, 
abych    nezneužil  vašej  detinnej  dôvery    a  našej 

samoty.  Bojuje  vo  mne  čestná  vôľa  s  rozpá- 
lenou krvou,  s  rozpáleným  srdcom.  Blížia  sa 
okamženia  nášho  snáď  dlhého  rozlúčenia. 
Slniečko  na  západe  !  Ja  som  už  nemladý  muž, 
a  predsa  takto  s  vami  pod  ratolesťami  posvätnej 
lipy  cítim  v  sebe  poryvy  mladosti.  Dávne  sny 
ožívajú,  menia  sa  v  skutočnosť.  Nedovolené  túžby 
vznikajú  vo  mne  a  rastú,  rastú  v  obrov!  Darmo 
sa  spieram !  Anna  —  čo  čítate  v  mojich  očiach  ?« 

Anna  zbledla.  Zase  vyronil  sa  prúd  sĺz  z  jej 
krásnych  očú.  Zasmiala  sa  nervósnym  smiechom, 
pokryla  rukami  tvár!  Jasnota,  nebeská  jasnota 
slietla  do  jej  duše  !  Ako  by  šupiny  spadly  boly 
s  jej  očú!  Hlávka  prestala  boleť,  úzkosti  zmizly 
zo  srdca. 

»Branský,«  zavolala  čistým  zvonivým  hla- 
som, zvlneným  náruživosťou,  »veď  vy  mfía 
milujete !« 

»Milujem  ťa,  Anna,  dávno,  horúce,  nesko- 
nalé !«  zavolal  Branský  a  celoval  jej  rúčku 
ohňom  mládeneckým.  Anna  vyskočila  s  lavičky 
a  ako  srnka  bežala  hore  pieskovým  chodníčkom. 
On  hľadel  za  ŕíou  v  šťastí,  akého  nikdy  v  živote 
nepocítil, 

»A  teraz  ťa  vytrhnem,  ľalia  moja,  z  tohoto 
močiaru !«  zavolal  triumfálne  a  šiel  pomaly 
k  hradskej.  Potom  sa  obrátil  poľom  k  majerom. 
Vysoké  kríže  obilné  stály  na  sožatom  poli. 
Branský  si  ľahol  pod  kríž  a  hľadel  k  nebu, 
ktoré  bolo  posiate  hviezdami.  Zabudol  na  súboj. 

na  Záhajského  i  všetky  svoje  žravé  starosti^ 
pred  jeho  očami  kmitala  sa  deva,  ako  anjel,, 
ukazujúci  cestu  k  novému  životu. 

X. 

Zrelá  Venus. 

Padaly  Krakovany  vždy  hlbej  a  hlbej. 
Abrahám  Diamant  nebol  jediným  úžerníkom, 
k  nemu  sa  hodne  pripojil  Izak  Karpeles  a  Jonas 
Grunbaum.  S  úpadkom  hmotným  išla  ruka 
v  ruke  mravná  zkaza,  a  ako  by  bieda  bola 
posmeľujúcim  momentom  k  rozpustilosti ,  mno- 
žily  sa  krčmy,  nočné  hulákanie,  pračky  a  ne- 
zdoby  boly  na  dennom  poriadku.  Zle  ošatení, 
skoro  večne  podnapití  pandúri  mali  skoro  denne 
prácu.  Väzenie  nebolo  nikdy  prázdne,  v  krimi- 
nálnom protokole  slúžnovskej  pisárne  zaznačené 
boly  mená  niekdy  statočných  a  majetných  ho- 
spodárov. Učitelia  treli  biedu,  lebo  sa  im  ani 
ináč  chatrný  plat  nevyplácal.  Biedne  Krakovany 
boly  na  mizine.  Ľudovít  Branský  to  všetko 
videl,  a  srdce  ho  bolelo.  On,  muž  diela,  díval 
sa  bezčinne  na  zkazu. 

»Niet  vo  mne  sily,«  dumal,  »o  ktorej  sní- 
vala moja  pýcha.  Myslím  na  seba,  moje  vlastné 
záležitosti  pohlcujú  celú  moju  bytnosť.  Aký  ne- 
hodný som  služebník!  Kdeže  je  žiara  citov, 
ktorá  lučezarne  svietila  v  prsiach  mojich?  Žiara 
potuchla!  Kdeže  je  živý  oheŕí,  ktorý   rozpaľoval 

hruď  moju?  Vyhasol.  Do  nízkych  sebeckých 
prúdov  vtrhla  ma  náruživosť!  A  či  je  náruživosť 
prečinom?  Veď  i  ona  je  svätým  svetlom  a  nad- 
šenia plameňom  horúcim.  Život  je  pustyňa  bez 
chviT  nadšenia.  Či  je  to  nie  všetko  jedno,  zkadiaľ 
sa  nadšenie  prúdi  a  akým  smerom  z  pŕs 
vyviera?  Činnosť  je  omamujúci  huk,  ktorý  za- 
hlušuje  vyšší,  voľnejší  život  duše.  Žijem. 
Cítim,  ako  zkrsajú  vo  mne  nové  životné  sily  ; 
ony  vrú  klokočmi,  šumia  harmonicky,  snivo, 
unylo.  Nemožno  mi  prerušiť  túto  sladkú  nehu 
vnútorného  života  klopotom  nádenníckej  práce. 
Mŕia  osud  nevybral  zpomedzi  tisícich  za  pravého 
faktora  života  nášho.  Vychytím  sa,  učím,  chodím, 
namáham  sa  do  vyčerpania  všetkých  síl  —  a 
potom  klesám  v  dumu  bezplodnú,  unavený  na 
duši  a  tele.  Či  niet  u  nás  vôbec  organickej 
spôsobnosti  rásť  a  veľatiť  sa  z  vnútra  na 
vonok?  Všetko  musíme  prijímať  iba  darom, 
náhodou  a  osudom?  Či  lebky  slovenských 
ľudí  sú  ináč  utvorené,  ako  lebky  iných?  Či  krv 
naša  má  iné  chemické  prvky,  ako  krv  druhých 
národov?  Tuším,  tuším!  Aká  túžba  člnu,  ostrá 
■energia  zachvátila  mi  hlavu  —  a  teraz  zas 
cítim  protiveň,  nudu  a  opovrhujem  zemou,  ob- 
kolesený oblakmi  fantásie  a  vystretý  na  mäkký 
vankúš  dúm  a  sladkých  snov.« 

Branský  bol  zunovaný  až  k  mdlobe.  Robil 
si  výčitky  nad  vyznaním,  ktoré  sa  mu  tak 
vykĺzlo    pod    lipou.    O    pravom    smýšFaní    Anny 

nebol  na  čistom.  Ona  mu  bola  opravdovou  hád- 
kou so  svojím  nestálym,  nervósnym  bytom.  »Ba 
či  je  moja  láska  pravá,  naozajstná  a  nesmie- 
šaná  s  pocitmi,  ktoré  nemajú  nič  spoločného 
s  láskou  ?«  pýtal  sa  sám  seba,  a  ovesil  smutne 
hlavu.  Lampu  zahasil,  šalokatre  spustil,  aby 
sa  nachádzal  v  čím  väčšej  tme.  V  tme  cítil 
sa  byť  osvobodený  od  ťarchy  tela,  predvolal 
dušu  a  svedomie  pred  súdnu  stolicu  rozumu, 
a  poneváč  oči  nič  nevidely,  domnieval  sa,  že 
bude  súd  nestranný,  bezprostredný  a  spra- 
vedlivý. 

Ale  rozum  nechcel  súdiť.  V  hlave  rozkla- 
dala sa  taká  tma,  ako  v  izbe.  Myšlienky  bc- 
haly  v  nesriadenom  roji,  a  nemohly  sa  sústredniť 
na  jeden  predmet.  Branský  cítil  hlodanie  nikdy 
nepocítenej  múky. 

Včasné  ráno,  ešte  bolo  slnko  za  obzorom, 
počul  v  polosne  cvendžanie  ostrôh  a  strmý 
krok.  Prešiel  rukou  tvár  a  zodvihol  sa  v  po- 
steli. Žulinský  bez  klopania  otvoril  ticho  dvere 
a  vošiel. 

»Cakám  vás,  pane  Branský,  všetko  v  po- 
riadku. Pán  Ľubomirský  odišiel  vrchom  do 
Dubiny. « 

Ľ-ubomirský,  poľský  šľachtic,  bol  druhý 
sekundant  Ľudovítov.  Bola  to  živá,  fantastická 
chlapina,  s  príjemnými,  elegantnými  mravy, 
ktoré  darmo  napodobňujú  brandenburskí  junkeri. 
Ide  im  to  tak,    ako    keby  chcel  vôl   napodobniť 

koketný  chod  jeleňa.  Lubomirský  zúčastnil  sa 
v  poľskom  povstaní,  upadol  do  zajatia,  a  bol 
na  svobodu  pustený  s  tým  doložením,  že  sa 
viac  nevráti  do  Ruska.  Jeho  majetky  mu  abo- 
loval  štát,  a  to  veFmi  bohaté,  čo  pripisovali 
vysokej  protekcii.  Neposeda,  tuhý  kartár,  ná- 
klonný  k  dobrodružnému  životu,  bol  predsa  do- 
konalým kavalírom,  otvoreným  čestným  druhom 
a  veľkým  poklonníkom  ženského  sveta.  Radi 
ho  videli  v  kruhoch  spoločenských,  hoci  často 
sarkasmom  dražil  hlavných  zástupcov  von- 
kovských  spoločností.  Jeho  polotemná  minulosť, 
živý  ľahký  rozhovor,  elastické  obraty,  výtečnosť 
vo  všetkých  temer  kavalírskych  ctnostiach,  to 
všetko  oprávňovalo  ho  vtipkovať  nad  nezruč- 
nosťou  a  dedinskosťou  našich  neokrúchaných 
firtlišov.  Žulinský  sa  oboznal  s  ním  v  Pešti 
a  povolal  ho  k  sebe  ako  hosťa. 

Branský  sa  rýchlo  obliekol  —  a  až  teraz 
padla  mu  na  dušu  akási  tupá  úzkosť.  Ne- 
vrlo  prešiel  sa  po  izbe  a  zastavil  sa  pred 
zrkadlom.  Hnev  sa  mu  vzbúril  v  útrobách,  keď 
zbadal,  že  jeho  tvár  je  neobyčajne  bledá. 

Žulinský  sedel  na  ľahkom  kočiariku  a  švihal 
netrpelivo  bičom.  Branský  sadol  vedľa  neho, 
sluha  vyskočil  na  voz  a  sedel  na  panskom 
sedlisku  drevene,  rovno,  jako  by  bol  ražeň  zhltol. 
Gróf  švihol  do  koni  a  voz  uberal  sa  rýchlo 
smerom  k  Dubine. 

Po  ceste  Žulinský  rozpovedal  svojmu  priate- 
fovi  dopodrobna  ustanovené  podmienky  súboja. 
Ustanoveno  tri  razy  strierať  s  napredovaním,  tak 
že  po  danom  znaku  moiiol  každý  strieľať,  kedy  sa 
mu  páči. 

»Radím  vám  vyčkať  jeho  ranu,«  hovoril 
gróf  Branskému.  Nervy  sú  tichšie.  Ľúto  by  mi 
bolo,  aby  ten  Tahtikár  lacno  odišiel  dnes  z  Dubiny! 
Ktože  by  mohol  počúvať  jeho  chvastúnstva  po 
nejakom  preŕího  šťastnom  východe!« 

Branský  mlčal.  Jeho  krv  bola  rozbúrená 
hnevom,  že  sa  nachádzal  v  položení  práve  takom 
smiešnom,  ako  nebezpečnom.  Ustrnul  nad 
vážnosťou,  s  jakou  ponímal  vec  jeho  pán  a 
priateľ  Žulinský,  a  zlosť  sa  mu  búrila  v  útrobách 
nad  povedomím,  že  čo  robí,  nerobí  z  vlastného 
pudu  a  presvedčenia,  ale  že  je  hračkou  v  rukách 
iných.  Vojak  ide  smelo  do  boja  a  hľadí  v  chvíli 
oduševnenia  chladnokrvno  do  hrtana  smrti, 
ale  nerád  človek  váži  životom  pre  hračku, 
a  za  hračku  považoval  všetko  duellantstvo 
Branský. 

Ráno  bolo  utešené.  Hojná  rosa  padla  s  neba 
a  osviežila  za  dažďom  upiace  rastlinstvo.  Prvé 
blesky  slnka  osvietily  horu  báječným  svetlom  ; 
štíhle  stĺpy  bukových  pŕíov  odrážaly  sa  ostro 
od  temného  úzadia,  kam  ešte  nemohly  vniknúť 
slnečné  lúče.  Chladný  dych  vial  z  kríkov  a  vôňa 
vystupovala  z  horských  kvetov,  už  navštevo- 
vaných   včeličkami.    Belasé    zvonky    na    dlhých 

stopkách  kývaly  hlávkami  v  slabom  vetierku. 
Piesková  cesta,  pokropená  hojnou  rosou,  bola 
celkom  temno-šedá,  až  kolesá  grófskeho  povozu 
zanechávaly  bielu  stopu  za  sebou,  suchý  piesok 
na  povrch  vytlačujúc.  Kone  fŕkaly  a  veselo  máchaly 
chvostami. 

»Sme  prví,«  preriekol  gróf,  dojdúc  na  tak- 
zvanú »Tureckú  tablu, «  miesto  to  uhovorené 
s    Kaprossym    a    Parákom    k  dnešnému  duellu. 

Oba  mužovia  soskočili  s  voza,  Žulinský 
vytiahol  z  vozovej  truhly  malú,  krásne  praco- 
vanú  koženú  skrinku  a  velel  sluhovi  s  vozom 
nižej.  »Tam  pod  veľkým  bukom  pri  studničke 
čakaj, «  pohodii  gróf  svojmu  sluhovi.  Sluha  obrátil 
voz  a  ospalým  hlasom  pokrikoval  na  kone. 
Medzi  bučinou  ztratil  sa  voz,  a  mužovia  ostali 
sami.     Žulinský  sadol  si  nevrlé  na  soťatý  klát. 

»Nepekní  páni,  dajú  nám  čakať,«  mrmlal 
pod  fúz. 

»Ba  i  Ľubomirský  kdesi  mešká,«  pridal 
Branský,  »a  vravíte,  že  šiel  napred. « 

»0  toho  niet  starosti!  Len  aby  nevystala 
hlavná  osoba!  Neverím,  že  by  sa  Masloň  postaviť 
vedel  pred  otvor  pištole.  Znám  pohľad  tento  zo 
zvláštnej  zkúsenosti;  i  to  viem,  že  to  tak 
roztrasené  čuvy,  aké  má  Masloň,  sotva  vydržia. « 

»Besnota  niekdy  nahradzuje  zmužilosť,«  po- 
vedal Ľudovít.  Cítil  akúsi  nevrlosť,  že  mu  skoro 
milá  bola  pochybnosť  grófova.  Avšak  skoro  sa 
našiel.  Nezadlho  ozval  sa  rachot  voza.  Za  chvíľu 

prišiel  Masloň  so  svojimi  sekundantmi.  Bol  bledý, 
jeho  oči  behaly  neisto  po  pritomných.  Posledný 
pritiahol  sa  Ľubomirský.  Neďaleko  v  húštine 
mal  koníka  priviazaného,  a  tak  sa  zdá,  že  sa 
nudilo  krásne  zviera,  lebo  časom  ozval  sa 
jeho  rehot  ranným  vozduchom. 

»Teda  k  práci,  pánovia,«  hovoril  Žulinský, 
vstal  a  podal  ruku  Kaprossymu  a  Parákovi. 

»Sme  k  službám, «  povedal  Kaprossy. 

»Áno,  k  službám, «  opakoval  Parák. 

Po  obyčajných  prípravách  postavili  sa  oba 
protivníci  na  vymeranú  diaľku  jeden  od  druhého. 
Na  zatrapkanie  počať  sa  mal  boj. 

Do  srdca  Branského  vlietol  razom  vztek, 
jeho  oči  blýskaly  ukrutnosťou.  »Jako  sa  rozrútil,« 
pomyslel  si  Žulinský,  »aindy  aký  krotkýaústupný 
je  tento  človek!  Kdeže  sa  podela  jeho  mäkkosť  ?« 

»Všetko  v  poriadku  ?«  pýtal  sa  nahlas. 
Sekundanti  sa  vzdialili  na  bok,  Kaprossy  hodne 
ďaleko  v  ľavo  a  Parák  ešte  za  neho.  Ľubomirský 
stál  neďaleko  Branského.  Tento  sa  posmešne 
usmial. 

»Pane  Ľubomirský,  vy  veľmi  dôverujete  istej 
ruke  môjho  protivníka,  mohli  by  ste  sa  skla- 
maf!«  Sotva  to  vyriekol,  ozval  sa  s  ľavá  tlesk  rúk. 

Pištole  sa  zdvihly. 

»Zvláštny  to  pohľad  do  temnej  rúry  pištole! 
Práve  na  čelo  hľadí  mi  nebezpečný  otvor.  A  nad 
pištoľou  to  pichľavé  oko!    Nech  strieľa,  kalika,« 

Vajanský:  Sobraná  Diela.  V.  12 

dumal  Branský  a  istým  pevným  krokom  napre- 
doval. Zarachotil  výstrel.  Masloňova  ruka  s  dy- 
miacou sa  pištoľou  spustila  sa  nadol. 

»Hej,  to  krásna  vec,«  zazvonil  príjemný 
hlas  Lubomirského.  »Okolo  ucha  švihla  mi  guľá.« 

Masloň  zbledol  ešte  viac.  Celým  telom  triasla 
mu  zimnica,  že  mu  zuby  hrkotaly,  tak  že  ich 
stisol  s  napružením  všetkých  síl. 

Branského  ozbrojená  ruka  klesla,  len  aby 
sa  zas  pomaly  pozdvihovať  mohla.  Úplné  ticho 
nastalo,  každý  tajil  v  sebe  dych,  ba  tuším  i 
stromy  prestaly  šumeť  svojim  lístím.  Protivníci 
boli  už  na  samých  barriérach,  tak  že  zdalo  sa 
byť  púhou  nemožnosťou,  aby  Masloŕía  minula 
guľa.  A  predsa  práve  v  túto  minutú  pocítil  takú 
vrelú  lásku  k  životu,  ako  nikdy,  lásku  k  životu 
na  pokraji  temného  hrobu. 

V  tom  ozval  sa  výkrik  z  blízkeho  kra. 
Barónka  Perlingová  vyrútila  sa  z  húštiny  a 
jako  vetor  hodila  sa  k  Masloŕíovi,  a  postaviac 
sa  pred  neho,  zavolala  trasľavým  hlasom  :  »Strie- 
ľajte,  pane,  strieľajte  do  ženskej. « 

Branský  odhodil  pištoľ.  Sekundanti  sa  shŕkli 
na  jednu  hŕbu;  v  nedorozumení  povstal  živý 
hovor. 

»Predlžujem  zmenku, «  zavolal  Branský 
svojím  sonórnym  hlasom. 

Ľubomirský  pustil  sa  do  kŕčovitého  smiechu. 
»Veď   je    toto    mytologická    historia,«    zavolal, 

sotva  dychu  popadajúc.  »Ani  Venus  neprispela 
tak  výdatne  svojmu  Aeneasovi,  jako  táto  — 
matrona  svojmu  —  klientovi. « 

»Pokračovanie  nasleduje,«  hovoril  gróf  Kap- 
rossymu;  »ako  vidím,  ani  jedna  stránka  nenie 
vinná  na  nemilom  tomto  intermezze!« 

Masloň  sa  začervenal.  Podal  barónke  rameno 
a  viedol  ju  preč  z  podivného  bojišťa. 

Už  bolo  slnko  hodne  nad  obzorom,  keď  sa 
spoločnosť  rozišla. 

»Ani  len  poriadne  raňajky  nevychodia  z  tejto 
komédie,«  riekol  Kaprossy  Parákovi,  ťažko  sa 
pratajúc  do  voza. 

»Vec  nenie  dokončená,«  tešil  ho  Parák; 
»Branský  mu  svojej  guľky  neodpustí. « 

A  Branský  mu  ju  zo  srdca  odpustil.  On  bol 
spokojný  v  najhlbšom  svedomí  s  výsledkom 
tohoto  zriedkavého  duellu.  Sám  prísny  Žulinský 
tvrdil,  že  teraz  je  rad  na  Masloňovi  inscenovať 
pokračovanie.  Od  jeho  postupu  závisí  jeho  česť  — 
Branský  urobil  svojej  povinnosti  za  dosť.  To 
tešilo  Ľudovíta.  Svobodnými  dlhými  dychmi  ssal 
do  svojich  pľúc  hôrny  vozduch. 

Branský  sedel  s  grófom  vo  vozíku.  Ilubo- 
mirský  sprevádzal  ich  koňmo. 

»Ja  by  som  mal  veTkú  vôFu  tohoto  vášho 
hrdinu  Masloňa  bičíkom  vyhnať  zpoza  barónkinej 
sukne,  ktorá  ho  ukryla  pred  guľkou  !«  zlobno 
poznamenal  Lubomirský,  ktorý  vždy  predpo- 
kladal o  ľuďoch  to,  čo  je  najhoršie. 

Í2* 

»Nervósné,  požilé  ženské  sú  nepochopiteľné 
stvory, «  odpovedal  Žulinský,  »celá  scéna  vyhú- 
taná bola  v  hlave  barónky.  Ona  sa  iste  dozve- 
dela o  všetkom,  a  poneváč  je  Masloň  veľmi 
vítaným  hosťom  v  Prachové  a  — «  doložil  so 
sarkastickým  úsmevom,  «poneváč  hrá  výtečne 
piket  —  aký  teda  div !  Za  ňou  je  celý  veľký 
román,  plný  effektov  a  potrasení !  Zo  starého 
zvyku  nadpriadla  teda  pokračovanie  románu  tak 
asi  jako  Dumas  —  »Po  dvadsať  rokoch. « 

Branský  hľadel  s  tichou  spokojnosťou  pred 
seba  a  skoro  by  sa  bol  usmial  nad  epigrammami 
svojho  priateľa.  Ale  v  duši  jeho  počalo  zrazu 
mrkať.  Dojem  odobravšieho  sa  výstupu  mizol, 
a  na  jeho    miesto   zasadla   žravá   starosť  a  bôľ. 

XI. 

Calia  sa  kloní. 

Anna  bola  šťastná,  a  vo  svojom  šťastí  za- 
budla na  súboj  a  nestarala  sa  o  jeho  možný 
východ.  Celý  deŕí  chodila  so  svieťacou  sa  tvárou 
po-  dome  a  záhrade.  Všetky  dumy  a  ťažké  my- 
šlienky, ktoré  ju  často  trápievaly,  zmizly  bez 
stopy.  Cítila  v  sebe  akúsi  istotu,  svetlé  nádeje 
obletovaly  jej  hlávku,  ako  pestré  motýle  čerstvo 
rozvinutú  ružu.  V  takomto  nastrojení  ducha 
našiel  ju  Záhajský.   Bol  bledý,  ako  stena. 

»Prišiel  som  k  tebe,«  hovoril  chvejúcim  sa 
hlasom,  »aby  ťa  prosil  za  odpustenie !« 

Anna  sa  zľľ.kla.  »Bože  môj,  čože  má  ujček?« 
zašeptala  nevdojak. 

»Som  žobrák !  »  prehovoril  siplo  a  klesol 
na  stoličku,  »a  čo  je  najhoršie,  vinník  pred 
tebou  !« 

Nastala  pustá  trápna  pausa.  Anna  hľadela 
veľkými  očami  na  Záhajského. 

»Tvojho  majetku,  Anna,  niet  viac !«  zavolalf 
Záhajský    divým  hlasom  a  pokryl  tvár  rukami. V: 
Ťažké    vzdychy    šumely  z   jeho    širokých    prsú.  ?.;. 
Anne    sa    počala    hlávka    krútiť,    nie    tak    had^^ 
smutným    významom    jeho  rečí,    ako    nad  deng;' 
zlomenou  bytnosťou,  ktorú  vídala  vždy  vcK^äŽnl;^'-^-" 
tichej  hrdosti. 

»Tu  máš  dáta,«  a  tým  vytiahol  písmaz  vačku, 
»ktorým  mňa  odovzdať  môžeš  súdu!  Ja  som 
premárnil  tvoj  rodičovský  majetok  do  posledného 
groša  .  .  .  svojho  nemám  —  každý  klinček  tohoto  i 
krakovianskeho  majetku  patrí  Abrahámovi  Dia- 
mantoví !  Rob,  čo  vieš!  Znáš  svoje  postavenie,  znáš 
všetko  !«  v  tom  sa  vyrútil  von.  Anna  šla  za  ním. 
Dlho  sa  shovárala  s  ním  v  jeho  izbe. 

Katastrofa  nemohla  vystať.  Abrahám  Dia- ;■' 
mant  žiadal  prísne  svoje  pôžičky,  ktoré  narástfy 
v  ohromné  summy.  Záhajského  plány  a  náďej.e 
rozbily  sa:  veľké  kúpy,  ktoré  on  sprostredkcyať 
chcel,  nestály  sa  skutočnosťou,  bursovné  špeku- 
lácie nedarily  sa,  a  peniaz,  ako  sa  gúľal  predtým 
k  nemu,  zrazu  počal  sa  od  neho  kotúľať.  Čím 
viac  upadal  do  peňažnej  nehody,  tým  viac  tratil 

pod  sebou  pôdu.  Darmo  hľadel  udržovať  vieru 
vo  svoje  nevyčerpateľné  prostriedky  tropením 
nesmyselného  prepychu:  pravda,  horká  pravda, 
drala  sa  vždy  viac  na  povrch.  V  nešťastnej 
chvíli  siahol  i  po  nnajetku  Anny  Bysterskej,  vždy 
v  nádeji,  že  sa  vymaní  z  rumov:  ale  rumy  sa 
sosypaly  na   jeho    hlavu.    Obrat   sa   stal    nahlo. 

°arák  a  Kaprossy  navštívili  Záhajského, 
a  nevedeli  sa  prenadiviť,  keď  sa  dozvedeli,  že 
Záhajský  neprijíma  hostí.  Barónka  Perlingová 
dala  zastaviť  kočiar  svoj  pred  letohradom  a  našla 
ho  pustý  a  vymretý.  Noci  boly  tiché,  dni  nudné. 

Branský  mal  dlhý  rozhovor  so  Záhajským; 
boh  zná,  aké  reči  boly  medzi  oboma  mužmi. 
Na  druhý  deň  odviezol  kočiar  Záhajského  Annu 
k  tetke  na  dedinu.  Služobníctvo  rozpustil 
Záhajský,  šalokátre  na  dome  kázal  spustiť  a  žil 
zatvorene;    vychádzal  iba  pod   večer  do   vinice. 

Anna  žila  u  svárlivej  tetky  život  biedny  a 
plný  nudy.  Na  dni,  prežité  v  Záhajského  leto- 
hrade,  rozpomínala  sa  ako  na  divný,  ťažký  sen.  Tu 
v  odlúčenosti  od  sveta  vzrástla  a  sosilnela  sa  jej 
láska  ku  Branskému,  až  sa  premenila  v  bôľnu 
náruživosť.  Branský  nepísal,  neprichádzal  — 
nedal  o  sebe  vedieť,  a  už  sa  blížila  jaseň. 

Všetky  nádeje  vyšumely  zo  srdca  biednej 
devy  a  ona  pohrúžila  sa  v  priepasť  svojho 
nešťastia.  Bez  majetku,  bez  blízkych,  bez  sú- 
citných ľudí  žila  jako  rastlina  nedvižný,  suchý 
život. 

A  predsa  bol  to  Branský,  ktorý  ju  presadil 
zas  nazpak  do  hluchého  života  dedinského.  Mal 
k  tomu  svoje  príčiny. 

Branský  hodil  sa  celou  svojou  energiou,  aby 
zachoval,  čo  sa  dalo  z  majetku  Anny.  Jeho 
námahy  boly  márne.  Čím  dial  skúmal  záležitosti 
Bysterskej  pozostalosti,  tým  viac  presvedčil  sa, 
že  je  vec  celkom  ztratená. 

Žulinský  mal  pravdu:  ani  on  nebol  stvorený 
za  reorganisátora  krajov  našich.  Jakokoľvek  sa 
nútil  k  práci,  všetko,  čo  vykonal,  nebolo  zdarné. 
Aktá  a  ich  prach  zarážal  mu  dych  —  nezdary  ho 
hlboko  zarmútily:  konečne  sa  rozhorčil,  zaďa- 
koval  za  úrad  a  išiel  do  cudzozemská  zotaviť 
sa  od  administratívnej  neresti.  Po  ňom  dostal 
sa  úrad  do  rúk  provisorných,  do  rúk  rodiny 
Masloňovskej.  Tak  smutno  skončila  sa  éra 
Žulinského,  na  ktorú  chudák  Branský  staval 
veFkolepé  plány  pre  svoj  ľud.  Branský  však 
neochabol.  Zase  sa  hodil  na  svoje  reformátorské 
pole  a  pracoval  plnou  parou.  Jeho  činnosť  roz- 
prestierala sa  až  na  Krakovany,  aby  aspoŕí  niečo 
zachránil  a  zachoval  pred  pekelnými  driapmi 
úžery  a  záhubným  neporiadkom.  Zle  to  išlo, 
ťažkosti  boly  neprekonateľné.  Branského  sily 
rástly  s  odporom.  Masloň  mu  vyhýbal:  mrzela 
ho  tá  pôžička,  ktorú  mu  Branský  mohol  hockedy 
vrátiť,  ato  nemálo  uľahčovalo  agitáciu  Branského. 

Anna  medzitým  nyla  v  boli  a  beznádejnosti. 
Posledná   schôdzka    s  Branským     vyzdvihla    ju 

do  šťastnej  sfäry,  aby  ju  nasledujúce  udalosti 
tým  hlbšie  nazpak  uvrhly. 

Jasefí  rozložila  svoj  sychravý  dvor  po  kraji. 
Žlté  listie  padalo  so  stromov  malej  záhradky, 
po  ktorej  sa  Anna  prechádzala  spešným  krokom, 
zahalená  v  teplý  ručník,  tak  že  len  vrchná 
čiastka  tvári  vykúkala  zo  šedých  záhybov. 
Chodila  pružno,  ako  by  chôdzou  premáhala  trudné 
myšlienky.  Oblok  na   nízkom  domku  sa  otvoril. 

»Poď  do  chyže,  Anna,  prestydneš  sa,«  volala 
oblokom  tetka,  v  ruke  držiac  modlitebnú  knižku. 
Anna  nepočula.  Tetka  zavrela  nevrlo  oblok. 
Vetor  podúval  od  severa  a  smutne  šumel  v  žltých 
listoch  živého  plota.  Od  silnice  bolo  počuť  dupot 
koňský.  V  dedine  je  všetko  nové  a  hodné  pozor- 
nosti. Anria  pribehla  k  plotu,  stála  na  palcoch 
a  hľadela  v  ústrety  koňmo  prichádzajúcemu 
mužovi.  Tu  zmeravela  od  ľaku  a  prekvapenia. 
Na  koni  sedel  Branský  ! 

Privítali  ho  ticho.  Tetka  sa  žalovala  na 
revma  a  drahotu,  Anna  bola  bledá  a  nemluvňa. 
Po  čaji  sa  tetka  utiahla  spať,  Branský  použil 
okamžik  samoty,  aby  vzal  Annu  za  ruku. 

»Viac  času  prebehlo  od  nášho  posledného 
rozhovoru,  ktorý  ma  neobral  o  nádej!  Mnoho 
sa  premenilo  odvtedy.  Donášam  vám  samé 
smutné  chýry!  Váš  ujec  padol,  hlboko  padol 
do  priepasti,  ponad  ktorou  stvoril  svoje  veterné 
zámky.  Vy  ste  šťastne  prebŕdli  čez  všetky 
nebezpečenstvá. « 

»S  tým  doložením,  že  z  bohatej  dedičky 
zostalo  chudobné  dievča,  ktoré  možno  čez 
mesiace  zabudnúť !«  doložila  Anna. 

»A  ktoré  je  tomu  človeku,  ktorý  si  ho  vážil 
za  bohatstva,  ešte  milšie,  ešte  drahšie  !« 

»Nehovorte  v  hádkach!  Verte  mi,  dosť  bolo 
toho  utrpenia!  Keby  ste  vedeli,  jako  sa  mňa 
bôľne  dotklo,  keď  som  vás  videla  jechať  silnicou 
k  nášmu  domku!  Čo  ste  prišli?  Možno,  že  by 
boly  už  dosť  skoro  zacelely  moje  rany  —  a  vy 
upomínate  ma  opäť  na  život,  na  časy,  ktoré  ma 
takou  biednou  urobily  !  Neviem,  či  je  to  šľachetné  ! 
Čo  môžte  očakávať  odo  mňa?« 

»Nádejem  sa,  že  ste  pocítili  aspoň  tieň  toho 
citu,  ktorý  mňa  k  vám  púta  a  pútať  bude  do 
hrobu !« 

Anna  sa  podivno  zasmiala  trpkým,  polo- 
núteným  smiechom.  V  Branskom  srdce  krvácalo 
nad  týmto  nevyskúmateľným  smiechom. 

»Len  rovní  ľudia  môžu  mať  rovné  city.  My, 
pane  Branský,  nie  sme  viac  rovní.  Ja  som  mala 
rodinu  vysoko  stojacu  v  spoločnosti  ľudskej  — 
a  ona  premenila  sa  na  bedára  prečinmi  obťa- 
ženého. Ja  som  mala  majetok  —  a  ten  sa 
rozplynul  v  nič  !  Nie  sme  viac  rovní ;  ale  táto 
minulosť  moja  posilňuje  ma,  abych  neprijímala 
veľkodušných  obetí  a  darov  !  Urážate  ma,  jestli 
ma    držíte  za    takú  chytrú    prijímať    almužny !« 

Branský  bol  celý  zarmútený.  Po  ceste  rojily 
sa  mu  veľkolepé  myšlienky,    s  akými  prekvapí 

a  podmaní  si  túto  tvrdú  hlávku.  Teraz  však 
vystaly  myšlienky,  a  on  sedel  v  hnevnom  rozo- 
chvení, nemohúc  nájsť  slov.  Anna  bola  krásna, 
ako  socha,  ale  i  taká  studená.  Teraz  nevolala: 
»Branský,  veď  vy  mŕía  milujete, »  ako  v  onej 
blaženej  chvíli,  a  predsa  mohla  byť  o  tom  pre- 
svedčená. »Táto  pýcha  vaša,«  počal  po  nejakej 
chvíli  Branský,  »nie  je  na  mieste,  jestli  som  dobre 
pochopil  vás  vtedy,  keď  sa  mi  z  úst  vymklo 
vyznanie  mojej  lásky!  Áno,  lásky,  slečna  Anna, 
hovorím  otvorene  a  priamo,  ako  muž  čestný  ! 
Jestli  som  sa  mýlil,  a  vaša  blažená  tvár,  váš 
plač,  váš  útek  malý  inší,  mne  nepriaznivý  smysel 
—  teda  odpusťte  —  jedno  pokynutie  vašej  milej 
bielej  ruky  postačí  osvobodiť  vás  od  mojej 
dotieravosti !  A  na  ten  prípad  i  vaša  studená 
pýcha  bude  mi  dôkazom  vášho  vysokého 
smýšľania !  Hovorme  otvorene!  I  nepravdivé 
pocity  —  sa  často  stanú  pravdivými,  keď 
ich  pestujeme  urputne!  Povedzte  čistú  pravdu, 
ja  ju  znesiem,  hoci  by  ona  podkopala  všetko 
šťastie  môjho  života !« 

»Co  môže  znamenať  slza?  Zmätok  zahan- 
benia alebo  bôľ!  Vyberajte  si!  Čo  môže  znamenať 
rýchly  útek?  Či  mu  treba  vysvetlenia ?« 

»Utekáme  radi  od  predmetu,  ktorý  nás  desí, 
alebo  ktorý  nám  je  odporný. « 

»Alebo  ľahostajný  !«  doložila  Anna  a  stisla 
zuby,  aby  zamedzila  prúd  sĺz,  ktorý  sa  mocne 
tiskal  do  jej  očú. 

Branský  vstal.  »Dobrú  noc  !«  povedal  tem- 
ným hlasom  a  podal  Anne  ruku.  Cítil,  že  je  tá 
ruka  ľadovito  studená.  Odobral  sa  do  svojej  izby. 
Tam  ho  však  všetko  tiesnilo,  zdalo  sa  mu,  že 
steny  rúťa  sa  na  jeho  hlavu.  Nemohol,  nechcel 
veriť  na  svoje  nešťastie.  V  dome  panovala 
hrobová  tichosť.  Dvere  jeho  chyže  išly  do 
záhrady.  Zhasil  sviečku  a  vybral  sa  do 
záhrady.  Studený  vetor  chladil  jeho  rozpálenú 
tvár.  Prejdúc  sa  pár  ráz  po  záhrade,  zbadal,  že 
sa  v  krajnom  obloku  svieti.  Tichým  krokom 
uberal  sa  k  svetlu.  Oblok  bol  zastretý  bielou 
rúškou,  ktorá  dopúšťala,  aby  rozoznal  silhuetu 
ženskej  v  chyži.  Dobre  poznal  postavu  Anny. 
Zrazu  sa  oblok  zatmel  —  dnu  zhasili  sviečku  — 
a  štrngot  otvárajúceho  sa  obloka  došiel  do  jeho 
ucha.  On  sa  uchýlil  k  stene,  po  ktorej  sa  tiahol 
vinič,  nedávno  obratý  o  svoje  sladké  ovocie. 
Oblok  sa  tíško  otvoril,  a  milá  hlávka  Anny 
s  rozpustenými  vrkočmi  vykukla.  Branský 
bol  tak  blízko,  že  počul  skoro  každé  dýchnutie, 
ale  ona  ho  nemohla  zbadať  pre  tmu.  Po  nebi 
plávaly  temné  oblaky  a  nedovoľovaly  hviezdam 
osvetľovať  zem. 

Ako  tŕpol  byť  tak  blízkym,  nepozorovaným 
svedkom  devinej  samoty  1  Dych  sa  v  ňom  tajil, 
údy  meravely.  Z  úst  dievčaťa  zašumel  šepot, 
neistý,  málo  srozumiteľný! 

»Nechcem  obetí  — •  ach,  ale  to  bolí!  Tma, 
tma,    tma!  A  žiť!    Začo  žiť!    Jeho  som   nevidela 

pre  — «  zadul  vetor  a  rozševelil  listie  viniča 
okolo  ušú  Branského.  »Keď  nemožno  jemu,  budem 
žiť  jeho  myšlienke!  Náuka  krásnych  slov  jeho 
duní  mi  dušou,  a  dunieť  bude  večne!  Dobru, 
kráse,  citom  za  náš  ľud  !  On  junák  smelý,  borca 
za  pravdu  —  ja  strhané  dieťa  svetských  rozkoší 
—  a  on  mne  nedovolil  hodiť  sa  vyvrheľovi  do 
ramien  —  tam  bolo  moje  miesto  !  Ale  tak  bôľno 
odsotiť  také  blízke  šťastie!  Šťastie!  Oj,  šťa- 
stie! Ešte  nenie:  neskoro!  Snáď,  snáď  udusím 
v  sebe  cit  pýchy,  ach,  aká  to  pýcha!  Pýchou 
to  nazval,  ale  to  nie  pýcha,  to  sám  osud,  sama 
Božia  vôľa  !  Prečo  nyjem  láskou  v  jeho  neprí- 
tomnosti, a  prečo  skamenie  mi  srdce  v  jeho  prí- 
tomnosti a  chabne  vtedy,  keď  by  chcelo  vyliať 
city  svoje  horúce  a  bôľne?  Ústa  nechcú,  ne- 
môžu hovoriť,  hlávka  sa  búri  a  spiera  vzdo- 
rovité! Poď,  anjel  môj!  Poď  do  môjho  náručia! 
Nik  ťa  nevychváti  z  týchto  verných  ramien! 
Bože,  Bože!« 

Ozval  sa  tichý  plač.  Na  žlté  listie  viniča 
padaly  hojné  slzy.  Branský  tuším  počul  ich 
áum.  Belušká  košieľka  devy  sa  slabunko  belela. 
Branský  podišiel  k  obloku,  chytil  rukama  hlávku 
devy  mocne,  a  horúci  bozk  pritlačil  na  jej  rozpá- 
lenú tvár!  Anna  sa  nezľakla  —  pohrúžená  vo 
svojom  nekonečnom  boli,  ztratila  sebaprítomnosť 
a  jasné  povedomie  toho,  čo  sa  dialo.  Až  keď 
opakoval  Branský  náruživé  svoje  celovanie, 
spamätala  sa  a  jasný,    zvonivý  výkrik  vyrazily 

jej  prse.    Branský  držal    mocne    hlávku    devy  a 
zavrel  jej  ústa  celovaním. 

»Ľ,alia  moja,  ľalia  bieloskvúca!«  Viac  ne- 
mohol preriecť !  Krásny  vrkoč  padal  mu  čez 
plece,  on  cítil  jeho  dotýkanie.  Anna  ovinula 
ramená  okolo  hlavy  milovaného  muža.  Jej  plač 
ustúpil  hlasitému  smiechu,  ale  slzy  predsa  len 
tiekly.  Branský,  zmorený  sladkosťou  lásky  a  nehy^ 
pustil  hlávku  dievčaťa.  Ona  zmizla  ako  blesk 
v  obloku,  ktorý  zazvonil.  Branského  ruka  našla 
už  len  studenú  tablu. 

XII. 

Ženská  lekcia. 

Zima  nastala  s  celou  svojou  prísnosťou. 
Branský  namáhal  sa  energicky,  aby  ratoval 
aspoň  zbytky  z  majetku  svojej  nevesty  —  ale 
márne.  V  utešenom  letohrade  nastala  pustota  — 
na  všetkých  nemovitostiach  Záhajského  ležala 
kostnatá  ruka  Diamantová,  ako  zima  na  kraji. 
Manželka  Záhajského  Eulalia  dozvedela  sa  o 
páde  svojho  manžela  a  prišla  do  Krakovian. 
Medzi  manželmi  odohral  sa  výstup  búrny.  Eulalia 
ukázala  veľkodušnosť  zriedkavú.  Záhajský,  za- 
hanbený a  zronený  v  hlbine  svedomia,  nechcel 
prijať  veľkodušné  nabídnutie.  Branského  pro- 
stredníctvo tiež  neviedlo  k  cieľu. 

»Vo  mne  žije  pýcha, «  hovoril  Branskému, 
keď  už  koč  Euialie   odhrmel   na   krakovianskej 


190 

ulici,  »pýciia  zatvrdilého  zločinca.  Celý  svoj  život 
■neznal  som  rodiny  a  rodinného  citu.  Sám  som 
sa  vyšvihnul  po  istú  výšku,  nikda  som  neprosil 
pomoci  od  nikoho,  ale  i  málo  udeľoval.  Teraz 
nemôžem  prijímať  milosti.  Nič  nemám,  nič  nie 
som,  prosím  vás,  nechajte  mi  aspoň  moju  bôľnu 
pýchu. «  Záhajský  pokryl  rukami  tvár  a  pred 
•dušou  jeho  blysla  postava  práve  na  večnosť 
zmiznutej  Eulalie.  Jak  rád  bol  by  sa  chytil  za 
povlek  jej  šiat,  akou  anjelskou  bytnosťou  svie- 
tila mu  v  bôľnu  dušu!  Ztrateno!  Všetko  ztra- 
teno!  —  Na  druhý  deň  po  odchode  Eulalie  zmizol 
Záhajský  z  Krakovian.  Nikomu  neriekol,  kam 
ide.  Po  okolí  kolovaly  najrozmanitejšie  zvesti. 
Jedni  tvrdili,  že  šiel  do  Ameriky,  druhí  že  spáchal 
samovraždu.  Nik  nevedel  niečo  istého. 

Takto  bez  dramatických  katastrôf  hynú  naše 
zemianske  rodiny  a  tratia  sa,  ako  potoky 
v  piesku  stepnom. 

S  vyhynutým  pňom  bujného  života  odpadly 
i  jedovaté  ratolesti.  Paráka  poranilo  v  krako- 
vianskej  krčme  pri  tartli,  Kaprossy  prišiel  o  úrad 
komisársky,  zbiednel,  ochabnul  a  odovzdal  sa 
nízkej  pijatyke.  Padal  vždy  hlbej  a  hlbej,  až 
konečne  zahynul.  Z  požunského  špitála  prišiel 
účet  na  Krakoviansku  obec,  účet  urobený  tam 
zomretým  Kaprossym.  Apollonia  Skalky  nepre- 
menila  síce  spôsob  života,  ale  pána;  pravda,  že  jej 
hlboký  vačok  pocítil  rozdiel  medzi  bývalým  a  po- 
tomným   jej   udržovateľom.     Masloň    nepostúpil 

v  hodnosti,  ale  stal  sa  manželom  Periingovej, 
spolu  však  i  jej  slúžebníkom  a  hračkou  jej  vrtochov. 
Predal  sa  starej  koketke,  ako  už  dávno  bol  pre- 
dal česť  a  seba  celého  márnosti. 

Branský  žil  svojej  práci  a  svojej  Anne. 
Žulín  zkvital  pod  jeho  vodcovstvom,  práve  tak 
ako  celé  panstvo  Žulinského.  Krakovanom  ne- 
bolo pomoci,  ony  klesly  na  najnižší  stupeň,  na 
aký  klesnúť  môže  obec  v  drapoch  úžerníckych. 
Abrahám  Diamant  zakupoval  všetko,  i  obecné 
hory,  ktoré  kynožil  bez  všetkej  prekážky. 

Prišlo  jaro  a  Branský  priviedol  na  Rakov- 
ské  majere  Annu,  ako  svoju  mladú  ženu. 
Všetka  zádumčivosť  zmizla  s  jej  krásneho  čela  — 
ona  prestala  cítiť  svoju  osamelosť,  svoju  sirobu, 
a  našla  v  Branskom  náhradu  za  všetko,  čo 
utratila.  Z  jazera  nakazeného  a  bahnitého 
vytrhol  Ľudovít  svoju  bielu  ľaliu  a  presadil  do 
zdravej  pôdy  slovenského  života  rodinného, 
v  ňomž  jedinom  ukrýva  sa  opravdové  šťastie, 
blaho  a  mier,  po  ktorom  darmo  sa  sháňajú 
ľudia  po  cestách  rozkoše. 

Sám  Branský  zmladol,  osvežel  a  jeho  činnosť 
neochabla,  ale  naproti  tomu  stála  sa  mužnejšou, 
blahodarnejšou.  Už  dávno  býval  na  letohrade 
Diamant,  vinohrad  kúpila  obec  Žulín,  záhrada 
spustla  a  premenila  sa  na  kapustnicu.  Branský 
a  jeho  žena  už  len  zďaleka  vídavali  skvostnú 
stavbu,  ktorej  steny  pomaly  obtiahla  špina. 
Zelené   šalokáíre  vybledly,    piesok  z  chodníkov 

pobral  svobodne  lejak,  zanechajúc  tam  blato.  Kde 
predtým  bol  čistý  dvor,  hyzdila  pohľad  hnojnica. 
Všetko  ukazovalo,  že  dom  prešiel  do  rúk  ži- 
dovských. 

»Naše  priateľstvo, «  hovoril  ticho  Branský 
svojej  žene,  pohodlne  sa  opierajúc  na  operadlo 
voza,  keď  sa  viezli  raz  v  lete  popri  letohrade, 
»bolo  také  prirodzené,  jednoduché  a  blízke,  a  čez 
aké  kľuky  museli  sme  sa  prebiť  k  cieľu !  Ktože 
bol  tomu  vina?  Iste  tvoja  tvrdá  hlávka,  Anna 
moja!« 

»Alebo  tvoje  dotieravé  učiteľstvo  !«  s  úsme- 
vom prehovorila  mladá  pani,  ktorej  tvár  svietila 
v  bleskoch  šťastia  a  spokojnosti.  »Vy  máte 
apoštolskú  prírodu,  všade  chcete  učiť,  naprávať, 
professorov  hrať.  To  je  veľmi  pekne  a  dobre 
pri  našom  ľude,  ale  nie  pri  mladých  dievčencoch, 
ktoré  chápu  lepšie  takt  valčíka,  ako  celé 
vaše  systémy.  Vy  sa  vo  svojej  oduševnelosti  za 
vyššie  ciele  celkom  odtŕhate  od  spoločenského 
života,  stávate  sa  tým  podivínmi,  bežíte  pred 
svetom,  a  predsa  zo  sveta  utiecť  nemôžete  do 
oblakov  svojich  snov.  V  tom  väzí  celé  tajomstvo! 
Tvorte  vy  i  v  spoločenskom  živote !« 

»Áno,  v  spoločnosti  Masloňov  a  Perlin- 
gových!« 

»1  tam  dá  sa  tvoriť.  Koľko  vnímavých  duší 
a  čistých  sŕdc  utratí  vec  naša  vašou  nevší- 
mavosťou denného  života!  Jak  blízko  bola  som 
prepadnúť    v    priepasť,    pri    všetkej,    ako    sám 

uznávaš,  schopnosti,  stať  sa  celkom  vernou 
dcérou  svojho  národa!  Avšak  k  nám  nesmiete 
prichádzať  zaobalení  v  oblakoch  svojej  filosofie. 
Žena  je  stvor  konkrétny,  ona  rada  poddáva  sa 
citu  bezprostrednému,  vrelému.  Pustovnícky 
život  a  askesa  nie  je  naším  prirodzeným  porom.« 

Branský  sa  usmial  a  ukázal  na  zožidovčený 
letohrad: 

»Tamto,  pravda,  nežila  moja  Anna  život 
pustovnícky,  ani  o  askese  nevedel  nič  dom  Záhaj- 
ského  !  A  predsa  bola  ona  nespokojná,  rozor- 
vaná a  biedna.  Nádych  ružový  počal  blednúť  na 
týchto  lícach,  a  veľa  ráz  rosily  slzy  tieto  jasné, 
teraz  usmievajúce  sa  oči.  Ako  sa  to  srovnávalo 
s  tvojou  teóriou  ?« 

»Vermi  dobre  srovnáva  sa  to !  Bola  som 
v  prúde,  ktorý  sa  protivil  mojej  prírode.  Darmo 
som  zalamovala  rukama  a  chytala  sa  pobrežných 
tráv;  trávy  sa  odtrhly  a  ja  som  bola  nesená 
ďalej.  Muž  ktorý  by  mi  bol  mohol  podať  silnú 
pomocnú  pravicu,  podával  mi  —  radu,  a  to 
britkým  slovom,  ostrou  kritikou  !  Tak  sa  nevytr- 
hujú  z  prúdov  zkazonosných  devy.« 

»Nuž  dobre, «  riekol  zadumeno  Branský 
a  stisol  vrelo  rúčku  svojej  ženy,  »prijmem 
tvoje  naučenie,  ale  len  tak,  keď  obapolné  naše 
idey  spojíme  v  jeden  celok  !  Ja  budem  i  na  ďalej 
kritisovať  a  »professora  hrať  ;«  a  ty  udreš  na 
strunu   spoločenskú    a   vovedieš    mŕía   z    mojej 

Vajanskí  :  Sobraué  Diela    V.  13 

»askesy«  ta  do  života,  v  ktorom  sa  tratia  ľudia 
naši  pre  svätú  vec.« 

»A  úspech  nás  neminie, «  preiiovorila  Anna; 
v  jej  krásnych  očiach  blysla  sa  slza.  Ešte  raz 
obzrela  sa  na  letohrad,  ktorý  sa  skrýval  za 
pahorok.  Sladký  cit  víťazne  prestatého  boja 
opanoval  jej  dušu.  Tam  v  tom  zapustenom  teraz 
letohrade  pochovaný  leží  jej  otcovský  majetok 
—  nezostalo  z  neho  nič,  iba  rozpomienka  na 
niekoľko  veselých  okamihov  a  v  tanci  prebde- 
1ých  nocí.  Ale  muž,  ktorý  premrhal  jej  všetko, 
stal  sa  nešťastníkom  a  biednym  snáď  bludárom. 
Myšlienka  táto  pálila  útroby  Anny  a  jedine  ona 
znepokojovala  jej  život,  ináč  tichý  a  jasný, 
ako  jarné  nebo.  Branský  tušil,  prečo  na  tvár 
ženy  padla  temná  chmára.  Samému  počalo  byť 
teskno,  a  zadumal  sa,  ledva  zbadal,  keď  ich 
vozík  predtiahol  pred  ich  pekný  byt.  Strhol  sa 
a  na  mocných  svojich  ramenách  sňal  žienku 
s  podušiek  voza  a  postavil  ju  na  stupne  scho- 
díkov, vedúcich  do  chodby.  Slnko  zapadalo  za 
vrchy  a  osvecovalo  malebné  rumy  zámku.  Letný 
vetor  vial  ponad  bujné  polia  a  rozhúpal  vysoké 
raže  vlnisto.  Okrem  vetra  panovalo  posvätné 
ticho  nad  krajinou.  Robotníci  idúci  z  lúk  po- 
zdravovali prívetivé  manželský  párik,  stojací 
pred  domom  a  nemohúci  sa  odtrhnúť  od  krá- 
sneho pohľadu.  Slnko  zašlo  a  stíny  topoľov, 
dlhé,  siahajúce  čez  celé  pole,  zmizly. 

»Vidíš,«    preriekol    Branský  k    svojej    žene, 

tiahnuc  ju  za  rúčku  do  príbytku,  »večer  upo- 
mína ma  na  môj  vek  a  lúčiaci  sa  blesk  na 
teba,  žienka  moja!  Lúč  skrášlil  môj  večerný 
život,  žiaľbohu,  že  len  večerný. « 

»Nech  len  trvá  ten  tvoj  večer  dlho,  dlho  — 
on  mi  je  slasťou,  svetom  a  perlou,  on  mi  je 
životom  a  krásou,  ktorá  ma  vytrhla  z  tamtoho 
pálčivého  poludnia«,  a  ukázala  smerom  k  leto- 
hradu. 

XII!. 
»Kto  nad  krivdou  biednych  slzu  vyroní.« 

Pod  večer  Branský  prechádzal  sa  so  svojou 
ženou  po  čistých  uliciach  Žulína.  Mal  veľkú 
radosť  na  svojom  diele.  Domky,  úhľadné  a  okrá- 
šlené  malými  kvetnými  záhradkami,  prívetivo 
hľadely  na  prechádzajúcich  sa  svojimi  oblô- 
čkami.  Na  priedomí  čupely  kŕdle  detí  s  bucla- 
tými  líčkami  a  počúvaly  rozprávky  starších  ško- 
lákov. Obneskorené  vozy,  solídne  na  železných 
osiach,  tiahly  dobre  vysypanou  cestou  a  íratily 
sa  vo  dvoroch.  Kosci  s  odopätými  a  ku  kosi- 
skám  priviazanými  kosami  uctive  pozdravovali 
manželský  párik.  Mladé  nevesty  vybehúvaiy 
z  domkov  a  veselou  prímluvou  obracaly  sa 
k  panej  Branskej.  Radosť  a  úctivosť  zrkadlila 
sa  im  v  očiach,  napolo  zakrytých  čipkami  čepcov. 

Branskí  ubierali  sa  k  domu  rychtára. 
Čierna  tabula  s  bielym  písmom  pýšila  sa  na 
rohu  domu.  Ledva  že  vkročili  čez  úzku  bránku 

do  dvora,  pribehla  pani  rychtárka  a  prekvapeno 
vítala  milých  hostí.  Táto  prekvapenosť  ne- 
bola celkom  prirodzená,  lebo  ctená  matrona  už 
od  dobrej  chvíle  hľadela  malým  okienkom  maštale 
v  ústrety  na  isto  očakávaným  hosťom.  Bola 
totiž  celá  zaľúbená  do  Anny,  ktorá  svojou  prí- 
vetivosťou a  pritom  povedomosťou  svojho  vy- 
výšeného postavenia  vládla  srdciami  dobrých 
dedinských  ľudí. 

Hostia  vstúpili  do  chyže.  Rychtárka  utrela 
zásterkou  lavicu,  hoci  len  tak  svietila  čistotou, 
a  ponúkla  hostí  sadnúť. 

»Môj  muž  je  ešte  na  lúkách, «  prehovorila 
pospešno  a  ztratila  sa  v  pitvore.  Onedlho  pri- 
behla, v  jednej  ruke  držiac  obrus  zo  žltkavého 
zle  vybieleného  plátna,  v  druhej  tanier  koláčov. 
Pokryla  stôl  a  položila  naň  koláče. 

Dvere  sa  otvorily  a  vstúpil  sluha  s  bičom 
v  rukách.  »Tajdi,  tajdi,«  volala  naňho  žienka, 
a  pratala  ho  do  pitvora.  Sluha  spravil  hlúpu 
tvár  a  ušiel  i  so  svojou  veliteľkou. 

»Jak  krásne  žije  náš  ľud,«  povzdychla  si 
Anna,  »keď  rozumie  si  sám  sebe!  Mne  táto 
žena  prichádza  ako  malá  kráľovná  v  svojej 
obmedzenej  ríši.  Zaiste  je  ona  viac  vo  svojom, 
ako  na  príklad  ja.  Ona  rozumie  dokonale 
všetkým  záujmom  svojho  domu,  svojho  muža. 
Ona  s  ním  myslí  a  cíti  na  jednom  stupni. 
Ja  však  a  mne  podobné  sme  akoby  nájomnice, 
ktorým    sa   dáva   určitý   plat   spravovať    domá- 

cnosť.  Starosti  našich  mužov  sú  nám  zemou 
neznámou,  a  keď  sa  do  nich  vhĺbiť  chceme, 
prekračujeme  hranicu  svoju.  Gombičku  prišiť 
na  košeľu  —  to  naša  úloha,  ďalšie  zostáva  nám 
tajnosťou. « 

»l\láš  pravdu, «  povedal  Branský,  »sedlia- 
čka  je  svojmu  mužovi  viac  vzhľadom  na  jeho 
zamestnanie.  U  nás  sú  úlohy  viac  podelené  a 
preto  sa  môžu  i  dokonalejšie  plniť.  A  to  je 
zaiste  vyšší  stupeň.  1  v  sedliactve  nájdeš 
rozdiely:  Čím  chatrnejší  a  nižší  je  sedliak,  tým 
menej  rozdielu  badať  medzi  prácou  ženy  a 
prácou  muža;  čím  ďalej  sa  vyvinuje,  tým 
zjavnejšie  a  prísnejšie  rozdelené  sú  hranice 
mužskej  a  ženskej  práce.  Žulinská  sedliacka 
nebude  o  tri  svety  kone  poháŕíať  alebo  orať. 
Znám  však  biedne  kraje  slovenské,  kde  žena 
práve  tak  orie,  ako  muž  konope  trepe !« 

Sotva  stačil  dokončiť  Branský  svoje  po- 
známky, keď  vstúpil  do  izby  rychtár  a  bez 
pozdravenia  a  obyčajných  ceremónií  počal  ho- 
voriť : 

»Pane  môj,  hrozné  chýry!  Práve  som  stretol 
krakovianskeho  posla  obecného.  V  Krakovanoch 
bola  vzbura!  Neviem  prečo,  ľud  sa  shŕkol,  počal 
biť  obloky  na  dome  Diamantovom,  vyvalil  bránu 
—  ale  ďalej  nevnikol.  Potom  sa  valila  sila  Fudu 
dolu  huštákom  a  vrhla  sa  na  hostinec  Izáka 
Silbersteina,  potrepala  v  hostinskej  chyži  ná- 
radie   a   dobila   sa   do   sklepu.    Sudy  sa   váľaly 

hore  schodmi.  V  trme-vrme  nenašH  točky,  a 
tak  sekerami  povybíjali  dná  na  sudoch.  To 
všetko  stalo  sa  včera.  Dnes  už  držia  nad  vin- 
níkmi vyšetrovanie!  Osemnásť  Krakovanov  sedí 
v  temnici,  a  chytih  práve  najnevinnejších.  Ho- 
voria, že  celá  vzbura  bola  umele  nasnovaná,  aby 
bola  príležitosť  ukázať  neviazaným  Krakovan- 
com  silu  zákona!  Nešťastné  Krakovany !« 

Branský  z  počiatku  ustrnul!  Potom  pozrel 
významne  na  svoju  ženu  a  preriekol: 

»Niekto  chce  mať  zásluhy,  lacné  zásluhy, 
a  k  tým  mu  má  dopomôcť  zbiedený,  svedený 
ľud!  Krakovanci  nie  sú  buriči,  oni  sú  bedári; 
čo  v  nich  búri,  je  pálenka !  Ostatne,  veď  sa 
pravda  vykľuje  na  svetlo. « 

Až  teraz  počal  rychtár  vítať  hostí.  Chýr 
o  krakovianskych  neriadoch  preletel  medzitým 
celou  dedinou,  a  občania  jeden  po  druhom 
prichádzali  do  rychtárov.  Branský  ich  tešil  a 
napomínal.  Lebo  i  v  Žulíne  bolo  dosť  nepo- 
kojných živlov,  ktoré  by  ľahko  bol  do  ohfía 
doniesol  krakoviansky  prípad.  Keď  sa  Branskovci 
odberali  zo  Žulína,  obstúpila  hodná  hŕba  ob- 
čanov ľahký  vozík.  Už  z  vozíka  podával  Bran- 
ský ruku  občanom  a  Anna  prívetivo  kynula 
obďaleč  stojacím  ženičkám. 

»Kto  to  môže  mútiť  v  Krakovanoch  ?«  pý- 
tala sa  Anna  svojho  muža,  keď  sa  viezli  poľnou 
cestou  k  majerom. 

»Jedon  červiak  z  tej  bariny,  kde  si  i  ty  za 
čas  stála,  biela  moja  ralia,«  odpovedal  hádankou 
Branský  a  hlboko  sa  zamyslel. 

Na  druhý  deň  bol  už  Branský  v  Krako- 
vanoch.  Už  po  ceste  videl  vybité  obloky  na 
Diamantovom  dome,  steny  zahádzané  blatom. 
Neďaleko  obecného  domu  stretol  sa  s  Haštalom, 
ktorý  pozorne  vykračoval  po  meste.  Branský 
zastavil  vozík. 

»Čože  sa  to  stalo,  pane  Haštal?«  spýtal 
sa  Branský. 

»Ja  neviem!  Hovoria,  že  panslávi  pobúrili 
ľud  proti  Židom  a  pánom.  Ostatne  s  Bohom,  spal 
bych,«  a  s  tým  kráčal  lenivým  krokom  ďalej. 

Na  obecnom  dome  stálo  vyšetrovanie  v  naj- 
krajšom kvete.  A  aké  vyšetrovanie!  Známe 
to  veľmi  dobre,  ako  vyšetrovávali  v  tých 
časiech. 

V  kúte  úradnej  chyže  stála  celá  sbierka 
silných  lieskovíc.  Masloň  a  komisár  sedeli  za 
stolom,  traja  hajdúsi  stáli  u  dverí.  Po  jednom 
z  uväznených  Krakovanov  vodili  do  chyže. 
Nastala  inkvisícia.  Osudná  lavica  hrala  prvú 
rolu.  Trasúca  sa  obeť  ľahla  na  lavicu  a  o  chvíľu 
bolo  počuť  pravidelný  švihot  lieskovíc  a  bo- 
lestné výkriky  mučeného.  Triesky  z  lieskovíc 
špatily  dlážku.  V  konvulsivnom  svíjaní  padla 
obeť  s  lavice ! 

»Hore  ho!«  zavolal  Masloň  a  hajdúsi  zase 
natiahli  bedára  na  lavicu;  zas  počal  sa  pravi- 
delný švihot  a  temný  rev  bitého. 

Práve  mal  ľahnúť  na  rozkaz  Masloňa  starec 
v  bieloskvúcich  šedinách,  keď  sa  otvorily  dvere 
a  vstúpil  —  Branský.  Hajdúsi  nevdojak  zastali 
v  katovaní. 

»PokračujteK<  zareval  komisár.  Masloň 
zbledol. 

»Tento  človek  mi  je  všade  kameňom  na 
ceste,«  zamumlal  pod  bajúz  a  zaťal  zuby. 

Branský  sa  začervenal,  ako  pivonka.  Svätý 
hnev  rozzúril  sa  v  jeho  prsiach,  oči  jeho  boly 
vypúlené  a  sršaly  bleskami.  Hajdúch  ho  chcel 
zastaviť.  Jedným  panovitým  pokynutím  pra- 
vice pribil  lapaja  k  pôde.  Pred  domom  zahrmel 
koč,  a  z  neho  vyskočil  pružným  skokom  gróf 
Žulinský.  Branský  sa  ani  nepodíval  na  Masloňa, 
ale  pristúpil  k  otvorenému  obloku.  Žulinský 
mu  podal  čez  cifrované  mreže  ruku.  Branský 
mu  tichým  hlasom  povedal  pár  slov,  cítil  ako 
sa  mu  hlas  trasie.  Potom  predstúpil  pred  slúž- 
novský  tribunál.  Postava  jeho  bola  vypätá, 
hruď  sa  mu  dmula,  ruka  kŕčovite  hladila  bradu. 

»Som  vaším  dlžníkom,  pane  Masloň, «  za- 
hrmel hlasom  jarého  tura,  »a  prichádzam  za- 
platiť svoju  dlžobu. « 

Masloň  bledol  a  bledol!  Branský  za  chvíľu 
rozmýšľal,  či  by  nemal  sa  vrhnúť  na  tohoto  člo- 
veka, dosť  tvrdého  hľadeť  na  múky  svojich  bez- 
vládnych obetí,  ale  blednúceho  pred  jednodu- 
chým mužom.  Ale  sa  premohol  a  hľadel  prísno 
do  bledej  tvári  slúžneho. 

»Som  v  úradnej  povinnosti  —  vyprosím  si 
—  pane  komisár,  —  Janči !«  drkotal  Masloň 
a  stal  so  svojho  súdneho  stolca. 

Žulinský  vstúpil  do  chyže  a  nemohol  sa 
zdržať  smiechu  nad  scénou,  ktorá  sa  mu  ne- 
čakane objavila. 

»Tuším,  Branský  vypláca  pána  Masloňa 
jeho  vlastnou  zbraňou !«  pohodil  a  obrátil  sa 
k  slúžnemu.  »Nedávno  som  bol  v  Španielsku, 
ale  takého  niečo  som  predsa  ani  tam  nevidel  i 
A  tam  majú  španielsku  trstinu  1» 

Branského  zamrzelo,  že  jeho  pán  berie  vec 
z  komickej  stránky.  To  pozoroval  gróf  a  vyhnal 
von  pokynutím  jazdeckej  paličky  hajdúchov  i 
chudáka  starca, 

»Pán  komisár  bude  taký  láskavý  zanechať 
nás  na  chvírku,«  riekol  ku  komisárovi  s  po- 
klonou. 

Keď  boli  traja  mužovia  sami,  pristúpil 
Žulinský  k  Masloňovi  a  prosil  ho  o  vybavenie 
závislého  súboja. 

Masloň  bol  zničený,  »ale  bez  pomoci  a 
dámskeho  štítu, «  doložil  Žulinský  a  usmial  sa 
zlostne. 

»Možno  snáď  i  pokonanie  navrhnúť ?«  opý- 
tal sa  Branský.  Masloň  ožil.  »Prosím,  ráčte 
urobiť  svoje  návrhy. « 

»Najprv  dovoľte  mi  malú  otázku, «  riekol 
ticho  Branský,  »ktože  podpálil  ožranov  ku 
vzbure?  Iste  panslávi  ?« 

»Tak  hovorili, «  povedal  Masloň,  a  život 
počal  vchodiť  do  jeho  líc,  »avšak  neviem,  — 
inkvisícia  —  veď  sa  ukáže. « 

»Viem  už,  viem !  Celá  haramia  je  dielo 
vaše,  pane  môj !  Robíte  si  zásluhy, «  a  v  tom 
vzal  so  stolíka  písmo.  Bola  to  zpráva  na  stolicu 
o  ťažkom  síce,  ale  dokonalom  premožení  pan- 
slávmi nastrojenej  vzbury. 

»Vyrovnanie  našej  veci  závisí  od  vás,«  po- 
kračoval Branský,  »prosím,  ráčte  napísať  zprávu 
na  stolicu,  ktorá  aspoň  priblížené  hovorí  pravdu. 
Samého  seba  nemusíte  udávať,  mne  nejde  o  zni- 
vočenie  vás.  Prosím  len  o  čistú,  úradnú  pravdu. « 
Masloň  pochopil  všetko.  O  chvíľu  bola  zpráva 
napísaná!  »A  teraz  sa  postaráme  o  svedomitú 
expedíciu, «  doložil  Žulinský  a  vzal  zapečatený 
už  list  z  rúk  slúžneho. 

Masloň  skoro  plakal  od  zlosti,  keď  sa  dvaja 
poctiví  mužovia  s  poklonou  vzdialili  z  izby. 
Odvolať  nemohol  svoju  zprávu,  jedna  zásluha 
bola  tam. 

»Niet  pomoci  na  riadnej  ceste, «  zvolal 
Branský,  keď  odchádzal  z  obecného  domu.  »Ako 
sa  vymaní  nešťastný  ľud  zpod  hrozného  jarma  1 
Niet  sily,  niet  povedomia,  niet  pomocnej  pra- 
vice. Iba  puhá  náhoda  pomohla  mi  pri  tomto 
páde,  ale  koľko  pádov  otročenia  nenachádza 
lekára. « 

Smutný  a  roztržitý  navrátil  sa  do  svojej 
domácnosti. 

»Nuž  čože  je  s  Krakovanci?«  pýtala  sa  zve- 
davá Anna  a  objala  svojho  muža  ešte  v  dverách. 

»Krakovanci  sú  už  na  svobode  —  a  ja  som 
utratil  právo  na  dobročinnú  guľku !« 

Anna  nerozumela  cele  reči  svojho  manžela, 
ale  pocítila  vo  svojej  jasnej  duši  celú  ťarchu 
boja,  ktorý  podstupovať  musel  denne  jej  muž. 
Ale  keď  už  vrásky  po  ustarostnenom  čele  Bran- 
ského  dostávaly  výraz  žravého  bofu,  vtedy  po- 
hladila mu  mäkkou  rukou  tvár  a  úsmev  jej 
dobrosrdečný  zahnal  starosti  a  bôle  z  duše 
mužovej. 

»Tys'  môj  anjel  utešiter,«  poznamenal  na 
celovanie  Anny,  »ty  hasíš  horúčosti  mojich 
slychov,  rozbúrených  krvou  nepokojnou  !« 

»Z  ľalie  anjel !  aký  to  skok,«  žartovala 
dobrá  žena. 

»Z  ľalie  nevoňavej  voňavá  sladká  ruža!« 
odvetil  Branský  a  vrúcne  stisol  obe  rúčky  ženy. 
Ona  odpovedala  iba  dlhým  pohľadom,  v  kto- 
rom sa  zrkadlila  vďačnosť  a  oddanosť  ženy 
milujúcej. 


Noc  na  skalách, 

črta. 

(1883.) 


Domrzeli  ma  ľudia  i  klopoty  každodenného 
života.  Ku  väčšej  ceste  nebolo  prostriedkov,  a 
predsa  žiadalo  sa  mi  vrhnúť  sa  do  niečoho 
neobyčajného,  dobrodružného,  aby  striasla  sa 
snivá  hruď  a  rozplamenil  vo  mne  vnútorný  oheň, 
už  už  zhasínajúci  pod  popolom  mrzutej  melan- 
chólie. Leto  stálo  v  svojom  zenite.  Býval  som 
v  hôrnom  kraji.  V  horách  bývame,  a  predsa  tak 
málo  poznáme  intímny  tlkot  tepny  horskej, 
márňac  život  v  úzkych  svojich  dolinách.  Slnko 
už  vysoko  stojí,  keď  zanechávame  obydlie, 
vrhajúc  sa  do  úradných  chýž.  Poľovníci  a  eko- 
nomi  brodia  síce  horskou  prírodou,  no  ona  im 
je  predmetom  starosti,  dielňou,  v  ktorej  robotujú, 
tak  že  nestihnú  prezreť  si  jej  sviatočné  rúcho 
a  vhĺbiť  sa  bezstarostne  do  jej  krás! 

Nuž  teda  do  prírody,  na  celú  noc!  Večerom 
zanechal  som  chyžu,  knihy,  papiere  i  nedokončené 
práce,  a  octnul  sa  v  hore.  Vystupujúc  hore 
príkrym  vrchom,  pocítil  som  dušou  van  svobody. 
Jakási  kráľovská  pýcha  zavládla  silno  zvlnenou 

hrudou.  Ratolesti  bukov  vítaly  ma  ako  svojho 
suveréna,  blesky  zapadajúceho  už  slnka  chytaly 
sa  oblakov  ružovými  ramenami,  akoby  sa  im 
nechcelo    preč. 

U  mojich  nôh  octlo  sa  veFké  mravenisko. 
Pilné  bataillony  dokonávaly  svoju  dennú  prácu, 
väčšina  mravčieho  národa  skrytá  bola  už 
v  hlbinách  kopŕía.  Tu  mravec  vliekol  tri  razy 
toľkú  muchu  ako  bol  sám,  druhý  pasoval  sa 
s  borovou  ihlicou,  tretí  pratal  do  dierky  kop- 
fíovej  mravenčie  vajíčko.  Usilovnosť  drobných 
tvorov  je  príkladná:  len  že  my  ľudia  málo  nasle- 
dujeme ich  príkladu.  Po  diele  zmizol  celý  národ: 
takých,  čo  by  sa  boli  opozdili  niekde  v  krčmičke 
u  zlatej  konvalinky,  alebo  pri  tanečnej  zábave 
v  kalichu  tulipánovom,  alebo  pri  zaľúbenom 
rozhovore  so  zlatou  svätojánskou  muškou  — 
takých  nebolo.  Všetci  boli  triezvi,  poriadni  a 
pilní,  a  preto  sotva  ktorý  trpel  mrzutou  melan- 
chóliou. A  to  je  iba  hmyz!  Hmyz,  ktorý  rozdlávi 
noha,  vetierok  hodí  do  bystriny,  ktorého  potreby 
sú  také  nepatrné,  dôchodky  malé,  ba  ktorý  nemá 
ani  len  nádeje  na  pensiu,  whist  lebo  lacnú  slávu. 
A  predsa  lomozí  sa  a  strháňa  pre  všeobecný 
kopeŕí,  pre  celok,  pre  svoj  podzemný,  temný 
štátik,  pre  rodné,  dusné  katakomby. 

Škoda  púšťať  sa  do  reflexií;  tiahly  by  človeka 
nazad,  ta  do  doliny,  nad  ktorou  hmla  rozostrela 
svoj  šedastý  závoj !  Chcem  dnes  požiť  všetky 
sladkosti,  preskúmať  všetky  tajiny  tieňov.  Stíny 

večerné  tiahnú  horou.  V  posvätnom  tichu  stoja 
vysoké  štíhle  buky.  Milujem  buky  —  ony  mi 
vábia  oko  i  dušu  do  vyše,  do  vyše  tam  k  ze- 
leným korunám,  ktoré  mi  znázorňujú  svody 
velikého  chrámu.  Peň  buka  je  bielo-šedý,  veselý. 
Rovná  sa  veľmi  dorickému  stĺpu,  tuším  i  kanellury 
pribásnilo  naň  večerné  šero,  a  v  architrav  mení 
sa  mi  hustá  koruna.  Skoro  by  som  myslel,  že 
nepoznaný  veliký  um.elec-staviteľ,  ktorý  v  jaenej 
duši  svojej  stvoril  solídnu  nádheru  dorického 
stĺpu,  zahľadel  sa  večerom  v  bukovú  horu.  Pôda 
v  nej  je  čistá,  hladká  ako  mramorová  dlažba 
Parthenonu.  Len  tu  i  tam  vidno  kapradie  s  veľ- 
kými listami.  Klenba  hory  je  jednotná,  málo 
kde  nazerá  čez  ňu  kus  neba.  Šum  korún, 
vzdialený  hodnou  výškou,  rozihráva  moju  fan- 
tásiu.  Harmónia  ďalekého  spevu  prúdi  sa  mi 
dušou,  tajná  hĺbka  polotmy  mámi  hlavu  —  mi- 
lujem bukovú  horu!  Aká  to  sila  zkrsla  razom 
vo  mne?  Mocným  hlasom  zavolal  som:  ja  ťa 
milujem,  hora  moja,  ty  túžba  mojich  detinských 
snov!  Duto  znel  môj  hlas,  ako  v  klenbe. 

Prejdúc  čez  bukovú  horu,  vhĺbil  som  sa 
do  lona  svrčín  a  jedlín.  Tu  už  počalo  sa  ich 
panstvo,  len  miestami  zjavil  sa  dub,  ako  by  bol 
zablúdil  do  cudzieho  revíru.  Nádhera  jedle  je 
hlboko  vrytá  do  duše  každého  horského  Slováka. 
Spevy  nášho  ľudu  pestujú  popri  lipe  i  jedľu. 
Veľké  opachy  našich  Tatier  chovajú  na  skalnej 
hrudi    svojej    jedľu   a  svrčinu.    Jedľa    je    pravý 

Vajanský:  Sobrané  Diela  V.  14 

obraz  spokojného  Slováka.  Strojná,  mäkká  a 
chová  v  sebe  šťavu,  hoci  jej  korene  vovŕtaly 
sa  do  skalnej  pôdy.  V  jednom  nás  predčí  — 
je  totiž  smelá.  Hľa,  tam  skalný  sokorec,  hľa, 
tam  srázna  stena,  vypínajúca  sa  nad  priepasťou, 
z  ktorej  počuť  hukot  bystriny!  Na  sráznej  stene 
je  iba  maličký  schodík  —  a  ajhľa,  smelá  jedlica 
vyskočila  naň,  a  vpustiac  korene  svoje  skromné 
do  rozpuklín,  chudobne  prsťou  naplnených,  hľadí 
smelo  raz  k  nebu,  do  äterickej,  nekonečnej  výšavy, 
raz  dole  do  hlbokej  tvrdej  priepasti!  Nad  jej  hlavou 
nesmiernosť,  pod  ňou  tmy  a  hrozivý  hukot 
rozkatených  vín!  Ako  môžeš  len  vyžiť  tam, 
jedlica  smelá,  o  samote  na  nemilosrdnej  skale? 
Nebojíš  sa  vetrov  a  prívalov?  Nepriletí  na 
ohnivom  koni  búra,  neskrižuje  sa  nad  tebou 
kľukato  blesk?  iste,  iste!  Ty  však  stojíš  skromno, 
ticho,  ani  v  šume  tvojom  nečuť  stonov  žalobných. 
Nuž  dobre,  jedľa,  idem  ťa  nasledovať.  Premôžem 
svoju  prírodu  slovenskú,  a  smelosťou  zajasá 
vo  mne  srdce.  Leziem  hore  skalinami ;  bujný 
mach  chráni  nohu  pred  skĺznutím,  a  keď  i 
klesnem  na  koleno,  on  obvil  ostré  hrany  skál, 
aby  mu  neublíži'ly.  Už  som  na  vysokej  skale, 
a  hľadím,  ako  sestrica  moja  jedľa,  do  priepasti. 
Dávno  tomu,  čo  slnko  zašlo.  Šedosť  večerná 
mení  sa  vo  tmu  nočnú.  Nastalo  ticho,  iba 
nepokojná  divá  bystrina  jačí.  Ona  nezná  mieru, 
hádže  sa  po  skalách,  strieka  strieborné  peny 
na    breh  a  spev   jej    netíchne    ani    na    chvíľku. 

Zpoza  hôr  vykuknul  úzky  srp  mesiaca. 
Hviezdy  hustnú.  Zadumený,  rozihraný  dojmami, 
sadnem  na  skalinu,  pod  starú,  v  zraste  pomýlenú 
svrčinu.  Je  mi  tak  voľno,  len  rozšíriť  krýdla  a 
leteť.  Znenáhla  zaspávanie  prírody  ukolísalo  i 
ducha  môjho  v  mier.  Nuž,  ale  či  príroda  naozaj 
zaspáva  ?  Nie  celkom,  kľukato-letný  netopier  šibol 
mi  ponad  hlavu,  v  machu  blyskocú  modrastými 
lampkami  svätojánske  mušky.  Trepot  krýdel 
čujem,  ťažký,  hviždiaci:  to  veľká  sova  zanechala 
skalný  útulok:  vo  tme  pozdala  sa  mi  byť  obrov- 
ským kofta-vtákom.  Celkom  nezadrieme  príroda. 
Večný  pohyb  veje  z  nej,  no  možno,  že  sú  to  iba 
jej  sny.  Nie,  i  to  je  život,  tajný,  bájny  život 
noci. 

Poesia  šerej  noci  slietla  mi  do  srdca,  ktoré 
bije  živo,  bázlive,  nervósne  v  bezprostrednom, 
osamelom  slúčení  s  prírodou.  Nad  horou  vidím 
okom  duše  svojej  gigantické  postavy;  ony  vzná- 
šajú sa  raz  do  vyše  k  nebu,  obliatemu  slabým 
mliečnym  svitom  úzkej  luny,  raz  spúšťajú  sa 
do  zatemnelej  doliny  a  miznú  tam  medzi  kon- 
čiarmi svrčinových  pyramíd.  To  sú  snáď  pary 
a  hmly,  hrajúce  v  neistom  svetle  mesačnom. 
Hukot  bystriny  prestal  byť  monotónnym,  mení 
sa,  tíchne  raz,  raz  sa  zosilňuje.  Hymna  za  hymnou 
vznáša  sa  z  hlbiny,  leje  sa  plným  prúdom  horou 
i  skalou.  Až  ko  mne  siaha  záplava  tónov  a 
šumu.  Hmlisté  postavy  letia  blíž  a  blíž,  huk 
tratí   svoju    hymnickú   velebu    a   znie    kolísavo, 

uspávajúce.  Tuhý  zápach  horských  kvetov  a 
tráv  omamuje  moje  smysly.  Hmhstá,  tienistá 
postava  tratí  kontúry,  redne,  týka  sa  môjho  čela 
—  mizne  hora  —  mizne  priepasť  —  mizne  skala! 
Tíchnu  spevy  —  už  zatíchly.  —  Všetko,  všetko 
zmizlo,  čo  zachytiť  môžu  smysly,  iba  v  duši 
svieti  slabý  odblesk  videného  a  šumí  slabnúce 
echo  počutého ;  no  po  chvíli  i  reflex  i  echo 
tratí  sa  a  tuhý  sen  hodí  ma  do  úplného  za- 
budnutia.   

Chladný  vetrík  švihol  krýdelkom  svojím 
moju  tvár,  zahnal  sen.  Vzhliadnem.  Nebo  na 
východnej  strane  má  už  šerú  farbu.  Nad  hlavou 
ozýva  sa  slabý  piskot  ranostajného  vtáčka  letá- 
čka  —  najprv  nesmelo,  ako  by  sa  bál  prvý  pre- 
citnúť • —  potom  smelšie,  živšie.  Chvíľka,  a  ne- 
chybia všestranné  odpovede  na  spevný  dotaz. 
Snom  občerstvenou  dušou  vítal  som  predsvit 
rána.  Poesia  tmy,  hoci  i  velebná,  ustupovala  zo 
srdca  môjho,  a  túžba  po  svetle  hlásila  sa  v  fíom. 
No  a  svetlo  rástlo  pomaly,  postupne,  istým  ne- 
zhasitefným,  neodolateľným  vzrastom.  Kontúry 
jedlín,  hmlisté  a  splývajúce  s  úzadím,  ukazovaly 
sa  vždy  jasnejšie  — •  hviezdy  bledly  a  hasly, 
iba  veľké  kralice  nočného  neba  blyskocú  ešte 
bledým,  akoby  nezdravistým  svitom.  Razom 
akoby  nečakaným,  bojovným  návalom  priletely 
jasotné  lúče  slnka,  rozvírily  sa  nebom  sťa  orli, 
pozhášaly  lampady  nočné!  Celý  okršlek  zara- 
doval sa    víťaznému    slnku,    ktoré  ovinuté  pur- 

purom  kráľovským  rannej  zory,  trblietom  a 
jasotom  oznamovalo  svoj  príchod,  slávny  trium- 
fálny !  Ako  smutné  myšlienky  a  obavy,  zahnané 
radostnou  zprávou,  tak  mizly  biele  hmly  z  hlbo- 
kého útesu  podo  mnou  a  otváraly  výhľad  do 
oživeného  kraja.  Vyskočilo  slnko  zpoza  diaľnych 
hôr,  a  zprvu  rýchlym  behom  zdvíhalo  sa  ponad 
ne.  Žiarivá,  paprskujúca  jasnota  liala  sa  do 
dolín  a  ligotala  sa  v  bukových  korunách.  Ruch 
a  život  zašumel  prírodou.  Veselo  vznášala  sa 
jedlica  zo  skalného  schodíka  nad  priepasťou, 
otriasajúc  s  ihlíc  rosu.  Posilnený  večno  sviežim 
vanutím  horským,  spustil  som  sa  so  skaliny. 
Kdeže  zostala  prázdnota  a  mrzutá  melanchólia 
duševná?  Snáď  tam  na  machu,  v  skalách,  alebo 
ju  odniesla  sova  na  svojich  šedých  krýdlach  ? 
Dosť  bolo  noci  !  Svitaj,  svitaj  1 

Hlásnik. 

črta. 

(1883.) 


Ďuro  Hazucha  dokopal  hrob  a  vyliezol 
z  neho  malým  úzkym  rebríčkom  na  mrazivý 
vozduch.  Dnu  v  hrobe  bolo  mu  teplo:  zem  a 
práca  zahrieva.  Mohyly  cintorína  pokryté  boly 
snehom,  iba  zem  zo  sviežo  vybudovaného 
večného  domu,  rýFom  hrobárovým  vyhodená, 
černela  sa  ako  malý  ostrov  na  zvlnenom  bielom 
mori.  Zavial  vietor  a  osušil  krupaje  potu  s  Čela 
staríkovho.  Slnko  osvietilo  svojím  posledným 
bleskom  vráskavú  tvár  jeho,  polo  dobrosrdečnú, 
polo  zlobnú,  rovnajúcu  sa  zimnému  mrkaniu: 
svetlo  na  nej  boj  s  pošmúrnosťou.  U  nás 
vidno  často  také  tváre;  boj  o  kus  biedneho 
žitia,  hrýzavá  starosť  a  ťažká  práca  obtiahnu 
obličaj  nádychom  zlobnej  melanchólie,  no  nemôžu 
sotreť  pôvodnú  slaviansku  dobrotu  a  mäkkosť. 
Vídať  Fudí,  ktorých  tvár  zdá  sa  urputno-zlostnou, 
keď  sklopia  oči;  akonáhle  však  pozrú  na  človeka, 
blesk  dobrých  zrakov  premení  zlostný  výraz 
tvári  v  tichú,  smutnú  krotkosť. 

Ťažkým  krokom  starík  ubieral  sa  domov 
oddýchnuť   si  z  práce,  veď  ho  i  tak  druhá  oča- 

kávala.  Bol  on  totiž  hrobárom  a  spolu  i  hlásnikom 
v  neveľkej  dedine,  ležiacej  v  nehlbokom  údolí. 
Okolo  dediny  rozprestieralo  sa  vlnito  vrškovaté, 
výmoľmi  rozorané  pole.  Ďaleko,  na  samom 
obzore  tiahlo  sa  pohorie,  ktorého  kužeľovité 
vrchy  haliť  sa  počaly  do  večernej  hmly.  Pod 
ťažkou  čižmou  mužovou  boril  sa  sneh  —  malé 
dva  zvony  vežové  akoby  o  závod  hlaholily: 
väčší  v  tichšom  tempe  nižším  tónom,  menší  druh 
jeho  rýchle,  prenikavo  tenkým,  zavýjajúcim 
hlasom. 

Doma  Hazucha  našiel  ako  obyčajne  pustú 
izbu  so  stuchlým  zápachom.  Stoly  a  lavice 
pokrýval  prach,  na  kozube  stál  začadený  hrnec. 
Hazucha  nasbieral  v  kuchyni  rážďa,  hodil  do 
pece  a  zapálil  ho  slameným  vechťom.  Oheň 
sprašťal.  Starec  vošiel  do  chyže  a  objal  ramenami 
pec.  Vskutku,  počala  sa  zahrievať,  čez  škuliny 
zle  zamazané  prebleskoval  svit  plameňa.  Teplota 
spríjemnila  pobyt  v  chate.  Hazucha  zastenal, 
vytiahol  zo  stolového  priečinku  kus  chleba, 
ukrajoval  si  ho  krivákom  a  kládol  do  úst  tenké 
smidky.  Zase  postenal,  natiahol  sa  a  počal 
spievať  pobožnú  večernú  pieseň  :  »Aj  nyní  se 
den  nachýlil. «  Drsnaté,  hlboké  zvuky  vinuly  sa 
z  jeho  pŕs;  prechody  medzi  veršami  zaťahoval, 
povyšujúc  hlas. 

Deviata  hodina  blížila  sa.  Ďuro  Hazucha 
obliekol  dlhý  kožuch  s  červenými  tulipánmi, 
stiahol  na  uši  baranicu,  zpod  ktorej  trčaly  dlhé 

šedivé  vlasy.  So  steny  vzal  halapartňu  hlásnickú^ 
majúcu  podobu  kríža,  potom  z  čerešňovej  kôry 
zhotovenú  dlhú  trúbu,  zašeptal  krátku  modlitbu 
a  vyšiel  do  zimnej  noci.  V  kalendári  stál  mesiac^ 
no  nie  na  nebi,  aspoň  nie  viditeľný,  alebo  ho 
zakrývaly  husté  temné  oblaky.  Vážnym  krokom 
hlásnik  kýval  sa  ulicou,  s  boka  na  bok  potria- 
sajúc hlavou;  sneh  vŕzgal  pod  jeho  hrubou  po- 
došvou.  S  oboch  strán  stály  nízke  domky,  kryté 
slamou  a  snehom.  Každý  z  nich  mal  pošmúrno 
zakabonené  prúčelie,  ale  jasné  dve  oči.  Tak 
možno  nazvať  párne  drobné  okienka,  ktoré 
zdnuka  zjasnené  boly  kozubovými  ohňami. 
Časom  chalúpka  prižmúrila  jedno  oko:  vtedy 
iste  obyvateľ  chaty  chrbtom  svojím  zatmil 
plameň  kozuba,  stojac  medzi  oblokom  a  kozubom. 
Niektoré  oblôčky  svietily  slabo  a  smutno,  ako 
oči  umierajúceho  ;  tam  horela  iba  semencovým 
olejom  sýtená  lampa.  Niektoré  šerely  sa  len  : 
tam  horel  kahanček.  Niektoré  zas  černely  sa, 
pusté  diery  v  bielom  múre  :  tam  nebolo  vôbec 
svetla,  ani  len  svetla  ľudských  očú,  zavrených 
snom.  — 

Hazucha  si  odkašľal,  a  spieval  svoj  tiahly, 
dumný,  monotónny,  no  dojímavý  spev.  Kto  by 
ho  nepoznal  z  nás?  Kto  z  dedinárov  nepočul 
ho  v  tichej  príšernej  noci?  »Chváľ  každý  duch 
Hospodina!«  Aké  zastaralé  city  budia  v  nás  hlás- 
nikove  slová;  bázeň  detinského  srdca  striasa 
nám    útrobou.    Spomienky   zkrsajú    v  nás   plné 

tajnosti,  tichej  dedinskej  nehy  a  fantastického 
šťastia.  Okolo  nás  tma  a  tichosť!  Klepú  staré 
hodiny.  Počuť  dych  spáčov.  Tana  vonku  ozýva 
sa  tiahle:  »Chvár  každý  duch  Hospodina. « 
Všetko  spí,  iba  nočný  spevec  búri  zbožným 
hlasom  nočné  ticho. 

Po  speve  hlásnik  zatrúbil  deväť  ráz,  osem 
ráz  kratšími  odstavcami,  deviaty  tón  naddĺžil. 
Hlas  trúby  znel  duto,  melancholicky  a  zároveií 
strašlivo.  Starý  náš  sluha  sveril  mi  ako  chlap- 
covi svoju  tajnosť,  ktorú  teraz  smiem  rozpo- 
vedať, keď  on  už  leží  na  cintore  v  zabudnutom 
hrobe.  Diabol  mu  vraj  pošepol  v  mladých  ro- 
koch, že  by  dobre  bolo  zaniesť  Icíkovi  na  pá- 
lenku zbožie,  ktoré  ležalo  vyviate,  neodmerané 
\  susedovej  stodole.  Sám  Icík  mu  povedal,  že 
to  ide  ľahko,  a  že  jeho  pálenka  je  dobrá,  ako 
med.  Nocou,  tma  bola  ako  v  rohu,  vošiel  do 
milej  stodoly.  Rukami  našmátral  strojný  kužeľ 
ťažkozrnnej  raži.  Len  tak  páchlo  z  nej.  Už  na- 
čieral, už  sypal  korisť  do  mecha,  keď  zrazu 
počuje  dutý,  úžasný  zvuk  hlásnikovej  trúby. 
Počaly  sa  mu  ruky  triasť.  Pri  poslednom  nad- 
dĺženom  tóne  mech  mu  vypadol  z  ruky.  Z  kúta 
temnej  stodoly  hľadely  naň  obrovské  okále  tmy, 
strecha  sprašťala.  Vysypal  nazad  zbožie,  ušiel 
—  a  nikdy  viac  nekradol. 

A  naozaj,  hlas  hlásnikovej  trúby  má  v  sebe 
čosi  prísneho,  kárajúceho,  ako  by  v  ňom  žila 
slabá  predtucha  archanjelskej  trúby,  ktorej  hro- 

mová  fanfára  zavolá  ľudstvo  k  verkému,  po- 
slednému súdnemu  termínu. 

Starec  prešiel  statočne  svoju  predpísanú 
strážnickú  púť.  Desiatu  hodinu  dočkal  u  dedin- 
ského ševca,  u  nehož  visely  na  stene  pendlové 
drevené  hodiny  s  červenou  ružou  nad  čísel- 
níkom. Mosadzové  rúčky  zahrdzavely  a  javily 
stopy  po  muchách.  Muchy  rady  sadajú  na  ho- 
dinové rúčky,  snáď  je  im  vhod  nenáhly  ich 
pohyb.  Švec  ešte  pracoval  a  privítal  hlásnika 
srdečne,  ako  skoro  každý  boží  večer  o  tomto 
čase.  Jeho  nezdravá  žena  ležala  na  posteli  pod 
celou  horou  belasých  perín,  riedko  posiatych 
bielymi  bodkami.  S  pece  ozvalo  sa  detské 
kvílenie. 

»Čuš,  Janíčko, «  Hazucha  tešil  chlapca,  »ved 
som  to  ja!  A  ty,  Martine,  nestrháňaj  sa  nocou. 
Dennú  prácu  žehná  Pán  —  noc  je  iba  pre  sta- 
rého hlásnika. « 

Martin  vzdychol  a  rozhodil  obe  ruky  až 
za  chrbát,  ťahajúc  nasmolenú  dratvu. 

»Bic-da  ma  pritisla,  Ďuro,«  riekol,  »jarmok 
blízko  a  žena  chorá. « 

»Vody  !«  ozval  sa  z  postele  hlas. 

Švec  pustil  čižmu,  začrel  hrnčekom  do 
putienky  v  pitvore  a  podal  vodu  žene.  Zpod 
belasej  periny  vystrelo  sa  holé,  chudé  rameno, 
potom  vykukla  ženská  tvár  s  rozpálenýma 
očima.  Čepec  ženy  sošmykol  sa  na  bok:  chatrný 

tenký  vrkoč,  rovno  ako  povrázok,  padal  jej 
na   čelo. 

Nezdravá  zatíchla.  Zas  ozývalo  sa  klepkanie 
kladivka  a  tichý  hvizd  dratvy  čez  šidlové  dierky 
ťahanej.  Hodiny  hrkly,  zasipely  a  počaly  biť  za- 
chrípnutým hlasom,  starý  Ďuro  vyšiel,  a  zase 
ozýval  sa  spev  a  trúbenie  ulicami.  Domky  osmut- 
nely,  nebolo  už  viac  jasno  blkotajúcich  iskier 
v  ich  temných  tvárach  ;  na  miesto  toho  zjavily  sa 
temné  priehlbiny,  ako  v  smutnej  tvári  slepcovej. 
Kde-tu  ozýval  sa  mrzutý  brechot  psov  na  hlas 
čerešňovej  pofnice.  Tak  škrek  bedársky  hanobí 
posvätné  slová  velikých  učiteľov  a  prorokov 
národa. 

No,  už  zamíkol  psí  brechot.  Z  nočnej  tmy 
vykukovala  kostolná,  štvorhranná  veža  so 
škrydlicovou  strechou,  z  nejž  ozýval  sa  nemilý 
hlas  kuvikov.  Kríža  na  veži  nerozoznal  Oko 
tuší  len  tyčku. 

Hlásnik  prišiel  k  domku,  z  jehož  oblôčka 
žmurkalo  ospalé  slabé  svetielko,  jediné  v  celej 
dedine,  lebo  už  i  švec  Martin  zhasil.  Hazucha 
zastal,  u  dverí  složil  baranicu  a  pohladil  si 
rukou  vlasy,  ako  keď  náš  sedliak  vchádza  do 
chrámu.  Bielou,  červeno  vyšívanou  plachtou 
pokrytá  posteľ  vtiahnutá  bola  na  prostred  izby, 
do  ktorej  vkročil  nemo  starý  hlásnik.  Na  posteli 
ležal  mrtvý  muž,  ten  istý,  nad  ktorého  posled- 
ným lôžkom  potil  sa  dnes  Hazucha.  V  kútku 
pri  peci  polo  sedela,  polo  ležala  mladá  žena  — 

žiaľ  a  slzy  ju  uspaly.  Hlásnik  oprel  halapartňu 
a  trúbu  o  stenu  —  no  nezobudil  úbohú  vdovu. 
Nad  hlavou  mŕtvoly  zastal.  Jedno  oko  nebožtí- 
kovo  bolo  máličko  pootvorené.  Hlásnik  zatlačil 
ho  ukazováčkom  —  cítil  na  prste  ľad  smrti. 
No  oko  sa  zase  pomaly  otváralo  —  rovno  akoby 
živé.  Ach,  ale  v  ňom  nieť  už  blesku.  Duša  je 
bleskom  oka.  Ona  už  zanechala  biedne  telo 
Hlásnik  pomodlil  sa.  V  dverách  stretol  dve 
babky,  ktoré  prišly  bdieť  pri  mŕtvole.  Keď  už 
starec  vyšiel,  ozval  sa  zo  smútočného  domu 
polo  krik,  polo  plač.  Doňho  miesily  sa  tiahle 
tóny  úmrtnej  piesne.  Plač  prerážal  pieseň  — 
ach,  zle  bolo  okolo  srdca  starému  hrobárovi. 
Mechanicky  pritisol  k  vetchým  ústam  trúbu,  a 
bolestné  zvuky  hadily  sa  z  jej  kónického  otvoru. 
I  do  dutej  kôry  človek  vdýchne  výraz  citu. 
1  v  tiahlom  rovnakom  huku  trúby  počuť  ozveny 
hlasu,  ktorým  volá  duša.  Pery  sú  jej  bránou. 
Ó,  bár  by  nikdy  znesvätená  nebola  brána 
duše  ľudskej. 

Starec  stúpal  hore  vŕškom,  k  oddialenému 
huštáku,  kde  stály  chaty  chalupníkov.  Chalupníci 
žijú  z  nádenníctva,  pre  nich  nekolimbá  sa  letom 
pyšnými  vlnami  vysoká  raž,  ani  v  zime  neza- 
pácha  komora  príjemným  chlebovým  zápachom 
zbožia;  no  i  im  nech  zavznieva  volanie  a  po- 
žehnanie hlásnikovo,  i  biednym  nech  zazvučí 
do  ťažkých  snov  ozón  jeho  trúby. 

Všetko  odpočíva  v  svojich  útulkoch,  ty 
jediný,  starče,  bdieš  a  chodíš  dedinou  ako  duch, 
no  ako  duch  dobrý.  Ešte  nenie  čas  hlásiť  dva- 
nástu: pozreť  treba  ku  stodolám. 

Hore  dvorom  stúpa  Duro.  Najprv  násypom 
podľa  bytu,  ďalej  podťa  stajní.  Z  maštale  ozval 
sa  dutý  buch.  Kôfí  to  zo  sna  buchol  kopytom 
o  mostovinu  a  zafŕkal.  On  i  vo  sne  cíti,  že  sa 
človek  blíži.  Za  domami  na  vŕšku  stoja  stodoly, 
ako  vojaci  v  stroji.  Snehom  pokryté  strechy 
splývajú  so  šedým  nebom.  Pred  stodolami  stojí 
rad  kužeľovitých  kopňov:  to  pod  nimi  sú  obilné 
jamy.  1  stodoly  i  obilné  jamy  sú  v  pokoji,  starec 
vrátiť  sa  môže  do  dediny. 

Hlásnik  dumá,  že  by  už  mohla  byť  polnoc. 
Na  veži  je  síce  namaľovaný  číselník  hodinový,  ale 
je  slepý  a  nemý,  bez  rúček  a  stroja.  On  musí  tedy 
hodiny  v  hlave  nosiť.  A  veru  nepochybí  o  veľa, 
Hfa,  toto  je  vanie  polnočné  —  cíti  ho  v  duši 
i  v  skrahlých  údoch.  Hlas  jeho  sa  vlnisto  trasie, 
ako  dozvuk  srdcom  kovovým  silno  udretého 
zvona  —  pah!  to  robí  zima!  Vietor  zaveje  a 
hodí  mu  na  oči  šedivé  vlasy  :  zamihá  sa  pred 
nimi  mrtvé,  pomaly  otvárajúce  sa  vĺčko.  V  tom 
roztrhne  sa  temná,  hustá  rúška  oblaku  a  z  trhliny 
vykukne  srp  mesiaca.  Neisté  predtým  chmúrne 
kontúry  domkov  zaiskria  sa  v  lunných  lúčoch. 
Rozoznať  útvary  striech,  rozoznať  pleteniny 
plotov.  Kríž  na  veži  zasvieti  modrastým  svitom, 
a  biela    stena   kostolná    zdá  sa  byť  obitá  strie- 

borným  prachom.  Vietor  utíšil  sa,  akoby  na 
rozkaz  bledej  carice  nočnej. 

Kto  to  ide  za  starým  hlásnikom  ?  Tak  blízko 
za  ním.  Má  tiež  halapartňu,  len  že  dlhšiu,  a  tiež 
tak  potriasa  s  boka  na  bok  hlavou,  ako  on.  To 
je  jeho  stín. 

Potom,  keď  odhlásil  tretiu  hodinu  a  zavolal: 
»Vstávaj  hore,  duša  verná, «  hlásnik  poberá  sa 
domov.  Doma  ho  zase  víta  samota  a  stuchlý 
zápach.  Mesiac,  jeho  druh,  hľadí  do  úzkeho 
oblôčka  a  maľuje  mriežky  jeho  na  hlinenú, 
pieskom  posypanú  pôdu  izby.  1  škvrny  nečistého 
skla  vidno  odkreslené  na  zemi.  Jeden  blesk  luny 
zablúdil  na  širokú,  kopaním  vyleštenú  lopatu 
rýľa.  Ako  zhliadla  sa  zvedavá  divná  luna  v  ná- 
stroji, ktorý  otvára  ľuďom  tmavé  komory  pod- 
zemné, ako  zjasnila  kľúč  k  večnej  tme!  Nie  ku 
tme!  S  neba,  s  lazúru,  pretkaného  briliantmi 
hviezdnymi,  ona  volá  človeka  svojím  trasným 
lúčom:  Hľa,  zjasnený  nástroj  rýľa  je  kľúčom 
k  čistému,  večnému  svetlu! 

Obraz  oblôčka  pomkol  sa,  už  padá  nie  na 
zem,  ale  na  posteľ.  Osvietil  tvár  spiaceho  muža. 
Silno  odrážajú  sa  vrásky  na  jeho  tvári,  len  na 
čele  sídli,  tichý,  tienistý   mier. 

Už  sa  mesiac  schoval  za  snežné  strechy 
chalúp.  V  chate  hrobárovej  tma  a  šum  hlbo- 
kého, ťažkého  dýchania. 

v  hlbokých  horách  fatrianskych  Miško 
Záhora  pálil  s  roka  na  rok  uhlie.  Mladý  šuhaj 
v  lete  málo  kedy  opúšťal  horu,  a  len  zriedka, 
nesmelo  spúšťal  sa  z  nej  do  doliny  medzi  ľudí. 
Srastený  od  mala  malička  so  svojou  milou  horou, 
podobal  sa  postavou  i  sviežosťou  fatrianskej 
jedli,  a  len  veľmi  nerád  chodieval  na  trhy  do 
mestečka.  Hluk  a  trma-vrma  ľudí  strašila  šuhaja, 
ktorému  bolo  príjemnou  hudbou  durkanie  hromu 
a  zavýjanie  víchru  v  húštine  smrekov  a  jedlí. 
Čez  rúšku  čiernej  uhľovej  farby,  ktorá  pokryla 
jeho  mladú  tvár,  svietil  purpur  zdravých  líc,  a 
modré  hlboké  oči  jeho  plály  tichým,  no  žiarnym 
ohňom.  Neďaleko  od  jeho  uhliska  vinula  sa 
serpentínami  znamenite  pestovaná  hradská  cesta, 
často  pretínaná  drevenými  môstikmi,  popod 
ktoré  šumela  veľká  fatrianska  bystrina.  Hádzala 
sa  dolu  príkrou  dolinou,  s  ľavá  i  s  pravá  čnely 
strmé,  ihličnatou  horou  porastlé  steny  doliny, 
pnuly  sa  malebné  skaly,  visiace  nad  priepasťou. 
Bystrina  mala  ťažkú  úlohu:  neraz  prichodilo  sa 
jej  rútiť  strmhlav  so  skaly  a  vtedy  tvorila 
vodopád,    celý    biely    penami  a  hlasný   šumom. 

Ach,  neraz  šiel  som  čez  krásny  priesmyk,  neraz 
počúval  som  šumot  vodopádov!  Dolina  pôsobí 
na  človeka  dojmom  čistoty.  Všetko  je  tam  také 
jasné,  priezračné,  napriek  temno-zelenej  farbe 
hôr.  Voda,  živá  voda  v  bystrom  poskoku  roztre- 
paná  v  nesčíselné  brilianty,  biela,  ako  dlaň 
hladká  hradská,  sviatočné  rúcho  svrčín,  skvostná 
patina  mochnatých  skál,  perspektívy  nerozsiahle, 
no  malebné,  blízke  oku  i  srdcu,  nad  dolinou 
neširoký  pruh  belasého  neba  —  ó,  to  krásy,  to 
vrchol  vniad  slovenských  hôr! 

Malebný  priesmyk,  zamestnanie,  odkázané 
na  večný  styk  s  prírodou,  samota  a  poetická 
myser  uhliarska,  sňala  s  duše  mladého  uhliara 
delnícku  surovosť  a  dýchla  na  ňu  pel  prirodzeného 
idealismu.  Snáď  je  to  smelé  slovo?  Áno,  u 
Nemcov  by  to  bolo  smelé  slovo.  Tam  by  to  bolo 
bájkou,  poetickou  vymysleninou.  U  nás  je  to 
pravda.  My  máme  idealistov  i  v  drsných,  ne- 
učených, zanedbaných,  potlačených  vrstvách,  my 
máme  idealistov  medzi  rubačmi,  nádenníkmi, 
postavačmi,  ba  máme  idealistov  medzi  opilcami, 
zlodejmi  a  kmínmi.  Náš  človek  je  dobrý,  ľahký 
a  citlivý.  Z  týchto  troch  vlastností  možno  si 
vysvetliť  všetky  vysoké  ctnosti  i  všetky  ohavné 
chyby  nášho  národa. 

Miško  Záhora  pozeral  mnohé  hodiny  na 
dym,  valiaci  sa  z  uhľového  kopca  v  pokojných, 
tmavo-šedých  kotúčoch.  Bol  spokojný  so  svojím 
osudom,  najmä  keď  darilo  sa  uhlie  a  malo  hojný 

odbyt.  Utržený  groš  niesol  do  horskej  dediny, 
lebo  tam  bývala  mať  jeho  i  mladá  sestra. 

Ale  bájna  krása  horského  kraja  vzbudila 
v  ňom  túžbu  po  neznámych  rozkošiach.  Pred- 
metu túžob  svojich  neznal,  avšak  čím  viac  do- 
zrieval, tým  častejšie  tiene  smútku  prechádzaly 
jeho  dušou,  ba  časom  zovrel  nespokojný  cit 
v  prsiach  syna  fatrianskej  divočiny.  Hlava  zašu- 
mela, srdce  zubúchalo,  a  celá  myseľ  jeho  napäla 
sa  a  hľadala  predmet,  do  ktorého  by  sa  mohla 
potopiť.  Razom  púšťou  mu  bola  hora,  strašidlom 
samota,  tichý  dym  uhoľného  kopca  príšerno 
vznášal  sa  k  nebu.  A  to  jasné  nebo  nekonečné, 
pusté,  večné  —  nemožno  oddýchnuť,  nemožno 
sústredniť  mysle  a  city.  Príroda  je  milá  a  krásna, 
ale  nedá  sa  chytiť,  nedá  sa  objať,  nedá  sa  pri- 
svojiť, ona  je  pre  všetkých,  všetkým  jedno  a 
to  samé  hovorí,  ale  nehovorí  nikomu  :  milujem 
ťa,  tvoja  som  !  V  takomto  vzplanutí  túžby  chytil 
sekeru  a  rúbal,  rúbal  až  sa  ozýval  úzky  prie- 
smyk, až  stonal  podťatý  strom  stonom  pred- 
smrtným, až  šuhajovi  meravely  ramená  a  na  čelo 
vystupovaly  veľké  krupaje  potu. 

Ukonaný  divou  telesnou  prácou  a  vlnením 
nepochopených  citov,  klesol  do  vysokej  horskej 
trávy.  Belasé  zvonky  skláiíaly  sa  nad  jeho  čelom. 
Tichý  vietor  pošumieval  v  ohromných  smrekoch 
—  ktorých  jasno-zelené,  hodvábne  ihličie  za- 
krývalo hlbinu  —  tajnú,  nevyskúmanú;  ich  šum 
rovnal  sa  neurčitým   túžbam    mladého    divocha. 

Dnes  šuhaj  náš  leží  v  tráve.  Veľká  hŕba 
narúbaného  dreva  svedčí  o  jeho  zimničnej  pil- 
nosti. Zas  pracoval  v  horúčke  neurčitých  citov. 
Na  trhu  v  mestečku,  na  ktoronn  bol  včera,  videl 
jasno  zjavy  neznámeho  sveta.  Nad  panákmi 
s  paličkami,  nákrčníkmi,  črievicami,  ozdobenými 
masťami,  smial  sa  v  duchu.  No  keď  prešla  ulicou 
mladá  deva,  strojná  pani,  zagánil  na  neobvyklý 
zjav  závistným  okom,  a  srdce  v  ňom  zabúchalo, 
krv  počala  živšie  behať  žilami  a  tisla  sa  k  srdcu. 
Hanblivo  pozrel  na  svoju  čiernu  košeľu.  V  tes- 
nej krčme  bolo  veľa  jarmočného  ľudu.  On  sadol 
do  kúta,  nemo  hľadel  na  podnapitý,  hrmotný 
ľud,  a  zatúžil  po  tisine  horskej. 

Zaťal  sekeru  do  pňa,  ľahol  do  trávy  a  po- 
stavy mestečka  javia  sa  mu  pred  dušou.  Belasé 
zvonky  kníšu  sa  nad  jeho  hlavou,  motýľky  tre- 
pocú  krýdelkami.  Zďaleka  šumí  vodopád  by- 
striny —  vždy  jedným  tónom,  nepretržene,  večne, 
To  obraz  jeho  života.  A  predsa  ostré  ucho  vy- 
čuje  rozdiel  m.edzi  šumom  nočným  a  denným. 
Veselo  šumí  bystrina  dňom,  dumno  nocou.  Vo  dne 
teší,  obživuje,  v  noci  straší,  uspáva.  Do  jednotvár- 
neho šumu  zapíska  časom  vtáča.  To  nie  nád- 
herný spev  lesných  operencov  vo  vlažných  ní- 
žinách, to  smutný,  melancholický  hvizd  horského 
samotára.  V  našich  vysokých  severných  horách 
nemáš  vtáčích  koncertov  nížin,  vlhkých  buko- 
vých dolín,  čez  ktoré  lenivo  tečie  hlienistá,  olším 
a  vrbinou  obrástla  riečka.  Tam  sú  teplé  večery, 

teplé  noci,  bujné,  žírne  polia.  Tu  v  horách  ani 
by  nesvedčilo  tisícerému  kriku  šťastného  vtá- 
ctva, on  by  urážal,  zľahčoval  majestát  jedľovej, 
skalnej,  vysokej  hory.  Čo  je  pekné  vo  veselohre, 
nehodí  sa  do  nádhernej  drámy. 

Tichý  sen  padá  na  vĺčka  šuhajove.  Hlava 
jeho  klesla  s  dlane  a  vtlačila  sa  do  černo-zele- 
ného  bujného  machu  k  veľkému  hnevu  dlho- 
fúzatého  chrobáka,  ktorý  ledva  že  vytiahnuť  sa 
vládal  zpod  gaštanových  vlasov  šuhajových. 
Chrobák  celý  ustrnutý  natiahne  tykadlá,  požme 
rypáčik  prednými  nôžkami  a,  vystrúc  sa,  pozre 
udiveno  na  hlavu  obra,  rušiaceho  jeho  mier. 
Ale  potom  dá  sa  na  útek,  padne  s  machu  medzi 
svieže,  neznáme  mu  posiaľ  triesky,  a  v  strachu 
tvári  sa  mrtvým,  stiahnuc  na  blýskavé  bruško 
všetkých  šesť   nôh. 

A  šuhajovi  sníva  sa  živo,  čo  počul  od  nebohej 
starej  materi  na  prípecku.  Zjavila  sa  mu  víla, 
posiata  belasými  zvonkami,  na  nežných  prsiach 
svieti  perečko  sviežich  nezábudôk.  Ladné,  plné 
ramienka  zdvihá  ponad  hlávku,  nebeská  žiara 
leje  sa  briliantovými  prúdmi  z  veľkých,  príve- 
tivých očú.  Ako  čarovno  usmievajú  sa  jahodové 
pery!  Ruku  mu  podáva,  bielu  ľaliovú  ruku 
do  jeho  uhlím  začiernenej  dlane.  Celým  telom 
prebieha  mu  mráz  nikdy  necítených,  ani  nesníva- 
ných slastí.  Všetky  tajné,  neurčité  túžby  miznú 
—  len  jedno  jediné  stisnutie  bielej,  ľaliovej 
rúčky,   len  jedno  stisnutie   —    Bože,    aká    slasť, 

aké    šťastie! Dup,    dup,  —  priletí    vraný 

kôŕí  a  na  ňom  knieža  v  samatovom  obleku, 
so  zlatými  hviezdami  na  prsiach,  s  mečom  u 
boku,  diamanty  vykladaným.  Shýbne  sa  s  ko- 
níka pružno,  blahorodne,  šľachetno,  schytí  vílu 
čez  pás  a  ako  ľahké  pierko  vyšvihne  ju  na  koňa 
do  svojho  lona,  k  svojim  prsiam.  Dup,  dup  — 
už  ich  unáša  vraník,  ako  vietor!  No  keď  už 
zmiznúť  mali  v  ihličí  horskom,  víla  ešte  pozrela 
jasným  zrakom  na  začmudeného  uhliara,  a 
nebeská  žiara  liala  sa  z  jej  očú  briliantovými 
prúdmi  .  .  . 

IVIiško  sa  zobudil  a  —  dup,  dup  —  počul 
koňský  dupot  od  hradskej  cesty,  pomiešaný 
s  rachotom  vozovým.  Vytiahol  sekeru,  zaťatú 
do  pňa,  a  poberal  sa  smutný  k  svojmu  uhlisku. 
Slasti  zmizly,  túžby  zkrsly. 

Zašustí  kríček,  a  pred  Miškom  stojí  mladé 
panské  dievča,  vo  voľnom  cestovnom  obleku. 
Líca  horia,  ňadra  dmú  sa,  rozvlnené  rýchlou 
chôdzou  hore  chodníčkom,  ktorý  vedie  prosto 
strmo  popri  pohodlných  kľukách  haditej  hradskej. 
Na  útlom  ramienku  visí  na  červenej  stužke 
slamený,  širokostrechý  klobúčik.  Dlhé  vrkoče 
padajú  dolu  šijou,  pierce  sviežich  nezábudôk 
svieti  na  zvlnenom  živôtku. 

Miško  Záhora  zastal.  Či  to  z  blúznivého 
sna  bájna  víla  hupla  v  uhliarsku  skutočnosť? 
Veď  žiara  svieti  z  belasých  očú,  nezábudky 
modrajú     sa    na    jej    prsiach!    Šaty    a    postava 

upomínajú  na  zjavy,  ktoré  sa  mihaly  okolo  neha 
v  mestečku. 

Deva  sa  zarazila,  '^otom  zasmiala  sa  hlasným,^ 
zvonným  smiechom. 

»Prídem  tadiaľto  na  hradskú,  dobrý  človek  ?« 
spýtala  sa  šuhaja. 

Miško  pretrel  si  rukou  oči,  ako  by  chcel  z  nich 
zahnať  snivé  príšery.  Oči,  nezábudky,  úsmev, 
všetko  je  také,  ako  pred  chvíľkou  vo  sne.  Len 
šatočky  sú  menej  fantastické,  hlas  skutočný, 
silný,  zvonivý. 

Dievča  opätovalo  otázku,  ale  už  prísnejšie, 
bez  smiechu.  Uhliar  spamätoval  sj,  veď  i  rachot 
vozový  ľahko  mu  vysvetlil  zjavenie:  devuška 
sišla  tam  v  doline  s  voza,  a  kráti  si  cestu 
prostými  serpentíny  pretínajúcimi  chodníčkami. 
Všetko  je  to  prirodzené,  žiadne  čary.  Už  neraz 
videl  cestovateľov  na  tejto  stezke. 

»Prídete,  prídete !«  odpovedal  konečne.  »0 
pol  hodiny  ste  skôr  na  vrchu,  ako  váš  vozík, 
ak  pôjdete  chodníkom  okolo  môjho  uhliska.« 
Hodil  sekeru  na  rameno  a  pošiel  napred.  Dievča 
kráčalo  veselo  za  ním,  tu  i  tu  odskočiac  na 
bok  za  horským  kvietkom.  Veď  rachot  voza 
bol  blízky.  Raz  sa  vzdiaľoval,  raz  blížil. 

Prišli  k  uhlisku.  Tam  stál  malý  vezuv, 
čierny  pravidelný  kužeľ.  Z  vrchola  tisol  sa  vážne 
stĺp  šedého  dymu,  a  osvietený  letným  jarkým 
slnkom,  jasal  sa  ako  čalún  z  šedého  surového 
hodvábu.    Dym    rútil    sa    do    hustých    jedľových 

korún  a  tratil  sa  v  potemných  ihliciach,  ako  by 
ho  boly  stromy  do  seba  vssaly. 

»To  vaša  práca  ?« 

»S  roka  na  rok.« 

»A  nenie  vám  smutno  ?« 

»Niekedy  i  smutno !« 

Miško  bol  krásny  šuhaj.  Dievča  pozrelo 
útrpne  na  jeho  tvár,  dymom  a  uhlím  začier- 
nenú, na  jeho  štíhlu,  mocnú  postavu.  Okrúhly 
klobúk,  s  farbistými  niekdy,  no  teraz  začade- 
nými stužkami,  pekne  sedel  na  strojnej  hlave. 
Deva  hľadela  na  šuhaja,  ako  dívame  sa  na 
pekný  strom,  na  grotesknú  trhlinu  skalnú,  lebo 
na  šumivý  vodopád.  V  ňom  však  ožila  tajná 
túžba,  okolo  srdca  pálilo  ho,  v  prsiach  dunel 
utlačený  požiar,  ako  vo  vnútornosti  uhlového 
kužeľa.  A  medzi  ohne  a  túžby,  medzi  pálčivé 
bôle  miešala  sa  slasť  z  fantastického  sna  o  víle. 
Malinká  botinka  devina,  niečo  uprášená  drob- 
ným pieskovým  prachom,  odrážala  sa  ostro  od 
čiernej,  uhlím  sfarbenej  pôdy,  a  belunká  pun- 
čoška,  vykukajúca  z  výkrojov  ľahkej  črievice, 
silno  kontrastovala  s  čiernym  úzadím  pôdy. 
Celý  jasný  zjav  ladného  stvorenia  bol  tým  svet- 
lejší a  žiarnejší,  čím  černejšie  bolo  okolie  uh- 
liska.  Sám  uhliar  ako  by  dvojmo  očernel  pri 
slnkovom  zjavení  mladuškej  devy. 

Deva  obehla  niekoľko  ráz  okolo  dymiacej 
sa  pyramídy  a  švitorným  jazýčkom  vyzvedala 
sa,    ako    sa  vlastne    uhlie    páli.    Miško    stal  sa 

razom  výrečným.  Názorne  vysvetlil  deve  jedno- 
duché umenie  uhliarske,  postupné,  pridusené 
tlenie  a  menenie  sa  dreva  v  uhlie.  Keď  dievča 
bolo  zvedavé,  ako  je  to  tam  dnu  v  kuželi  (takáto 
zvedavosť  je  vlastnosťou  všetkých  detinných 
myslí),  odhodil  lopatou  kus  pokrývky.  Pravda,, 
nič  zvláštneho  nevidela  tam  krásna  všadebolka. 
Ani  dieía  nenie  spokojné  so  svojím  dreveným 
psíkom,  ktorý  pomocou  struny  a  mecha  pisklo 
breše.  Prereže  nožíkom  bielu  kožtičku  mechovú 
a  nájde  tam  iba  špirálku  a  piiašok  —  no  psík 
prestal  už  brechať  za  cenu  uspokojenej 
zvedavosti. 

»Máte  rodičov  ?«  deva  obrátila  pozornosť 
svoju  od  uhlia  k  uhliarovi.  Na  každý  spôsob 
bol  zaujímavejší,  než  dymiaci  sa  kužef  —  no 
odhaliť  pokrývku  s  duše  ľudskej  nejde  tak  rýchle. 

»Matku  mám.  Otec  umrel.  Mám  i  sestru, 
takú  mladú  ako  vy,  no  nie  takú  fajnú  a  krásnu  !« 
Šuhaj  sa  zapýril.  Čože  sa  mu  to  vydrelo  z  úst? 
A  veru  ju  tuším  obrazil,  lebo  pozrela  bázlive 
dokola,  a  akýsi  cit  neistoty  zjavil  sa  jej  v  očiach 
a  na  celej  tvári.  Rachot  koča,  ktorý  bol  za  čas 
zanemel,  počal  zas  blížiť  sa  a  rásť. 

Ako  ľúto  mu  bolo,  že  snáď  naľakal,  obrazil 
zjav,  akoby  s  neba  spadlý  na  jeho  čierne 
uhlisko.  Všetky  jeho  tajné  túžby  dostaly  razom 
lesk,  ohraničenú  istotu.  Blízko  je  predmet,  ktorý 
zaslúži  všetky  túžobné  strasti,  tu  je  krása,  ktorá 
len  vo  snách  zjavila    sa   junošovi,     no    ani    vo 

snách  nie  s  takou  lahodou,  teplotou  a  prirodze- 
nosťou!  Ber,  knieža,  vílu  so  svetlými  zvonkami 
na  hmlistých  šatách  !  Tu  krásna  víla,  plná 
života,  s  ohnivým  svitom  v  belasých  veľkých 
zrakoch.  Blízko,  blízko!  Aký  pružný  jej  chod, 
aké  biele  má  ramienko  1  Blízko?  Nie.  Ďaleko, 
ďaleko  ti  je,  čierny  synku !  Ako  biela  farba  od 
čiernej. 

Horely  oči  hôrneho  chlapca!  Purpur  líc 
prerážal  víťazne  uhlistý  náter.  Deva  sblížila  sa 
k  nemu,  ach,  s  každým  krokom,  ktorý  ju  blíž 
niesol,  unikala  od  neho  celé  míle. 

»S  Bohom !«  riekla,  veľkýma  očima  pozrúc 
na  zmúteného  šuhaja,  a  zas  prívetivý  úsmev 
sadol  na  jej  ružové  pery,  keď  pozorovala,  že  jej 
uhliar  je  v  zmätku.  »Dakujem  za  poučenie.  Keď 
vám  bude  veľmi  smutno,  sbehnite  dolu  —  v  Žu- 
liciach  je  náš  kaštieľ.  Tam  sluhov  dosť  i  šumu 
dosť.« 

Deva  pristúpila  k  nemu  a  podávala  mu 
svoju  belunkú  rúčku.  On  sa  nehnul,  hľadiac 
pred  seba  ako  spitý. 

»Ani  mi  ruky  nepodá,  pyšný,  uhľový  pu- 
stovník!«  žartovým  hlasom  riekla  deva,  a  ešte 
raz  vystrela  proti  nemu  ruku.  Uhliar  chytil 
rúčku,  ak  bál  sa  sovreť  prsty,  aby  ju  hádam 
nezdrúzgal.  Rúčka  ležala  na  jeho  dlani,  ako 
biely  kvietok  na  čiernej  zemi. 

»A  toto  si  vezmem  na  pamiatku,«  rozo- 
smialo sa  rozpustné  dievčatko,  pozrúc  na  uhľový 

fľak,  ktorý  jej  zostal  na  ruke.  —  Áno,  na  krátku 
pamiatku,  dieťa  privilegovanej  triedy!  Prvá 
vodička  smyje  uhlovú  škvrnu,  prvá  minúta 
vytisne  rozpomienku  na  uhliara  do  tmy  zabud- 
nutia. Ale,  možno,  že  spomienka  na  tvoju 
belosť,  na  tvoj  zvonivý  smiech  a  štíhlu  postavu 
nevyhynie  z  pŕs  horského  syna  až  po  chladný, 
smutný,  bezkrížový,  zabudnutý  hrob! 

Hore  chodníkom  kráča  panské  dievča. 
Botinka  vrždí  v  takte  pružných  krôčkov,  šumia 
ľahké  šatočky  o  jedličie.  Pred  húštinou,  ktorá 
deve  zakryje  uhlisko,  obzre  sa.  Miško  stojí 
u  kužeľa,  podopretý  na  čiernu  lopatu  —  a 
ajhľa,  čo  kmitlo  dušou  jeho  a  potriasío  celou 
bytnosťou?  —  Oči  odchádzajúcej  devy  zasvie- 
tily,  a  nebeská  žiara  liala  sa  z  nich  brilianto- 
vými prúdmi  .  .  .    Unášaná  víla!    Unášaná  víla! 

»Malvína  !  Malvína!  bolo  počuť  mužský, 
sonórny  hlas  od  hradskej.  »Tu  som,  Albert,« 
ozval  sa  zvonný  hlások  od  chodníka.  Koč 
zastal.  Potom  dvojmým  rachotom  zahrmela  pod 
ním  vápencová  silnica.  Vždy  slabšie  a  slabšie 
ozývaly  sa  dupoty  koňských  kopýt.  Ticho. 
Majestátne  stoja  vysoké  jedle.  Kužeľ  sa  dymí, 
stĺp  dymu  vystupuje  rovno  k  nebu.  Unášaná 
víla,  holá  čierna  skutočnosť  po  farbistom,  dú- 
hovom sne  ! 

A  uhliar  stojí  podopretý  na  čiernu  lopatu, 
a  hľadí,  hľadí  na  chodník ;  potom  upre  zrak 
na  čiernu  zem  —   ale  ani  tam  nezanechala  ani 

stopy,  stopčičky  ľahunká  nôžka,  zaprášená 
črievička.  Priletel  bájny  zjav  na  holubiných 
krýdlach,  zašumel,  zajasal  —  aby  zmizol  na 
večnosť. 

Zahučí  hora  rodiacim  sa  vetrom,  najprv 
zďaleka,  potom  pohyb  a  van  nesie  sa  blíž. 

Šumí  vodopád  bystriny  svojím  večným 
spevom.  Z  kužeľa  hadí  sa  silný  dym,  prehybá 
sa  s  boka  na  bok  dychom  doleteného  čez  jedle 
vetra.  Pri  ňom  vädne  vrelé,  mladé  srdce.  Ako 
vo  vnútornosti  uhľového  kopňa  dutná  tlumený 
oheň  a  nemôže  svobodne  vybúšiť,  tak  dusí  sa 
v  hrudi  junošovej  žeravý  cit,  ktorý  nikdy  ne- 
vzruší sa  svobodným  blkotom  na  povrch. 
V  nízkosť  upadajú,  v  uhlie  obecné  menia  sa 
posvätné  žiare  pekne  naladených  prsú  —  hluk 
krčmy  a  jed  fľaše,  vy  ste  vodou  na  sväté  plamene. 
Asnáď  pri  horkej,  bolestnej  smrti,  v  okam.ihu 
neslávneho,  ťažkého  umierania,  vyšinie  sa  uní- 
žená  duša  ešte  raz  do  vyše,  a  pred  ňou  zajasá 
sa  briliantovými  prúdmi  nebeská  žiara. 

Vajanaký :  Sobrané  Diela.  V.  16 


Piesočnatou  nížinou  rozprestiera  sa  celé 
borové  more.  Nemilujem  borice,  je  mi  sucho- 
párna, bezfarebná,  a  netrpí  u  seba  živší  rozvoj 
rastlinstva;  ako  by  závidela,  nahádže  na  hlavy 
machu  a  tráv  suchých  ihlíc,  vrstvu  na  vrstvu, 
hrobovú  pokrývku  slabých,  sama  sa  sebecky 
vypína  zo  žltkavo-tmavého  parketu  ihlicového. 
Letom  nemá  chladiacej  vlády,  ako  jej  sestrenica 
jedra  a  ďalšia  pokrevná  nádherná  lipa.  Zimou 
borina  je  teplá,  ako  nezakúrená  izba.  Vetor  ne- 
môže vniknúť  do  jej  stĺporadia  a  hnevno  mumle 
iba  v  korunách. 

Cesty  horské  belejú  sa  drobným  pieskom, 
hlboké  zárezy  kolies  svedčia  o  ťažkosti,  akou 
boriť  sa  tu  prichodí  vozu.  Vozduch  naplnený  je 
letom  vôňou  pryskyricovou  a  vtáčim  hvizdom. 
Starý  peň  velikej  borice  zvoní  pravidelným 
ťukotom  ďatla,  ktorý  po  ňom  lašuje  ako  okrý- 
dlená  mačka.  Veverička  skáče  so  stromu  na 
strom,  ako  by  mala  neviditeľné  krýdla,  ľud  hovorí: 
chvost  ju  nesie.  Opravdu,  ona  pri  skoku  vejá- 
rovito  rozšíri  svoj  chvost,  každý  vlások  stojí  o 
sebe  —  chvost  je  keď  aj  nie  krýdlom,  teda 
aspoň  kormidlom  zručnej  veveričky. 

16* 

Zimou  premení  sa  tvárnosť  boru,  hoci 
jeho  ihlice  vzdorujú  mrazivej  smrti.  Prysi<yrica 
nevonia,  vtáci  nepištia.  Záveje  snehové  a  pieskové 
sú  rodné  blížence:  tam,  kde  vetrom  naviaty 
piesok  tvorí  dosť  hodné  hŕby,  silou  času  stvrdlé 
a  pokryté  vrstvami  ihličnými,  ta  nesie  sa  i  sneh 
a  zvyšuje  pieskové  mohyly. 

Už  zanemel  šestoraký  tepot  cepov  po  humnách, 
už  nekadí  sa  u  panského  majera  mlátiaci  stroj. 
Tu  čas,  kde  mozoľná  ruka  vyhľadáva  prácu  v  šíro- 
šírom bore.  Mužovia  v  halenách  i  v  krátkych 
kožuchoch,  na  pleciach  blýskavé  sekery,  tiahnú 
za  šedého  rána  na  miesto  svojho  trudu.  Sneh 
praští  pod  ťažkou  botou,  z  úst  mužov  vinú  sa 
kotúče  pary,  na  čiernych  baraniciach  iskrí  sa 
mrazný  srieň,  každý  z  rubačov  je  ako  perský 
šah  vo  svojej  čapici  diamantami  posiatej.  Len- 
že tieto  slovenské  diamanty  sú  len  požičané; 
príde  zubaté  slniečko  a  poberie  si  ich.  Čiapky 
očernejú,  iba  na  chocholi  červenie  sa  strapcová 
kytka. 

Píla  škrieka,  sekera  búcha  do  mastného 
dreva:  rubači  robia  štiepy.  Už  celé  pevnôstky 
pravidelne  naukladaných  štiep  čakajú  na 
odvezenie.  Píiená  borica  striasa  sa  zimnične, 
drobné  sniežky  hádže  na  chrbty  a  hlavy  svojich 
trýzniteľov.  Nepomôže  jej  ani  trasenie,  ani  há- 
dzanie snehom:  skloniť  sa  musí  hrdá  hlava 
naučená   na   voľný    vozduch,  na  čisté  panenské 

objímanie  vetra,  skloniť  sa  musí  pyšný  štíhly 
driek  do  snehu  smiešaného  s  pieskom.  Dutý 
buch  —  už  borica  leží  na  chladnej  zemi.  Vzdo- 
rovala v  predsmrtnej  úzkosti  pádu,  jej  ramená 
chytaly  sa  zúfale  najprv  vzduchu  —  no  vzduch 
nemá  pevnoty,  potom  konárov  susedných,  ale 
ani  konáre  nemajú  dosť  sily  zachytiť  klesajúceho 
druha.  V  predsmrtnom  hneve  zvrtla  sa  borica, 
ihly  jej  zahvižďaly,  ratolesti  odčesly  konáre 
súsedine  a  tak  ničiac,  zničená  ľahla  k  nohám 
svojich  vrahov. 

Rubači  podopreli  sa  na  sekery  a  oddychujú 
nad  povaleným  stromom.  Sú  to  pekné,  silné 
postavy  Búranov.  Lišia  sa  od  strojných  Oravcov, 
ľahko  kráčajúcich  Liptákov.  Búran  je  územčitý, 
široplecitý;  tvár  jeho  je  nie  taká  hladká,  ani 
nie  taká  dobrá,  ako  tvár  horniakova.  Viac  sar- 
kasmu  než  lyriky  väzí  v  ňom.  On  borí  sa 
s  vyššou,  cudzou  kultúrou,  chodieva  medzi 
Nemcov,  no  drží  sa  húževnaté  svojho.  Zanedbaný, 
až  človeka  srdce  bolí,  má  v  hlave  hrivnu  vtipu 
a  praktického  rozumu.  Šija  jeho  je  krátka;  bar- 
navé  vlasy,  na  prostred  hlavy  rozdelené  pútcom, 
siahajú  mu  po  uši,  tam  sú  rovno  ustrihnuté. 
Pružnosť  horských  Slovákov  bys  uňho  márne 
hľadal,  zato  nájdeš  medvediu  silu.  Jedáva  viac 
mäsa  a  chleba,  je  nezručný,  ťažko  sa  rozhoduje 
a  volí  po  dlhom  premýšľaní  obyčajne  to  horšie. 
O  poľahčenie  práce  nestará  sa,  živorí  ešte 
v  národnom  nepovedomí  a  sirobe. 

»Martine«  zavolá  starý  rubač  s  usmievavou 
vráskovitou  tvárou,  obráťac  sa  k  mladému 
vysokému  mužovi,  »ba  či  nám  tvoja  žena 
obed  donesie?  Nijako  mi  nejde  do  hlavy,  že  by 
dcéra  takého  pyšného  domu  chodila  do  hory 
za  rubačmi. «  Pritom  starík  počal  malým  pil- 
níkom pílu  brúsiť. 

»Veru  tuším,  budeme  slabo  rubáriť,«  prízvu- 
koval staríkovi  mladý  muž  s  červenou  tvárou, 
ktorá  ho  obdarila  posmešným  menom  moriaka. 

»Načo  si  len  bral  takú  cifrušu,«  riekol  päť- 
desiatročný muž,  bývalý  vojak,  pre  svoju  znalosť 
Svätých  píšem  biblistom  menovaný.  Z  jeho  bielej 
rapavej  tvári  hľadely  šedé,  umné  očká.  »Mal  si 
takú  vziať,  čo  má  päty  popukané.  Bolo  ti  treba 
tých  fukov  a  hukov  rodiny  a  klebiet  dedinských? 
Jej  rodina  má  plné  truhlice,  a  tys'  nič  viac  nežli 
my:  mlatec  a  rubač. « 

Martin  Kamenec,  pekne  zrastlý  šuhaj,  s  veľ- 
kýma  modrýma  očima  a  určite  stiahnutou  perou, 
usmial   sa  pohrdlive  a  riekol: 

»Dnes  je  na  mojej  žene  rad  obed  doniesť, 
teda  ho  donesie.  Na  tento  peň  položí  batoh, «  a 
ukázal  na  odpílený  peň,  s  nehož  práve  bola  sa 
svalila  krásna  borica. 

Moriaka  svrbel  jazyk:  »Jestli  pekná  Kata- 
rínka    nepribaví  sa  na  Závodovom   prieddomí!« 

»Vari  so  strapatým  Janom,  čo  jej  klepal 
na  oblôček  v  sobotu  pred  svadbou,«  riekol 
biblista. 

»A  ktorému  sa  Martinova  testina  voždy 
tak  prívetivé  usmievala, «  zasmial  sa  starík, 
škrípiac  pilníkom  o  zuby  pílky. 

Najmladší  rubač  Ďuro  doložil  nevinne:  »Stará 
i  mladá  Výbohová  liply  za  ním  —  no  Martin 
dievča  predsa  dostal.  Hovoria,  že  bol  o  radu 
u  bošáckej  bohyne. « 

Martinova  tvár  sa  zakabonila.  »Ba  keby 
ste  vy  len  prestali  búchať  dve  na  tri!  Píliť  nie 
ste  tak  rýchli,  ako  rezať  jazykom. « 

»Hm,  náš  obed  nás  mrzí,  Martinko,«  zvolali 
rubači,  popFuli  ruky  a  počali  znovu  robotu. 
Pravidelné  škrípanie  pílky  zase  ozývalo  sa  a 
do  toho  búchaly  pádne  sekery. 

»Dám  svoju  hlavu,  že  obed  príde, «  Martin 
doložil  po  chvíli,  ako  by  chcel  utíšiť  nepokoj, 
ktorý  v  ňom  vzbudily  reči  kamarátov. 

»Ach,  hlavu  nemusíš  dávať,«  zasmial  sa 
starík,  brusič  pílky,  ale  máš  doma  peknú  jalovku! 
Nech  bude  naša,  ak  prehráš,  a  k  tomu  ešte  päť 
holieb  vína!« 

»Nepokúšajte  človeka, «  zamumlal  biblista, 
a  vytriasol  popol  zo  svojej  fajočky. 

Martinova  tvár  zblčala  rumencom. 

»Stojí!  Vezmite  si  jalovku,  jestli  mňa  žena 
neposlúchla  a  hanbí  sa  priniesť  obed'.« 

»Škoda  jalovky!«    riekol   pílnikár  a  odpľul. 

»Keby  nebolo  toho  strapatého !«  dráždil 
moriak. 

»Teda  nechcete  stávky  ?«  zavolal  rozčúlene 
Martin,  a  svetlé  jeho  oči  zväčšily  sa.  »Jalovku 
dám,  a  vy  novú  halenu  a  pár  kordovánskych 
čižiem.  Tu  je  ruka!« 

Stávka  bola  dohovorená.  Pílnikár  a  moriak 
mali  kúpiť  Martinovi  halenu  a  čižmy:  ale  keď 
vyhrajú,  jalovica  bude  ich.  Škriepka  prestala, 
piliny  pršaly  medzi  žlté  ihličie,  triesky  fŕkaly 
od  jasných  sekier. 

Poludnie  sa  blíži.  Zimné  slnko  zahrieva 
prácou  unavené  údy  rubačov.  Tisícimi  iskrami 
trblieta  sa  závej,  s  ihlíc  stromov  visia  kvapôčky, 
roztopené  bleskami  poludného  slnka.  Martin 
ukradomky  šibne  okom  po  piesočnatej  ceste, 
a  rúba  o  dušu,  len  tak  zvoní  hladká  sekera  a 
s  čela  mu  tečie  pot. 

Moriak  strčí  sekeru  poriskom  do  snehu. 
»Poludnie  prišlo!«  zamrmle  a  pozre  na  Martina. 

»Obed  by  nezaškodil,«  pílnikár  riekne  a 
zvraští    tvár.    Martinovi    je    úzko    okolo    srdca. 

Zas  len  počnú  píliť.  Slnko  zapadlo  za  bor. 
Piesočnatá  cesta  je  osamelá:  tak  pusto  krúti  sa 
medzi    priami    a  mizne  v  hĺbke    zimného   boru. 

»Jalovica  smutno  mučí,«  pozadudre  Ďuro 
a  chutne,    nezlostne    pousmeje   sa   na  Martina. 

»Budeže  to  za  halena!«  usmeje  sa  pílnikár. 

»Strapatý  Jano  má  hody,«  zamumle  moriak 
a  zaškúli  zlostne  na  Martina. 

»Mlč,  čudáku!«  zareve  Martin,  len  tak  zdunel 
bor;    ruka  jeho  stisla   kŕčovite    porisko    sekery. 

Rubači  prestali  dojedať  Martina,  biblista  ich 
zahriakol. 

Nebo  sa  zakabonilo,  drobný  sniežik  počal 
poletovať  z  hustnúcich  oblakov. 

Medzitým  driečna  Katarínka  bola  už  dve 
hodiny  na  ceste.  Ťažká  noška  omínala  jej  štíhly 
chrbátik,  nenavyklý  na  takú  ťarchu.  Jej  rodičia 
držali  paholka,  dievku  k  tvrdším  prácam.  Pri 
trhaní  poskolných  konopí  zapáčil  sa  jej  Martin: 
on  na  susednej  roli  navážal  vodu  na  kapustnicu. 
V  ten  deŕi  prišiel  večerom  k  oblôčku  a  ticho 
zaklepal.  Ako  veverička  Katka  skočila  s  postieľky 
a  už  bola  u  oblôčka.  Ani  sama  nevedela,  ako 
jej  navliekol  na  malíček  prstienok  s  červeným 
očkom.  Tuším  bol  prstenček  naozaj  od  bosorky. 
Ona  naň  pozerala  celý  týždeň,  a  voždy  jej  bolo 
teplo  okolo  srdca.  Konečne  poslal  Martin  vohľačov 
—  hnevy,  kriky,  plače  —  no  tvrdá  hlávka 
devina  zvíťazila. 

Nuž,  teraz  tu  má  za  tvrdosť  hlávky!  Prísny 
otec  nedal  jej  nič  okrem  šiat  a  duchien  a  tučnej 
jalovičky;  na  miesto  na  širokom  dvore  po  boku 
strapatého  Janka,  býva  v  malej  chalúpke  a 
nesie  za  rubačmi  obed  do  hlbokej  hory. 

Katarínka  ponáhľa  sa,  až  jej  pekná  biela 
tvár  horí.  Zná  stráň,  kde  rúbu  chlapi,  no  sama 
nechodila  nikdy  horou.  Jej  kordovánové  čižmičky 
boria  sa  snehom.  Bázeň  ju  nadišla  v  horskej 
samote.  Bázeň  rastie,  žienka  zrýchľuje  kroky. 
Nebo  počína  sa  zaťahovať.    Noška  tlačí  neborku,. 

dych  jej  rýchly.  Zastane.  Aká  pošmúrna  je 
hora!  Aká  dlhá  je  cesta!  Napred,  napred!  Noha 
viazne  čez "  sneh  do  piesku.  Kolená  slabnú. 
Šero  hustne.  Už  poletuje  sneh  a  studení  jej 
rozpálené  líce.  Len  ďalej!  Veď  Martin  čaká! 
Martine!    Martine! 

Nemo  pracujú  v  hore  chlapi.  Martin  je  bledý 
a  nehovorí  ani  slova.  Moriak  počal  ho  prekárať. 
Martin  zdvihol  sekeru  a  z  pŕs  vydral  sa  mu 
hrozný  výkrik.  Počalo  sa  tmiť,  sneh  husto  padal. 
Inokedy  rubači  boli  by  prestali  rúbať,  no  vidiac 
Martina  pracovať  so  zimničnou  usilovnosťou, 
nik  neopovážil  sa  prestať  v  robote.  Ale  Martin 
i  pracoval  ako  lev.  Sekera  jeho  lietala  ako  blesk 
do  hrubých  brvien  a  štiepala  ich  v  poly.  Vysoko 
do  povetria  mykal  svoj  oceľový  nástroj,  ako  by 
ohlušiť  chcel  rozbúrené  city  srdca,  do  ktorého 
jeho  súdelníci  ľahkomyseľne  nakvapkali  jedu. 
Stmilo  sa.  Prestal  škripot  píly,  i  buch  sekier, 
len  búrny  vetor  opieral  sa  o  borinu  a  mumlal 
večernú  desnú  pieseň.    Rubaň    je    opustená  .  .  . 

Na  zpiatočnej  ceste  Martin  predbehol  svojich 
druhov.  Letel  k  dedine  ako  zimný  víchor. 

»Martin  je  divý  chlap, «  poznamenal  moriak 
a  zakrútil  pravú  ruku  do  kožucha,  urobiac 
.z  krýdla  na  predku  záhyb. 

»Tá  vec  zle  vypáli, «  vzdychol  biblista. 

»Pre  tú  tučnú  jalovicu, «  zasmial  sa  starík, 
a  hodil  hazuchu  svojej  žltej  haleny  čez  hlavu. 
No  poznámka  jeho  nemala  účinku.  Jedným  bolo 

ľúto  Martina,  ktorého  báli  sa  utratiť,  druhýcii 
moril  hlad,  a  hlad  robí  ľudí  mrzutými. 

Martin  našiel  chalúpku  svoju  prázdnu.  Hrozná 
myšlienka  preletela  mu  hlavou.  Asnáď  ho  žena 
opustila,  nasýtená  chudobou!  Snáď  —  strapatý 
Jano!  Bože  —  aký  to  cit  stisol  mu  srdce! 

»Dajte  mi  ženu!«  zareval,  vbehnúc  do  siene 
testovej.  Tam  naňho  pozreli  ustrašenýma  očima. 
Nič  o  nej  nevedeli.  Testina  zalomila  rukami. 
Test  pozrel  naňho  hnevno.  On  nebol  ešte  smie- 
rený  s  chudobným  zaťom.  Martin  bežal  bez 
seba  k  domu  strapatého  Jana.  Ján  sedel  na 
prahu    maštale    a    strúhal    porisko    do    sekery. 

»Kde  Katarína ?«  pýtal  sa  Martin.  Bol  bledý. 

»Medzi  Katarínami, «  sucho  odvrkol  Jano, 
a  strúhal  ďalej. 

»Cloveče!  kde  mi  je  žena?«  divo  zavolal 
Martin,  škripiac  od  bôľu  zubami. 

»Čo  ma  do  tvojej  ženy,  Martine  ?« 

»Ale  veď  išla  za  vami  do  boru,«  ozval  sa 
tenký  hlas  susedky;  vyšla  práve  zo  svojej  stajne 
s  hrotkom  mlieka.  Mlieko  sa  penilo  a  šumelo 
v  drevenej  nádobe. 

»Do    boru!«     zavolal    Martin;    odľahlo    mu. 

»S  batôžkom  na  chrbte!  Sama  som  ju  videla. « 

Martin  letel  nazad  do  lesa.  Sneh  prestal 
padať,  čez  potrhané  oblaky  trblietaly  sa  hviezdy. 
Martin  volal  silným  hlasom  do  boru,  no  iba 
ozvena  mu  odpovedala.  Sviežo  napadlý  sneh 
lepil    sa    mu    na    nohy.    Tma    hľadela   z  korún. 

Ani  sám  nezbadal,  ako  dostal  sa  do  vyrúbaniska 
Mesiac  vyskočil  zpoza  borových  končiarov  a 
osvietil  dejište  dennej  práce  rubačskej.  Na  čerstvo 
odpílenom  pni  stál  batoh,  biela  plachietka  len 
tak  svietila  v  lúčoch  luny,  ako  snehový  závej. 
Pod  pňom  polo  skrehlá  čakala  Katuša,  verná 
rozkazu  mužovmu. 

Schytil  ju  mocný  Martin  na  mohutné  ramená 
a  túlil  ju  k  sebe,  zahrieval  na  prsiach.  Sviiekol 
halenu,  pookrúcal  ju  do  nej,  i  veľké  rukavice 
natiahol  jej  na  ruky.  Batoh  vyhodil  na  plece, 
ako  by  tam  bolo  páperie.  Oddane  túlila  sa  Katka 
k  mužovi  svojmu,  teplota  jeho  lásky  rozohriala 
jej  údy. 

»Ukáž  mi  tvár,«  prosil  Martin,  a  chytil 
oboma  rukama  strojnú  ženinu  hlávku.  Široké 
čipky  čepca  dotýkaly  sa  jej  bledej  tvári.  No  oči 
jej  boly  veselé,  spokojné. 

»Hneváš  sa,  Katarínka?«  pýtal  sa  Martin. 
»Vinný  som!  Nemal  som  ti  kázať  do  hory! 
Hneváš  sa?« 

»Nehnevám,  Martine!  No  poďme !«  Radostný 
Martin  viedol  si  zablúdenú  ženu  nočným  borom, 
ako  by  kráčal  myrtovým  a  rozmarínovým  hájom. 
Našiel  všetko,  i  pokoj  duševný,  i  ženu,  i  smie- 
renie  tesťovo.  Starých  obmäkčil  strach  o  dcéru, 
oni  videli  veľkú  lásku  Martinovu.  Už  Katarínka 
nemusí  do  boru  s  obedom,  lebo  tam  niet  viac 
Martina:  hovie  si  on  na  širokom  Výbohovom 
dvore.  Moriak  sa  jeduje,  hoci  mu  Martin  odpustil 

novú  halenu  a  kordovánky.  »Škoda  jalovice, « 
mumle    starik,    brúsiac  pílku. 

A  veliký,  šíro-šíry  bor  šumí  suchopárne  nad 
hlavami  prostých  Tudí,  ktorí  napriek  svojej 
prostota  prístupní  sú  náruživosti,  ako  pri  všetkej 
svojej  obmedzenosti  chovajú  medzi  sebou  srdcia 
verné,    hotové  ku  žertvám  v  plnení  povinností. 

Ty  suchý,  piesočnatý  bor,  i  v  tebe  veje 
nádych  poesie,  menej  fantastickej  nežli  v  svrči- 
nách  podkriváňskych,  no  srozumiteľný  a  voňavý 
pre  dušu  moju,  ktorá  často  blúdi  v  rozpomien- 
kach prvej  mladosti  nedohľadným  morom 
tvojich  ihlíc. 


CD 


Pol  dňa  u  rieky. 

črta. 

(1883.) 


Nebo  je  jasné  ani  rybie  oko,  slnko  pálčivé 
ani  Fklamaná  láska,  pole  žlté  —  lúky  skosené, 
zem  smädná  —  inu,  máme  leto.  Nachádza  sa 
v  zenite  svojej  jasnej  slávy.  Krátky  je  jeho  život 
na  úpätí  Tatier,  a  čo  zamešká  na  čase,  usiluje 
s.i  vynahradiť  siloo.  Milujem  letné  žiare  a  ne- 
hne v'áni  sa  na  slnko,  '^eď  nesporí  svojím  teplom. 

Tuhé  tiene  padajú  na  trávu,  ľahko  zvlnenú 
poludním  vetierkom.  Od  stromov  veje  sviežo. 
Rieka  tečie  čistými  vlnami  v  hodne  zúženom 
koryte,  ospalé  svrčky  ohlasujú  sa  z  raži.  Pre- 
pelička  skrytá  vo  fúzatom  prose  volá  preni- 
kavým hlasom:  »poďte  žať!«  Prišiel  som  sem, 
prepelička  moja,  nie  aby  som  žal,  no  aby  som 
sa  osviežil,  rozohrial  hruď  svoju  vanom  horú- 
ceho leta.  Milujem  letné  žiare! 

Pár,  slniečko,  páľ,  a  zohrej  hruď  zeme  I  Mne  je 
tak  sladko  pod  pobrežnými  jelšinami  ;  tak  sa 
cítim,  ako  ty,  neďaleká  breza:  nečinný,  pribitý 
k  zemi,  pokojný  —  iba  duša  moja  trasie  sa 
práve  ako  tvoje  striebristé  lístie,  ty,  k  zemi 
pribitá,  pokojná,  nádherná  breza! 

Biele  motýíky  švihajú  trasťavo  krýdelkami, 
pestrá  straka  sadla  na  suchý  konár  rakyry,  kyv- 

Vnjanský  :  8obrai:é  Diela    V.  17 

kajúc  nadol  dlhým  chvostom,  aby  sa  udržala 
v  rovnováhe. 

Na  západnom  nebi  zkrsly  biele  oblaky  a 
dvíhajú  sa  jeden  po  druhom  zpoza  obzoru.  Be- 
lunká;  skoro  celkom  bezstínna  farba  oblakov  a 
hlboká  modrota  neba  snáša  sa  tak  súzvučne,  teší 
a  posilfíuje  oko  moje,  prepínané  nočným  čítaním 
pri  skromnej  lampe.  Stred  oblaku  je  celist\ený 
ako  plachta,  ku  krajom  sa  však  rozstrapatil  a 
tratí  sa,  ako  ľahký  dym  v  modrine  nebeskej.  Tieto 
biele  oblaky  podobajú  sa  čistým  myšlienkam, 
ktoré  nepraktickou  svojou  vlastnosťou  nikomu 
neosožia.  Ony  jestvujú  len  tak  na  okrasu  ne- 
smierneho modrého  bezdna,  mierny  vetrík  hrá  sa 
s  nimi  ako  sa  mu  zaľúbi,  vyťahuje  ich  za  strapatú 
šticu  zpoza  obzoru,  preháŕía,  potrhá  na  drobné 
kúsky,  alebo  ich  do  veľkej  neforemnej  massy  scho- 
máči.  Ani  kvapôčky  z  nich  nepadne  na  žížnivú 
suchú  zem. 

Z  čistej  rieky  vyskočila  rybka :  jej  strie- 
borné bruško  blyslo  v  slnku.  Iste  chcela  okúsiť 
dobrotu  slnečných  lúčov  —  no  nepobavila  sa 
v  nich.  Nie  je  súci  pre  ŕíu  suchý  vozduch.  Tak 
často  i  my  zabehúvame  do  iných  sfär  —  no 
návrat  náš  nenie  vždy  tak  šibký. 

ľvloje  oko  hľadí  zádumčivo  na  hru  vlnôk, 
ich  tichý,  skoro  bczšumný  tok  vkúzlil  dušu  moju 
do  mieru.  Jelšiny  šepcú  ospalú  poludniu  pieseň, 
do  šepotu  cvendží  iskrivá  piesetí  škovránka, 
ktorý  vyletel  vysoko,    až  sa  mi  ztratil  s  očú.  a 

predsa  neztratilo  jeho  sklené  cinkanie  zvučnosti 
a  sily. 

Počujem  ľahký  krok.  K  rieke  ponáhľa  sa 
mladá  deva  s  bosou  slúžkou,  obťaženou  ba- 
tôžkom. Tvár  devina  plá  rumencom  a  mladosťou. 
Deva,  nezbadajúc  mfía  leňocha,  prešla  popri  mne, 
aby  tam  vyššej,  chránená  hustou  vrbinou,  ob- 
nažila biele  údy  a  pohrúžila  ich  do  kryštálovej 
vlahy.  Nuž,  pokoj  ti,  pekná  mladá  devuška!  Aká 
si  mladá,  svieža,  tenká  v  páse!  Mladá  hruď  len 
že  sa  dvíha  pod  ľahunkým  kabátkom.  Pokoj  ti, 
krásavica!  Nech  iba  tieň  vrbiny  padá  na  snežné 
hrdielko,  nech  iba  cudný  blesk  letného  slnka 
pozláti  čistú  panenskú  hruď.  Oblaž,  ty  vlnka, 
alabastrové  údy  dievčiny  lahodným  chladom 
svojím,  občerstvi  mladé  telo,  osviež  a  utvrď 
v  čistote  mladú  dušu.  Ja  ti  z  celej  duše  želám, 
devuško,  milý,  pokojný  kúpeľ.  Chráň  sa  hlbiny, 
pekné  stvorenie  Boha,  do  ktorého  skvelých 
foriem  vdýchol  on  svrchovanosť  krásy.  Predsa 
je  len  ženská  bytnosť  vrchol  Božieho  tvorenia! 
Mnoho  krásy  Boh  vložil  do  svojej  prírody,  ale  keď 
chcel  postaviť  korunu  všetkému,  všemohúcou 
arciumeleckou    rukou  svojou  stvoril  ženu. 

'    Krôčky  tíchnu  —  zas  osamelo  šepcú  ospalé 
jelšiny. 

Tam  ďalej,  hore  medzou  stúpa  roľník.  Ob- 
zerá svoj  jačmeň.  Jeho  tvár  je  neveselá,  iste 
ho  nepokoji  šuchotá,  ktorá  hatí  pravidelný  vývin 
zrniek.    Prešiel  už    mimo    mňa.    Zase  som  sám. 

17' 

Veľký  mravec  vyliezol  mi  na  kabát  a  zdesený 
behá  sem  i  tam.  On  chudák  zablúdil  zo  svojej 
cestičky,  cez  ktorú  som  sa  mu  položil.  Neboj  sa, 
mravenče  —  dnes  som  taký  šťastný  —  po- 
môžem ti  z  kultúrneho  labyrintu  do  trávy. 

Biely  oblak  postavil  sa  pred  slnko,  no 
slnečné  blesky  derú  sa  víťazne  čez  hmlistý  jeho 
závoj ;  utrpely  na  jasnote,  no  nie  na  horúčosti. 
Ba  takéto  ľahko,  závojom  kryté  blesky  hrejú 
ešte  zúrivejšie,  nežli  svobodné. 

Piesočnatou  cestou  pohybuje  sa  voz,  ťahaný 
bielyma,  drobnýma  volkama.  Ich  chvosty  ne- 
unavené šibú  o  boky,  odháňajú  drzé,  dotieravé 
muchy.  Na  prázdnom  voze  sedí  paholok  a  drieme, 
len  zo  sna  pohybuje  bičom.  Časom  žmurkne 
okom  a  chrapľavým  »hajsl«  oznamuje  volom, 
že  veru  nespí  celkom,  aby  konaly  svoju  povin- 
nosť. Potrhnú  volky,  potrhnú  —  no  zase  upa- 
dajú do  lenivého  chodu,  tuším,  driemu,  ako  ich 
veliteľ.  Povoz  vnoril  sa  v  brezový  hájik.  Pne 
briez  blyskocú  sa,  ako  ciselované  striebro  v  slnku. 
Čez  nehusté  koruny  predierajú  sa  slnečné  lúče 
a  tvoria  jasné  kolieska  v  šedej  tôni.  V  brezovom 
lesíku  je  jasno  ;  to  priehľadný,  veselý  les.  1  tône 
brezové  sú  miernejšie,  akoby  pomiešané  s  jas- 
notou.  Či  vari  brezové  listie  prepúšťa  blesky, 
ako  i  tamten  biely  obláčik,  čo  práve  odletel 
s  jagotavej  tvári  slnka? 

Poludnie  prešlo  —  už  naddĺžil  sa  stín  ko- 
lika, vbitého  do  zeme. 

KúpeFom  osviežená  deva  uberá  sa  nazad. 
Jej  tvár  je  niečo  bledšia,  svieža  voda  zmiernila 
rumeň  hladkých  líc.  Batôžok  slúžkin  sa  umenšil, 
no  zato  oťažel :  mokré  šaty  sú  v  ňom.  Zdrav- 
stvuj,  pekná  devuško  — ■  do  tvojich  veľkých  očú 
všumel  jasný  kryštál  riečnej  horskej  vody,  oj, 
\erím,  pevne  verím,  že  jeho  priehľadná  jasnota 
prevýšená  bola  žiarou  tvojej  mladej  duše!  Sladko 
je  veriť  na  dobro,  keď  oko  pozerá  na  krásu.  A 
pozeral  som  na  tvoju  krásu,  devo,  bez  túžby 
a  požiadania,  ako  na  obraz,  ako  na  sochu!  Aký 
veliký  a  čistý  je  môj  cit!  Evoe,  evoe  krása!! 

Mne  voľno,  široko  okolo  srdca  v  dobrej 
svetlej  viere. 

^aholok  vracia  sa  z  breziny,  ale  už  je  voz 
jeho  naplnený  senom.  Volky  ťažšie  vydychujú, 
a  ešte  lenivejšie  tiahnú  piesočnatou  poľnou 
cestou.  Nohy  kladú  lenivo  a  šikmo.  ich  veliteľ 
kráča  vedľa  voza  a  vyberá  z  ražného  kláska 
polozrelé  mäkké  zrnká.  Seno  rozvoniava  silnými 
aromatmi :  vôňa  je  duša  trávy  a  lúčnych  kvetov, 
ktorá  sa  lúči  s  vädnúcou,  dočasnou  schránkou. 
Vôňa  je  nehmotná,  duševná  činnosť  kvetov, 
—  bezvonný  kvet  podobá  sa  mäsitému,  neob- 
darenému človeku,  z  nehož  nepáchne  duchom, 
iba  hmotou.  Kam  sa  podeje  vôňa  kvetov?  Ci 
rozplynie  sa  v  nič  po  širokom,  ďalekom  i  hlbokom 
vesmíre,  a  či  hľadá  zase  nové  rastliny,  aby  sa 
do  nich  vtelila  k  novému  životu?  Čo  je  vôňa, 
zkadiaľ   prichodí,    kam    ide?    Hľa,    zase    stojím 

pred  sfingou,  hoci  vidia  oči  moje  iba  seno 
— ^  potravu  pre  lenivéiio,  nohy  šikmo,čaptavo  sta- 
vajúceho, večno  prežúvajúceho  vola.  Biele  oči 
sfingy  prenasledujú  ma  na  každom  kroku,  a  predsa 
chytá  sa  rozum  do  ťažkej  úlohy.  Chcem  vnoriť  sa 
v  hlbiny,  preleteť  širiny,  prebrdnúť  čez  večnú 
tmu  hrobu  —  a  neviem  ani,  čo  stane  sa  s  vôňou, 
vydýchnutou  zo  skosenej  trávy!  Ó,  ty  hrdý 
rozum  ľudský! 

Vetrík  celkom  ustal.  Ani  lístok  nehýbe  sa 
v  jelšine.  Brezový  háj  stojí  nepohnute,  ako  by 
bol  z  vosku.  Úplné  bezvetrie.  Teraz  začujem 
tichunký  šum  vody.  Ona  ma  volá,  ona  ma  vábi! 
Neodolám.  Shádžem  šaty.  Už  objíma  hruď  moju 
chladná,  jasná,  vodná  víla. 

Aká  si  mi  vítaná,  vlaha!  Aký  ples  rozprúdila 
si  v  mojej  duši!  Rozšír  ramená,  plavaču,  bor 
sa  mohutnými  pohybmi  s  vlnami  riečnymi. 
Tesno  priliehajú  luny  k  tvojmu  rozohriatemu 
telu,  blýskavé  šuminy  perlia  sa  ti  okolo  ramien 
a  hrudi.  Cítim  lichotivú  hru  vodných  prúdov, 
bojujem  proti  nim  —  dávam  sa  niesť  nadol. 
Prse  dmú  sa  dlhými,  zdravými  dychmi.  Nad 
ponorenou  hlavou  zavrely  sa  vlny  —  som  celý 
obložený  tekutým  kryštálom,  tajím  dych.  Teskno, 
úzko  človeku  pod  vodou  so  zatajeným  dychom. 
Tesknota  rastie,  prse  prestaly  pracovať.  Pohyb 
—  už  som  nad  vodou!  Dlhý,  voľný,  radostný 
dych.   Ó,  balzámový  vozduch,  ty  sladký,  ľahký. 

životo-darný  äter!  Vďaka  Pánu  za  tvoju  nevi- 
diteľnú, nehmotnú,  ži/otadarnú  prítomnosť. 

Oblažený,  posilnený  kúpeľom  Tahnem  zase 
do  jelšovej  tône.  Stíny  briez  dlžia  sa  v  šibkom 
postupe.  Vetierok  povial  a  rozvíril  jelšiny  i  brezy. 

Gazdovia  a  delníci  navracajú  sa  do  dediny. 
Škovránok  vyletel  pokonný  raz  do  vozduchu 
a  letom  strely  hodil  sa  do  fúzatého  prosa  — 
na  nocľah.  Slnko  zapadá.  Oblaky  shromaždily 
sa  na  východe  —  zapadajúce  slnko  zružilo  ich 
bledé  šaty.  Dolu  nižej  nad  samým  pohorím  idú 
do  šedá  a  tvoria  vlny  s  popolavými  okrajkami. 
Svrčky  hudú  svoje  nekonečné,  monotónne  piesne. 
Zďaleka  nesie  sa  tiahly  spev  hrabačiek  —  medzi 
spev  zamieša  sa  divý,  rozpustilý  výskot  — 
rozlieha  sa  —  bije  do  horskej  stráne,  a  odrazený 
zaniká  vo  večernom  šere.  Spev  blíži  sa.  Vozy, 
senom  naložené,  tiahnú  k  dedine.  Pleskot  bičov, 
pokriky  paholkov. 

Robotná  včelka  vytiahne  žlto  zaprášenú 
hlavu  z  kvetového  kalicha.  Celá  zľakaná  zatrepotá 
nôžkami  a  hnevno  zabzučí.  Zbadala,  že  sa  obne- 
skorila  pri  tuhej  práci  —  už  všetky  kamarátky 
odletely  z  lúčiny.  Rozšíri  spechom  priehľadné 
krýdelká,  vyletí  dohora  a  letí  rovnou  čiarou 
do  úla  domorodého. 

Ja  nerobotný  čmelák  tiež  zanechám  svoje 
podjelšové  ložisko  a  uberám  sa  domov.  Prežil 
som  naozajstné  letné  popoludnie  v  celej  jeho 
horúcej   jasotnej    kráse.    Celá  jeho  hrejúca  sila 

vlietla  mi  do  duše.  Takú  vrelú  silu  cítim  v  útro- 
bách, také  letné  žhavé  náteplie  vtiahlo  mi  do 
srdca.  Zdravie  a  tuha  po  radostnom  tvorení 
zabronely  nad  mojou,  niekdy  takou  boľavou, 
starostnou  hlavou.  Nuž  pýšte  sa,  pessimisti  a 
melancholici,  svojimi  bôľmi  a  duševnými  rozorva- 
nosťami! Ja  chlúbim  sa  svojou  zdravou,  tvorivou, 
sviežou  dušou! 

Prídi  už  teraz  smelo,  ty  krásna,  letná  noc, 
ovlaž  svojou  rosou  ohne,  zmierni  plamene. 
Poďte,  vy  tône  od  východu,  zahaste  posledné 
plápoly  večernej  zory.  Zablýskaj  sa,  obloha, 
svojimi  hviezdami! 

Mier  sa  rozprestrel  svetom,  mier  sdružený 
s  šerom.  Noc  tuším  požičala  si  odo  dňa  kus 
tepla:  rozpálená  zem  nemôže  razom  vychladnúť; 
noc  požičala  si  bleskov  odo  dňa:  vozduch  nemôže 
celkom  stemnieť.  Tuším,  slnko  zabudlo  pobrať 
so  sebou  všetky  svoje  lúče. 

Svadobné  šaty. 

Novelletka. 

(1883.) 


Mestečko  Burianovo  bolo  silne  vzbúrené. 
Snáď  rozsrdily  sa  poctivé  cechy  proti  magi- 
strátu? Snáď  mestská  kassa  utrpela  ztratu  de- 
fraudáciou? Snáď  blíži  sa  Prušiak,  alebo  zeme- 
trasenie pohlo  okolité  vŕšky?  Oj,  nie  —  však 
pán  Čaranský  sa  žení.  Úžas  ! 

Pán  Čaranský  sa  konečne  mohol  oženiť 
bez  potrasenia  verejnej  mienky  burianovskej, 
keby  si  bol  bral  svojmu  veku  primeranú  osobu 
—  tak  na  príklad  vdovicu  Žablačku,  alebo  pannu 
Knotkovú,  alebo  konečne  i  massívnu  Králikovu. 
No  on  si  berie  kvetúcu,  chudobnú,  zabudnutú 
ševkyňu,  sirotu  po  človeku  zkaderuka  —  zkade- 
noha,  on  Čaranský,  bohatý,  pensionovaný  mest- 
ský pán  radný  !  Úžas  ! 

Ba  čo  to  môže  byť?  Pani  Kúžeľka  tvrdí, 
že  sú  čary  vo  veci,  jej  susedka  zlostne  pozna- 
menala, že  sa  pán  Joachim  na  starosť  zbláznil. 
Jeho  ešte  tu  i  tu  predsa  vedeli  pochopiť  — 
inu,  mladé  dievča,  a  špatná  nenie,  —  však  na 
chuderu  Marienku  sypal  sa  dážď  dôkladných 
kritík ! 

»Veď  je  to  nesvedomitosť  ulakomiť  sa  na 
peniaze  a  ísť  za  starca. « 

»Zdalo  sa,  že  je  skromná  —  a  tužibuď  — 
koketka !« 

»Už  zabudla  na  svojho  študenta,  čo  na  ňu 
verše  skladal. « 

»Kto  vie,  či  zabudla?  —  Starého  berie, 
mladého  rúbi.«  »Oženil  sa  starý  pán  atď.« 

»Eh,  či  sa  bude  pýšiť  v  Čaranskovskej 
stolici  proti  kancli. « 

»Potmehúdol  akýsi!  Čo  v  tom  ničibydle 
trčalo!  No  ja  som  vždy  hovorila,  že  tiché  vody 
brehy  podmývajú.« 

»Čo  len  povie  jeho  sestra ?« 

»Veru,  veru!  Dve  gazdiny  na  jednom  dvore. 
Mier  domu  tam!« 

»Už  kupovala  u  Grunbauma  atlas  na  šaty  1 
Povážte,  z  najdrahšieho  brala!  A  kvety!  Maša- 
módka  sama  žasne  nad  nimi.  Zrovna  z  Viedne!« 

»Mohla  si  veru  šaty  i  sama  ušiť!  Dosť  sa 
našila  pre  ľudí  za  peniaze. « 

»Hja  — ■  pani  —  pani!« 

»Nevídali  takého  panstva!  Čaranský  zostane 
Čaranským,  ale  Mariša  zostane  lVlarišou.« 

»A  keď  zdedí  všetko  po  ňom?  Veď  Čaranský 
nemá  potomkov,  a  taký  mudrlant  svetský,  ako 
je  ona,  nepodá  mu  ruku  ináč,  až  uvidí  testament !« 

»Ah,  ah!  teda  testament!« 

»Ba  i  intabuláciu  na  polovičku  majetku  za 
živa,  a  po  smrti  všetko. « 

»Ubohá  Magdola!  Čo  sa  natrápila  pri  bra- 
tovi !« 

Medzitým,  čo  takéto  chýry  mestom  letely, 
pán  Čaranský  čítal  svedomité  »Neuefreie  Presse«, 
ktorú  bral  za  tretinu  ceny  z  kassína,  a  preštu- 
dovav  od  počiatku  do  konca,  na  večer  ubieral 
sa  do  vínnej  krčmy,  sadol  na  svoje  obyčajné 
miesto  do  kúta  za  okrúhly,  čistý,  no  ničím 
nepokrytý  stôl.  Hostinský  podniesol  mu  veliký 
hlatený  pohár,  v  ňom  »kotúlku«  vína,  tak  asi 
dva  deci.  Joachim  doplnil  pohár  čistou  vodou. 
Užijúc  svoje  tri  »kotúlky«  anticky  rozriedené, 
bral  palicu  a  klobúk  a  ubieral  sa  o  pol  desiatej 
domov. 

Aké  flegma!  Ženiť  sa  a  nevynechať  ani  jed- 
ného jediného  večera  pre  tri  kotúlky. 

Marienka  Vítovská  sedela  u  svojho  stolíka 
a  šila,  šila  úsilne!  Celé  sklady  beloskvúcej 
bielizne  ležaly  na  postieľke.  Ach,  aké  jemne 
košieľky,  len  pomysleť  a  hlava  sa  zakrúti. 

Rane  o  desiatej  prichádzal  Čaranský  a  prezrel 
prácu. 

»Len  tá  miera  ma  mrzí,  pane  radný, «  hovorila 
Marienka,  »jestli  ste  sa  predsa  mýlili !« 

»Nie,  nie!  Celkom  váš  zrast,  vaša  výška. 
Ja  som  zodpovedný. « 

Marienka  nahla  sa  nad  šitie.  Jej  srdiečko 
strepotalo  tajnou  túžbou.  Po  čas  prázdnin  zdržoval 
sa  u  Čaranského  mladý  jurista,  Branko  Klasný, 
jeho  pokrevný,  šuhaj  svieži,  plný  života.  Často 
zastal  u  jej  oblôčka  a  rozprával  svoje  žarty, 
chválil    jej     pilnosť     a     útlu     rúčku,    hoci    jej 

ukazáčik  bol  dopichaný,  formálne  tettovovaný 
ihlou.  Keď  odchádzal,  rozsmútila  sa  Marienka. 
Keď  počula,  že  sa  osadil  ako  pravotár  v  Klá- 
tove,    zamrelo    v    nej    jej  tiché,  skromné  srdce. 

»Nuž,  poviem  vám  tajnosť,  ale  ma  nevy- 
zraďte!«  počal  starý  pán.  »Tieto  pekné  veci 
chystám  pre  nevestu  môjho  Bránka.  Ona  je 
milé,  no  nebohaté  dievča,  chcem  ju  prekvapiť. 
Bránka  som  od  detinstva  jeho  rád  videl,  je  živý, 
súci  a  poriadny  človek.  Celkom  z  iného  dreva, 
ako  tunajší  synkovia  bohatých  mešťánkov. 
1  Magdalienka  je  celkom  usrozumená  s  jeho 
voľbou. « 

Marienka  zase  nahla  sa  nad  šitie,  no  tvár 
jej  zblčala  rumencom. 

Starý  Čaranský  potľapkal  devu  po  červenom 
líčku.  »Len  pilno,  Marienka,  Klasný  súri  so 
svadbou. «  Vyšiel. 

Marienka  odhodila  s  lona  bielizeň  a  sadla 
do  kútka.  »Teda  ona  šije  svadobné  rúcho  pre 
jeho  nevestu  !« 

To  on  —  on,  za  ktorým  zatúžilo  neraz 
srdce,  nesmelá  hlávka  však  neopovážila  sa  po- 
mysleť.  Bláznivé  srdce  —  čože  tak  nepokojne 
biješ  v  hrudi  úbohej  mladej  devy? 

Strašno  pomysleť,  ako  chytiť  sa  do  ďalšej 
práce. 

»Ah,  pilná,  pilná,  mademoiselle,«  počula 
razom  vo  dverách.  Pani  Žablačka  objavila  sa 
na  prahu. 

»Ustala  som,  oddychujem, «  odpovedala  Ma- 
rienka a  schytila  zas  bielizeň  na  lono. 

»Al<é  šťastie,  Marienka !  No  ja  ti  ho  prajem 
z  celého  srdca.  Ja  nie  som  to,  čo  Knotková 
alebo  Králikova.  Bože  môj,  inu,  závisť  —  nene- 
chajú na  človeku  dobrej  nitky.  Klepy  sem,  klepy 
tam!  A  ja  vždy  hovorím,  že  zkúsenosť  a  use- 
dlosť  je  hlavnou  ctnosťou  muža.  A  najmä  v  te- 
rajších časiech.  Tí  mladí  žijú  čisto  s  vetrom. 
Raz  tak,  zase  ináč.«  V  očiach  Žablačkiných 
zaskvely  sa  dobroprajné  slzy.  Ona  bola  vôbec 
osoba  citu.  Za  nebohým  Žablakom,  Pán  Boh 
mu  daj  slávu  večnú,  nosila  celých  päť  rokov 
čierne  šaty. 

Marienkina  myseľ  lietala  ďaleko  široko-. 
Počula  slová,  smyslu  nechápala. 

»Jestli  potrebuješ  radu  —  o,  ja  som  ti  mi- 
lerada  na  pomoci.  Nebohá  tvoja  mamička  ne- 
zabudla na  mňa  ani  na  smrteľnej  posteli.  Nuž, 
len  sa  sver,  duša  moja.« 

»Ah,  vy  ste  voždy  dobrí  boli,«  riekla  Ma- 
rienka a  počala  pilno  šiť.  Ruky  sa  jej  potriasaly 
nad  plátnom,    boly    skoro    také  biele,  ako  ono, 

Citný  hlas  Žablačkin,  indy  nepríjemný, 
lahodil  deve.  Predsa  nestojí  sama  vo  svete, 
bez  súcitu,  bez  priateľstva. 

No,  po  týchto  slovách  Žablačka  nemala  už 
pokoja  v  kabinete  Markinom.  Ztratila  sa,  bozkajúc 
Marku  na  ľavý  slych. 

Sotva  vyšla  —  už  prifučala  Králikova. 


272 

»Uf!  aká  horúčosť!«  počala,  »budeme  mať 
tfúrku !  A  vy  taká  pilná!  Teda  srok  už  blízky  ?« 

»Blízky,«  riekla  Marienka  a  zahľadela  sa 
do  obloka. 

»Už  i  deň  je  určený  ?« 

»Možno,  neviem. « 

»Teda  nevie,  lhárka,«  pomyslela  si  Králikova 
a  sadla  si  na  stolec,  »veď  ja  to  z  nej  vyšteglím.« 

»Asnáď  na   Annu?   Snáď  s  dišpensáciou?« 

Marienka  pozrela  na  tučnú  matronu  v  ne- 
dorozumení. Jej  tvár  bola  pokojná.  Ticho  svietily 
jej  veľké  sivé  oči. 

»No,  veď  sa  nerada  vtĺskam  do  cudzích 
diel!  To  len  tak  z  priateľstva.  Ah,  keby  ste  len 
vedeli,  aký  je  svet  zlý!  Ako  by  každý  človek 
nemal  dosť  na  svojej  starosti!  O  seba  sa  ne- 
starajú, za  to  o  iných.  V  svojom  oku  nevidia 
brvna,  no  smetočku  v  cudzom,  oh,  to  už  hej! 
No  ja  nie  som  zlostná  Žablačka,  ja  vždy  dobre 
mienim. « 

Nuž,  či  už  tieto  dve  dámy  akosi  nazrely,  že 
v  jej  útrobe  nieto  niekdajšieho  mieru?  Čo  ich  tak 
zaujíma  Klasného  svadba?  Čo  ich  zaujíma,  či 
sa  ide  ženiť  s  dišpensáciou,  či  bez  nej?  dumala 
Marienka  a  hľadela  velkýma  očima  na  Králikovu. 

1  Králikova  mala  už  dosť.  Kto  mlčí,  ten 
svedčí. 

Za  pol  hodiny  bolo  po  celom  meste  stvr- 
■dené  a  na  vlas  dokázané,  že  sa  starý  Čaranský 

Žení,  a  starý  blázon  berie  si  mladuškú  Marienku 
Vítovskú. 

Caranský  prišiel  s  pokojným  duchom  do  svojej 
krčmy.  Hostinský  podával  mu  prvú  kotúlku  so 
zvláštnym,  prívetivým  úsmevom,  hoci  sa  v  duchu 
bál  o  stáleho  hosťa.  Pán  notár  mestský  zamíkol 
v  horlivom  hovore,  keď  vstúpil  Joachim.  Vôbec 
v  celej  chyži  nastala  neobyčajná  tichosť. 

»Nuž  teda,  gratulujeme,  pane  rada,  ku 
svadbe!  Ej,  ej,  kto  by  to  bol  myslel ?« 

Caranský  sa  zadivil.  Veď  on  nikomu  ne- 
riekol  o  svojom  pláne,  a  hľa,  už  je  v  krčme. 
»Strašné  hniezdo,  toto  Burianovo,«  myslel  si,  a 
nalial  do  vína  vody. 

Posmešné  tváre  hostí  nepáčily  sa  mu.  Už 
po  druhej  kotúlke  sa  zdvihol. 

»Aha!  už  sa  pripravuje  doma  sedeť,«  pomy- 
slel si  nadlesný,  »kút  pri  okrúhlom  stole  bude 
prá'dny.« 

Caranský  prišiel  namrzený  domov.  Mal  po- 
dozrenie, že  Marienka  sama  vyklebetila  jeho 
plány. 

Na  stolíku  našiel  list  od  Bránka. 

»Drahý  ujček!  S  ťažkým  srdcom  odhodlal 
som  sa  zopreť  sa  Vašej  vôli.  Darmo  je,  moje 
srdce  rozhodlo.  Nuž  i  bez  Vašej  pomoci  musím 
založiť  dom  svoj.  Za  niekoľko  dní  prídem  si  sám 
k  nej  pre  odpoveď.  Bozkávam  Vaše  dobré  ruky! 
Váš  Branko.« 

Vajausliy:  Sobraué  Diela.  V.  18 

»Pozrime  sa!«  dudlal  starý  pán.  »Ako  ľahko 
ma  obchádza,  ako  skoro  poslúchol  svoje  srdce. 
Próby  neprestal.  No  počkaj,  ty  veterný,  ľahký 
vtáčik! « 

Tvár  Čaranského  bola  pri  tomto  rozjímaní 
jasná,  dobrá.  On  od  jakživa  miloval  prekva- 
penia. Už  za  mladý  nikdy  neohlásil  svoj  príchod 
do  rodičovského  domu  alebo  k  rodine.  Vtiahol 
sa  humnom,  tam  složil  kepeň,  oprášil  sa  a 
vošiel  do  chyže  v  ľahkom  kabátku,  akoby  iba 
z  prednej  izby,  —  tešil  sa  potom  z  prekvapenia 
a  výkrikov. 

Konečne  prekvapila  ho  láska.  Prvá  krása 
mesta,  mladá,  koketná,  preberačná,  zapáčila  sa 
mu  veľmi.  Prekvapil  ju  nezručným  vyznaním 
lásky,  a  ona  jeho  navzájom  zápornou  odpo- 
veďou. A  tak  zostal  mládencom.  Mal  dobré  srdce, 
ľudia  radi  ho  mali,  hoci  časom  trónili  nad  ním 
vtipmi.  Nebol  taký  zaslepený,  že  by  nebadal 
ich  snahu,  urobiť  ho  predmetom  zábavy  —  no 
znášal  to  z  dobroty  —  pravda,  po  istú  hranicu. 
Jesťli  hranicu  prekročili  —  beda  bolo  posmeš- 
níkom.  Joachim  očervenel  ako  moriak,  jeho 
šedivé,  krátke  fúzy  sa  zježily  a  prísnym,  ko- 
vovým hlasom  znosil  vtipkára  dokonale.  Na 
druhý  deň  mu  ho  bolo  už  ľúto.  Poslal  mu  fľašu 
starého  vína  a  biletku  ;  »nichts  fiir  ungut«  stálo 
na  nej  napísané  trasľavým  písmom. 

1  teraz  uchystal  prekvapenie  pre  svojho 
sestrenca.    Branko  visel    dušou    na  starom    pá- 

novi;  takých  pomerov  niet  veľa  na  tomto 
svete.  Od  mala  malička  býval  u  ujca  —  poneváč 
ho  rodičia  odumreli,  keď  mal  asi  desať  rokov 
—  mal  mnoho  dobrého  od  neho,  no  najviac 
dcbrodušného  odpustenia  za  maličké  šialenstva. 
Dedictvo  Brankovo  vyšlo  na  štúdia  —  ba  ani 
nesiahalo,  nadpriadať  musel  ujec  Zato  bol  mladý 
Klasný  vďačný,  voždy  hotový  hrať  s  ujcom  šach 
a  v  dišpute  podať  sa  i  vtedy,  keď  ujček  tvrdil 
bizarrnú  nemožnosť.  Sestra  Čaranského,  Mag- 
daliena,  bola  telesne  biedne  stvorenie:  veľmi 
hrbatá,  s  ostrými  črtami  v  nepeknej  tvári.  Bola 
o  niečo  mladšia  než  brat,  a  zostala  následkom 
skúposti  matky  prírody  starou  pannou.  Iba  jej 
svetlé  oči  prezradzovaly,  že  má  ducha,  a  naozaj 
vyznamenávala  sa  ostrotou  rozumu.  Na  prvý 
pohľad  odstrkala  človeka  od  seba.  Žiaľno  bolo 
počuť  jej  neobyčajno  čujné  dýchanie,  hľadeť  na 
nepekné  vrásky  chudej  tvári,  posiatej  ešte  i  drob- 
nými rapinami.  Po  dlhšej  známosti  zabudol 
človek  na  veľké  telesné  chyby:  jej  kaustický 
vtip,  smelé  úsudky,  rozhľadenosť  a  dosť  široké 
známosti  prekvapovaly;  vídal  si  už  iba  umné, 
svetlé  oči,  pod  ktorých  tichým  lúčom  mizly 
rapiny  —  zduchovnela  nepekná  tvár. 

Nuž,  v  čom  pozostávalo  Čaranského  pre- 
kvapenie? Magda  vylúdila  z  Bránka,  že  veru  mi- 
luje skromnú  švajdlenu  v  Tkáčskej  ulici,  čo  býva 
u  krajčíra  vo  dvore,  oblokmi  do  sadu. 

»Zahrám    si    na    prísneho    ujca,«    podumal 

Joachim,  a  potom  bude  nasledovať  prekvapenie. « 
Nič  nemal  proti  voľbe  sestrencovej,  ba  práve 
chválil  ho  v  duchu,  že  má  dobrý  vkus.  Nuž  ale 
predsa  písal  Brankovi  list,  v  ktorom  ho  karhá 
za  ľahkomyseľné  hračky  s  poctivou,  poriadnou 
dievčinou,  ktorá  nikdy  jeho  manželkou  byť  ne- 
môže. Branko  odpovedal,  že  mu  je  to  celkom 
vážnou,  životnou  otázkou,  že  on  Marienku  rád 
vidí  —  že  —  a  tak  ďalej.  »Nikdy  som  s  ňou  o 
tom  slova  nepreriekol,  ujček,  len  raz  pohladil 
som  jej  rúčku,  a  ona  jej  neodtiahla;  prosím  Vás, 
privoľte,  jestli  ona  privolí!  Hurah,  ujček,  ne- 
mrštite  sal   Čakám  odpoveď.« 

Starý  rada  sa  srdečne  potešil  nad  tým.  Jeho 
sestra,  ktorej  úsudok  si  vážil,  bola  celkom  usro- 
zumená.  Svojím  ostrým,  svetlým  okom  hlboko 
pozerala  do  ľudí,  a  na  Marienke  nenašla  úhony. 
Jednako  z  Burianova  do  Klátova  išlo  ohromné 
ujcovo  veto!  Vydedenie,  hrozby,  prosby,  a  ko- 
nečne urputný  prísny  rozkaz,  aby  si  také  veci 
vybi!  z  hlavy. 

Radný  zase  navštívil  Marišku.  Krajčír  zve- 
davo vykukol  z  obloka,  keď  videl  kráčať  starého 
pána  k  ševkyni.  Návštevy  sa  opätovaly...  mesto 
zašumelo.  Mlunný  prúd  nešibe  tak  rezko  drôtom, 
ako  chýr  o  ženbe  Čaranského.  Pani  pudmistrová, 
v  celom  meste  závažné  orakulum,  nechcela 
uveriť,  no  jej  nevera  neprekážala  jej,  aby  chýr 
ďalej  neniesla,  hoci  s  klausulou:  »ah,  pletky,  ľudia 

moc  nahovoria,  kto  zná,  čo  je  vo  veci?!«  Všetky 
pochybnosti  rozptýhly  Žablačka  a  Králikova. 

Prvá  bežala  k  pudmisterke.  Tam  našla 
Kúžeľku,  pannu  Knotkovú  a  ešte  niekoľko  dám. 
To  bol  dôverný  krúžok. 

»Už  je  tak  a  nie  ináč,«  riekla  Žablačka, 
»schône  gschicht!  Idem  ta  k  m.azlene!  Ona  taká 
smutná,  oči  ani  anjel,  čo  na  organe  dúcha  do 
zlatej  trúby. « 

»Teda  nie  uradovaná?  Akoby  nie?« 

»Ach,  horký,  horký!  —  Raz  sa  červeneje, 
raz  bledne !« 

»Hm,  hm,«  hlbokomysefne  pokrútily  dámy 
hlavami,  »mladá  nevesta  —  a  rozpaky  !  Chápeme, « 

Panna  Knotková  hlboko  vzdychla  a  naklonila 
hlavu  šikmo.  »To  je  strach,  čo  sa  v  terajšom 
svete  robí!  Len  nedávno  bola  pri  spovedi  —  a 
už  myslí  na  vydaj !« 

»Stará  hrachovina!«  pomyslela  si  Králikova, 
»i  ty  by  si  skočila,  keby  ťa  kto  chcel. « 

»Teda  smutná,  hovoria ?«  ticho  preriekla 
pani  pudmistrová  a  oprela  sa  vážne  do  foteľu. 
Bola  vysoká  žena,  mierno  tučná,  s  umnýma 
čiernyma  očima.  Pekné  jej  rameno  stiahnuté 
bolo  v  úzkom,  barnavom  rukáve,  a  ona  iste 
vedela,  že  je  pekné. 

»Vermi  čudno  sa  chovala,«  dotvrdila  Králi- 
kova, »musím  sa  priznať,  že  som  i  ja  u  nej 
bola.  Mne  zdalo  sa,  že  bola  veľmi  bledá. « 

»Stavím  sa  u  krajčíra,  ktorý  na  predku  býva,« 
pokračovala  Žablačka.  »Veru  tak,«  hovorí  krajčír, 
»každé  ráno  po  deviatej  prichádza  pán  Čaranský; 
keď  som  ho  chcel  poškadliť,  tak  milo  sa  usmieval. « 

»Ba  či  i  večer  chodieva  ?«  opýtala  sa  nevdojak 
panna  Knotková,  a  potom  sa  zapýrila. 

»Celkom  sa  premenila.  Bože,  uchovaj  nás 
od  pomluvy,  no  nedobré  veci  šípim!« 

»Teda  i  krajčír  to  tvrdí!  Matko  Božia,  aké 
sú  to  zvláštne  histórie !« 

»Ešte  netreba  veriť;  kto  vie,  čo  je  vo  veci,« 
prehovorila  pani  pudmistrová  a  vypila  svoju  kávu. 
No  sotva  sa  odobraly  jej  dôverné  priateľky  — 
vzala  ručník  a  šuchla  záhumním  k  pani  notárke. 

»Len  si  pomyslite,  aké  novinky!«  riekla, 
sadnúc  na  diván  v  kútku  vkusne  postavený. 
Nad  hlavou  jej  visel  tmavo-zelený  zimzeleň  s  po- 
ličky. 

»0  starom  Čaranskom !  —  Veru  divné 
veci,«  dosvedčovala  pani  notárka,  chudorľavá 
osôbka  v  kvetnatých  bielo-modrých  šatách, 
ako  by  si  ju  vykrojil  zo  starého  módneho  žurnálu. 

»1  pomysleť  hanba !  Ja  síce  neverím,  čo 
ľudia  hovoria,  lebo  mrcha  jazyky  prekrúťa 
pravdu.  No  ale  isté  je,  že  panna  Mária  Vítovská 
je  celkom  premenená.  Starý  blázon  trčí  tam 
celý  deň!  Teší  ju,  teší!  No  ju  potešiť  môže 
iba  štóla!« 

»0h,  oh,  čo  nehovoria?  Tedy  by  .  .  .« 

»Inu,  ako  hovorím,  ľudia  majú  zlé  jazyky, 
neradno  veriť.  Bola  by  to  hanba  pre  naše  mesto. 
Také  niečo  sa  predsa  ešte  nestalo. « 

•'Preto  teda  tak  ponáhľajú  so  svadbou! 
Voľačo  bude  vo  veci.« 

»A  ešte  myrtový  venec !  A  aký!  Videla 
som  ho  u  čepčiarky.  Hroznové  a  myrtové  lístky 
oranžovými  kvetmi  premiešané.  Taký  posmech. « 

Pani  notárka  hneď  po  odchode  pudmistrovej 
prehodila  ručník  cez  chudé  plece  a  šuchla  zá- 
humním  k  pani  radnej.  Tam  už  úbohá  Marienka 
bola  celkom  zničená.  Večer  tohoto  dňa  nebolo 
väčšej  hriešnice  na  tomto  zlom  svete,  ako  po- 
behajka  Vítovská;  zmätenie  a  mravné  zhrozenie 
len  tak  potriasalo  dušami  krásneho  pohlavia. 
Žiaľbohu,  musíme  doložiť,  že  i  silné  pohlavie 
celým  zápalom  kolportovalo  chýry  —  hoci  ne- 
verilo, asnád'i  pochybovalo.  No  Joachim  Čaranský 
neprišiel  večer  na  svoje  tri  kotúlky.  Jeho  miesto 
za  okrúhlym  stolom  bolo  pusté.  Fľaška  s  vodou 
nedotknutá.  Item  —  strašné  veci  —  chýry  sa 
potvrdily  až  na  posledný  puntíček. 

A  Marienka  šije  pilno  na  výstroji  šťastnej 
nevesty.  Časom  zakvitne  v  jej  oku  tichá  slza 
—  ona  nemá  toľko  sily,  aby  vyskočila  a  stiekla 
dolu  sviežim  lícom  —  rozšíri  sa  po  oku,  zdvojí 
jeho  blesk  a  pomaly  vyschne. 

Panie  susedky  celkom  vystaly.  Ba  keď 
stretla,  idúc  od  čepčiarky,  pani  notárku,  odvrá- 

tila  sa  na  jej  pozdrav.  Ani  jej  do  domu  nevolajú, 
ani  jej  práce  neposielajú. 

Klátov  je  iba  tri  hodiny  vzdialený  od  Bu- 
rianova  a  máva  živé  trhy.  Nenie  div,  že  sa 
našiel  súcitný  človek,  ktorý  Klasnému  doniesol 
chýry  o  ujcovi.  Oj,  niet  potŕžky  o  takéto  nežné 
duše!  Dobrú  zvesť  dlho  čakaj,  zlú  ti  bez 
čakania    prinesú. 

Branko  vrazil  do  brány  svojho  domu.  V  pred- 
domí  stály  stránky  —  baba  s  podviazanou 
bradou  a  Žid.  Klasný  ich  nevidel!  Nevidel  ani 
pisára  v  kancellárii,  neočul  jeho  »tenš  úr«  a 
prešiel  do  svojej  chyže. 

»Už  je  jasné,  prečo  mi  ujec  tak  úsilne  bráni, 
prečo  hrozí!  Bože  môj,  ja  som  zničený  !« 

Jarý,  živý  človek  klesol  na  diván.  Raz  vy- 
stupovaly  pochybnosti,  raz  zjavila  sa  mu  v  duši 
strašná  čierna  istota  !  »0h,  ja  blázon,  ja  pošetilec  1 
Nevedel  som  s  farbou  von  !  Nevedel  som  k  deve 
preriecť  otvorené  slovo!  Ujec,  ujec  !«  Táto  my- 
šlienka mu  bola  priamo  úžasná!  No,  tón  ujcových 
listov  potvrdzoval  chýry.  Branko  bol  niečo  ve- 
ternej letory,  ľahkoverný,  otvorený,  viac  ako  to 
kázala  opatrnosť.  Prežil  veselé,  neodvislé  mlá- 
denecké letá,  neznal,  čo  je  starosť,  trampota  a 
najmenej,  čo  je  bôľ.  Takéto  zmaznané  prírody 
veľmi  zroní  náhly  úder. 

Čo  robiť?  Leteť  do  Burianova,  zúriť  pred 
ujcom  —  či  mu  písať?  či  utiecť  na  kraj  sveta? 
Hej,  to  posledné  ! 

»Babka !«  zavolal  na  svoju  posluhu. 

Do  chyže  šuchla  stará  babka;  na  ľavú  nohu 
trochu  napadala. 

»Dajte  mi  do  kufra  bielizeň  a  šaty  !  Choďte 
po  príležitosť !« 

Babka  pozrela  na  svojho  pána  a  odišla. 

»Pôjdem,  kam  ma  oči  povedú!  Na  stanicu, 
a  prvým  vlakom,  ktorý  zachytím,  na  juh  alebo 
sever,  všetko  jedno.  Zaplačeš,  ujec,  keď  dostaneš 
od  svojho  Bránka  z  ďaleká  rozlučný  list!«  A 
v  duchu  vmyslel  sa,  aký  horký,  citný,  bolestný 
bude  jeho  rozlučný  list.  A  potom  na  loď  —  ta 
čez  more,  hoci  do  trantárie,  kde  nebude  nija- 
kých zaľúbených  ujcov  ! 

»0n  mladoženich  I  Svadobné  šaty  už  skoro 
hotové,  a  v  nich  Marienka  pôjde  do  kostola 
na  ramene  ujcovom  !  Rozmarín  pripätý  na  jeho 
kabáte!«  hovoril  nahlas. 

Ani  nezbadal,  keď  vošiel  do  chyže  jeho 
priateľ  Jozef  Koreň. 

»Gratulujem  ku  mladej  ujčinke,  Branko!« 
so  smiechom  preriekol  Koreň  a  zapálil  si  cigaru. 

»Mlč!«  zareval  Klasný  a  sotva  zdržal  slzy 
v  hnevom  sršiacich  očiach. 

»Hra,  hľa!  Pušný  prach  —  ba  dynamit!  Od 
hrknutia  sa  zapáli !  Nuž,  ty  strapatý  Branko,  ty 
veríš  týmto  chýrom  ?« 

Klasný  sa  zarazil.  Babka  prišla  s  kufrom. 
Predstavil  si  živo,  ako  smiešno  by  bolo,  keby 
celá  história  bola  lžou! 

»Vyneste  kufor  von !«  riekol,  a  akási  nádej 
v  ňom  zkrsla.  »Veď  sú  i  falošné  chýry  —  na 
to  ani  nepomyslel.  Sú  klepy,  sú  pomluvy.  Bože, 
snáď  i  toto  iba  prázdna  reč!«  — 

»Nuž,  ty  tomu  neveríš ?«  spýtal  sa  hlasom, 
v  ktorom  zunela  nádej,  ba  očakávanie,  že  priateF 
povie:    nie.  Koreňoví     čertík    sedel    za    uchom. 

»Hm  —  verím,  neverím  —  všeličo  môže  sa 
stáť  pod  slnkom.  —  Prečo  by  sa  nemohol 
starý  Čaranský  zblázniť?  Jeho  vôľa!  Vari  sa 
bojíš  o  dedictvo?  Neboj,  z  toho  oblaku  nebude 
pršať !«  —  Koreň  usmieval  sa  figliarsky. 

»Pfuj,  Jožo,  pfuj !  takéto  ohavné  myšlienky!« 
Tu  mu  zas  prišly  na  um  ujcove  listy.  Srdce 
v  ňom  stislo  sa  divokým  hôfom.  Veď  reči  má 
zo  spoľahlivého  prameňa,  a  listy  potvrdzujú 
všetko  1 

»Babka!  kufrík  dnu!« 

A  posluha  zase  krivkala  s  príručným  kufrí- 
kom do  chyže. 

»Kam  sa  poberáš  proti  noci?« 

»Do  Laplandu,  Sibirie,  Patagónie!  Zem  horí 
mi  pod  nohami!  Jožo,  nebadáš,  že  milujem 
Marienku  Vítovskú  ?  Nebadáš  to  na  mojej  tvári  ?« 

Flegmaticky  riekol  Koreň:  »1  tetku  patrí 
sa  milovať.« 

»Barbar,  zlostník!«  zareval  Braňo  a  odvrátil 
sa  od  priateľa. 

»Voz  už  čaká,«  zavolala  babka  vo  dverách. 

»Maj  rozum,  Branko!  Ci  ujdeš  sám  pred 
sebou,  čo  bys  i  balónom  a  nie  rychlovlakom 
letel?  Poradím  ti.  Sadni  na  voz  a  rovno  do 
Burianova.  Presvedč  sa,  a  potom  už  jechaj  treba 
na  Franc-Josefsland!  Tam  iste  ochladneš.  Len 
si  nezabudni  rukavice  a  futrál  na  nos!  Ostatne 
jestli  odštikneš  ujcovi  nevestu,  som  tvojím 
družbom  !« 

Koreŕí  ušiel.  Klasný  bol  rád,  že  sa  ztratil, 
no  jeho  rada  zaľúbila  sa  mu. 

Už  slnko  zapadalo,  keď  Branko  opustil 
prašnatú  ulicu  Klátova.  Čez  sedem  malých 
návrší  viedla  hradská;  oj,  ako  pomaly  išly  kone 
hore  kopcami !  Ďaleké,  nevysoké  pohorie  modralo 
sa  vo  večernom  šere.  Z  pasienkov  okolo  hradskej 
ozýval  sa  spev  koniarov:  »Hoj,  kone  moje  vrané, 
ostro  kované. « 

Bilo  dvanásť  hodín  so  starej  veže  chrámovej, 
keď  Branko  vhrbolcoval  po  babulicovom  dlaždení 
do  burianovského  rynku.  Ulice  boly  pusté.  Kam 
teraz? 

K  ujcovi  —  ani  za  svet!  Kázal  vtiahnuť  o 
hostinca. 

Ospalý  Žid  vyšiel  na  mnohé  búchanie. 

»Niet  izby  —  páni  vojenskí  všetky  zaujali, « 
hovoril  krčmár. 

»Na  ulici  len  neostanem!  Otvorte  izbu! 
Hostinský  v  pantofliach  a  chaláte  zaviedol  Bránka 
do  hosťovskej  izby.  Úzke  kožené  divánčiky 
tiahly  sa  popri  stenách;  stolce  boly  vyložené  na 
stoloch  ani  barrikády,  na  prostred  izby  stál  biliard. 

»Pekný  nocľah !«  zamumlal  Klasný  a  poslal 
hostinského  preč.  Ticho  vyšiel  na  ulicu.  Neodo- 
lateťná  túžba  tiahla  ho  do  Tkáčskej  ulice.  Do- 
mová   brána    príťažlivého  domu  bola  zatvorená 

—  obloky  krajčírove  temné.  Išiel  na  záhumnie. 
Hop,  čez  plot  —  prešiel  záhradou,  odoprel  háčik 
na    záhradných  dvierkach  —  už  bol    na    dvore. 

Záclona  na  Marienkinom  obloku  neprilieha 
celkom.  Či  má  pozref  ?  Či  to  čestno,  či  to  mužský? 
Nie,  veru  nie!  No,  však  je  ztratená  preň  na 
veky!  Tíško  prikročí  blížej.  Ajhľa!  —  Marienka 
svieti!  Hlávku,  milú,  detinnú  hlávku,  zhýba  nad 
šitím.  Na  postieľke  rozostreté  sú  svadobné  šaty, 
belunký  atlas  len  tak  svieti  —  skvejú  sa  kvety 
oranžové  medzi  zelenými,  potemnými  myrtovými 
lístkami !  Iba  venec  ešte  chýba  —  len  ísť  k  oltáru. 

Hlava  sa  zakrútila  Brankovi.  Či  udreť  päsťou 
do  obloka,  či  zarevať,  zavýsknuť?  Či  zapáliť 
dom,   zúriť,  vztekať  sa?    Bože  —  veď  tu  istota 

—  strašná  istota,    dôkazy,  strašné  dôkazy! 

Aké  má  právo  násilne  búriť  a  zúriť?  Nijaké. 
Či  niekdy  prehovoril  s  Marienkou  citné,  vážne 
slovo?  Nikdy.  Či  všetky  jeho  fantásie  nezakladajú 
sa  na  klame,  namyslenosti?  Čo  jeho  do  toho, 
keby  sa  Marienka  Vítovská  vydala  hoci  za 
samého  Matuzalema? 

A  predsa,  predsa  —  aká  hrozná  myšlienka! 
Túto  šumnú,  tichú,  ľúbenú  bytnosť  berie  mu  — 
vlastný  ujec  !  — 

Nemohol  hľadeť  —  odvrátil  tvár  a  slzy  tiekly 
mu  po  lícach.  Keď  ešte  raz  obrátil  sa  k  obloku 
—  už  bolo  temné. 

V  záhrade  bolo  tma.  Sotva  našiel  plot. 
Ťažko  driapal  sa  čezefí. 

)>Co  teraz  ?«  pomyslel  si,  na  ulici  stojac. 
Počal  blúdiť  ulicami  bez  cieľa.  Časom  zabrechaly 
n  ňho  psi  — •  stretol  ho  hlásnik  a  podozrivé 
pozrel  za  ním.  Siretol  i  vysokého  človeka  s  ši- 
rokým klobúkom.  Tackal  sa  a  máchal  okolo 
seba  palicou.  Ba  i  ženská  postava  zjavila  sa. 
Tvár  mala  v  ručníku  zamotanú,  vyhla  sa  mu 
zďaleka  a  zrýchlila  chod.     Všakovak  býva. 

Naraz  našiel  sa  biedny  Branko  pred  ujcovým 
domom.  »Teda  tu  spí  šťastný  mladoženich!« 
podumal.  »Aký  príjemný  bol  pre  mňa  tento  malo- 
mestský dom.  Príjemnosť  zhorkla!  Pekelná  brána 
nemôže  byť  otupnejšou  pre  ztratenú  dušu!« 

Konečne  vrátil  sa  do  hostinca,  lebo  letné 
ráno  skoro  vstáva  ;  už  bolo  poslalo  svoje  prvé 
predtuchy  svetla. 

V  hosťovskej  izbe  horela  ešte  lampa,  no 
knôt  kädil  —  cylinder  lampy  bol  čierny.  V  izbe 
páchlo  surovou  kožou.  Branko  zhasil  lampu  — 
obloky  zašerely  sa.  Čo  tu  počať?  Ľahol  na  úzky 
divánčik.  Vlhká  stena  studenila  ho  na  chrbát. 
Vyliezol  na  biliard  a  pohrúžil  sa  v  beznádejné, 
horké  dumy. 

Boh  zná,  ako  sa  to  stalo  —  ráno  pri  káve 
už  každá  na  slovo  vzatá  žienka  vedela  svojmu 

manželovi  rozprávať,  že  v  noci  prišiel  pravotár 
Klasný,  že  nesosadol  u  svojho  ujca,  že  nocoval 
na  biliarde,  pravda  že  z  hnevu  na  ujcovu  blá- 
znivú svadbu,  že  kto  vie,  či  ju  neprekazí,  či  si 
neutre  ľahkomyseľná  treperenda  ústa  bez  obedu. 
—  ba  citná  Žablačka,  nemajúc  manžela,  vbehla 
na  pochytre  ku  pekárovi  a  tam  tvrdila  celkom 
istotne,  že  už  je  nič  zo  svadby,  že  ľahtikárku 
pošlú  na  istý  čas  voľakam  1  »Bár  by  sa  nevrá- 
tila!«  doložila  v  mravnom  rozsŕdení  nad  dnešnou 
zkazenosťou  mravou. 

Asi  do  desiatej  hodiny  utvorily  sa  v  meste 
dva  protivné  prúdy  :  jedna  stránka  tvrdila,  že 
je  svadba  starého  Čaranského  predo  dvermi, 
veď  už  i  Klasný  prišiel,  —  druhá  zase,  čerpajúc 
z  prameňov  Žablačkiných,  prisahala,  že  je  už 
z  toho  nič,  že  Marienka  darmo  neplače,  že  sa 
všetko  rozbúchalo  —  a  síce  so  strašnými  ná- 
sledkami ! 

Prúdy  sa  sišly !  Vlny  zašumely,  povstaly 
svady,  nedorozumenia,  nadávky,  injurie,  nepria- 
teľstvá! Pudmisterka  zanevrela  na  notárku. 

»Trlica  suchá !«  šomrala.  »za  blázna  má 
človeka,  toto  staromódne  strašidlo  do  konopí!« 

Notár  dočul  sa,  že  pani  pudmisterka  nazvala 
jeho  polovičku  »suchou  trlicou«!  Prišiel  celý 
nadurený  na  mestský  dom,  neodpovedal  na 
otázky  veľactenej  hlavy  mesta.  Pudmistr  očer- 
venel od  zlosti :  prísne  upomenul  notára,  že  je 
on  hlavou,    notár    iba   perom    tohoto    slávneho 

mesta!  Notár  zase  nedá  sebou  vymetať  kancel- 
láriu  !  Však  sa  on  podíva!  Čo  sa  stalo  s  peniazmi 
za  trávu?  Kam  sa  podely  lanské  pokuty  za 
horské  priestupky?  Prečo  oddal  pudmistr  osvet- 
lenie mcstskýcti  ulíc  Jonášovi  Ehrlichovi  bez 
minuendo-licitácie? 

Pudmistr  zatíchol  —  no  za  chvíľku  po- 
sbieral  sa  a  postavil  do  posície.  Nech  si  pán 
notár  nemyslí,  že  je  tajnosťou  jeho  machlanica 
pri  rekrutačke !  Dobre  vieme,  kto  predviedol 
Šmuľa  Perelesa,  ktorý  má  nohy  na  X,  pred 
assentnú  komisiu,  a  kto  tvrdil,  že  je  to 
Herrmann  Kaufmann,  ktorý  je  zdravý  ako  buk^ 
a  má  nožiská  rovné,  ani  kancellárske  lineále  ! 
Kto  vyberá  za  passy  od  statkov  na  miesto 
15  krajciarov  50?    Há? 

Panna  Knotková,  dopočujúc  sa,  že  zo 
svadby  nebude  nič,  pozrela  do  zrkadla,  a  pre- 
svedčila sa,  že  je  veru  ešte  driečna  a  súca 
pred  oltár. 

A  náš  biedny  Branko  Klasný  ako  chodí, 
tak  chodí  po  hosťovskej  izbe  —  v  hostinci  trčí 
chudák  v  klepci !  Priekliaty  Koreŕí !  Načo  ho  sem 
poslal?  Už  mohol  byť  na  polceste  do  trantárie! 
Čo  robiť?  Ujec  dozvie  sa,  že  je  tu,  čo  sa  len 
na  ulici  ukáže. 

»Priahaj!  rozkázal  konečne  kočišovi. 

Pôjde  rovno  domov!  Preč  z  tohoto  mesta  I 
Nikdy  viac  nevkročí  jeho  noha  na  burianovskú 
ulicu  ! 


288 

Joachim  Caranský  vošiel  k  svojej  sestre. 
IVlagdola  robí  utrápenú  tvár  —  zdá  sa,  že  sa 
ešte  väčšmi  zhrbatila.  Caranský  badá,  že  sa 
sestra  nad  čímsi  trápi,  a  to  mu  je  veľmi 
nepríjemné. 

»Nuž,  čože  je,  sestra?  Vari  fňukáš  —  oči 
červené.    Čo  sa  stalo  ?« 

»Veru  si  narobil  s  tvojimi  komédiami!  Bola 
som  u  Marienky.  Trasie  sa,  bledne  a  núti  sa 
k  práci.  »Co  vám  je,  dieťa  moje?«  pýtam  sa. 
Ona  sa  pýri,  z  očú  slzy  lejú  sa,  dusí  v  sebe 
hlasitý  plač.  Sadnem  k  nej.  Ona  položí  mi 
hlávku  na  lono  a  spustí  taký  plač,  len  sa  tak 
ozýva.  Teším  ju  —  hovorím,  že  však  pre  seba 
šije  svadobné  šaty,  že  Branko  pýtal  u  teba 
dovolenie  —  ona  nič  nepočúva,  ničomu  nero- 
zumie. Ona  je  pohanená  v  meste,  jej  meno  ide 
z  úst  do  úst !  Ach,  a  ona  sa  k  tebe  chovala 
ako  dcéra.  A  teraz  Králikova  vypľula  pred  ňou 
a  Žablačka  doniesla  jej  mestské  chýry,  že  je 
pohanená  .  .  .  pohanená !  Nuž,  tu  máš  svoje 
prekvapenie !« 

Pán  Joachim  Caranský  urobil  naozaj  pre- 
kvapenú tvár.  Zmraštil  sa,  nafúkol,  drobčil  po 
izbe  krátkymi  krokmi. 

»To  nie  všetko  1  Branko  prišiel  včera, «  tu 
počala  fňukať,  »dieťa  mojej  nebohej  sestry,  jedi- 
náček  náš,  holúbok!  Hanba,  posmech:  do 
hostinca  vtiahol,  na  biliarde  sa  povaľoval  a 
u  nás  celé  pohorie    mäkkých    páperných  perín. 

U  nás  štyri  vystrojené  postele  pre  hostí !  1  o  ňom 
idú  hlúpe  chýry,  i  o  tebe !« 

Pán  Joachim  sa  začervenal.  Nevedel,  či  na 
pravo,  či  na  ľavo,  ako  vrabec,  keď  si  do  pa- 
zderia  nohy  zamotá.  Chytal  sa  palice  a  klobúka, 
zase  ich  kládol  na  posteľ.  Zatratená  história! 
A  on  tak  všetko  dobre  mienil,  on  s  takým  šľa- 
chetným srdcom  očakával  sladkú  minutú,  v  ktorej 
urobí  šťastným  svojho  Bránka!  Čo  robiť? 

Bežal  rovno  do  hostinca.  Branko  Klasný 
práve  liezol  na  vozík  pod  bránou  hostinca.  Keď 
videl  ujca,  sponáhľal  sa.  »Pohni!«  zavolal  na 
kočiša,  kočiš  praskol  do  koni,  kone  zdupkaly 
osmorakým  dupotom  o  hrbľovatú  dlážku  pod 
bránou    a    trhly  voz    z  brány. 

Čaranský  trepal  klobúkom  i  palicou.  »Branko! 
Branko !«  volá  a  beží  za  vozom!  Branko  sa  ne- 
ohliadne.  Vozík  rachoce,  skáče  po  babulicovej 
dlažbe,  kláti  sa  po  jarčekoch  ako  koráb. 

Čaranský  stojí  prostovlasý  na  ulici.  Má  sa 
hnevať,  má  zúriť?  Voz  zahnul  do  Potočnej  ulice 
—  tam  ten  ! 

Obloky  námestia  obživly.  V  každom  nie- 
koľko hláv,  a  ešte  raz  toľko  očú,  a  každé  z  nich 
videlo  uličnú  scénu  medzi  ujcom  a  sestrencom. 
Radosť  veľká  bola  v  ženskom  israeli !  Ako  by 
každá  z  nich  bola  dostala  neočakávaný  skvostný 
dar,  ako  by  každej  padlo  do  lona  sto  metrov 
belunkého     plátna    a    dva    viedenské    klobúky 

Vajansky;  Sobrané  Diela   V.  19 

s  pštrosovým  perím!  Veľká  radosť  nad  nehodou 
pári  sa  s  poľutovaním  : 

»Úbohý  Branko!  Takto  prešiel.  Už  je  pc 
dedictve !« 

»Chudák,  starý  Čaranský,  na  starosť  takýto 
nepokoj!  Bolo  mu  nemlsiť,  bolo  mu  neblázniť 
sa.  No  predsa  ho  ľutujem.  Taký  hodný,  statočný 
pán !« 

»0j,  oj!  No  veru  si  vyslúžila!  Pekná  maska 
—  kam  to  dovedie  !«  ostrým  hlasom  poznamenala, 
pani  Kúžeľka,  ktorá  mala  prezrelú  a  eminentne 
nepeknú  dcéru  Araŕíku.  »Zakladala  si  na  kráse! 
Oj,  krása  je  ako  kvet  poľný,  dnes  sa  blyští  v  celejl 
sláve  a  zajtra  na  oheň  vržený  býva.« 

Dobrodušná  Žablačka  všetko  uvaľovala  na 
Marienku.  »Veď  vôbec  také  tiché,  utiahnuté,, 
skromné,  to  sú  najhoršie. «  A  to  celkom  správne 
povedala:  lebo  ona  sama  nebola  ani  tichá,  ani 
utiahnutá,  ani  skromná. 

Čaranský  letel  rovno  do  Tkáčskej  ulice. 
Za  ním  šibaly  pohľady,  otváraly  sa  obloky, 
vyťahovaly  hrdlá  bieleho  pokolenia.  Zaklepal 
na  oblok.  Tam  ticho,  nik  neotvára  dvierka. 
Krajčír  vybehol  z  predného  bytu,  na  kabáte 
visely  mu  nite  a  v  rukách  držal  veliké  nožnice, 
ktorých  veľké  oko  okrútené  bolo  pásikom  čier- 
neho súkna. 

»Panna  Marienka  nikoho  neprijíma,«  riekol, 
»je  veľmi  nezdravá,  poslal  som  učňa  pre  doktora.^ 

Joachimovi  vystúpil  pot  na  tvár.  Nepočúval 
na  krajčíra  a  klepal  mocne  na  dvierka. 

»Otvorte,  Marienka!  Nesiem  vám  dobrú 
zprávu.« 

No  ticho.  Nuž  pochodil  si,  dobrý  starý 
mládenec  so  svojím  prekvapením !  Ľudia,  ktorým 
si  dobre  chcel,  sú  v  smútku  a  biede  pre  teba! 
Asnáď  len  neochorela  seriosne? 

Celý  umučený  vyšiel  na  ulicu.  Kam  sa 
vrhnúť?  Doma  ffíuká  sestra,  —  Marienka  ho 
nechce  pustiť,  —  Branko  ušiel.  Poslať  za  ním! 
Snáď  ho  dohoní  rýchly  posol.  1  tiahol  starý  pán 
domov.  Ľahol  na  diván  a  zavrel  oči.  Počal  sa 
hnevať. 

Branko  vyletel  z  mesta  —  no  už  za  mýtom 
stretol  Jožka  Koreŕía  na  vrchovom  koni. 

»Teda  zle?«  pýtal  sa  Koreŕí,  zastaviac  svojho 
rujného  sivku  u  voza  Brankovho. 

»Ani   sa  nepýtaj !«    pohodil    Branko    rukou. 

»Hovoril  si  s  ujcom  ?« 

»Nehovoril.« 

»Kehrt  euch !«  zakričal  Koreŕí  a  pustil  sa 
do  hlasitého  smiechu.  »V  Ríme  byť  a  pápeža 
nevidef!  Ty  ľahkoverný  človeče!  Vari  si  sa 
u  Králikovej  spytoval  na  stav  vecí?« 

Koreŕí  mu  prakticky  rozložil,  že  je  pocha- 
bosť, odbehnúť  z  Burianova  bez  náležitého 
preskúmania  vecí.  »Po  tvojom  odchode  vrčalo 
mi  v  hlave,  či  reku  sanguinický  Branko  nevy- 
vedie nejakú  hlúposť!  A  ajhTa!  nemýlil  som  sa: 

19* 

Nazad,  hovorím. «  Kočiš  poslúchol,  skoro  prevrátil 
voz  i  pána  do  jarku.  Samému  Braňovi  počalo 
byť  ľúto  ujca,  keď  si  spomenul,  ako  za  ním 
trepal  klobúkom,  akú  ustrašenú  tvár  robil,  ako 
bežal  za  vozom  na  svojich  starých  nohách. 
Koreň  niesol  sa  popri  voze.  Jeho  tvár  bola 
celkom  vážna. 

»Kam  teraz?  pýtal  sa  Klasný  svojho  priateľa, 
keď  prešli  už  čez  mýto. 

»K  ujcovi!«  velel  Koreň  tak  určite,  tak 
prísno,  že  Branko  neodvážil  sa  protestovať. 

Do  širokého  dvora  Čaranského  vhrmel  voz. 
Magdola  vyšla  hosťom  v  ústrety.  So  slzami 
objala  Bránka. 

»Vediem  desertéra,«  riekol  s  tichým  úsmevom 
Koreň,  a  potriasal  starej  panne  ruku.  »Čo  to 
máte  za  strašné  zmätky!«  Magdola  rozpovedala 
celú  vec.  Branko  hľadel  na  ňu  ako  zo  sna.  Oči 
sa  mu  otvorily,  prse  prestaly  na  okamženie 
dýchať.  Potom  sa  zapýril,  objal  tetku,  zakrútil 
sa  s  ňou  neborkou  ako  vrtielka  — ■  ona  slabá, 
nezručná  zavýskla  od  bolesti.  »Kdeže  je  môj 
dobrý,  predobrý  ujec,  nech  ho  Boh  živí  tisíc 
liet!«  a  už  bežal  do  jeho  chyže.  Dvere  boly 
zdnuka  zamknuté. 

»Kto  to?«  ozval  sa  Čaranského  hlas. 

»Tvoj  nepodarený  sestrenec,  tvoj  hlúpy 
Branko !«  riekol  Klasný  trasľavým,  zvlneným 
hlasom. 

»Môj  sestrenec  odtiahol  dnes  preč'.  Iného 
nepoznám!« 

»Vrátil  sa,  ujček  môj,  vrátil !« 

V  izbe  ticho.  Tu  máš!  Zase  zle!  Brankova 
radosť  trochu  schladla.  No  veď  sa  on  udobrí! 
Bežal  k  Marienke.  Prv  než  došiel  k  dverám, 
vybehol  za  ním  krajčír.  Na  kabáte  mal  ešte 
viac  nití.  Veľké  nožnice  držal  ako  zbraň  proti 
votrelcom. 

»Panna  Marienka  nikoho  neprijíma,  je  ne- 
zdravá!«  rectoval  krajčír  svoju  úlohu. 

No  Bránka  by  nebola  udržala  celá  krajčírska 
cecha  Burianova.  Zabúchal  mocne  na  dvere.    . 

A  dvere  sa  otvorily.  Hja  —  nie  každý  bu- 
chot je  jednaký. 

V  malunkej  predsieni  stály  sa  divy.  Divy 
lásky  —  vrelého  citu  —  Branko  zdvihol  de- 
vušku  ako  malé  dievčatko  a  túlil  na  prse.  Akw 
horely    jej  svieže,  mladé,    slzami  zarosené  líca! 

»Teraz  som  ja  prekvapený !«  bolo  poá;ť 
hlas  starého  Čaranského.  Vstúpil  do  malej 
izbušky.  Rozmyslel  si,  že  vlastne  on  zapríčinil 
celý  zmätok,  a  poslúchol  Koreiía  i  sestru,  ktorí 
ho  posielali  za  Brankom. 

»To  tvoje  šatočky,  dcéra  moja,«  riekol, 
»i  bielizeň  i  veno,  ktoré  som  ti  naskladal, «  a  s  tým 
vytiahol  sporiteFničnú  knižku  z  kabáta  a  položil 
na  stolík.  »Neznám  tvoj  vkus,  ostatné  si  samia 
dokúp!  Tys'  bola  pilná,  príkladná,  a  pracovala 
si  na    cudzom  výstroji    oddane!    To    bola    moja 

próba,  tys'  ju  prestala. «  V  očiach  starého  zjavily 
sa  slzy.  »Narobil  som  vám  bôľov,  no  však  vy 
mi  to  odpustíte. «  Marienka  priťnula  tvárou  k  jeho 
ruke.  Branko  chytil  ho  za  obe  líca  a  hľadel  mu 
dlho  do  očú.  »Ty  si  anjel!  anjel  I«  riekol  a  bozkal 
ho  na  líce. 

»lste  sa  tam  bijú,«  riekla  Žablačka  ku  Krá- 
likovej, ked  obe  zbadaly  starého  i  mladého  ísť 
k  Marienke. 

»Jaj!  aký  to  škandál !«  hovorila  Kúžeľka. 
»Dvaja  frajeri  v  devinej  izbe !  Ach,  šťastné  sme 
my,  že  sa  takého  niečo  nedá  u  nás  ani  mysleť! 
Moja  Aurélia  —  aký  to  anjel !« 

Asi  za  hodinu  nastalo  veľké  prekvapenie! 
Mestom  rozletel  sa  chýr,  a  to  dokonale  pravdivý, 
že  sa  Marienka  Vítovská,  chudobná  švajdlena, 
vydáva  za  pravotára  Branislava  Klasného,  svadbu 
im  ide  robiť  Čaranský,  družbom  bude  Koreň, 
a  to  všetko  veľmi  skoro,  s  dispensáciou! 
V  dušiach  peknejšej  polovičky  bur'anovského 
obyvateľstva  povstal  tajný,  duševný  žiaľ  —  a 
taký  žiaľ  je  veľmi  nepríjemný,  lebo  ho  človek 
nesmie  vysloviť.  Darmo  je  —  mrzelo  ich  šťastie 
blížnych,  ako  to  voždy  býva.  Nuž  ale  to  ne- 
bránilo Žablačke  pribehnúť  k  Marienke  s  gra- 
tuláciou —  Králikova  poslala  jej  bukrétu,  a 
panna  Knotková  zhotovila  pre  nevestu  pekný 
samorobený  vankúšik  na  diván  s  nápisom 
»Nur  ein  viertel  Stundchen.« 

Pán  Joachim  zaprisahal  sa,  že  už  nikoho 
viac  neprekvapí,  a  odvtedy  požíva  zase  pri  ti- 
chosti svoje  každovečerné  tri  kotúlky  za  okrúh- 
lym stolom  v  kútku.  Ticho  a  veselo  trávi  svoje 
staré  dni  a  číta  »Neue  freie  Presse«  od  konca 
do  konca.  Rozumie  sa  samo  sebou,  mladý 
párik  nezameškal  po  roku  prekvapiť  starého 
pána  istým  radostným  rodinným  prekvapením, 
nota  bene  bez  všetkých  následkov  nepríjemných. 


CD 


z  listov  rozčúleného. 

črta. 

(1883.) 


15.  marca. 

Milý  priateľ!  Už  som  sám!  Matku  som  po- 
choval. Mnoho  sĺz  prelial  som  nad  sviežou  mo- 
hylou —  a  predsa  jej  smrťou  ukončila  sa  dvojaká 
múka:  jej  i  moja.  Už  dva  roky  nevládala  vstať 
z  postele,  a  mnoho  bôľov  znášala.  Keď  ju  však 
vyniesli  mrtvú  —  pustota  povstala  v  mojom 
úzkom  byte!  Som  sám  a  svobodný  na  tom  šírom 
svete  —  no  moja  svoboda  ma  desí!  Už  sa 
nemám  o  koho  starať.  O  seba  ?  Nie  —  ani  o  seba. 

Prvé  týždne  smútil  som  celou  dušou.  Ne- 
stránil  som  sa  síce  spoločnosti,  no  v  jej  víre 
cítil  som  dusivú  vládu  svojej  osamelosti.  Báli 
sa  o  mŕía,  že  upadnem  do  chorobnej  melan- 
chólie. I  sám  som  bol  bojazlivý,  nedôverčivý. 
Noc  bola  temná,  búrlivá  —  až  k  ránu  som  za- 
spal. Matička  sklonila  sa  nad  mojou  hlavou. 
»Nesmúť  toľko!  Ži,  synak,  mne  je  dobre !«  tak 
hovorila.  Na  druhý  deň  vyniesol  som  na  jej 
hrob  venec  z  umelých  kvetov.  Vyplakal  som 
sa  posledný  raz  —  srdce  sa  len  tak  triaslo  vo 
mne.  Vrátil  som  sa  uspokojený,  akoby  ľahký. 
■ —  A  teraz  už  čo?  pomyslím  si. 

Vidíš  —  tuším,  sa  ma  pýcha  lapila!  Tys' 
silný,  myslel  som,  ber  sa  do  práce!  Vo  mne 
vrie,  hlava  mi  šumí!  — 

i  hodím  sa  na  pole  spisovateľskej  činnosti. 
Veď  moje  myšlienky  sú  také  pôvodné,  smelél 
Ó,  poesia!  Ty  si  nádejou  môjho  žitia!  Brat  môj! 
môžeš  mi  závideť.  Môj  román  »Elvíra«,  ktorého 
rozvrh  dávno  v  hlave  nosím,  rastie  mi  pod 
rukou,  sám  sa  maľuje,  sám  sa  tvorí!  —  Pravda, 
ešte  mnoho  hádok  musím  rozlúštiť,  mnohé 
osoby  sú  nejasno,  málo  vypuklo  kreslené.  Teším 
sa  na  tvoj  úsudok. 

30.  marca. 

Som  vo  veľkom  rozčúlení.  Môj  román  bledne, 
postavy,  čo  mi  jasno  stály  pred  dušou,  halia 
sa  do  akejsi  neurčitej  polotmy.  Hádky  nerozlú- 
štené,  dej  nútený.  Chytil  som  sa  do  prepracovania 
niektorých  kapitol,  no  vyšlo  niečo  celkom 
podivného,  prerobené  odseky  nijak  nehodia  sa 
do  celku,  ráz  osôb  mojich  sa  mení  —  neviem, 
kam  priložiť  farbu,  aby  povstala  naozajstná 
figúra.  A  môj  hlavný  hrdina!  Čo  sa  z  toho  stalo! 
Deklamuje,  poneviera  sa  po  celých  kapitolách, 
a  predsa  zostáva  pobočnou  osobou  —  môžem 
ho  smelo  vyhodiť.  Možno,  že  je  to  len  ostýchavá 
nedôvera  v  moje  schopnosti.  Musím  sa  zdôveriť 
Viktorovi  Komárovi.  Ako  vieš,  Komár  je  prísny 
a  pritom  spravedlivý  posudzovateľ.  Vo  »Vesne« 

pod  pseudonymom  »Klenovecv<  veFmi  ostro 
píše  o  zjavoch  našej  mladej  literatúry.  Ach, 
ako  rád  bych  prospel  rodu  svojmu,  rozohrial, 
čo  schladlo.  Cítim  v  sebe  ohne,  len  možno,  že 
ony  len  mňa  rozpaľujú,  a  iných  nezohrejú.  Bolo 
by  to  strašno!  A  k  tomu,  brat  môj,  aká  náhoda! 
Obznámil  som  sa  s  dievčinou,  ktorá  mi  veľmi 
uviazla  do  srdca  —  celkom  je  taká,  ako  moja 
románová  Elvíra.  Vyučujem  dávnejšie  jej  bratov, 
no  ona  vrátila  sa  len  nedávno  do  rodičovského 
domu.  Dobrá  je,  predobrá,  taká  mäkká,  ženská 
príroda.  No,  nemysli  si,  že  snáď  počínam  nejaké 
zaľúbené  hlúposti!  Oj,  nie!  Ja  na  ňu  hľadím, 
ako  maliar  na  svoj  model.  Študujem  ženskú 
bytnosť,  veď  to  treba  poetovi.  Ach,  už  píšem 
»poetovi«!  Mal  som  čakať  na  odpoveď  Komárovu. 
Netrpezlivé  ju  čakám. 

4.  apríla. 

Komár  písal.  Nepýtaj  sa  ma,  čo!  Len  to  ti 
poviem,  že  môj  román  zblkotal  v  peci.  Ach, 
ako  černely  listy,  potom  zrudly  a  počaly  kvíliť! 
Všetky  postavy  románu  môjho  podstúpily  hroznú 
smrť  na  hranici  Komárovej  kritiky  —  nuž  teda, 
i  papier  do  ohňa. 

Cítim  sa,  ako  po  nemoci,  ktorú  vyliečili 
drastickým,  zoslabujúcim  liekom.  Zimnica  je  preč, 
ale  ja  som  celý  napustený  kritickým  chinínom. 
Tam  nádeje    moje!    »Vy    nemáte  daru  plastiky, 

drahý  priater,«  píše  Komár,  »a  bez  tohoto  nemôžte 
stať  sa  tvorivým  rozprávateľom.  Jestli  Vám  však 
ide  o  meno  spisovateľa  štvrtého  stupňa  —  a 
nemáte  naskrze  nijakej  inej  užitočnej  práce  — 
zato  hodne  zbytočných  peňazí  —  nuž  môžte 
urobiť  próbu,  vydať  svoju  »Elvíru«  — 
pravda,  najprv  ju  musíte  dokončiť  —  snáď 
obecenstvo  naše  dobroprajné  príjme  Vašu  po- 
viedku, v  ktorej  sa  nachádzajú  i  pekné  myšHenky, 
My  máme  tak  málo  spisovateľov,  že  i  Vaše  dielo 
bude  vítaným.  No  u  Vás  niet  hĺbky.  Vy  neviete 
nakresliť  duševné  pohyby,  vzrast  náruživosti. 
Niektoré  citné  miesta  voa  Všom  románe  opráv- 
ňujú mysleť,  že  by  z  vás  mohol  byť  lyrik.  Váš 
oddaný  Komár. « 

Nuž  ja  nechcem  byť  štvrtostupňovým  škra- 
bákom, ani  piatym  kolom  na  voze,  a  preto  išla 
Elvíra  do  pekla  pred  smrťou,  akú  som  jej  pri- 
pravoval na  konci  románu.  Nedočkala  sa  priro- 
dzenej smrti,  moja  biedna  Elvíra!  Ale  ver  mi, 
mne  otupno,  strašno,  hlúpo!  Niekdy  ľutujem, 
že  som  tak  rýchlo  spálil  svoju  nasnívanú  slávu. 
Veď  je  Komár  tiež  len  človek,  a  môže  sa  mýliť. 
Veď  Petôfimu  dali  z  poetiky  sekundu! 

Zanevrel  som  na  Komára  i  seba  i  na  Elvíru. 
Môj  model  zato  kvitne  v  slávnej  kráse.  A  mi 
je  ľúto,  že  môj  štetec  prepadol  kritike  Komá- 
rovskej!  Sršeň,  sršeň,  nie  komár! 

16.  apríla. 

Braček,  ani  som  ti  nepísal,  ako  sa  moja 
známa.  volá.  Nuž,  vtedy  ma  ešte  tak  nezanímala. 
Ale  teraz  vedz:  Klára  —  ba  škoda,  že  nie 
Clarissima!  Veru  som  ju  doštudoval  — •  som 
zaľúbený.  Plnými  akkordami  zvučí  duša  moja 
a  vznáša  sa  do  vyše  k  svetlému  ideálu.  Aká 
je?  Nesmiem  o  tom  písať  —  bojím  sa  Komára. 
Kdeže  mi  opísať  prelesť,  vôňu  jej  bytnosti  ? 
Lyrika  víťazí  vo  mne,  tajné  spevy  ozývajú  sa 
v  mojej  útrobe.  Román  napísať  nevedel  som, 
no  počínam  žiť  idyllu  —  jasnú,  ako   letný   deň. 

A  kde  sú  moje  plány,  moje  odhodlanie 
k  vernej  práci?  Táto  myšlienka  ma  morí.  Ako 
pracovať,  čo  pracovať?  Na  moje  lyrické  pokusy, 
ktoré  som  poslal  Komárovi,  ani  neodpovedal. 
Nuž  rozlúčil  som  sa  na  veky  s  fantómom  lite- 
rárnej práce.  Vhĺbil  som  sa  pilnosťou  neme- 
ckého doktoranda  do  svojho  oboru,  klassickej 
filológie.  Chcem  letom  složiť  ostatnú  zkúšku 
—  a  potom  —  mráz  ma  obchodí,  keď  na  to  po- 
myslím! Klára  je  mojím  anjelom!  Jej  rodičia, 
starosvetski  ľudia,  nemajú  nič  proti  nášmu 
sväzku.  Šuhajcov  už  vypravili  na  nemčinu,  a 
ja  len  chodím  denne  ako  prvej.  Pravda,  sedám 
na  stoličku  u  obloka,  pri  ktorom  ona  šije.  Málo 
hovoríme.  Ona  časom  pozre  na  mňa  svojím 
dobrým,  mäkkým  pohľadom.  Aký  som  jej  vďačný 
za  to!  Moja  nepokojná  letora  nezniesla  by  byt- 

nosť  podobne  pohyblivú  —  jej  tichý  mrav  dusí 
i  vo  mne  nespokojné  plamene.  Odoberám  sa, 
ona  podáva  mi  svoju  útlu  rúčku  —  a  ja  som 
šťastný! 

Hľa,  aké  prosté  je  šťastie!  No  preto  neza- 
búdam na  svoju  úlohu,  na  svoj  národ.  Neboj 
sa  o  mňa!  Ja  presadím  cudziu  bylinku  do  našej 
záhrady,  u  jej  boku  veselo  pôjde  štúdium!  Ach, 
všeličo  hodlám  prekonať.  U  nás  i  okrem  poesie 
poľa  dosť.  Popri  klassicisme  pestujem  i  náš  jazyk. 
Pomáhať  budem  pri  jeho  čistení,  napomôžem 
vývin.  Srdce  mi  plesá,  keď  na  to  pomyslím! 

5.  mája. 

Nuda,  brat  môj,  nuda  ma  trápi!  Moje  knihy, 
roztvorené  zapadly  prachom.  Niet  vo  mne  filo- 
logického čutia.  Plávam,  plávam  po  vetre,  a 
nijako  potopiť  sa  nemôžem  hlbej,  ani  nafúknutý 
mechúr.  To  ma  veľmi  rozdrážilo.  U  Kláry  na- 
chádzam síce  uspokojenie,  no  časom  hnevá  ma 
svojou  večnou  tichosťou. 

Kto  by  to  len  vždy  tak  ticho  sedel  a 
míkvel,  ako  rastlina?  Včera  som  jej  vytýkal 
chladnosť  proti  mne.  Ona  podivno  pozrela 
na  mňa.  Čo  sa  má  tak  dívať?  Ja  chcem  život! 
Plamenný,  naozajstný  život!  Mám,  brat  môj, 
krásne  plány.  My  musíme  sa  chytať  exaktných 
vied,  reálnych  vecí.  Počkám  ešte,  až  plány  uzrejú 
vo  mne.  Potom  ťa  požiadam  o  radu. 

1.  júla. 

Dávno  som  Ti  nepísal.  Braček  —  hodil  som 
sa  na  národo-hospodárske  štúdia.  V  majetkovom 
zveľadení  naša  spása.  Celý  nový  svet  otvoril  sa 
mi  pred  očima.  Ó,  ja  spozdilec  —  toFké  časy 
blúdil  som  po  veterných  ríšach,  slovami  som 
sa  bavil  —  a  čo  je  slovo?  Prostriedok.  Cieľ  je 
oblaženie  národa. 

Len  môj  pomer  ku  Kláre  ma  tiesni.  Chodím 
ta  raz  do  týždňa,  a  nie  veľmi  rád.  Ochladol  som. 
Mrzí  ma  to,    škrípem   zubmi,    no    aká    pomoc? 

Rodičia  jej  pripomínajú  mi  zkúšku!  A  zkúška 
mi  uniká  vždy  ďalej  a  ďalej.  Vo  mne  to  varí  sa 
a  búri,  sotva  spať  môžem  —  mojou  mysľou  vlní 
sa  myšlienka  za  myšlienkou.  Všetky  systémy 
národo-hospodárske  sú  nedokonalé  a  kusé.  Mne 
marí  sa  pred  dušou  večná,  neskonalá  pravda  — 
no  ešte  ju  nemôžem  schytiť  a  upevniť.  Vo  veľ- 
kých kontúrach  mám  už  hotové  dielo  —  bude 
ono  niečo  nového,  zvláštneho.  Staré  zodrané 
zásady  hodím  čez  palubu  do  mora.  Tu  ti  pri- 
pojujem svoju  rozpravu  o  dôležitosti  drenáže. 
1  tam  nájdeš  celkom  nové  pokynutia  —  pravda, 
k  dokonalejšiemu  rozvinutiu  chýba  mi  čas  a 
vnútorný  mier  —  no  príde  i  to. 


Vajaiisky:  Sobranú  Diela.   V.  20 

28.  októbra. 

Divíš  sa,  že  Ti  píšem  z  Pešti  ?  Nuž  darmo, 
zaneciial  som  staré  hniezdo.  S  Klárou  rozlúčil 
som  sa  iste  —  na  vždy.  Jej  otec  bol  netrpezlivý, 
každú  chvíľu  dozvedal  sa,  čo  mienim  urobiť,  ako 
založiť  hodlám  dom  svoj!  Kde  mi  teraz  na  dom 
mysleť?  Práve  som  sa  vhĺbil  do  štúdia  našich 
financií,  rozpovedám  svoje  myšlienky,  horlím 
za  blaho  krajiny,  ľudu,  národa  —  a  on  sa  spy- 
tuje, koľko  platu  má  na  rok  supplent!  Nahneval 
som  sa  —  a  nešiel  ta  asi  mesiac.  Konečne  idem 

—  Klára  bola  sama.  A  hľadí,  hľadí  na  mňa  svojím 
pokojným,  no  pri  tom  bôľnym  pohľadom.  Mne 
tesno,    mne  nevýnosno.    Jej  ruka  je  taká   biela 

—  ale  chladná,  akoby  zvlhla!  A  toľko  dobroty, 
mäkkej  nevoľnej  dobroty,  je  v  tých  jej  črtách! 
Pýtam  sa,  či  je  zdravá?  Zdravá,  odvetí  a  položí 
hlávku  na  ruku,  podopretú  lakťom  na  stolík. 

Bože  môj !  podumám,  či  takto  má  tiecť  môj 
život?  Či  je  možné  s  ňou  rodinné  šťastie,  po 
ktorom  som  túžil?  Preč,  na  vozduch  !  Ona  mi 
podala  ruku  a  nezdržiavala  ma.  Tým  lepšie! 
Na  druhý  deň  stretnem  doktora  —  takého  za- 
ostalého felčiara  —  Boh  vie,  tuším  ho  voda 
s  hôr  sniesla  do  mesta.  »Už  je  lepšie !«  hovorí. 
»Čo  je  lepšie  ?«  pýtam  sa  roztržité  —  mal  som 
práve  pod  perom  článok  o  reforme  daní.  »Dlho 
bola  bez  seba,«  hovorí  felčiar,  »mal  som  s  ňou 
práce  dosť.    No  už  je  dobre. «   To  mi   bolo  ešte 

treba!  Zamdlievanie,  slzy,  scény!  Hospodine! 
Ja  nie  som  stvorený  pre  rodinný  život.  Moja 
rodina  je  môj  národ,  ženou  mi  veda,  moje 
deti  :  práce! 

Soberiem  svoje  haraburdie  —  a  rovno  do 
Pešti.  Chodím  na  universitu  —  no  filológiu  som 
zanechal.  —  Štátne  vedy  —  to  moja  slasť!  Moju 
prácu  „o  utŕlvom  lujpiŕálŕ  odvrhla  akademiia  — 
pochváliť  pochválili.  Idey  vraj  dobré  —  no  praxis 
ináč  hovorí.  A  potom  že  nenie  dokončená.  Hej, 
tá  prax,  zakrnelá,  zaostalá!  No  nedivím  sa  ne- 
priateľom, ale  i  naši  ma  zavrhujú.  Mojim  prácam 
niet  miesta  v  našich  časopisoch !  A  predsa  :  koľko 
lásky,  koľko  ohňa,  koľko  dobrej  snahy  žije 
v  duši  mojej!    Či  by  ťa  neopanovala  zúrivosť? 

Klára  mi  písala!  List  sotva  čítať  možno  — 
tam  viac  slz  než  černidla.  Ó,  ja  nešťastný! 


O  dva  roky.  V  máji. 

Už  som  zanechal  kancelláriu  pravotára  Du- 
binu. Pol  roka  robil  som  uňho  —  len  nocou 
pokračoval  som  na  svojich  prácach.  No  schytila 
ma  túžba  po  samo.statnej  činnosti,  po  svobode. 
Som  svobodný,  uspokojujem  sa  s  malým  dô- 
chodkom svojho  imania.  Píšem,  píšem.  Cítim, 
ako  m.i  sily  rastú.  Hoj,  svoboda,  ty  si  mi  silu 
dávajúcou  pôdou,  ako  onomu  obrovi.  Svoboda, 
aké    silné    veliké    slovo! 

20* 

Pravda,  časom  myslím  si :  človeče,  tuším, 
plávaš  v  ozornom  oceáne,  cieliš  k  brehu,  no 
pomýlil  si  smer,  a  plávaš  na  vysoké  more! 

Otupno  pomysleť.  Dnes  po  prvý  raz  pozrem 
na  seba.  Aj,  aj  —  kabát  ošumelý,  chýbajú  gom- 
bíky! Bieda  počína  na  milá  liezť  —  na  mfía, 
ktorý  som  chcel  obohatiť  celý  svoj  ľúbený,  zbož- 
ňovaný národ.  Teším  sa  tým,  že  i  vynálezca 
Kalifornie  hladom  umrel.  Oj,  ako  rád  bych  pod- 
stúpil strašnú  hladovú  smrť,  kebych  mohol  vy- 
nájsť pre  rod  svoj  slovenský  šťastnú  Kaliforniu! 
Kde  si,  kde  sil? 

2.  augusta. 

Sláva  na  výsostiach!  Prestal  som  pokušenie! 
Mňa  vábili  sľubami,  dávali  mi  hojnú  žeň  —  za 
zradu.  Nie,  pomyslel  som  si,  zaťal  zuby  a  pra- 
cujem ďalej,  pracujem  neunavené  —  už  klesám 
zmorený...  Pravda,  časom  blysne  mi  v  hlave 
myšlienka  o  šťastí !  Klára  sa  mi  zjaví  —  dobrá 
duša!  Strašno !  Okrem  teba,  brat  môj,  nemám 
človeka,  čo  by  len  okom  pozrel  na  moje  trapy 
a  trudy.  Ona  —  ach,  ona  by  pozrela  okom  mi- 
lujúceho anjela!  Neskoro.  Prestal  som  pokušenie 
—  a  tam  i  možnosť  blížiť  sa  Kláre  —  poprosiť 
ju  o  odpustenie.  Veď  som  už  hotový  so  všetkým 
imaním.  Jediný  kus  zeme,  ktorý  je  mojím  ma- 
jetkom, to  hrob  mojej  matky  —  a  hrob  je  ďa- 
leko!    Tam,  v  mojej  drahej,  slovenskej  otčine! 

No,  neochabol  som  v  práci.  Naši  mali 
schôdzku,  boli  tam  naši  prední  mužovia.  Ja 
som  odhodlane  vystúpil  so  svojimi  myšlienkami. 
Ach,  boli  dobrí  a  prívetiví !  Náš  starý  Jozef  — 
Bôh  mu  daj  dlhý  život,  — ■  do  piatej  rannej  ho- 
diny počúval  moje  dumy  a  myšlienky.  No  nič 
nevyšlo.  Počuli,  nechali  tak.  Nuž,  či  som  naozaj 
taký  netrebný  človek?  Môj  um  chvália,  moje 
nadšenie  obdivujú  —  však  činom  neuznávajú 
nič.  Duša  moja  tonie  v  mukách!  Oj,  kebys'  ich 
poznal  —  no  nie,  nepoznaj  ich  nikdy,  nikdy  ! 

5.  decembra. 

Ako  vidíš,  píšem  Ti  z  dedinky.  Žid,  čo  od- 
kúpil môj  dom  i  pole,  prepustil  mi  zadnú  chyžu 
za  malý  peniaz.  Tratím  sa,  tratím,  ako  jarný 
sneh. 

Už  posledné  srdce  prestalo  biť,  čo  ma  spo- 
mínalo láskavé  a  dobrodušno.  Klára  umrela  na 
horúčku.  Mňa  neprekvapila  jej  smrť.  Úbohé 
stvorenie  —  ono  bolo  mŕtve  —  pre  seba,  pre 
svet  i  pre  mňa! 

Časom  zúrim!  Brat  môj,  i  u  nás  mnoho 
hriechu,  mnoho  egoismu  a  trpaslíctva.  Srdce  mi 
krváca,  keď  na  to  pomyslím!  No  aká  kritika 
pristane  mne?  Čo  som  vykonal,  čo  som  pre- 
ukázal —  okrem  odstrašujúci  príklad  stanovil, 
ako  môže  potuchnúť  i  najsvätejší  oheň.  Od  čias 
môjho  posledného   listu   hádzal  ma  osud  sem  i 

tam.  Bol  som  už  i  diurnistom  pri  súde.  No  keď 
videl  som  v  predsieni  biedne  postavy  —  žalo- 
vané bachratým  úžerníkom,  keď  videl  som,  že 
bohyňa  justícia  má  pre  nich  iba  prúty  a  žalár 
—  odbehol  som  v  zimničnom  rozčúlení,  a  roz- 
delil posledné  svoje  diurnum  medzi  nich.  Me- 
novali   ma  veľkomožným!    Aká    strašná   satyra! 

O  rok  pozdejšie.  V  júni. 

Priateľ  môj!  Tento  list  píše  milá  ruka  mi- 
losrdnej sestry.  Ja  nevládzem,  ruka  sa  mi  trasie, 
v  mojich  útrobách  celé  peklo  bôľov  telesných 
i  duševných.  Po  odchode  zo  súdu  chodil  som 
po  našich  ľuďoch,  radil,  dumal,  hrešil,  zúril!  Nič, 
nič  neprospelo.  Zabudli  na  mŕía,  odhodili  ma. 
Onezdravel  som,  —  a  to  smrteľne. 

Prosím  ťa  o  poslednú  úsluhu!  Keď  už 
umrem  (sestra  Diotima  sľúbila  Ti  to  oznámiť), 
upozorni  naše  noviny,  že  v  nemocnici  milosrd- 
ných sestier  v  P  .  .  .  umrel  rodu  verný  syn 
D.  K.  Asnáď  zaslúžim  si  aspoň  chýrnik  v  no- 
vinách, veď  som  bol  verný  do  posledného  dychu. 
S    Bohom  ! 

